
Alexandru BANTOŞ 
Eugeniu Coșeriu 
şi „revenirea sa acasă” 


Lumea mea este lumea pe care mi-o dă limba română. 
Eugeniu Coșeriu 


Desi este unul dintre puţinii români care au in- 
trat în rândul marilor figuri ale ştiinţei si culturii 
universale, ilustrul lingvist continuă să fie insufi- 
cient cunoscut în spaţiul limbii române (Eugeniu 
Coşeriu s-a născut pe 27 iulie 1921 în comuna 
redactor-şef al revistei Mihăileni, județul Bălţi, şi a decedat pe 7 septem- 
„Limba Română” directorul brie 2002 la Tiibingen, Germania, a cunoscut cir- 
Casei Limbii Române ca 40 de limbi, a vorbit și a scris în 11, a publicat 
„Nichita Stănescu” peste 50 de volume și sute de articole în italiană, 
spaniolă, germană, franceză, engleză). Având un 
destin de excepţie, o operă studiată, comentată, 
apreciată de timpuriu pe mai multe continente și 
în mai multe limbi, vasta si geniala sa creaţie, din- 
tr-o inerție „tradițional românească”, are o circu- 
latie restrânsă în patria sa. Şi după un deceniu de 
la trecerea conationalului nostru la cele veșnice, 
procesul de ,recuperare" a moștenirii coseriene 
poartă un caracter aleatoriu, lipsind deocamdată 
o strategie unificată, coerentă și de perspectivă a 
traducerii si editării operei acestuia. Bineînţeles, 
de-a lungul anilor, cercetători şi profesori români 
au comentat şi au editat unele dintre lucrările lui 
E. Coșeriu. Apreciabile eforturi în acest context 
au depus Mircea Borcilă de la Cluj, Dumitru 
Irimia, Stelian Dumistrăcel, Eugen Munteanu de 
la Iaşi, Nicolae Saramandu si Andrei A. Avram de 
la București, Silviu Berejan, Anatol Ciobanu, 
Nicolae Mátcas de la Chișinău, Dorel Finaru de la 
Suceava, Victor Grecu de la Sibiu, Ileana Oancea de 
la Timişoara... Din generaţia mai nouă de „coşeri- 


A.B. editor şi publicist, 

eni români” s-au impus Eugenia Bojoga, Cornel Vilcu, Lucian Lazăr, Emma 
Tămâianu-Morita, Lolita Zagaevschi, Oana Boc, apoi Cristinel Munteanu, 
Elena Faur, Dinu Moscal, Cătălina Tărcăoanu, Adriana Robu, Marius Nagy... 
Fără perseverenta si competența mai multor generaţii de cercetători „reve- 
nirea lui Coșeriu acasă” ar fi fost şi mai dificilă, iar drumul spre publicul larg 
şi mai lung. Dar cele câteva volume antologice, de autor sau ediții speciale 
ale unor publicaţii axate pe opera magistrului și editate în ultimele decenii, 
rod al inițiativei unor sinceri si inimosi admiratori ai savantului, acoperă doar 
parţial nevoia de a transpune în română integrala sa creaţie, ce urmează a fi 
însoţită, indispensabil, de exegeze menite a configura amplu și riguros ima- 
ginea celebrului om de ştiinţă, față de care se cuvine să aibă altă atitudine 
instituţiile de resort, academice, de la Bucureşti si Chișinău. 


E cunoscută preocuparea culturilor naționale de a-și „plasa” mesagerii pe or- 
bita civilizaţiei universale. „Cazul Coșeriu” indică, paradoxal, un proces invers. 
Contrar cutumelor generale, creatorul uneia dintre cele mai importante doc- 
trine lingvistice ale modernităţii generează stringenta necesitate a readucerii 
sale acasă, pe traiectoria intereselor naționale. Apreciat în Spania, Italia, Franţa, 
Japonia, Uruguay si alte țări din America Latină, în Germania, unde are nu- 
merosi discipoli, Eugeniu Coșeriu pătrunde într-un ritm nepermis de lent în 
lumea românească. 


Un exemplu strălucit st arhicunoscut de valorizare a fenomenului coserian 
îl oferă Japonia, tara în care deja în deceniul al optulea al secolului trecut 
au fost traduse si editate şapte volume ale lui Coșeriu; savanții niponi, cu 
discernámántul si intuiţia lor proverbialá pentru tot ce e nou si performant 
in stiintá, au sesizat cá lingvistica viitorului este de neconceput fárá con- 
tributia lui Cogeriu. Íncá in 1981, Takashi Kamei, ,cronologic unul dintre 
primii savanti de anvergurá pe plan international care au inteles exact si 
profund dimensiunile mutatiei epistemice pe care opera cogerianá o (va) 
produce în ştiinţele culturii” (E. Támáianu-Morita, Semnificația lingvisticii 
coseriene în viziunea lui Takashi Kamei după 20 de ani, „Dacoromania”, serie 
nouă, VII-VIII, 2002-2003, Cluj-Napoca, p. 102), menţiona: „ca lingvist al 
secolului XX, Coşeriu nu se poate bucura de recunoaşterea pe scara largă 
a statutului său autentic, astfel încât, de fapt, semnificaţia «revoluţiei co- 
şeriene» se poate adeveri abia sub steaua unui veac viitor” (idem, p. 111). 
În Tara Soarelui-Rásare a fost „admis”, aşadar, un act de cultură excepțional 
într-o vreme când numele savantului era interzis la noi, dar acest prece- 
dent, „dacă e să spunem lucrurile așa cum sunt” (Coșeriu), nu este acum 
fructificat la noi în măsura firestilor așteptări impuse de circulația ideilor si 
valorilor în lumea modernă. De altfel, o inexplicabilá, în fond, reticentá în 
promovarea operei coseriene este constatată după 1989 de reputați savanți 
români, dar si de către însuși Eugeniu Coșeriu, care nu ezita să precizeze 
că „în România lingvistica mea a pătruns foarte puţin”. Profesorul subli- 

niază acelaşi gând si în altă parte: „Nu sunt deloc mulțumit de repercusi- 
unea concepţiei mele și activităţii mele în România, unde s-au urmat tot 
felul de orientări mai mult sau mai puţin trecătoare si nu s-a înțeles care 
este sensul activității mele. Singurul care a pătruns foarte serios în toată 
concepţia si activitatea mea a fost profesorul Borcilá de la Cluj, cel care a 
creat acest centru de lingvistică integrală ce produce acum ceva în sensul 
acestei lingvistici. Bucureştiul, în schimb, până acum a fost surd” („Limba 
Română”, nr. 10, 2006, p. 20-21). Salutar şi deocamdată singurul de acest 
fel rămâne proiectul clujean. Anume sub îndrumarea distinsului cărturar 
Mircea Borcilă, centrul-pilot de studiere si interpretare a lingvisticii cose- 
riene a organizat şi sistematizat „recuperarea” scrierilor profesorului de la 
Tiibingen, lansând o pleiadă de cercetători, pasionaţi de diverse aspecte ale 
ştiinţei integraliste. 


În aceeași ordine de idei, binevenită și cu finalitáti previzibile pentru înles- 
nirea difuzării integralismului coserian este Şcoala de vară „Eugeniu Coșeriu 
şi paradigmele lingvisticii actuale" Conceput ca o extindere si improspátare 
a preocupărilor Centrului de studii integraliste de la Cluj, al cărui mentor 
rămâne a fi prof. Mircea Borcilă, sensibilizând interesul tinerilor, competenţi 
şi avizaţi, programul isi propune să convoace periodic studenti si cercetători 
din orizonturi pluridisciplinare pentru valorificarea monumentalei opere co- 
seriene. 


Am rezervat un număr de revistă întrunirii din cadrul primei ediţii a Școlii 
de vară „Eugeniu Coșeriu”, iunie-iulie 2012, pentru a reliefa diversitatea si 
varietatea subiectelor coșeriene ce focalizează în prezent interesul cercetá- 
torilor, inclusiv tineri, dar si pentru a accentua necesitatea imperioasá de a 
pune în circuit pe temeiuri strict științifice opera distinsului lingvist si filo- 
zof. Este, fireşte, şi un apel indirect adresat comunităţilor academice de pe 
cele două maluri ale Prutului, de a întreprinde cát mai curând acțiuni bine 
orchestrate pentru ca „lingvistul secolului XX” să-și ocupe locul meritat și în 
sanctuarul ştiinţei nationale. O eventuală ediție integrală ar fi trebuit demult 
să devină un proiect național de anvergură, obiectiv ce ar urma să se realize- 
ze până la centenarul nașterii profesorului, în 2021, cu implicarea celor care 
abia descoperă fascinația demersului științific coşerian. Editarea în română a 
operelor complete ar crea, cu certitudine, condiţii reale ca Eugeniu Coşeriu 
să fie nu numai „citat, dar și citit”, ar declanșa, în sfârşit, după cum spera încă 
în 1947 însuși Eugeniu Coșeriu, „o vastă mișcare culturală”, chemată „spre 
a răsturna multi colosi cu picioarele de lut si spre a da românilor o viziune 
exactă asupra multor fapte”. Pentru că acum, ca și la ora redactării scrisorii 
către profesorul Gh. Ivănescu, din care am citat, tagma profitorilor nu e în 
descrestere, ci, dimpotrivă, continuă sá se mărească numărul celor care 
„fără structură intelectuală... devin lectori, profesori, publică lucrări infame 

si traduceri pline de greșeli, trăiesc bine si fără griji si lumea-i pretuieste si le 
ţine hangul” („Limba Română”, nr. 2, 2002, p. 151). Opera lui Coşeriu, însu- 
şită şi asumată, onest și cu responsabilitate, va deschide noi orizonturi, ne va 
învăța să spunem adevărul despre noi si existența noastră ca popor, ne va aju- 
ta să discernem „valoarea maculaturilor scrise si publicate în limba română”, 
inclusiv în cercetare, ne va da curajul să respingem și să neglijăm idolii, aşa în- 
cât „să putem discuta cu orice si despre orice”. Publicarea operei lui Coșeriu, 
studierea acesteia în școli și universităţi, cunoașterea profundă și autentică a 
discursului coşerian vor genera premise pentru restabilirea simțului critic şi 
autocritic al culturii române, debusolată primejdios, dar, sperăm, nu ireme- 
diabil, de Glen patrioți si salvatori ai ei, de pseudosavantii din cercetare si de 
cinicii manipulatori ai opiniei publice. Va fi, în sfârşit, readus acasă „cel mai 
strălucit produs al minţii românești în cei 1500 de ani de istorie”, „un om de 
o enormă frumusețe morală și de o modestie monumentală”, după expresia 
profesorului Mircea Borcilă. 


Exprimăm si pe această cale sentimentele de gratitudine doamnei profesoare 
Eugenia Bojoga, întregii echipe clujene, autorilor acestui număr de revistă, 
precum şi colegelor Viorica-Ela Caraman, Oxana Bejan, Veronica Rotaru 
pentru efortul susținut de a contribui la apariţia prezentei ediții. 


PS. Am pus în capul ediţiei speciale două texte rostite pe 22 mai 2001 la 
Universitatea Pedagogică „Ion Creangă” din Chişinău, unde lui Eugeniu Co- 
şeriu i s-a conferit titlul de doctor honoris causa. Domnea, îmi amintesc, o 
atmosferă deosebită, marcată de bucuria revenirii la baştină a „fiului rătăci- 
tor” şi a întâlnirii lui cu oamenii dragi sufletului. Basarabeanul care „a atins 
pragul sideral al recunoașterii universale” (Eugen Munteanu) fusese în ajun 
sărbătorit în cadrul unei ședințe festive, prilejuită de implinirea a 10 ani de 
la fondarea revistei „Limba Română” si a 80-a aniversare de la nașterea sa, la 
care a prezentat tulburătoarea comunicare Credinţă, sacrificiu şi destin despre 
misiunea publicaţiei noastre. 


Discursurile preluate sunt succinte, luminoase, încărcate de semnificaţie, ex- 
primând în cel mai esenţial mod legătura dintre cei doi savanţi provenind 
din cele două extremităţi ale spațiului limbii române. Textele sunt clare si 
instructive. Eugeniu Coșeriu explică simplu, ca niciodată, cum trebuie în- 
teles moldovenismul ca parte integrantă a românismului, iar Mircea Borcilă 
reuşeşte să puncteze în doar câteva pagini, mai exact, în câteva minute (textul 
Domniei Sale este de fapt o replică de moment rostită la acel eveniment), 
vastitatea și universalitatea operei coseriene. Textele se citesc și astăzi cu inte- 
res si plăcută revelaţie, pentru că sunt sincere si pătrunse de imensa modestie 
şi cumsecădenie a doi mari slujitori ai ştiinţei, cărora le dedicăm acest număr 
de revistă. 


RESTITUTIO MEMO 


Eugeniu COSERIU 


»...Moldovenismul... nu se opune 


românismului, ci este o formă a lui...” 
(Discurs rostit pe 22 mai 2001 cu ocazia conferirii 
titlului de doctor honoris causa al Universității 
Pedagogice de Stat „Ion Creangă” din Chişinău) 


H 


Mult stimate Domnule Rector al Universităţii Pedagogice de Stat „Ion Creangă 
din Chişinău, 
Dragi colegi, 


Dragii mei basarabeni, 


Încă o dată trebuie să spun ce-am spus de mai multe ori, aici în Basarabia și în 
România, anume că sărbătorirea aceasta, înalta distincție care mi s-a acordat, 
eu le consider, fără îndoială, ca distincţii pentru persoana mea, însă nu numai 


Chişinău, 2001. Eugeniu Coşeriu văzut de Iurie Foca 

pentru ea, ci pentru toti cei care, avind același talent, aceeași capacitate, n-au 
ajuns să se afirme, n-au ajuns sá dea acestui popor si lumii ceea ce ar fi putut 
da din cauza vitregiei vremilor, acestor cumplite vremi, pe care le-am trăit cu 
toții, care s-au abătut peste poporul nostru, peste noi toti. 


De aceea accept cu bucurie, cu fericire, cu profundă emoție această distincție 
şi ca un gest, cel puţin de trei ori, simbolic. 


Simbolic, mai întîi, fiindcă vine de la Universitatea Jon Creangă. De 
Universitatea care poartă acest nume mă leagă amintirile cele mai plăcute 
şi cele mai autentice în ceea ce privește studiul. Mă refer la liceul, la marele 
Liceu „Ion Creangă” din Bălți, la care am învățat carte timp de opt ani. Aici 
s-a amintit că am învăţat întîi în satul natal, la Mihăileni, apoi la Bălți și apoi 
la Iaşi. Trebuie să amintesc că baza am primit-o, încă înaintea Liceului „lon 
Creangă”, la minunata școală primară din Mihăileni, la care m-am înscris la 
virsta de şase ani si unde l-am avut ca învățător pe marele, pe neuitatul învă- 
tátor Roman Mindicanu, pe tatăl lui Valentin Mindicanu, aici prezent, cel 
care, într-un sens, cum am aflat mai tirziu, m-a pătruns, m-a identificat și m-a 
descoperit. Apoi am învăţat la școala pe care am amintit-o, unde am avut din 
nou profesori exceptionali, ca atítia alti basarabeni si atitia alti bálteni care nu 
s-au putut afirma. Si-apoi la Iași, si-apoi în Italia. 


În al doilea rînd, e un gest simbolic, fiindcă vine de aici, de la Chișinău, adică 
din capitala Patriei mele mici, din capitala Basarabiei. 


Şi în al treilea rînd, si despre aceasta as vrea să vorbesc, gestul este simbolic 
fiindcă această distincţie vine din Moldova şi se acordă unui moldovean, care 
a fost toată viaţa lui moldovean și n-a uitat niciodată că e moldovean, și anu- 
me din Basarabia, din Moldova dintre Prut si Nistru, si mai precis din Tara de 
Sus, din Ţinutul Răutului Superior. Cu aceasta vreau să spun, în această scur- 
tă alocutiune, că și eu sînt „moldovenist” si că dacă am vreun merit, cred că 
meritul meu cel mai important, aici pentru moldovenii mei, este că v-am în- 
tărit şi că vă mai întăresc rezistența și austeritatea cu modestul meu meșteșug. 


Ce vreau să spun cînd afirm că sînt „moldovenist”? 


Există două tipuri de moldovenism. Mai întîi, un moldovenism în cadrul 
românismului, un moldovenism care nu se opune românismului, ci este o 
formă a românismului. Şi există un alt tip de moldovenism, un moldove- 
nism opus românismului, cel care se afirmă pe o identitate arbitrară, mol- 
dovenească, la același nivel cu identitatea românească și opune identitatea 
moldovenească acestei identități românești. Şi acest din urmă moldovenism 
opus românismului este, la rindul lui, de două tipuri: există moldovenismul 
naiv si nevinovat al celor care, orbiti de o propagandă îndelungată, orb de 
tot ce li s-a opus și de tot ceea ce li s-a ascuns timp de șaizeci de ani, cred că 

Chişinău, 2001. Eugeniu Coşeriu la 10 ani ai revistei „Limba Română” 


nu sînt români, cred că vorbesc altă limbă şi iti spun cu foarte multă inocentá, 
vorbindu-ti aşa cum vorbesc eu acuma, că ei nu știu românește, că vorbesc 
numai pe moldoveneste. Și celălalt tip e moldovenismul vinovat si mincinos, 
moldovenismul care în mod conștient cultivă dezbinarea, ura împotriva a tot 
ceea ce e românesc și care încearcă, cu argumentele cele mai absurde, să afir- 
me o identitate moldovenească opusă identității românești. 


Vreau să spun că există un moldovenism autentic, legitim şi moral, acest moldo- 
venism pe care as vrea să-l reprezint aici si pe care cred, sînt convins că îl repre- 
zentati şi dumneavoastră, toti fraţii mei basarabeni, pe acest moldovenism care se 
poate prezenta ca subiectiv, adică al acestui individ empiric, Eugeniu Coșeriu, și ca 
obiectiv, ca moldovenismul omului de știință, în măsura în care este acest individ 
Coseriu om de știință. Si anume moldovenism în ceea ce privește istoria. 


Se înţelege că eu, ca individ empiric, ca acest subiect Eugeniu Coșeriu, tre- 
mur mult mai mult la numele lui Stefan cel Mare decît la numele altor eroi 
români. Si că imi place să afirm, fără să am documente în această privinţă, că 
Ştefan cel Mare a fost cel mai mare om politic pe care l-a dat românismul. 
Însă fără a nega valoarea lui Mihai Viteazul si fără a uita de Avram lancu, fără 
a uita de eroii ardeleni. Si, ca român moldovean ce mă aflu, tremur şi-mi dau 
lacrimile cînd citesc și recitesc de multe ori pe nota, pe autografa lui Mihai 
Viteazul, pe care se spune: Ardealul, Moldova, Tara Românească. Pofta ce-am 
poftit. Adică această unitate a celor trei țări românești. 


Şi moldovenism obiectiv cu privire la această istorie. Adică încerc ca om de sti- 
intá să studiez și sá afirm, cu documente si cu argumente istorice obiective, rolul 

Moldovei în istoria poporului român și rolul Moldovei în unirea, în procesul de 
unire, de întregire a poporului român. Si, în acest caz, e chiar si rolul basarabenilor 
şi mai ales rolul basarabenilor. Și atunci îmi amintesc de Vasile Stroescu care nu 
susținea numai Basarabia și independenţa Basarabiei, ci îi susținea pe toti românii 
si care crea şcoli si spitale pentru ardeleni, si care se intilnea în Elveţia cu Goga, 
care, la rîndul lui, publica și la Chișinău. Și îmi amintesc că Chișinăul a fost de mai 
multe ori centrul avansat al românismului, că aici la Chișinău s-a pregătit unirea, 
aici s-a pregătit unirea Ardealului, aici a fost primită cu flori și urale legiunea arde- 
leană creată de foștii prizonieri din armata austro-ungară. 


În ce priveşte cultura, in general, din nou ca individ empiric și subiectiv, inte- 
leg să mă bucur și să afirm valorile moldovenești, să afirm, nu numai în glu- 
mă, că noi, cei din Tara de Sus a Moldovei, am dat atitea personalități culturii 
românești, fiindcă pe o fişie de pămînt, de la Carpaţi pînă la Nistru, nu mai 
lată de vreo sută de km, s-au născut si Eminescu, şi Creangă, si Sadoveanu, si 
Iorga, si Enescu, si Ciprian Porumbescu, si Stere, si Hasdeu, și primul nostru 
filozof Vasile Conta, şi mai înainte Miron Costin și alţii, si alții (O voce din 
sală: Mai încoace — Eugeniu Coșeriu [ovaţii]). 


Nu ştiu dacă l-am amintit pe Stere. Dacă nu, Eugeniu Coșeriu e mai puțin 
important, însă a avut si el norocul să se nască tot pe aceeași fişie de pămînt 
binecuvintat. 


Si, se înţelege, că fiind om de știință, urmăresc sá consider critic contribuţia 
Moldovei la cultura română si să caut gi o trăsătură specifică sau trăsături spe- 
cifice pentru această contribuţie, însă nu opunind o cultură moldovenească 
culturii românești. Şi aicea putem aminti că această atitudine, să spunem, e 
cea a lui Ibrăileanu, care găsea că tocmai moldovenii reprezintă în traditii- 
le culturale românești spiritul critic, în acest caz, opus, însă, în același timp, 
complementar spiritului mai curînd pragmatic al muntenilor. Si, deci, vreau sá 
spun că Moldova a avut un rol fondator în cultura românească si prin toate 
legăturile pe care le-a avut cu Polonia, cu şcolile latinești din Polonia. Nu 
trebuie să uităm că imediat după fundarea Universităţii din Cracovia, deja la 
sfirgitul secolului al XIV-lea, studiau foarte multi moldoveni la această uni- 
versitate. Şi nu trebuie să-l uităm pe un domnitor ca Gheorghe Stefan — un 
om foarte cult si la care se referă celebra frază „Nasc si la Moldova oameni” — 
şi care ducea tratative cu regele Suediei si cu alții și-l trimitea pe Milescu la 
Ludovic al XIV-lea, intelegind, deci, să se prezinte pe un plan international și 
utilizindu-l tocmai pe un tînăr savant cum era Milescu. 


Si, în sfîrșit, sînt moldovenist, în sens subiectiv si în sens obiectiv, si în ceea 
ce priveşte limba. Însă tot asa, vorbind românește, înțeleg să spun píntece si 
nu burtă, înţeleg să spun cocostírc şi nu barză, înţeleg să pronunt cîne si pine, 
şi nu cíine, pîine. Îmi aduc aminte că profesorul Gheorghe Cîrţu, de la Liceul 

„lon Creangă”, auzindu-i pe cei care pronuntau cîne, el le spunea: die, cîine, 
cu -ine (inviorare în sală). Si, ca lingvist, susţin, se înţelege, o variantă mol- 
dovenească de limbă exemplară, recunoscînd că această limbă exemplară are 
ca bază limba, mai întii, a textelor lui Coresi și că are fonetica fundamentală 
de tip muntean sau, să spunem, de la Târgoviște pină la Brașov. Însă această 
limbă a fost recultivată si îmbogăţită si, mai ales, păstrată în această formă si 
de moldoveni în mare parte. 


Îmi place să semnalez că și constituirea acestei norme exemplare, pe care o 
avem de la început, de la Coresi, și care a fost consacrată prin Biblia de la 
București, numită Biblia lui Șerban, e o constituire la care au contribuit într-o 
măsură nebănuită moldovenii. Mă gîndesc în acest caz la un moldovean, fi- 
indcă în mare parte baza acestei Biblii de la Bucureşti este traducerea făcută 
de Milescu. De aceea, vorbind de Biblia de la Bucureşti, eu o numesc Biblia 
moldo-valahá de la Bucureşti si o înţeleg ca un simbol al acestei unități a limbii 
române, la care au contribuit în anumită măsură si moldovenii. Si ca moldo- 
vean si ca lingvist moldovean, cînd e vorba de politica lingvistică, susțin si 
ca normă de exemplaritate, ca limbă exemplară, o limbă cu această fonetică, 
adică cu pîne, míne ş.a.m.d., şi cu această fonetică, care a fost păstrată în texte- 
le scriitorilor moldoveni. 


Deci, înţeleg să opun si o variantă moldovenească altor posibile variante, însă 
având în vedere că nu e vorba de ceva opus limbii române, e ceva pentru toa- 
tă limba română. Dacă sîntem într-adevăr moldovenisti, atuncea trebuie sá 
spunem: noi vrem pentru toată limba română, acolo unde avem o tradiţie sta- 
bilită, această normă de exemplaritate moldovenească. Şi tot ca lingvist, chiar 
dacă nu mai pot sustine astăzi cá ar fi bine să avem această normă, semnalez 
cel puţin că limba noastră moldovenească - în cazul acesta graiul moldove- 
nesc — ne permite anumite concluzii de natură lingvistică în ceea ce priveşte 
istoria limbii. Nu mai fac acuma deosebirea în limba literară, în limba exem- 
plară între [d ] si [z], însă ştiu si le arăt elevilor că dacă un cuvint are [d ], 
atunci e un cuvînt vechi, ori latinesc ori de aceeași vîrstă, adică dic şi damă, 
şi că dacă are [z], ca pazá, e un cuvint mai recent. Însă scriu şi zic, se înţelege, 
atunci cînd vorbesc limba exemplară românească, fiindcă înțeleg că aceasta 
este norma stabilită nu pentru munteni, nu pentru ardeleni, ci pentru toti 
vorbitorii de limba română. 


Vreau să spun prin aceasta că există și un moldovenism care își are morali- 
tatea, eficacitatea lui, cá poti fi moldovenist fără a fi antiromán. Ba mai mult, 
cá poti fi moldovenist fiind în același timp român și român în toată puterea 
cuvîntului. Si cá poti, ca moldovenist în acest sens, sá spui că te simţi acasă in 
Europa, că dacă, totuși, la București te simți mai acasă decit la Tübingen sau 
la Madrid, la Chişinău ori la Bălți te simţi mai acasă decit la București. 

Chişinău, 2001. Eugeniu Coşeriu in togă de doctor honoris causa 
al Universităţii Jon Creangă” 


Chişinău, 2001. Eugeniu Coşeriu înconjurat de afecțiunea celor dragi. În prim-plan 
(dreapta) profesorii Victor Grecu (Sibiu), Mircea şi Ica Borcilă (Cluj) 

Ion Borşevici, Ion Guţu, Eugeniu Coseriu şi Mircea Borcilá 
(rostind discursul despre profesorul omagiat) 


Chişinău, Universitatea Jon Creangă”, 2001. 
Participanți la omagierea ilustrului lingvist 


Poze din arhiva fotografului Ion Topalá 

Mircea BORCILĂ 


»...V-am descoperit... ca pe adevărata 
lumină a căutărilor vieţii mele..." 


Iubite gazde, 


Venerate Maestre, 


Dati-mi voie să încep acest cuvînt de salut într-un mod, poate, cu totul șocant 
sau nepotrivit. Adică să-mi exprim, respectuos si cu aceeași iubire si venera- 
tie pe care v-o port, Maestre, dezacordul față de o afirmaţie pe care ati făcut-o 
aici în plenul acestei solemne adunări. 


Atunci cînd colegul nostru de la Iași, profesorul Stelian Dumistrăcel, foarte 
inspirat, a adăugat numele dumneavoastră în galeria acelor ilustre figuri care 
au fost date de Data de aur a Moldovei de Nord, ati spus: Nu, Eugeniu Coșeriu 
nu este atît de important. Dati-mi voie să-mi exprim, repet, respectuosul meu 
dezacord față de această afirmaţie si, fără să încerc o argumentare aici, sá vá 
amintesc totuşi numai trei fapte care, în această privinţă, nu vá dau dreptate. 


Primul este furnizat chiar de un regretat profesor al meu de la Cluj, profesorul 
Romulus Todoran, urmaș al lui Puşcariu, fostul şef de catedră la noi timp de 
un sfert de veac, care, atunci cînd ap fost numit profesor honoris causa al Uni- 
versitátii din Cluj, a avut curiozitatea să calculeze gradul de recunoaștere inter- 
naţională de care s-au bucurat savanții români din domeniul științelor culturii. 
Începînd cu Nicolae Iorga, din acea galerie pe care ati mentionat-o, si pînă la 
Mircea Eliade, un alt ilustru român care s-a impus pe plan internațional, profe- 
sorul Todoran a găsit că, de departe, gradul de recunoaștere profesională, deci 
în interiorul comunității academice, a profesioniştilor care practică disciplina 
lingvisticii, este mult mai mare în cazul dumneavoastră decit cel pe care a reușit 
să-l atingă în istorie Nicolae Iorga sau în istoria religiilor un Mircea Eliade. 


Acesta ar fi un prim fapt, despre care ar putea spune însă cineva cá nu reperea- 
ză, eventual, decit suprafaţa lucrurilor. Aş adăuga imediat un al doilea aspect, 
pe care as vrea să-l formulez într-o singură idee aici, anume că la temelia aces- 
tei recunoașteri unice de care vă bucurati pe plan mondial, din toată America 
Latină pînă în Europa, din Japonia pînă la o parte din Universitățile Americii 

Cluj, decembrie 1998. Eugeniu Coşeriu şi membrii Centrului de lingvistică 
integrală: Nicoleta Neşu, Eugenia Bojoga, Cornel Vilcu, Lucian Lazăr, 
Eugeniu Coşeriu, Mircea Borcilă şi Emma Tămâianu 


de Nord, stă tocmai străbaterea căii foarte dificile care duce la înţelegerea și 
O 5 H 
profunda recunoaștere a importanţei științifice a operei dumneavoastră. 


Cel care, cum zice un cunoscut filozof al nostru, urcă muntele acestei uriaşe 
creaţii, care este opera dumneavoastră științifică, şi priveşte de acolo întrea- 
ga panoramă ştiinţifică a disciplinelor umane descoperă nu numai virfurile 
culturii române, de care ati amintit si care aproape că nu se mai văd, ci des- 
coperă faptul că dumneavoastră, între toti savanții lumii din acest domeniu 
„pilot” al lingvisticii, ati reușit să vă impuneti drept adevărat întemeietor al 
acestei discipline. lar acest lucru este de două ori semnificativ, pentru că sti- 
inta lingvisticii este nu gramatica unor limbi particulare, așa cum o ştie omul 
neprofesionist, ci ştiinţa antropologicá a limbajului, aşa cum s-a impus din 
1836 ca proiect, la Humboldt, şi cum a fost legitimată, pe deplin, prin opera 
dumneavoastră pentru prima oară, i. e. știința centrală, știința fundamentală 
pe care se cládesc toate celelalte științe ale culturii. Si psihologia, si sociolo- 
gia, şi etica, si poetica — toate sînt științe care se clădesc în întregime pe baza 
ştiinţei nucleare, care este știința „Logosului semantic”, asa cum ati definit-o 
cel mai bine dumneavoastră, ştiinţa funcţiei semnificative a limbajului. 


Din această cauză, venerate maestre, ne putem mîndri cu situația cá mari sa- 
vanti din străinătate — as cita numai din Germania citeva nume, unul a venit 
pînă la Bălţi cu noi, este vorba despre Wolf Dietrich, dar mai sînt multi alții, 

este H. Thun, este Rudolf Windisch și atitia încă — au învăţat nu numai lingvis- 
tica integrală fondată de dumneavoastră, ci au învățat, din respect şi din imensa 
stimă pe care le-a impus-o conţinutul acestei științe, si limba nativă a lui Euge- 
niu Coșeriu. Ce dovadă mai tulburătoare se poate invoca pentru prestigiul pe 
care l-ați cucerit dumneavoastră pentru însăși limba si cultura română?! 


lar cea din urmă rațiune pe care as invoca-o în scurta mea pledoarie este cea 
care mi se pare că si explică reținerea dumneavoastră. Iubite gazde, Domnul 
Profesor a spus asa si va spune întotdeauna așa, pentru că avem a face, nu evit 
să o spun, nu numai cu un uriaș savant, ci si cu un om de o enormă frumuseţe 
morală și de o modestie monumentală. Cine a avut privilegiul să-l cunoască 
mai îndeaproape, stie cá este un om de o emotivitate extraordinară, care isi 
trăieşte clipele vieţii si fiecare relație umană cu o supremă intensitate. Pro- 
fesorul Dan Slusanschi de la București îmi povestea cum l-a îmbrățișat cu 
sufletul din primul moment în care l-a cunoscut. Această modestie a făcut 
ca Profesorul Coșeriu nici măcar sá nu vrea la început să-și editeze cărțile 
şi să-i lase pe studenți, ca atare, să-i editeze cursurile, considerînd că acestea 
sînt lucrări normale, fireşti, modeste, pe care le prezintă la curs şi nu au o 
importanţă deosebită. S-a dovedit că acele cursuri transcrise de R. Windisch, 
de G. Narr si de ceilalți reprezintă, de fapt, adevărate pietre de temelie pen- 
tru ştiinţa internaţională a lingvisticii. Astăzi se traduc peste tot în lume. Eu 
personal, în 1981, am găsit toate aceste cursuri la una dintre cele mai mari 
universități americane, toate acolo fotocopiate, la indemina studenţilor, cu 
oameni care se chinuiau să le traducă din germană, din spaniolă, pentru că în 
Statele Unite limbile străine sînt mai greu accesibile. 


Vreau să închei în unda acestui gînd al stimei și iubirii, cu care Dumnezeu, 
pur şi simplu, m-a binecuvintat din momentul în care am avut revelația ade- 
văratelor dimensiuni ale operei dumneavoastră. Mă felicit, si astăzi, pentru 
intuiţia pe care am avut-o, atunci, în 1981, cînd v-am descoperit ca pe adevá- 
rata lumină a căutărilor vieții mele si vă mulțumesc pentru cá existati pentru 
mine, pentru noi si pentru acest popor ca cel mai strălucit produs al minţii 
românești în cei o mie cinci sute de ani ai săi de istorie. 


Vă mulțumesc. 


E. Coșeriu: Leo Spitzer, fără să fie elev direct al lui Hugo Schuchardt, cînd a 
publicat un review al lui Schuchardt, bátrinul Schuchardt glumind, dar glu- 
mind într-o formă foarte serioasă, spunea: „Schuchardt — fondat, fondat de Leo 
Spitzer”. Aş putea spune si eu tot aşa că Eugeniu Coșeriu e fondat de Mircea 
Borcilá. (Înviorare în sală. Aplauze furtunoase.) 


Texte apărute pentru prima oară în „Revistă de lingvistică si ştiinţă literară”, 
nr. 4-6, 1999; nr. 1-6, 2000; nr. 1-6, 2001, p. 166-171 

Eugenia BOJOGA 


Două spirite tutelare: 
Eugeniu Coșeriu si Mircea Borcilá 


Prima ediţie a Şcolii de vară „Eugeniu Coșeriu și 
paradigme ale lingvisticii actuale” (Cluj-Napoca, 
25 iunie - 8 iulie 2012) a fost concepută, întâi de 
toate, ca un spaţiu al dialogului ştiinţific și al alte- 
ritátii culturale. Oferind cursuri şi seminarii care 
au avut ca punct de reper teoria lui E. Coșeriu, noi, 
membrii Centrului de lingvistică integrală „E. Co- 
şeriu” de la Facultatea de Litere a Universității 
E.B. — lect. dr, Facultatea „Babeş-Bolyai” din Cluj-Napoca, am urmărit, prin 
de Litere a Univ.,Babes- această inițiativă, sá imprimám mai multă coerență 
Bolyai” Cluj- apoca. şi transparenţă preocupărilor noastre. De aseme- 
Publicistá, traducătoare, nea, am dorit să le transmitem bursierilor nostri — 
membră a Societăţii Inter- studenți, masteranzi și doctoranzi din mai multe 
nationale de Lingvistică țări — pasiunea pentru lingvistică, văzută ca cea 
Romanică, a proiectului maj importantă dintre ştiinţele culturii. Or, această 
„E. Coșeriu ? manuscrisele pasiune pentru studierea limbajului ca dimensiu- 
sale", Universitatea „Karl ` TER : : S 
EberharddinTübingen, Dë fundamentală a fiinţei umane si deci ca bază a 
Germania, a comitetului tuturor formelor culturii noi am invátat-o de la 
stiintific al Colectiei Études dl prof. Mircea Borcilá care, cu multă căldură, blân- 
linguistiques o Linguistische dete și răbdare, ne-a introdus, pas cu pas, în con- 
Studien, coordonată de  ceptia lui Eugeniu Coșeriu. Astăzi putem afirma cá 
Universitatea Humboldt din ` fără încurajarea si competenţa prof. M. Borcilă, noi, 
Berlin si Editura Peniope din discipolii, nu am fi putut asimila atât de profund 
München (din 2005 până n concepţia lui E. Coseriu si nu am fi fost capabili să 
prezent au apărut 10 volu- SS j ` e Ze 
EE o dezvoltăm, fiecare pe un anumit segment, și să 
lingvistică generală, limbile © transmitem mai departe. Fără îndrumarea gene- 
romanice, sociolingvistică,  roasă a Domniei Sale nu ne-am fi putut constitui 
semantică lexicală, istorio- ca un grup omogen de cercetare si nu am fi format 
grafie lingvistică. ^ Centrul de lingvistică integrală „E. Coșeriu” de la 
Universitatea ,Babes-Bolyai”. De aceea școala noas- 
tră de vară s-a desfășurat sub egida a două spirite 
tutelare: Eugeniu Coșeriu și Mircea Borcilă. 

Momentul inaugural al şcolii de vară 


De altfel, Eugeniu Coșeriu, referindu-se la receptarea concepţiei sale ling- 
vistice pe plan internațional (în vol. Die Sachen sagen, wie sie sind. Eugenio 
Coseriu im Gesprăch, realizat de ]. Kabatek şi A. Murguia, 1997), menţiona că 
foarte multi dintre elevii săi directi si indirecti au preluat anumite elemente 
din concepţia sa, fără să-şi propună asimilarea acesteia în profunzime. Alţii, 
cum ar fi J. Herculano de Carvalho din Portugalia sau Evanildo Bechara din 
Brazilia, au preluat teoria lingvisticii integrale in linii mari. Cel care a asimi- 
lat-o însă în întregime si în profunzime, preciza E. Coșeriu, este Mircea Bor- 
cilá de la Cluj. Or, la acea vreme prof. M. Borcilá avea vreo 15 doctoranzi pe 
care îi îndruma, iar numărul acestora a crescut pe parcurs tot mai mult... 


Aproximând în câteva cuvinte efortul de peste două decenii al distinsului profe- 
sor, putem afirma că Domnia Sa a demonstrat că viziunea teoretică a lui E. Co- 
şeriu este una de mare anvergură, că aceasta „deschide drumul reconstrucției 
conceptuale a întregului câmp al disciplinelor umane”. Sau, parafrazându-i pe 
discipolii lui E. Coșeriu, am putea spune şi noi cá M. Borcilá a fost profesorul 
de care am avut nevoie pentru a ne forma ca lingviști. Cu multă bunăvoință și 
generozitate, observând limitele noastre, ne-a încurajat sá le depásim. Având 
un acut simt al responsabilităţi, un ireprosabil cult al perfecțiunii, dar gi o mare 
pasiune pentru cultură în general, prof. Borcilă a valorificat tradiţia lingvistică 
si filozofică românească — L. Blaga, S. Puşcariu, V. Bogrea — într-o simbiozá per- 
fectă cu concepţia lui E. Coșeriu, integrándu-le astfel în contextul științific in- 
ternational. Dincolo de studiile temeinice de lingvistică si de poetică culturală, 
deschizătoare de drumuri si întemeietoare de paradigmă, prof. Mircea Borcilá 
s-a împlinit si prin discipolii săi — foarte numerosi —, prin faptul că le-a coordo- 

nat cu grijă tezele de doctorat, dar și prin faptul că a ştiut să refacă, pe urmele 
lui Sextil Pușcariu, școala lingvistică clujeană. 


Asa cum Júrgeu Trabant mărturisea despre Eugeniu Coșeriu că, pentru a-și edi- 
fica propria operă şi a-şi consolida propria concepţie, a avut nevoie de discipoli 
ca parteneri de dialog, ca adevăraţi copártasi la edificarea lingvisticii integrale, 
la fel şi prof. M. Borcilă a avut şi are nevoie de publicul studios, pentru a-și 
manifesta adevărata vocaţie de Magistru. Şi astăzi, multi dintre discipolii săi îl 
insotim la cursurile pe care le predă, fiindcă acestea sunt de fiecare dată altfel. 


Atât Eugeniu Coșeriu, cât si Mircea Borcilá au făcut școală în adevăratul sens 
al cuvântului. Or, a face școală înseamnă din capul locului un gest profund de 
generozitate si alteritate culturală, înseamnă a împărtăși si altora din timpul 
tău, din cunoștințele tale, din sufletul tău. 


De aceea, în semn de omagiu si respect deosebit, dedicăm profesorului Mir- 
cea Borcilă, la împlinirea frumoasei vârste de 70 de ani, prima ediţie a Şcolii 
de vară „Eugeniu Coșeriu și paradigme ale lingvisticii actuale” gi acest număr 
special al prestigioasei reviste „Limba Română”, din al cărui colegiu de redac- 
tie face parte. În acest context, ne exprimăm gratitudinea pentru tot ce a făcut 
pentru noi, îndrumându-ne pe drumul anevoios, dar fascinant al cunoașterii 


şi al asimilării lingvisticii lui E. Coşeriu. 


O inspirată pauză după îndelungi şi fructuoase dezbateri 


Diana FAUR 

Școala de vară „Eugeniu Coseriu”, 
Cluj-Napoca, ediţia I, iunie-iulie 2012 


D.F - doctorandă, 

Catedra de limba română 

şi lingvistică generală, 
Facultatea de Litere, 
Universitatea „Babeş-Bolyai, 
Cluj-Napoca. Lucrează la teza 
de doctorat cu titlul Metafora 
simbolic-mitică în textul 
poetic al lui Lucian Blaga. 
Către o încadrare tipologică 
în lumina semanticii 
integrale a sensului, sub 
îndrumarea prof. dr. 

Mircea Borcilă. Domenii 

de interes: lingvistică şi 
poetică, semantica textului, 
metaforologie. 


Cursurile primei ediţii a Școlii internaţionale de 
vară „Eugeniu Coşeriu” au fost organizate sub 
egida Centrului de Studii Integraliste si a Colecti- 
vului de lingvistică si semiotică din cadrul Facul- 
tátii de Litere a Universităţii ,Babes-Bolyai” din 
Cluj-Napoca în perioada 25 iunie - 8 iulie 2012. 
Acestea s-au situat în continuitate si coerenţă cu 
seria de congrese dedicate marelui lingvist — pri- 
mul Congres International „Eugenio Coseriu”, or- 
ganizat în septembrie 2007, la Universitatea din 
Aix-en-Provence, Franţa, al doilea congres, în sep- 
tembrie 2009, de Centrul de Studii Integraliste 
„Eugeniu Coșeriu” al Universităţii „Babeş-Bolyai” 
din Cluj-Napoca, si al treilea congres, desfășurat, 
în luna octombrie 2011, la Universitatea din Al- 
mería, Spania — si, mai ales, cu activitatea de cer- 
cetare si cu profilul Centrului de Studii Integralis- 
te din Cluj-Napoca. 


Orientarea de ansamblu a programului de studii 
al Şcolii de vară „Eugeniu Coșeriu” a vizat două 
direcţii: pe de o parte, a oferit bursierilor partici- 
panti posibilitatea de a aprofunda sistematic una 
dintre cele mai temeinice si mai complexe abor- 
dări în ştiinţele limbajului, lingvistica integrală, 
iar pe de altă parte, a pus în relaţie concepţia co- 
serianá cu alte tipuri de lingvistică, reliefând ac- 
tualitatea si deschiderea interdisciplinará a acestei 
orientări teoretice. În acest scop, temele de cerce- 
tare propuse s-au înscris în câmpul studiilor inte- 
graliste, iar conţinutul lor ca atare a fost structurat 
în două module principale: noțiuni fundamentale 
şi Coșeriu contemporan. 

Activităţile științifice propriu-zise ale şcolii de vară, desfășurate în intervalul 
celor două săptămâni, au fost organizate într-o manieră diversificată — atât 
sub formă de conferințe şi prelegeri, cât şi sub forma dezbaterilor si a semina- 
relor —, pentru a asigura un climat favorabil ridicării de probleme si pentru a 
facilita înțelegerea aprofundată a conceptelor și a tezelor vehiculate în acest 
context științific. 


Proiectată astfel, Şcoala de vară „Eugeniu Coșeriu” s-a adresat studenților, 
masteranzilor, doctoranzilor si tinerilor cercetători români si străini si a be- 
neficiat de prezenţa unor profesori de prestigiu si a unor specialiști în dome- 
niu de la Catedra de lingvistică generală si semiotică din cadrul Facultăţii 
de Litere a Universităţii ,Babes-Bolyai”, dar si de la universități europene de 
renume. Printre profesorii, specialiştii şi cercetătorii din străinătate care au 
onorat cu prezenţa lor acest spaţiu de dialog ştiinţific pot fi amintiţi: prof. dr. 
Jesus Martinez del Castillo, Universitatea din Almeria, Spania, prof. dr. Vin- 
cenzo Orioles, Universitatea din Udine, Italia, prof. dr. José Maria Bernardo, 
Universitatea din Valencia, Spania, dr. Cristian Bota, Universitatea din Gene- 
va, Elvetia, drd. Ciprian Speranza, Universitatea din Basel, Elvetia. Acestora 
li s-au aláturat membrii Centrului de Studii Integraliste: prof. dr. Mircea Bor- 
cilá, lect. dr. Oana Boc, lect. dr. Eugenia Bojoga, lect. dr. Cornel Vilcu, asist. 
drd. Dina Vilcu, drd. Elena Faur, drd. Diana Faur, asist. dr. Cristina Varga, 
drd. Mircea Minică, dar si numeroși alți participanţi, cadre didactice univer- 
sitare, cercetători, doctoranzi etc. de la Facultatea de Litere și de la Institutul 
de lingvistică „Sextil Puşcariu” din Cluj-Napoca. 


Spiritul multicultural şi caracterul internațional al şcolii de vară au fost mani- 
festate prin prezenţa bursierilor din Elveţia, Germania (Departamentul de Fi- 
lologie Romanică al Universităţii din Marburg; Universitatea din Potsdam), 
Spania (Universitatea Autonomă din Barcelona), Republica Moldova (Uni- 
versitatea de Stat din Moldova și Institutul de Filologie al Academiei de Științe 
a Moldovei din Chișinău, Universitatea de Stat „Alecu Russo” din Bălţi), Polo- 
nia (Institutul de Filologie Romanicá al Universităţii lagellone din Cracovia) şi 
Slovacia (Universitatea din Bratislava), cărora li s-au alăturat bursierii români 
din centre universitare de tradiție (Universitatea „Babeş-Bolyai” din Cluj-Na- 
poca, Universitatea de Vest din Timişoara, Universitatea din București). 


Mai putem consemna si faptul că, dincolo de participarea efectivă la sesiunile 
de ordin strict ştiinţific, cursantii au fost cooptați și într-un program cultural 
care a inclus vizitarea unor obiective turistice emblematice pentru spaţiul cul- 
tural transilvănean, cum ar fi: Muzeul Etnografic al Transilvaniei, Mănăstirea 
Nicula, Cetăţuia Cluj-Napoca, turul municipiului Cluj-Napoca etc. 


Deschiderea oficială a școlii de vară a avut loc într-un cadru solemn, printr-un 
recital simfonic urmat de discursurile de întâmpinare ale amfitrionilor. Euge- 

nia Bojoga, directorul Şcolii de vară „Eugeniu Coșeriu”, a adresat participan- 
tilor un cuvânt introductiv si i-a salutat din partea comitetului organizatoric 
şi a comitetului ştiinţific, declarând deschisă oficial cea dintâi ediţie a unor 
cursuri internationale de vară cu acest profil. În alocutiunea sa, prof. Corin 
Braga, decanul Facultăţii de Litere a Universităţii ,Babes-Bolyai”, a mentio- 
nat că instituţia pe care o reprezintă este onorată să găzduiască această ma- 
nifestare ştiinţifică dedicată marelui savant, care a creat o direcţie inovatoare 
în domeniul umanist si pe care școala lingvistică din Cluj, printr-o fecundă 
activitate, în ultimele decenii, îl reprezintă și îl continuă cu demnitate. Invitat 
de onoare la deschiderea oficială a şcolii de vară, Emil Boc, primarul muni- 
cipiului Cluj-Napoca, a urat tuturor participanților și invitaţilor prezenţi în 
sală bun-venit, reliefând faptul că programul ştiinţific iniţiat în cadrul Şcolii 
de vară „Eugeniu Coșeriu” se înscrie în seria manifestărilor științifice care 
definesc componenta universitară si culturală clujeană, o componentă-cheie 
pentru un oras universitar care aspiră să atingă, în 2020, statutul de Capitală 
Culturală Europeană. În finalul şedinţei de deschidere, prof. Mircea Borcilă, 
directorul onorific al Şcolii de vară „Eugeniu Coșeriu”, fondatorul, in 1998, al 
Centrului de Studii Integraliste și principalul promotor al concepţiei coseri- 
ene în România si în școala lingvistică românească, a subliniat că activitățile 
ştiinţifice desfăşurate în cadrul acestui program continuă tradiţia instituită, 
în 2009, prin organizarea celui de-al doilea Congres Internaţional „Eugeniu 
Coşeriu”, si se înscriu în orientarea conceptuală și în programul de cercetare 
al centrului pe care îl conduce. În această ordine de idei, prof. M. Borcilă a 
punctat marea actualitate a acestei manifestări, în contextul dezbaterilor pe 
plan mondial privind reconstrucția pe baze conceptuale mai solide a dome- 
niului disciplinar al lingvisticii şi a ştiinţelor adiacente, exprimându-și spe- 
ranta că şcoala de vară de la Cluj-Napoca se va constitui într-un spaţiu lon- 
geviv de dialog științific, în cadrul căruia sá se consolideze si să se dezvolte o 
direcție legitimă a curentului ,integralist" international. 


Activităţile ştiinţifice ale şcolii de vară au debutat cu seria de prelegeri ale 
prof. José Maria Bernardo, intitulate Lenguaje y epistemologia en Eugenio 
Coseriu (I, II, III). Amintim, in acest context, cá José Maria Bernardo este 
autorul unei cunoscute monografii intitulate Construcția lingvisticii! şi de- 
dicate definirii aportului epistemologic al lui E. Coșeriu în fundamentarea 
lingvisticii. 

Prelegerile profesorului spaniol s-au orientat înspre relevarea punților de le- 
gătură între epistemologie şi lingvistică, cu vizarea directă a contribuţiei coșeri- 
ene la definirea bazei epistemologice a lingvisticii. În demersul său, J. M. Ber- 
nardo a alocat un spaţiu relativ vast incursiunii în istoria „configurării şi a 
consolidării epistemologiei”, urmărind evoluţia ei de la o disciplină emina- 
mente pozitivistă către o disciplină fundamentată fenomenologic si herme- 

neutic și punctând, pe parcurs, chestiunile spinoase si controversate ale aces- 
tei ,deveniri Din acest punct, demersul propus s-a dezvoltat înspre sesizarea 
pluralitátii paradigmelor în ştiinţa lingvistică, pentru a se focaliza asupra pa- 
radigmei lingvistice a lui Eugeniu Coșeriu, pe care a definit-o ca „integratoare” 
şi asupra implicatiilor pe care le are situarea ei în centrul ştiinţelor culturii. 
J. M. Bernardo a subliniat, aici, importanţa pe care savantul de la Tiibingen 
o acordă acestui aspect, opţiunea sa epistemologică delimitându-se ferm de per- 
spectiva din filozofia ştiinţelor naturii. Finalul prelegerilor a impus concluzia 
legitimă că lingvistica coserianá reprezintă un model de fundamentare epis- 
temologică antipozitivistă, într-un sens „înţeles ca neohumboldtian, neostruc- 
turalist si functionalist" (J. M. Bernardo). Pe această bază devine accesibilă 
o perspectivă coerentă de studiu al limbajului si al limbilor, pornind de la 
postulate epistemologice și metodologice pertinente în știința lingvisticii, o 
ştiinţă care tine cont de „respectarea, in diverse paradigme, a adecvárii cer- 
cetării la cerințele și particularitátile obiectului de studiu” (J. M. Bernardo). 


Prelegerile prof. Mircea Borcilă, reunite sub titlul Temeiul coșerian si șansele 
integralismului (I, IL ILI), au oferit o imagine de ansamblu asupra proiectului 
transdisciplinar în care este dezvoltată lingvistica coserianá în cadrul progra- 
mului de cercetare al Centrului de Studii Integraliste condus de Domnia Sa 
la Facultatea de Litere din Cluj-Napoca. În prima prelegere au fost explorate, 
în dimensiunile lor esenţiale, cele trei componente axiale ale „temeiului co- 
serian”: formaţia intelectuală si deschiderea lui Coșeriu, filozofia limbajului 
şi fundamentul preliminar al ştiinţei integrale a limbajului. Astfel, profesorul 
M. Borcilă a urmărit modul în care elementele ce tin de formaţia intelectuală 
a lui E. Coseriu au avut un rol de ghidaj în parcurgerea traseului ideatic de 
adâncime al formulării concepţiei lingvistice a lui Coșeriu, în sensul că aceste 
elemente l-au orientat pe marele savant atât în circumscrierea fundamentului 
filozofic al ştiinţei limbajului necesar pentru definirea naturii obiectului 
lingvisticii, cât si în elaborarea principiilor epistemologice ale ştiinţei lingvisti- 
ce. Cea de-a doua prelegere a prof. M. Borcilă a sondat posibilitatea de a ex- 
tinde si de a aplica fundamentarea filozofică a limbajului si genul de „știință 
fenomenologico-hermeneuticá de tip humboltian” si în definirea obiectului 
poeticii, în scopul de a clădi, pe bazele solide ale integralismului lingvistic, o 
poetică antropologică. Trebuie amintit că profesorul M. Borcilă este implicat 
deja, de multi ani, în acest proiect de „reconstrucţie a poeticii” pe baza con- 
ceptiei integrale a limbajului si că importanţa acestei valorizári transdiscipli- 
nare a concepției integrale a fost recunoscută în numeroase rânduri chiar de 
Eugeniu Coseriu?. 


Jesus Martinez del Castillo, profesor la Universitatea din Almeria, organi- 
zatorul celui de-al treilea Congres Internaţional „Eugenio Coseriu” în Spa- 
nia, a propus cursanților o serie de patru prelegeri, La lingüística del hablar 

frente a la lingüística cognitiva y el enfoque naturalista de Chomsky (1, IL, HL IV). 
Prelegerile s-au orientat spre o confruntare teoreticá a unor directii de mare 
anvergurá, astázi, in lingvistica mondialá cu fundamentele filozofice si epis- 
temologice ale lingvisticii integrale, în scopul delimitárii concepţiei coserie- 
ne de cognitivism si de lingvistica chomskiană, pornind de la principiul car- 
dinal al creativităţii lingvistice. În orizontul problematic astfel circumscris s-a 
realizat o examinare aprofundată și esenţial critică a celor două orientări te- 
oretice pornind de la premisa, argumentată legitim pe parcursul demersului 
său teoretic, că limbajul este un act de creaţie și de cunoaștere fundamental. 
Complexitatea problemelor conceptuale ridicate si discutate într-o dezbate- 
re dialogicá cu invitatii, in special cu prof. M. Borcilă si cu drd. C. Speranza, 
poate fi urmáritá si aprofundatá de cátre cei interesati prin lecturarea cártii 
profesorului spaniol, Lingvistica rostirii. Logosul semantic si logosul apofantic, a 
cărei ediţie în limba română a apărut recent în traducerea lui Cristian Pasca- 
láu si a fost lansată cu această ocazie. Mai mult, volumul lingvistului spaniol 
se situează într-o direcție convergentă cu orientarea studiilor integraliste de 
la Cluj şi marchează un aport de referință în mișcarea actuală de afirmare tot 
mai pregnantă a integralismului lingvistic pe plan internaţional. El propune o 
elaborare științifică a lingvisticii vorbirii, care se bazează pe unificarea teoriei 
lingvistice a lui E. Coșeriu cu temeiul filozofic al gândirii lui Ortega Y Gasset, 
putându-se semnala, în acest sens, o corelare de adâncime a proiectului său 
cu orientarea de ansamblu a lui E. Coseriu al cărui principal „aliat” din filo- 
zofia culturii este Lucian Blaga. 


Vincenzo Orioles, profesor la Universitatea din Udine, a abordat, într-o serie 
de două cursuri interactive, câteva aspecte ale planului istoric din trihotomia 
coşeriană a limbajului. Astfel, într-o primă prelegere, Architettura della lingua, 
au fost aduse în centrul discuţiei şi examinate concepte coşeriene cardinale, 
precum: limbaj primar şi metalimbaj, sincronie şi diacronie, structura şi arhitectu- 
ra limbii, limba istorică, diferenţele diatopice, diastratice şi diafazice, limba comună, 
limba funcțională şi limba standard. Cursul Il metalinguaggio. Storia della ricerca 
con particolare riguardo alla visione di Eugenio Coseriu a dedicat un spațiu mai 
larg tratării problematicii metalimbajului. Profesorul italian a realizat, astfel, o 
incursiune în istoria cercetării acestui concept, de la „rădăcinile” sale logi- 
co-filozofice până la receptarea constructului în mediul lingvistic, cu o referire 
specială la conceptul coşerian de metalimbaj şi la aplicaţiile acestuia in diverse 
orientări actuale. Cursul a fost conceput şi realizat într-o manieră interactivă, 
dinamică, participanţii fiind provocati să sesizeze, în primul rând, pe baze intui- 
tive conţinutul conceptual al noţiunilor coşeriene prezentate. 

Prelegerea Oanei Boc, Planurile limbajului: perspectivă de ansamblu, a con- 


turat o viziune de ansamblu asupra unor aspecte definitorii ale lingvisticii 
integrale, în categoria cărora se includ planurile limbajului, competențele, jude- 

cátile de evaluare şi conținuturile specifice asociate fiecărui plan în parte. Aceste 
aspecte au fost supuse ulterior unei examinări detaliate și focalizate, propu- 
nându-se, în același timp, clarificări si sistematizări prin intermediul unui bo- 
gat material ilustrativ. În cea de-a doua prelegere, Sens / Sens poetic, O. Boc 
a definit conţinutul semantic specific planului individual — sensul — şi a pro- 
cedat la o specificare a acestuia în sensul poetic ca zonă tipologică distinctă 
față de sensul cu finalitate pragmatică si sensul cu finalitate apofanticá. Un 
spaţiu aparte a fost alocat, în această secvenţă, modalitátilor sensului realizate 
in textualitatea științifică, pragmatică și poetică, dar si ipotezei articulării stra- 
tificate a sensului. 'Tot în acest cadru teoretic s-a înscris şi problema relației 
limbajului cu poezia, alături de aceea a definirii poeticitátii în raport cu finalitatea 
textual-pragmatică, prelegerea finalizându-se cu reliefarea gravelor confuzii 
tipologice care circulă, frecvent, în interpretarea sensului unor texte literare. 


În seria de prelegeri Teoria semantică a lui Eugeniu Coșeriu. Lexematica (I, II), 
Eugenia Bojoga s-a referit la aportul substanţial pe care îl aduce lingvistul 
român în planul cercetării limbilor istorice, prin fundamentarea semanticii 
structurale. Meritul teoriei semantice elaborate de E. Coșeriu rezidă, după 
cum s-a precizat încă de la început, în faptul că ea se constituie în proiectul de 
semantică structurală cel mai complex si mai bine articulat până în prezent, 
de pe a cărui platformă teoretică au demarat cele mai fertile investigaţii de- 
scriptive ale limbilor istorice atât în perspectivă sincronică, cât și în perspec- 
tivă diacronicá. În această ordine de idei, E. Bojoga a semnalat că lexematica 
ocupă un loc central în cadrul teoriei semantice dezvoltate de E. Coșeriu. 
Discutia s-a focalizat, în acest punct, pe un set de distincţii preliminare si 
indispensabile în cadrul unei descrieri coerente a lexicului între lucruri şi 
limbaj; între limbajul primar şi metalimbaj; între sincronie şi diacronie; între 
tehnica liberă a discursului şi discursul repetat; între arhitectura şi structura lim- 
bii; între sistemul şi norma limbii; între relațiile de semnificație şi relațiile de 
desemnare. Ca o consecinţă imediată a ultimului set de distincţii s-a realizat şi 
definirea semnificatilor — semnificatul lexical, categorial, instrumental, sintactic 
si ontic — şi a structurilor lexematice — structuri paradigmatice si sintagmatice — 
care pot fi identificate în lexicul unei limbi. 


Cornel Vilcu, în prelegerile intitulate Funcţia semnificativă si universaliile lim- 
bajului, s-a axat pe aprofundarea celor două concepte cardinale ale lingvisticii 
integrale. Este cunoscut faptul că noţiunile coseriene de funcție semnificativă 
şi de semnificat sunt conceptele cele mai puţin asimilate şi mai puţin inte- 
lese din întreaga concepție lingvistică a lui Coșeriu. C. Vilcu a acordat, din 
acest motiv, o pondere importantă bazelor aristotelice si humboldtiene ale 
conceptului de funcție semnificativă. În ceea ce priveşte conceptul coserian 
de semnificat, C. Vilcu a insistat asupra disocierii acestuia atât de conceptul 
omonim al lingvisticii saussuriene, cât si de orientările pragmatice actuale 

care, sub cupola noțiunii de semnificaţie, înglobează nediferentiat planul sem- 
nificatului si cel al designatiei. În strânsă conexiune cu discuţia asupra di- 
mensiunilor esenţiale ale semnificatului au fost prezentate si universaliile lim- 
bajului — universaliile primare (creativitate, semanticitate si alteritate) si cele 
secundare (materialitatea şi istoricitatea) care derivă din „combinarea” celor 
primare —, cu accent special, de această dată, asupra ideii cá ele nu definesc 
doar semnificatul, ci sunt ,proprietáti” esenţiale ale limbajului în toate cele 
trei planuri ale sale. 


Dina Vilcu si Ciprian Speranza au propus cursanților o dezbatere interacti- 
vá — Justificarea „lingvisticii integrale” — centrată pe problema nevoii de adecvare 
şi de impunere a unui concept capabil să definească, prin conţinutul său, si să 
acopere, prin sfera lui de cuprindere, întreaga complexitate și deschidere a te- 
oriei lingvistice coşeriene. Necesitatea determinării lingvisticii de tip coşerian 
prin conceptele de „lingvistică integrală” si / sau „integralism” a fost resimţită in 
contextul în care, în spaţiul ştiinţific international, referirea la teoria coşeriană 
ca întreg se face, cel mai adesea, prin trimitere, fie la autorul ca atare al acestei 
concepţii, fie la un anumit concept promovat de teoria sa. Moderatorii dezba- 
terii au precizat, în acest context, că Eugeniu Coșeriu însuşi a propus, în 1983, 
termenul de „lingvistică integrală” pentru teoria sa, iar într-o prelegere susținută 
la Cluj-Napoca, în 1999 — Locul lingvisticii integrale în lingvistica actuală —, a di- 
sociat net acest concept de „lingvistica integrală” a lui Helmut Gipper, dar si de 
„lingvistica integrationistá” / ,integrationismul" lui Roy Harris în virtutea ideii că 
lingvistica este exclusiv o știință a culturii. Dezbaterea a beneficiat de o partici- 
pare activă si dinamică a cursanților cărora li s-au lansat numeroase provocări 
cu mize teoretice majore şi care au emis, la rândul lor, argumente pertinente în 
sprijinul poziţiei propuse de moderatori, ajungându-se, în acest fel, la o conclu- 
zie întemeiată a întregii discuții. 


Prelegerea Integralismul și paradigma interactionist-socialá în ştiinţele umane 
susținută de dr. Cristian Bota a avut ca obiectiv corelarea și compatibili- 
zarea unor aspecte ale proiectului integralist coserian cu direcția interactio- 
nistă dezvoltată în psihologie de L. S. Vygotsky. După o prezentare succin- 
tă a cadrului în care s-au format cele două curente, demersul teoretic al lui 
C. Bota s-a orientat către reliefarea convergentelor si a complementaritátilor 
acestora, începând cu precizarea a trei aspecte ale paradigmei interactioniste 
care au fost simetrizate punctual cu câteva componente din teoria lingvis- 
tică coserianá. Argumentele lui C. Bota au condus la concluzia că poate fi 
realizată o corelare de ansamblu a celor două universalii primare cogeriene 
ale limbajului — alteritatea şi creativitatea — cu conceptele de comunicare si ge- 
neralizare (reprezentare) din paradigma interactionistá fondată de psihologul 
rus L. Vygotsky. 

Elena Faur a propus o confruntare a lingvisticii integrale cu una dintre di- 
rectiile cele mai actuale din științele cognitive, si anume lingvistica cognitivă 
de generaţia a treia. În contrast cu generaţiile anterioare de științe cognitive 
care, pe de o parte, au izolat procesele cognitive si faptele de limbaj într-un 
„inconştient cognitiv”, făcând, astfel, imposibilă „accesarea” lor conştientă, 
şi, pe de altă parte, au pus în criză orice încercare de a explica intersubiectivi- 
tatea constitutivá a limbajului, grupul de cercetători reuniți în jurul școlii din 
Lund subliniază necesitatea refundamentării fenomenologice și hermeneu- 
tice a lingvisticii. Prelegerea Elenei Faur s-a focalizat asupra urmăririi punc- 
telor de convergenţă ale noii direcții din stiintele cognitive cu lingvistica in- 
tegrală, sanctionánd, în același timp, cele două aspecte fundamentale care 
continuă să rămână neasimilate de lingvistica cognitivă de generaţia a treia: 
creativitatea lingvistică si „prioritatea absolută a limbajului”. 


Prezentarea lui Ciprian Speranza, Privirea întrupată în limbaj. Dinamica si- 
nestezică a expresiei, s-a axat asupra unui aspect ignorat aproape în totalitate 
de tradiția rationalistá a teoriei lingvistice, si anume asupra afectivității ca 
parte integrantă a actului expresiv. Componenta afectivității a fost adusă în 
discuţie într-un cadru teoretic interdisciplinar, în care fenomenologia actu- 
ală (E. Marbach, D. Lohmar, M. Richir) înţelege să fructifice caracterul de 
deschidere epistemică proprie — dincolo de aparența nomotetică a conceptu- 
alitátii sale specifice — prin integrarea în descrierile unor observaţii contem- 
porane din psihologia dezvoltării și din antropologia cognitivistă. În cadrul 
teoretic astfel conturat, Ciprian Speranza a subliniat faptul că mișcările sufle- 
tului, figurate de imaginaţie, nu pot fi orientate intentional către un conținut 
fără vectorii afectivi care o străbat și care amorsează chiar procesul orientă- 
rii sinestezice. Mobilitatea și dinamica inerentă a afectivității a fost deja în- 
trevăzută de Humboldt în însuși conceptul kantian de sinteză imaginativă. 
Pe de altă parte, această mobilizare sinestezică a fost, mai recent, utilizată 
programatic si de modernisti. C. Speranza a propus, în acest context, recon- 
stituirea fenomenologică a componentei afective active în actul primordial 
al „donării de sens”. Luând în considerare și întreprinderea arhitectonică în 
fenomenologie a lui M. Richir, C. Speranza a sintetizat, la final, relevanta dis- 
cutiei pentru teoria coşeriană, mai precis, în relație cu universalia creativității 
şi cu componenta energetică a limbajului: simțurile, afectivitatea si imagina- 
tia sunt fenomene intrupate care răspund unei pulsiuni expresive, dinaintea 
oricărei figuratii patente, iar limbajul reprezintă dimensiunea semnificativă a 
unei reversibilitáti creatoare. 


Printre multiplele aspecte ale teoriei coserienie care au făcut obiectul 
conferințelor şi dezbaterilor organizate în cadrul școlii de vară s-a situat o 
temă de mare actualitate, propusă de Cristina Varga, si anume teoria tradu- 
cerii. Structurat în două etape — o prelegere, Teoria traducerii, viziune coseria- 

nă, şi un atelier —, cursul a prezentat studenţilor, într-o primă fază, „starea ac- 
tuală” in teoria traducerii, precum si limitele si problemele pe care le observă 
E. Coșeriu în ceea ce priveşte abordările teoretice ale traducerii ca disciplină 
ştiinţifică. Cu un doctorat în cotutelă la Cluj-Napoca si Barcelona, C. Varga 
a remarcat, în acest context, că noile baze teoretice de pe care E. Coșeriu 
abordează problematica traducerii reprezintă o provocare pentru specialiști 
şi pentru traducători, cu toate că teoria sa este încă puţin cunoscută în mediul 
academic, chiar printre experţii în traductologie. Rațiunea prin care se expli- 
că vizibilitatea redusă a teoriei coseriene a traducerii constă în situarea ei in 
cadrul mai vast al lingvisticii integrale, fără ca aceasta să aibă oportunitatea 
de a se constitui într-o disciplină autonomă care să se bucure de „avantaje- 
le” altor traductologii. Acest fapt nu ar trebui să reprezinte însă, după cum a 
subliniat si C. Varga, un impediment în calea recunoașterii viabilitátii ideilor 
coşeriene în acest domeniu, autoritatea și actualitatea lor fiind incontestabilă 
şi reclamând necesitatea raportării permanente a traductologilor la inovația 
coşeriană în domeniu. 


Comunicarea Dianei Faur a urmărit să investigheze două procese semantice 
fundamentale care se înscriu în spaţiul conceptual al semanticii integrale — 
metasemia şi metafora poetică — în vederea circumscrierii aportului lor specific 
în articularea sensului textual. În acest sens, s-au făcut, într-o primă etapă, câ- 
teva precizări de ordin teoretic cu privire la stadiul actual al cercetării seman- 
ticii metaforice si la principalele repere teoretice ale abordării integraliste în 
metaforologie din cadrul Programului de Studii Integraliste de la Cluj-Napo- 
ca. Investigația s-a orientat apoi înspre examinarea unor secvențe metaforice 
minimale, care ilustrează pretextual operația semantică metasemică în textul 
poetic al lui L. Blaga, pentru a se focaliza ulterior, mai cu seamă, asupra câ- 
torva metafore poetice, nou create în lirica blagiană, care surprind dinamica 
unui proces semantic exponențial în spaţiul textualitátii literare. 


Note | ! O apreciere foarte pertinentă a acestei monografii re- 

alizează Cornel Vilcu în recenzia José María Bernardo, 
La construcción de la lingúística. Un debate epistemológico 
(LynX - A Monographic Series in Linguistics and World 
Perception, Annexa 9, 1995, Universitat de Valencia, 
Spain, Departament de Teoria dels Llenguatges), pu- 
blicatá în Studia Universitatis Babeş-Bolyai Philologia, 
Anul XLVI, nr. 4, 2001, pag. 149-151. 
? Vezi, în acest sens, E. Coșeriu, Fiinţă si limbaj, in „Echi- 
nox”, 1996, nr. 10-11-12, p. 6; E. Coșeriu, Prelegeri si se- 
minarii la Universitatea „Lucian Blaga”, Editura Doina 
Constantinescu, Sibiu, 2004, p. 21-23. 

0. Note preliminare 


Dată fiind ocazia specială care motivează grupajul 
de lucrări din perimetrul lingvisticii integrale al 
prezentului număr de „Limba Română”, dedicat 
profesorului clujean Mircea Borcilă la 70 de ani, 
imi voi lua libertatea de a initia contribuţia de față 
prin câteva consideraţii personale. 


Nu pot să afirm că Mircea Borcilă mi-a fost profe- 
sor în sensul îngust al termenului, întrucât în anii 
studenţiei mele la Universitatea Babeș-Bolyai din 
Cluj-Napoca (1986-1990) situaţia din facultate 
era de asa natură încât nu am avut ocazia de a-l 
asculta de la catedră decât în cadrul unui curs spe- 
cial de poetică. Începând din 1987 au existat însă, 
în afara cursurilor propriu-zise — la conferinţe, 
la cercul ştiinţific studențesc de lingvistică, în 
discuţii informale —, numeroase ocazii de a asista 
la pasionatele sale argumentatii în domeniul te- 
oriei limbajului și al poeticii. După Revoluţie, în 
atmosfera de entuziasm si justificată reînnoire a 
programelor academice, a primit şi Mircea Borci- 
lá, în sfârşit, dreptul bine-meritat de a tine un în- 
treg ansamblu de cursuri magistrale care au fost, 
toate, expresia unui proiect ştiinţific coerent ce 
avea să se concretizeze în prima şcoală coserianá 
din România: Lingvistică generală (Istoria gân- 
dirii lingvistice occidentale), Semantică, Poetică, 
Curs special de teoria limbajului (Lingvistică in- 

tegralá). Din 1990 şi până la prima mea plecare în Japonia, în toamna anului 
1994, ca şi imediat după întoarcere, în 1996, am asistat, în fiecare semestru, la 
toate cursurile sale: nu ca student, ci ca preparator si apoi asistent, având ast- 
fel, in plus, şansa (- în același timp, prilej şi obligaţie de studiu neîntrerupt —) 
de a tine seminarii la cursurile sale de Lingvistică generală și Semanticá. Pot sá 
afirm, de aceea, fără exagerare, că personalitatea științifică a lui Mircea Borcilă 
a fost factorul determinant în trasarea drumului pe care l-am urmat în forma- 
rea mea ca lingvist. Alături de mine în sfera de influenţă ... „borciliană”, în acei 
ani, s-au aflat Cornel Vilcu, Lucian Lazăr, Eugenia Bojoga, Lolita Zagaevschi 
şi Oana Boc - cei care vor constitui nucleul Centrului de Studii Integraliste 
de la Cluj, şi, ulterior, al catedrei noastre, Catedra de lingvistică generală și 
semiotică. În deceniile care au urmat, multi alti cercetători de la Cluj, Sibiu, 
Bucureşti, Iaşi ori Chişinău au urmat calea integralismului coserian, unii sub 
îndrumarea directă a lui Mircea Borcilă. În perimetrul contribuţiei de față 
má voi referi însă, în mod intenţionat, doar la cei din nucleul initial — cei care 
au fost primii soldaţi, în spaţiul românesc, într-o bătălie pentru impunerea 
paradigmei integraliste în lingvistică si în ştiinţele culturii în general, la un 
moment inaugural, când era încă incert în ce direcție vor inclina sorții”. 


Dacă ar fi să aleg și să aduc în prim-plan acum, la sfârșit de an 2012, dintre 
toate publicaţiile lui Mircea Borcilă, una singură, pe care o consider a fi cea 


Cu profesorul Mircea Borcilă despre Eugeniu Coseriu 
şi moştenirea ştiinţifică a ilustrului lingvist 

mai însemnată sub aspectul originalității instaurării de paradigmă concep- 
tuală în investigarea unui fenomen din aria vastă a limbajului, m-aş opri fără 
ezitare la studiul din 1987, Contribuţii la elaborarea unei tipologii a textelor 
poetice. Sectiunile ce urmează argumentează această alegere. 


Prefigurat, în liniile generale, de studiul Types sémiotiques dans la poésie roumai- 
ne moderne (1981), Contribuţii la elaborarea unei tipologii a textelor poetice avan- 
sează un edificiu conceptual complet — în sensul unei depline coerente interne 
si al unei solide fundamentári. Dacă autorul însuși s-ar reapleca acum, după 25 
de ani, asupra textului în cauză, sunt convinsă că nu ar afla nimic care să se im- 
pună amendat, rectificat, ori adăugat. În același timp însă, fiecare componentă 
a acestui edificiu complet deschide câte un întreg câmp de investigaţie care invi- 
tă noi elaborări, noi desfágurári analitice, noi validári aplicative. 


1. Modelul tipologic: principii, criterii, subcategorii rezultante 


Modelul tipologic propus de Borcilă se ancorează pe tărâmul poeticului, cu 
importanta precizare că, în mecanismele sale nucleare, „la nivelul profund și 
în momentul primar al construirii lumii textului” (1987: 186), poeticul nu se 
limitează la manifestarea ca poetic literar, ci se regăseşte și în celelalte domenii 
ale creaţiei culturale: mitic-religios, filozofic-metafizic şi constructiv-stiintific?. 
Privilegierea poeticului literar în procesul de construcție și ilustrare a mode- 
lului tipologic decurge din faptul că acesta este locul în care posibilitățile cre- 
atoare ale limbajului — inclusiv posibilităţile de creare a sensului dincolo de 
zona lingvisticului propriu-zis — devin cel mai pregnant vizibile, oferind astfel 
un punct de reper predilect. Demersul este concordant cu motivul privilegi- 
erii „literaturii” ca artă în calitate de obiect al lingvisticii integrale a textului: 
aici întâlnim desfășurarea plenară a tuturor posibilităților limbajului (Coseriu 
1971/1977: 203-204; 1981: 110), aici se realizează maximal relaţiile semnice 
constitutive pentru sens si funcţiile evocative, în timp ce alte moduri discursive 
sau tipuri textuale se caracterizează prin „suspendarea” sau „dezactualizarea” 
unora sau altora dintre aceste relații și funcții. 


Criteriul prim definit de Borcilă îl constituie „orientarea” sau „intenţia generală” 
a procesului de poesis discursiv, care se prezintă, astfel, disociat tipologic chiar 
de la nivelul „procesului metaforic constitutiv, nuclear” (1987: 188-189). Prin 
aplicarea a încă două „criterii primare”, anume „principiul existential-axiolo- 
gic” care guvernează procesul de poesis (sintactic vs semantic) şi „modelul de 
construcție referentialá” în text (iconic-diagramatic vs simbolic), M. Borcilă 
defineşte, pornind de la categorizarea blagiană a metaforei, două orientări 


majore ale construcției de sens poetic. 

(a) Finalitatea „plasticizantă”: sporirea si revolutionarea' percepției, vizând a 
reconstrui lumea din / în detalii intensificate, eterogene, disparate, după un 
principiu iconic-diagramatic; lumea creată prin discurs este monostratifica- 
tă, în ea esentele sunt identice cu manifestările lor perceptibile. 


(b) Finalitatea „revelatoare”: dezvăluirea unor esențe ascunse în spatele 
aparentelor sensibile; lumea creată prin discurs este independentă de struc- 
tura si legile lumii empirice, iar fenomenele îndeplinesc doar rolul de semne 
simbolice în virtutea cărora se întrevede existența unui plan ontologic se- 
cund, al misterului sau al esentelor inaccesibile direct cognitiei. 


Prin aplicarea unor criterii secundare, fiecare finalitate se subdivizează în 
două subtipuri, rezultând astfel un total de patru situații, ilustrate de Borcilá 
prin opera (si, în subsidiar, prin poetica explicită) a unor nume importante 
din poezia română a secolului XX. Modelul lui Borcilă este prezentat pe larg 
şi analizat în detaliu, pe fundalul teoretic al integralismului, de către Oana 
Boc (2007: 88-100) şi Lolita Zagaevschi Cornelius (2005: 96-105, 115- 
123). Má voi márgini aici să reamintesc cele patru tipuri, în tabelul sintetic 


de mai jos (Tabelul 1). 
Sub-moduri ale modului textual poetic 
„plasticizant” „revelator” 
„sintactic” „asemantic-asintactic” | semantic” „semantic-sintac- 
(A1) (A2) (B1) tic" (B2) 
(cu mentinerea (cu distrugerea (simbolic-mitic) | (simbolic-mate- 
coerentei discursive) | coerentei discursive) ex. Lucian Blaga | matic) 
ex. Tudor Arghezi ` Les, poezia avangardistă ex. Ion Barbu 


Tabelul 1: Modelul tipologic elaborat de M. Borcilă 


Modelul lui Mircea Borcilă își dovedeşte pe deplin fertilitatea în demersul 
de construire a unei tipologii textuale care caută să depășească statutul unei 
simple clasificări după criterii diverse a unor (seturi de) unități sau proceduri 
textuale, ori a textelor ca ergon, ca produse deja realizate. În mod concret, cu 
mijloacele analitice pe care le oferă lingvistica integrală a textului ca lingvis- 
tică a sensului, am propus un asemenea demers în Tămâianu 2001a, definind 
textual-tipologicul drept principiu formator al activității discursive, drept for- 
mă (în acceptie humboldtiană) a textului. 


Ca formă a textului, textual-tipologicul reflectă modalitatea construcţiei de 
sens, adică, în termeni coșerieni, modalitatea în care semnificatele şi designatele 
unităților textual-constitutive (elemente lexicale si gramaticale de diverse or- 
dine de mărime) devin semnificant de grad secund, pentru conţinutul textual 

specific care este sensul, precum şi modalitatea articulării interne a sensului. 
Identificarea tipului textual în această înţelegere urmărește să justifice omo- 
genitatea si coerenţa funcțională subiacente diversităţii unităţilor, funcțiilor 
şi procedeelor textuale ca atare. Tipul textual astfel definit nu este constatabil 
empiric, în mod direct, prin prezenţa / absenţa sau statistica materială a unor 
unități, procedee sau chiar funcţii textuale ca atare, ci trebuie descoperit prin 
conducerea hermeneutică a acestora, în calitate de „materie primă” a constitu- 
tiei textuale, la principiile care explică unitar construcția sensului. 


Într-o înţelegere relationalá a conceptului de formă textuală, tipul unui text 
va putea fi descris pe mai multe paliere functional-distincte. Dintre acestea, 
forma de gradul unu corespunde, în descendență humboldtiană, disocierii 
primare între modurile discursive „poetic” / „nonpoetic” („prozaic”), iar 
forma textuală de gradul doi decurge din finalitáti interne mai determinate, 
cum sunt finalitátile plasticizantá si revelatoare, cu subcategoriile lor, din mo- 
delul lui Mircea Borcilá. 


În viziunea energetică humboldtianá asupra modurilor discursive, poeticul şi 
prozaicul, în calitate de ipostazieri discursive ale limbajului („fenomene ale 
limbajului”*) reprezintă cele două ,directii” fundamentale în care se desfá- 
şoară activitatea de creaţie lingvistic-intelectivá. Desi „diferenţele intrinseci” 
se manifestă, pe cale de efect sau consecință, şi în caracteristici recognoscibile 
la suprafață prin „detalii” constituționale ale textului, i.e. în „termeni, forme 
şi construcții gramaticale”, separarea modurilor tine de esenţa necuantifica- 
bilă a ,tonalitátii întregului, situată în natura lor profundă” (Humboldt 1836: 
171). Nu cred că mă ingel afirmând că tipologia textelor poetice elaborată 
de M. Borcilă este, în momentul de față, singura dezvoltare sistematic-com- 
prehensivă și coerentă a acestui tip de viziune teoretică, pentru domeniul 
modului poetic, desfășurând tehnic ceea ce la Humboldt prezintă mai de- 
grabă caracterul unei intuitii preliminare a ariei vizate. Desi studiul din 1987 
nu dezvoltă referintele la cadrul teoretic al lingvisticii coseriene, puntea de 
convergență cu bazele integralismului lingvistic este ulterior explicitată și 
justificată pe larg, în special în Borcilá 1997a şi 2001a. 


2. Conceptualizarea unor posibilități generale ale texte- 
lor poetice 


Deși ilustrate cu material textual construit în limba română, cele patru sub- 


sensului poetic, altfel spus, orientări generale ale articulării sensului în textul 

poetic, în principiu regăsibile ca atare în texte din arii lingvistice si culturale 
diverse. 


Oana Boc (2007, cap. V) validează această teză prin analiza tipologică a unor 
texte din Apollinaire, demonstrând că ele manifestă finalitatea plasticizantă 
în varianta Al (tipul sintactic), similar principiului dominant, la palierul for- 
mei de gradul doi, în creaţia poetică a lui Arghezi. 


Într-o analiză întreprinsă anterior (Tămâianu 2001a: 100-111), am arătat 
că textul lui Lewis Carroll Through the Looking-Glass, And What Alice Found 
There (1872) nu instantiazá tipul plasticizant asemantic si asintactic”, cum 
ar putea părea la o analiză de suprafață a unor procedee textuale disparate, 
de tipul expresiilor tautologice, al paradoxului logic etc., ci tipul revelator 
semantico-sintactic*. Astfel, principiul de construcție a sensului nu este ace- 
la de a reface concretul experiential și diversitatea fenomenalá a lumii prin 
distrugerea coerentei discursive si rearanjarea unităţilor într-o structurare 
aleatorie, menită „să socheze sensibilitatea și să distrugă automatismele per- 
ceptuale” şi, „in general, spirituale ale cititorului” (Borcilă 1987: 192, 1981: 
31). Dimpotrivă, in Through the Looking-Glass termenii sunt ,epurati de 
conţinutul referential empiric” și de „conţinutul specific cultural” (Borcilá 
1981: 30, 1987: 193) gi asupra lor se operează axiomatic, în direcția rese- 
mantizării simbolic-,logice””. 


Fără îndoială, analize textuale diversificate se impun întreprinse în continu- 
are pentru a proba validitatea generală a orientărilor de bază identificate de 
Mircea Borcilă. Mi se pare însă deja evident că acest cadru conceptual este 
apt să arunce lumină asupra mecanismelor articulării sensului în textul po- 
etic, iar o metodologie de analiză ce poate fi derivată din model (fie şi cu 
riscul asumat al unor inevitabile simplificări) ar putea fi aplicată şi în proce- 
sul didactic, pentru o mai nuanţată surprindere a trăsăturilor definitorii ale 
textelor literare. 


3. Reper analogic pentru caracterizarea tipologică 
a textelor nonpoetice 


Elaborarea palierului formei de gradul doi pentru modurile nonpoetice va 
trebui, cred, să fie întreprinsă pornind de la același principiu, şi anume că fi- 
nalitatea sau orientarea generală a construcţiei sensului este cea care determină, 
îşi subsumează și motivează procedeele constitutive ale textului. Definitorie 
pentru modul nonpoetic este orientarea obiectivă a semantismului, i.e. con- 
struirea sensului în direcția coincidentei cu înfăţişarea lucrurilor / stărilor 

de lucruri așa cum sunt ele în realitate. Aceasta nu înseamnă însă simplă re- 
ferire la lucruri existente, adică, în termeni rigurosi, designare „cu absența” 
sensului, ci, dimpotrivă, tot o exponentializare a posibilităților expresive ale 
limbajului, înspre polul distanței zero faţă de real. Invocám, în această privinţă, 
viziunea humboldtianá asupra modului „prozaic”, care urmează „o cale di- 
ferită” înspre „acelaşi scop” ca şi modul poetic, anume a ieşi din realitatea 
experienţei empirice înspre „ceva ce nu tine de” aceasta. Calea specifică a 
„prozei” este să „caute în realitate chiar rădăcinile prin care ea se leagă de 
existenţă — si firele acestei conexiuni” (Humboldt 1836: 169; subl.n. — E.T.), 
fără a se opri la „simpla prezentare a actualului” în „scopuri pur externe”, ca 
vorbirea uzuală, care reprezintă modul prozaic suspendat înaintea realiză- 
rii plenare (înainte de a atinge „culmea naturii sale autentice”) (Humboldt 
1836: 170). În manifestarea sa exponențială, ca vorbire de tip ,stiintific”, 
„proza” caută, aşadar, în experienţa si structurarea primară a lumii prin lim- 
baj deschiderile de profunzime înspre realul obiectiv, inaccesibil experienţei 
empirice directe care este fundamentul limbajului. 


Pentru subcategorizarea modului nonpoetic ca modalitate de construcție a 
sensului, demersul de urmat în cadrul unei tipologii integrale este cel suge- 
rat, analogic, de tipologia textelor poetice a lui Mircea Borcilă, adică unul 
în care investigația pleacă de la intuiţia globală a finalitátii discursive, proce- 
dând apoi la justificarea sistematică a acelei intuitii, prin identificarea unor 
indicii ale finalitátii în constituţia textului. Subtipurile identificate nu vor 
coincide cu simple aditionári de unități sau procedee materiale, si nici nu 
se vor confunda cu domeniile tematice la care textele se relationeazá. Altfel 
spus, de exemplu, în perimetrul nonpoeticului, (sub)tipurile modului dis- 
cursiv apofantic nu vor reflecta ca atare tabloul diferitor discipline ştiinţifice 
cu domeniile lor obiectuale, iar (sub)tipurile modului discursiv practic nu 
vor reflecta ca atare parametrii acțiunii practice sau situaţiile vieții sociale în 
cadrul căreia acțiunea are loc. 


Pentru modul discursiv nonpoetic nu există încă, în aria studiilor de orien- 
tare integralistă, vreo propunere comparabilă cu modelul lui Mircea Borcilă, 
astfel încât această direcție de investigație constituie o sarcină urgentă, dar de 
extremă dificultate. 


Voi aduce aici doar un exemplu. Într-o analiză cuprinsă în Tămâianu 2001a: 
133-139, am demonstrat că paradoxul insolubil kóan utilizat în Zen drept 
mijloc privilegiat pentru atingerea instantanee a iluminării este o specie tex- 
tualá ce instantiazá, la palierul formei de gradul unu, nu finalitatea poetică, ci 
finalitatea practică (pragmatică), fiind menit să genereze în interlocutor un 
răspuns actional de natură concretă. Este vorba de o funcție persuasivă în 

formă extremă, care nu vizează doar modificarea unor convingeri sau acțiuni 
punctuale, ci modificarea integrală a existenţei interlocutorului ca ființă uma- 
ná. La palierul formei de gradul doi, modalitatea articulării sensului in koan 
poate fi caracterizată, utilizând analogic modelul lui Mircea Borcilă, drept 
una de orientare „plasticizantă” (de ,revolutionare” a percepției), conform 
unui principiu „asemantic si asintactic”, de constituire a textului printr-o 
strategie a de-constituirii, de unde si similitudinea de suprafață cu anumite 
texte poetice avangardiste. Rezolvarea unui Loan (i.e. realizarea sensului său) 
marchează și dizolvarea lui ca text, şi fuziunea cu lumea ca atare, sau — ceea 
ce în Zen înseamnă acelaşi lucru — cu experiența lumii ca atare. Într-o serie 
de discuţii personale, Lolita Zagaevschi Cornelius mi-a semnalat ulterior un 
punct crucial, care priveşte chiar fundamentul demonstraţiei pe care o în- 
cercasem în 2001: întrebarea dacă nu cumva natura „extremă” sau radicală 
a funcţiei persuasive pe care o indicasem ridică, de fapt, specia kóan în afara 
zonei propriu-zise a finalitátii pragmatice, transferând-o în sfera poeticului, 
cel puţin la un nivel nuclear, în accepţia lui Borcilă (1987: 186). În acest caz, 
demonstrația mea nu ar valida valoarea analogică a modelului, ci ar consti- 
tui doar reconfirmarea domeniului pentru care el a fost conceput initial. Re- 
flectând la (contra)argumentul formulat de Lolita Zagaevschi, am invocat, 
în cadrul discuţiilor noastre, o serie de factori care susțin interpretarea mea 
inițială, anume încadrarea în modul nonpoetic. Câteva exemple sunt: repe- 
tabilitatea kóan-urilor în formă identică, eficienţa lor fiind garantată tocmai 
de lipsa de originalitate, funcționarea unui kóan exclusiv în relaţie cu situația 
imediată de vorbire, în care locutorul şi interlocutorul sunt fizic prezenţi, im- 
posibilitatea ca un kóan să instituie contexte mediate, alternative celui prac- 
tic / ocazional autentic (dat empiric). 


Controversa noastră amicală a evidenţiat însă cu claritate faptul că discuția 
se cere purtată la un nivel epistemic diferit de cel al simplelor ilustrári in- 
tuitive şi că un răspuns pe deplin fundamentat nu poate fi dat exclusiv din 
interiorul lingvisticii textului şi doar cu instrumentele euristice ale acestei 
discipline. Definiţia modului nonpoetic, ca si subcategorizarea sa la nivelul 
formei textuale de gradul doi necesită un efort teoretic redutabil, pe care 
astăzi mi-aş lua libertatea de a-l pune pe umerii lui Mircea Borcilá. De la 
distanța celor 25 de ani care s-au scurs de la studiul fundamental despre 
tipologia textelor poetice, cred că, tocmai din punctul unde semantica inte- 
grală a textului se deschide înspre poetică, lingvistul şi poeticianul Mircea 
Borcilă este, la ora actuală, singurul dintre noi care își poate asuma obiec- 
tivul de a trasa harta subtipurilor modului nonpoetic, fie şi doar în liniile 
ei de principiu. 

4. Cadru integrator pentru revalorizarea altor concepții 
asupra poeticului 


Revenind la domeniul propriu pentru care a fost elaborat, un alt unghi din 
care modelul lui Mircea Borcilá şi-a dovedit însemnătatea derivă din faptul 
că el se constituie într-un cadru global ce permite reformularea mai coerentă 
şi revalorizarea unor descrieri și concepte formulate pe alte baze teoretice — 
descrieri și concepte care, din diferite rațiuni, nu reușesc să suprindá adecvat, 
prin ele înseși, esența textului poetic. 


O demonstraţie strălucită este oferită de Lolita Zagaevschi Cornelius (2005) 
în cadrul analizei sale asupra procesului de articulare a sensului în romanul 
Luntrea lui Caron de Lucian Blaga, din perspectiva configurației funcţiilor 
textuale metaforice. Aparatul conceptual construit pentru a răspunde acestui 
obiectiv integrează programatic perspectiva lingvisticii textului ca hermene- 
utică a sensului, concretizată în noţiuni precum articularea sensului, funcţie 
textuală, funcție evocativă a semnului în text, tip textual, formă a textului, cu 
perspectiva poeticii antropologice în linia dezvoltată de Mircea Borcilă. 
Asumând disocierea între metafora din limbaj şi metafora de sens (trans-sem- 
nificationalá), Lolita Zagaevschi precizează în continuare aria metaforicului 
„pre-textual” (metafora lingvistică) drept una duală, ce cuprinde metafori- 
ca normei limbii şi metaforica vorbirii în general. Aplecându-se apoi asupra 
funcționării metaforelor în text, Zagaevschi introduce distincția între meta- 
forá ca fenomen reperabil la nivelul constituţiei (expresiei) textuale („ocu- 
rentá metaforică”), pe de o parte, şi metafora ca procedeu textual reperabil 
la niveluri superioare de articulare a sensului, pe de altă parte. Această hartă 
a domeniului face posibilă recuperarea critică și situarea într-un raport coe- 
rent a unor modele diferite de analiză a metaforelor în text, inclusiv a unor 
elemente din concepţia cognitivistá asupra metaforei în textul literar”. 


De asemenea, tipologia lumilor ficționale propusă de Lubomir Dolezel 
(1985) poate fi revalorizată metodologic prin situarea la nivelul celui de-al 
treilea criteriu primar din tipologia lui Mircea Borcilă, şi anume modelul 
construcției referentiale". Tipurile diagramatic si simbolic surprind prin- 
cipiul dinamic în construcţia lumii textului si a sensului, urmărit la nivelul 
discursiv cel mai profund, nuclear-(proto)textual. Pe de altă parte, tipologia 
lumilor ficționale își poate dovedi fertilitatea dacă se grefează pe aria delimi- 
tată de acest criteriu functional-tipologic, însă la un alt nivel si într-un alt mo- 
ment al construcției textului: tipologia lui Doležel echivalează cu surprinderea 
într-un tablou descriptiv a rezultatului procesului discursiv-designational, 
altfel spus, aspectul final al ,lumii” construite de text. În acest sens, ea are 

caracter static si priveşte suprafața textului realizat. Fără a conduce prin ea 
însăși la o tipologie textuală autentică, tipologia lumilor ficționale poate fi 
recuperată în calitate de sistematizare descriptivă cu certă relevanță metodo- 
logică, ca mijloc auxiliar pentru cercetarea tipologică. Cu alte cuvinte, desi 
obiectul propriu al investigaţiei tipologice nu este textul ca ergon, identifica- 
rea stării finale în construcția designatului global al textului poate constitui 
un procedeu auxiliar util pentru a repera sau a pune în evidență orientarea 
procesului însuși. Condiţia recuperării adecvate a unei asemenea descrieri 
o reprezintă însă plasarea ei în interiorul viziunii dinamice globale privind 
procesul de articulare a sensului (poetic) aşa cum este el conceptualizat în 
tipologia lui Mircea Borcilă. 


5. Câteva gânduri la final 


Prezenta schiță de evaluare a semnificației și deschiderilor modelului tipolo- 
gic elaborat de Mircea Borcilă lasă să se întrevadă o trăsătură pe care opera 
sa ştiinţifică o are în comun cu opera maestrului nostru, al tuturor, Euge- 
niu Coșeriu, şi anume caracterul de „integralitate” conceptuală. Este vorba, 
în ambele cazuri, de necesitatea de a înțelege întregul înaintea părților, iar 
în ceea ce îl priveşte pe Mircea Borcilă întregul este alcătuit nu numai din 
suma lucrărilor sale publicate, ci și din ansamblul interacțiunilor sale directe 
cu studenții si colegii mai tineri, în cadrul cursurilor si al discuţiilor / dez- 
baterilor nu neapărat angajate într-un cadru formal. Şi din acest punct de 
vedere, grupul nuclear de discipoli menţionat în Notele preliminare s-a aflat 
într-o situaţie privilegiată, prin faptul că a împărtășit „în timp real” traiectul 
ştiinţific care a condus la coagularea școlii clujene de lingvistică integrală. 


Nu pot să închei contribuţia de față înainte de a face loc unei ultime márturi- 
siri personale. Este bine cunoscută existența unui efect psihologic paradoxal 
care face ca, în experienţa proprie, oamenii care joacă un rol important în des- 
tinul nostru să rămână etern percepuți la vârsta pe care o aveau atunci când s-a 
produs prima întâlnire. Se prea poate ca, din perspectiva timpului cronologic, 
Mircea Borcilă să fi implinit 70 de ani, dar pentru mine Mircea Borcilă coincide 
si acum cu lingvistul si poeticianul care, la 45 de ani, propunea Contribuțiile 
la elaborarea unei tipologii a textelor poetice, cu unica diferenţă că astăzi Mircea 
Borcilă are în jurul său o echipá-nucleu" care La ajuns din urmă la linia vârstei 
de patruzeci si ceva de ani. Văd în aceasta șansa unui nou început și sper ca 
anul 2013 sá se concretizeze într-un nou studiu fundamental, privind, de pildă, 
subcategorizarea modului discursiv nonpoetic. 

Note | ! Borcilá 1988, 1991, 2001a, 2002. 
2 De la bun început acest colectiv și-a asumat o arie 
de investigaţie larg acoperitoare, progresiv extinsă prin 
contribuţiile unor noi membri (v. prezentarea sinteti- 
că din Borcilă 1996b şi 2001b). Este vorba de traduceri 
şi exegeze, studii asupra receptării lingvisticii integrale 
în diferite orizonturi culturale, cum ar fi Spania, fosta 
U.R.S.S., Japonia (Eugenia Bojoga 2001, 2002, 2003, 
Emma Támáianu-Morita 2001b, 2002, 2002-2003, 
2006), elaborarea unui Dicţionar conceptual al lingvisticii 
integrale (proiect desfășurat între 1999 şi 2002 şi finalizat 
într-un volum rămas, din păcate, de circulaţie internă), 
precum şi de teme particulare din fiecare plan al limba- 
jului din triada coșeriană: lingvistica vorbirii şi bazele 
filozofice ale integralismului (Cornel Vilcu), lingvistica 
idiomatică (Lucian Lazăr, Eugenia Bojoga), lingvistica 
textului (Emma Támáianu-Morita, Lolita Zagaevschi 
Cornelius, Oana Boc). 
3 Asupra acestei înțelegeri fondatoare, a se vedea de ase- 
menea Borcilă 1993, 1996a: 29, 1997a: 151, 162. 
^ Vezi si Borcilá 1981: 21-26; 1996a, 1997a: 154-160. 
$ Humboldt 1836: 168 (Cap. 20). 
5 Alices Adventures in Wonderland and Through the Loo- 
king-Glass (Collins Library of Classics), London & 
Glasgow, p. 155-318. 
7 Borcilá 1981: 31-32, 1987: 188, 190, 192. 
$ Borcilá 1981: 29-30; 1987: 188, 190-191, 193. 
? Acesta poate fi considerat un caz particular al principiu- 
lui de resemantizare într-o direcţie simbolic-matematică, 
precum in poezia lui Ion Barbu (Borcilá 1981: 29; 1987: 
192-193). 
19 Zagaevschi Cornelius 2005, secţiunea 2.4. 
!! Vezi discuţia detaliată din Tămâianu 2001a, secțiunea 4.3. 
12 — chiar dacă unii dintre noi, cum ar fi Lolita Zagaevschi 
Cornelius sau eu insámi, ne desfășurăm în prezent activi- 
tatea sub alte orizonturi geografice. 

în Spania, „Studia Universitatis Babeş-Bolyai”, Philologia, 

Funcția semnificativă 
si universaliile limbajului 


alteritate 
istoricitate măterialitate 
| 
creativitate semanticitate 
DCH - lector doctor în 
cadrul Colectivului de funcție semnificativă 
lingvistică genera 3 si [creatie de semnificate] 


semiotică, Catedra de ` A 

limba română si lingvistică În cadrul primei ediții (2012) a Şcolii de vară ,Eu- 
generală, Facultatea de geniu Coșeriu”, am ţinut o dublă prelegere (în sen- 
Litere, UBB, Cluj-Napoca. sul unei durate de 4 ore, în zile diferite) privitoare la 
Predă cursuri şi conduce două dintre chestiunile centrale pentru filozofia lim- 
seminarii de Lingvistică bajului si teoria lingvistică a (le) savantului român. A 
E X existat şi un suport vizual, un prezi flash-animation 
E LUA e maau pe care îl puteți vedea / citi la adresa http://prezi. 

Semiotica textului, Curente . i : AME 
CRM .. com/mlyzklovod4q/functia-semnificativa-si-uni- 

in lingvistica teoretică VUE epica E pep ee 
a secolului NN Tezá de  Versaliile-limbajului/. Mai jos reiau, în termeni cât 
doctorat privitoare la relația mai succinti şi eliminând retorica” specifică unei 

dintre integralismul lingvistic prezentări orale, principalele idei expuse atunci. 

coserian şi fenomenologia 


t dentală a lui ; 1 ivă 
acea 1. Funcţia semnificativă 
Edmund Husserl; prima i 


jumátate a acestei teze 1.1. Jakobson, Bühler & Co. 


a fost editată subtitlul Există două modalităţi de a ne apropia, astăzi, de 
Or On tul p oblematic 9 chestiunea functiei fundamentale a limbajului, 
integralismului, Editura 5 a 
f 7. aşa cum o înțelege Coșeriu și insistând asupra co- 
Argonaut € Scriptor 2010. .? y . EC zi 
incidentelor, dar mai ales a diferentierilor față de 
alte celebre abordári ale acestei probleme. Putem 
compara înţelegerea coserianá cu schematizári 

bine cunoscute în câmpul actual al științei limbajului, sau ne putem întoar- 
ce la originea cea mai îndepărtată, cronologic vorbind, dar poate si cea mai 
adâncă din punct de vedere filozofic a poziţiei asumate în contemporaneitate 
de către Coșeriu. 


Pentru primul parcurs, e necesar să ne amintim celebrul desen din Curs de 
lingvistică generală": 

Acest act presupune, cel puţin, doi indivizi; este numărul minim cerut pentru ca 
circuitul să fie complet. Fie deci două persoane, A și B, care îşi vorbesc una alteia: 


Orice lingvist — si orice student care are de-a face cu un curs ce include noțiuni 
din teoria limbajului — cunoaşte acest pasaj din Biblia structuralismului şi ştie ce 
urmează: circuitul comunicării e împărţit în mai multe subzone, iar apoi divi- 
ziunile rezultate, cu o singură excepție, sunt eliminate din discuţie ca posibile 
obiecte ale lingvisticii. Rămâne doar partea pasiv-receptivă care se petrece în 
creierul ascultătorului, transformarea semnificantilor in semnificati — pentru ca 
apoi Saussure să ne vorbească despre distincția limbă — vorbire şi să o proclame 
pe prima dintre acestea, în dauna celeilalte, drept obiect al științei limbajului. 


Pentru noi însă importantă rămâne ideea că, încă de la începuturile sale (pri- 
mele începuturi, într-un moment în care acest curent lingvistic incipient “ha- 
bar n-avea! că urma să cucerească pentru o vreme întregul câmp intelectual 
occidental), structuralismul afirmă, implicit, ideea că limbajul este, în mod 
fundamental, un mijloc de comunicare. 


Cunoastem - apoi - schema jakobsoniană?: 

După cum putem lesne vedea, aici, chiar dacă nu este pomenită ca atare, 
funcţia comunicativă a limbajului e, din nou, fundamentală. Propriu-zis, cele 
şase funcţii jakobsoniene sunt funcţii ale limbajului în relaţie cu câte un 'par- 
ticipant' la procesul de comunicare. În relaţie cu această schematizare — pro- 
babil, cea mai notorie în lingvistica de azi — Coşeriu afirmă că 1) trei dintre 
funcţiile jakobsoniene sunt, în fapt, subclase ale celorlalte trei (funcția meta- 
lingvistică trebuie subsumatá celei referentiale; cea fatică, funcţiei conative; 
cea poetică, funcţiei expresive), astfel încât ar fi mai util să revenim la poziția 
'semiotică! a lui Karl Bühler’: 


obiecte şi stări de fapte 


TH reprezentare 


[expresie ) ^ 
AJS S p 


| emigätor | 


şi 2) mai cu seamă, trebuie sá realizám / să înțelegem că ‘dedesubtul acestor 
şase (sau doar trei) funcții relationale' ale semnului sau limbajului, mult mai 
importantă decât ele, ‘st¥ creația de semnificate (funcția semnificativă)“, care 
e o funcţie constitutivă, cu alte cuvinte, nu ține (doar) de instrumentalizarea 
limbajului, ci instituie însăşi existenţa lui. 


1.2. Aristotel si logos”urile sale 


Discutia despre funcţia semnificativă devine însă mult mai aprofundată 
atunci când revenim» la celebra diferenţiere făcută de Stagirit între: 


— o dimensiune strict semantică, fundamentală pentru limbaj si manifestă 
încă de la nivelul categoriilor, al cuvintelor luate izolat, care nu sunt “prin 

ele însele nici adevărate, nici false, ci denumesc simple posibilități de exis- 
tentá; 


- trei dimensiuni ‘adăugate’ de către utilizatorul limbajului, care il poate fo- 
losi pe acesta, in actele de vorbire determinate, potrivit unor intenţii teleo- 
logice tipice. 


logos apophantikos 


E 
logos semantikos | Vs- 
eg? 


logos pragmatikos A 


logos poetikos 


Într-adevăr, putem remarca în viața noastră de zi cu zi aceste trei direcții ale 
intentionalitátii vorbitorului: 


. m" [avem aici de-a face cu o utilizare cogni- 
„Afară plouă. m EC EM 
ud . » tivá, descriptiv-referentialá (si eventual 
„Omul este o ființă muritoare. . ` ELA 
e N sistematizatoare), constituită din pro- 
„Molecula de apă conține un atom A a S 
: jos . . , poziţii a căror valoare de adevăr e foarte 
de oxigen si doi atomi de hidrogen. . . 
importanti] 
Vă declar căsătoriţi!” acestea sunt enuntári / acte de vorbire care 
A 3 H 
„Mi-ar putea da cineva solnita?” contează nu prin valoarea lor descriptivă 
Nu vă supăraţi, cum ajun. sau de adevăr, ci prin efectele pe care rosti- 
» tl, 
la Politie?” rea lor le produce in real] 
»Dar ce vád? E rásáritul, [enuntári pur fictionale, eventual creatoare 
iar Julieta-i soarele!” de lumi] 


Coşeriu insistă“, aşadar, asupra ideii că atunci când vorbim despre limbaj în 
el însuși (anterior diverselor intentionalitáti secundare pe care i le pot con- 
feri vorbitorii), el este, întocmai așa cum afirmase Aristotel, logos semantikos, 
indiferent la distinctiile între adevărat / fals, reușit / nereușit sau creativ / 
non-creativ. 


2. Semnificatul 


2.1. larási si iarăși... Saussure 


Semnul lingvistic este o entitate psihică având două fete, care poate fi repre- 
zentată prin figura: 

Imagine 
acustică 


ES 


Aceste douá elemente sunt stráns legate si se implicá unul pe celálalt. Cánd 
căutăm fie sensul cuvântului latinesc arbor, fie cuvântul prin care latinul de- 
semnează conceptul de „arbore”, este evident că numai apropierile consa- 
crate de limbă ne apar conforme cu realitatea, si dăm la o parte orice altă 
apropiere ce ar putea fi imaginată. 


Cum bine ştim, “părintele structuralismului' e cel care a propus termenul 
„semnificat” pentru partea de conținut (sau, ca să fim, în stil hjelmslevian, 
mai exacti: de formă a conţinutului) a semnului lingvistic. În ce priveşte 
această faimoasă teză a arbitrarului”, lucrul - probabil — cel mai important 
care trebuie constientizat si reţinut e că nici una dintre fatetele semnului 
lingvistic nu e si nu poate fi un “lucru” natural sau o clasă de obiecte reală; atât 
semnificantul, cât și semnificatul sunt entități pur mentale, ele nu se găsesc 
nicăieri altundeva decât în creier. 


De asemenea, trebuie reținută si corect interpretată poziţia lui Ferdinand de 
Saussure? în ce priveşte valoarea lingvistică: 


Câteva exemple vor arăta că așa stau lucrurile. Cuvântul franțuzesc mouton poate 
să aibă aceeași semnificaţie ca și cuvântul englezesc sheep, dar nu şi aceeași valoa- 
re, și asta pentru mai multe motive; în primul rând, pentru că atunci când vorbește 
despre o bucată de carne gătită și servită la masă, englezul spune mutton şi nu sheep. 
Diferenţa de valoare între sheep si mouton tine de faptul că primul are alături de el un 
al doilea termen, ceea ce nu se întâmplă în cazul cuvântului franțuzesc. 


În termenii de azi ai ştiinţei limbajului: trebuie să deosebim cu claritate 
între referință (la pragmatisti) sau designare (la Cogeriu) — acel tip de con- 
ţinut pe care Saussure îl numea semnificație, şi care nu era important din 
punctul de vedere al lingvistului, pe de o parte, şi semnificat (termenul a 
rămas neschimbat în toate paradigmele lingvisticii moderne) sau valoare 
lingvistică, pe de altă parte. Dacă semnificaţia saussureiană era trimiterea, 
cu mijloacele limbajului, înspre realitatea extralingvistică, valoarea / sem- 

nificatul tine de modul unic în care o anumită limbă “imparte” teritoriul 
'dicibilului: 


2.2. Relativitatea lingvisticá humboldtianá 


„Diversitatea pe care ele [limbile, n. - D.CV.] o pun în evidenţă tine nu de 
sunete si tonuri, ci de viziunile asupra universului.” „Fiecare limbă trasează 
în jurul națiunii care o vorbeşte un cerc din care nu se poate ieși fără a pási 
în același timp în cercul altei limbi”*% Două extrem de succinte, dar poate 
tocmai de aceea faimoase fragmente din opera lui Wilhelm von Humboldt. 
Cum bine ştim, chiar dacă există numeroşi mari lingviști (sau gânditori în 
general) care l-au influenţat pe Coșeriu, unul singur este recunoscut ca fiind 
mai important decât toti, iar acesta este filozoful german al limbajului, care 
ne vorbeşte despre faptul că gândirea, si deci raportarea noastră la lume, tre- 
ce prin definiţie și întotdeauna din start prin filtrul limbajului, iar acesta din 
urmă se prezintă întotdeauna ca o limbă anume, diferită de celelalte. 


Într-o formulare foarte succintă, principiul humboldtian al relativității lingvis- 
tice ar putea fi expus — în termenii şi luând în considerare cunoştinţele pe care 
le avem astăzi — astfel: limbi diferite organizează conținutul lingvistic (cel pe care 
Saussure sau Coșeriu aveau să-l numească semnificat) în mod diferit. E vorba, aga- 
dar, nu de forme sonore sau grafice diferite pentru aceleași “idei, nu de haine 
diverse pe același corp al gândirii, ci dimpotrivă, despre o non-coincidentá de 
principiu la nivelul conținuturilor lingvistice. Există două corolarii importante 
ale tezei humboldtiene pe care tocmai am pomenit-o: 1. vorbitorii unor limbi 
diferite au viziuni diferite asupra universului / trăiesc în lumi diferite şi 2. nu 


sc 


poate, din principiu, exista o traducere perfectă, fără rest si / sau surplus. 


2.3. Mormor şi farmor 

În Lecţii de lingvistică generală, Coşeriu (inspirat, după propria mărturisire, 
în această privință de către Roman Jakobson!!) explicitează chestiunea re- 
lativitátii lingvistice într-un mod care, la o primă lectură, poate părea greu de 
înţeles — însă care, odată exemplificat și... asimilat, va însoți ca o excepţională 
sursă de claritate parcursul de cercetare / elaborare ştiinţifică al oricărui 
lingvist. Ideea generală ar fi următoarea: 


Limbile diferă unele de celelalte NU prin ceea ce (ele) POT SPUNE 
(fiindcă orice limbă trebuie să fie capabilă să spună, 
la limită, orice lucru care se doreşte spus), 
ci prin ceea ce TREBUIE SĂ SPUNĂ 
sau, mai exact, NU POT SĂ NU SPUNĂ 
în circumstanţe determinate. 

Exemplul*?, cum nu se poate mai lámuritor, oferit de Coșeriu e cel al cu- 


vintelor mormor [bunica din partea mamei] si farmor [bunica din partea 
tatălui] din suedeză: dată fiind inexistența unui termen comun pentru 
“ambele” bunici, vorbitorul acestei limbi va fi constrâns ca, de fiecare 
dată când vorbeşte despre o bunică, să precizeze despre care dintre ele 
e vorba. Cu alte cuvinte, atunci când as avea de tradus un text dinspre, 
să zicem, română înspre suedeză, ar trebui să fac toate eforturile de a 
afla din situaţia real-evenimentialá (designationalá) pe care doresc să o 
descriu cu care dintre bunici am de-a face..., iar în cazul unei nereușite a 
investigației mele, mi-as asuma un risc inevitabil, fiindcă oricum nu am 
un termen care să “spună! în suedeză ceea ce cuvântul bunică spune în 
limba mea maternă. 


2.4. Goal structuralist sau plin intuitiv? 


O problemă de mare importanţă, dar mult prea complexă pentru a fi so- 
lutionatá aici — motiv pentru care mă opresc la a o nominaliza doar - se 
leagă de celebra idee saussureiană potrivit căreia „limba e o formă, nu o 
substanță”. Pentru lingviști (mai cu seamă pentru cei structuralisti), lim- 
bajul ca limbă e văzut mai degrabă ca un sistem închis, unde diferențe de 
formă (expresie) marchează diferențe de conținut (semantică). Acestei 
modalităţi de a vedea lucrurile trebuie, cred eu, să-i contrapunem o vi- 
ziune de tip mai degrabă filozofic — cum ar fi, de pildă, cea din fenome- 
nologia husserliană. Noţiunile fenomenologice de intuiție eidetică, pe de 
o parte, si sens intentional, pe de altă parte, sunt, după părerea mea, de 
neevitat în tentativa de a avea o înţelegere realistă a problematicii limba- 
jului — fiindcă experienţa noastră individual-realá ne arată cu asupra de 
măsură cá nu doar 'mobilizám' niște structuri lexico-gramaticale altfel 
vide, ci, tocmai le umplem pe acestea cu plinátátile, dacă putem spune 
astfel, ale actului nostru de vizare semnificativă. Pentru a spune lucrurile 
cât se poate de scurt si de simplificat: Saussure trebuie împăcat si corelat 
cu Husserl, fiindcă primul ne poate explicita cum se poate functionaliza 
sistemul de opoziții virtual-semnificative, însă doar cel de-al doilea ne 
arată cum facem noi, ca agenţi și creatori de limbaj, să dăm realmente 
viață acestor structuri altfel vide, “nelocuite. 

2.5. Preeminenta semnificatului 


planul universal designate [cunoastere generala a lucrurilor, 
al limbajului (obiecte intenfionale e —— - -— 


Saul tc) vunoegiers principiar ide 
Ei alteritate 1 
SE (a Limbajului 
Se d propriu-zis) 


planul semniticate [cunoastere a limbii] 
idiomatie (ca purtătoare ale - 
alteritàtli idiomatice) 
J 
alteritate 2 
, sens : 
planul AR (conţinut irepetabil și ca-atare: (radicală, 


netransmisibil, produs in act 
de câtre vorbitor) e á 


'intilnirii') 


individual 


Schema de mai sus prezintá modul in care orice act lingvistic real se desfá- 
soará: în toate situaţiile, fără excepţie (chiar și în cazul când, să spunem, se 
rostesc doar interjectii fără conţinut lexical clar sau se tace si se fac gesturi de 
un fel sau altul), el porneşte din planul limbii şi de la semnificate, pentru a se 
orienta, prin intermediul celor două raporturi semiotice, către dimensiunea 
universală a vorbirii si designárii, respectiv către cea individuală a text-dis- 
cursului si sensului. Trebuie, așadar, luate cu toată seriozitatea în considerare 
(privitor la ceea ce ne interesează, pe noi, punctual acum) cel puţin trei din- 
tre cele zece teze privitoare la esența limbajului menţionate de către Coșeriu 
într-unul dintre textele sale cele mai târzii, Diacriticon tes ousias...?: 1. ideea 
prioritátii absolute a limbajului în raport cu celelalte dimensiuni ale cogniti- 
ei / activităţii umane, 8. faptul că nu designarea, ci semnificarea e fenomenul 
primar-fundamental în limbaj si 10. faptul că limbajul este cel care, pro- 
priu-zis, delimitează / statueazá initial identitatea (‘ființa’) lucrurilor din lu- 
mea umană. 


3. Creativitatea 
3.1. [Mic] portret al lui Humboldt, la” tinereţe!“ 


Cum bine știm, Wilhelm von Humboldt a început să se ocupe, direct si strict, 
de problemele (inclusiv sau mai ales filozofice) ale limbajului destul de târ- 
ziu. În tinereţe, însă, el a adus câteva contribuţii excepţionale pentru o dez- 

batere pe care astăzi am numi-o estetică sau poetică — dezbaterea privitoare 
la notiunea de imaginatie. 


Mai intái, gánditorul german se declara extrem de nemultumit de pozitia 
filozofilor francezi ai vremii, care vedeau în imaginaţie fie 1) o formă mai 
puternică, mai “corporalizantá' a memoriei (capabilă sá ne readucă în minte, 
cu destul de multă acuitate, trăsăturile unui lucru pe care l-am întâlnit cândva 
dar care nu ne mai e accesibil ca atare), fie 2) un instrument al divertismentu- 
lui, ca o capacitate de a combina trăsături ce în natură apar disparat în cadrul 
unui singur obiect (ca atunci când ne “imaginăm, să zicem, un centaur). 


Într-un al doilea moment”, Humboldt salută concepția, incomparabil mai 
realistă si valoroasă, a lui Immanuel Kant. Pentru marele filozof german, ima- 
ginatia nu se mai opune ‘realului’, e — dimpotrivă — o componentă inaliena- 
bilă a acestuia, din moment ce, ca facultate de schematizare a categoriilor 
şi conceptelor intelectului, mediază propriu-zis între acesta si sensibilitate. 
Kantian vorbind, un obiect este real (fenomenal) doar fiindcă și în măsura în 
care imaginaţia participă (şi ea) la constituirea lui. Ce nu trebuie însă uitat — 
în tentativa noastră actuală de a-l înțelege pe Humboldt - e cá, pentru auto- 
rul celor trei Critici, toată imaginaţia empirică (a posteriori) e şi reproductivă, 
pe când toată imaginaţia productivă e a priori". 


Exemplificând: când am de-a face, să zicem, cu un câine, senzorialitatea mea 
îmi va transmite, cum e si firesc, doar date exterioare, separate, care în / prin 
ele însele nu pot da inteligibilitate despre acest animal: îi voi vedea blana, 
îi voi auzi lătratul, îl voi putea eventual mângâia etc. — toate acestea însă nu 
imi dau, kantian vorbind, “obiectul” câine, care nu există ca atare decât fiind- 
că intelectul meu grupează toate aceste percepții într-un proces de sinteză 
care presupune aplicarea, la unele date din fluxul fenomenal, a conceptului 
empiric ‘câine? lar abia după (într-o ordine logică, fiindcă răstimpul e cvasi- 
inexistent) ce am conferit eticheta ‘câine’ entității pe care o am în față îmi voi 
imagina ceea ce propriu-zis nu pot vedea — că animalul e viu, are o inimă si 
plămâni, că pe lângă látrat e capabil să şi muște etc. Cu alte cuvinte, în relația 
noastră normală, firească, lucrativă cu orice obiect sau eveniment real-mun- 
dan intră o cantitate apreciabilă de imaginaţie. 


Pe de altă parte însă, pentru Kant doar imaginaţia cuminte, care nu iese câ- 
tuşi de puţin de sub legislaţia conceptelor (imaginaţia reproductivă) e ac- 
ceptabilă în relația noastră cu lumea empirică (a posteriori). Ei bine, tocmai 
acesta e locul în care intervine originalitatea si geniul lui Humboldt: acesta 
din urmă ne spune că, prin artiști şi operele de artă, în lumea reală se mani- 
festă si o imaginație propriu-zis productivă, care încalcă si modifică regulile. 

Opera de artă, afirmă Humboldt, nu mai poate fi privită drept un simplu lu- 
cru, apartenent unui tip / unei clase; ea e mai degrabă un individ (fără exa- 
gerare, ar trebui poate să spunem o persoană), fiindcă are trăsături categorice 
de unicitate si solicită o raportare interpretativă radicală gi creativă. Ea, opera 
de artă, nu există pentru ca noi să o supunem clasificărilor, s-o tipicizăm, să 
o asezám în categorii fixe — ci, dimpotrivă, funcţia ei fundamentală e cea de 
a „înflăcăra imaginaţia prin imaginaţie”. Acesta e motivul pentru care Hum- 
boldt afirmă că răspunsul cel mai potrivit la un poem e... un alt poem. 


3.2. Tot Humboldt, dar “bătrân” si lingvist 


„În realitate, limbajul este ceva care trece mereu, și chiar în fiecare clipă. Ade- 
vărata lui definiţie nu poate să fie, deci, decât genetică.” — iată binecunoscuta 
formulare prin care Humboldt ne vorbește despre preeminenta creativității 
în limbaj (şi, la drept vorbind, în tot ceea ce este spirit): dacă reusim să pri- 
vim limbajul în esența lui, vom descoperi că el nu este ergon (operă, Werk), 
ci energeia (activitate, Tătigkeit). Cu alte cuvinte, limbajul nu este un lucru, o 
entitate stabilă situată în afara mea ca subiect vorbitor (cum avea să fie saus- 
sureiana langue consemnată, sau măcar consemnabilă integral în gramatică și 
dicționar), ci el este, pur și simplu, o activitate a mea. 


Există însă şi câteva limitări importante ale creativităţii — pe care e bine sá nu 
le scăpăm din vedere: 1. imaginaţia, mai ales în dimensiunea ei reproductivă, 
are nevoie de semnificativitatea / conceptualitatea unui idiom pentru a se 
desfășura în cadrul, sau măcar pe baza acesteia (ideea humboldtiană a rástur- 
nárii' lingvistice: noi gândim orice realitate prin intermediul unuia sau al mai 
multor semnificate dintr-o limbă istorică); 2. chiar si imaginaţia productivă 
(cea a poetului, de exemplu) foloseşte, măcar parțial, material și / sau tehnici 
lingvistice deja existente în tradiţie (în competenţa lingvistică a artistului si a 
publicului, cu cele trei planuri ale sale), de aceea, creaţia în limbaj nu e nicio- 
dată pură, ea e mai degrabă transformare; 3. propriu-zis, cea mai importantă 
contrapondere / limitare a creativităţii în limbaj este dată de alteritate. Nu- 
mi voi putea inventa, atunci când vorbesc cu cineva, o limbă complet nouă, 
fiindcă, dacă fac aceasta, voi rămâne complet neînțeles. 


3.3. De la dihotomia ergon / energeia la tertul inclus (si fundamental): 
problema competenţei (saber) 


Spre deosebire de Humboldt, Coșeriu foloseşte, în fundamentarea teoretică 
a propriei lingvistici, pe lângă cei doi termeni aristotelieni deja menţionaţi, 
un al treilea concept provenit tot din opera Stagiritului: e vorba de dynamis 
sau potentá. În integralism, dynamis-ul este competența lingvistică (elocu- 
tionalá, idiomaticá, expresivă sau tripartit-culturală). Se poate spune, astfel, 

că lingvistica lui Coşeriu porneşte de la un paradox asumat: pe de o parte, se 
recunoaste / afirmá cá esenta limbajului este creativitatea sau energeia, pe de 
altá parte, datá fiind imposibilitatea de a descrie / taxonomiza insási creati- 
vitatea (întotdeauna individuală şi, tocmai, imprevizibilá), obiectul lingvisticii 
va fi competența (saber lingüístico, savoir linguistique). 


Relaţia competenţă — creativitate e, așadar, cea care ne poate explica poziția 
pe care Wilhelm von Humboldt o exprima în formulări de tipul celei urmă- 
toare: „Nimeni nu dă cuvântului exact aceeași valoare ca un altul; orice dife- 
rentá, oricât de fragilă, provoacă, asemenea cercurilor pe care le face o piatră 
pe suprafaţa apei, mişcări ce se repercuteazá în întreaga limbă. Iată de ce ori- 
ce înțelegere este, întotdeauna, totodată o neînțelegere, orice concordanță 
în gândire si sentimente în același timp o divergență. În modul în care limba 
este modulată de interioritatea fiecărui individ se revelează, in fata puterii 


limbii... o violență pe care omul o exercită asupra acesteia”. 


4. Alteritatea 
4.1. No comment - trei fragmente humboldtiene 


Chiar independent de comunicarea interumană, limba constituie o condi- 
A J 

tie necesará, ce guverneazá gándirea individului singular la nivelul existentei 
sale celei mai solitare” 


„Dar limba nu se manifestă și nu se dezvoltă efectiv decât în mediul social; 
iar omul nu se înţelege pe sine însuși decât după ce a verificat în contact cu 
ceilalți inteligibilitatea cuvintelor sale.” 


„În dinamica ei, gândirea are nevoie să aibă de-a face cu un dat asemănător 
ei si în același timp diferit. Asemănătorul o înflăcărează, în vreme ce diferitul 
îi e o piatră de încercare indispensabilă pentru a testa valoarea a ceea ce ea 
produce din propriul ei fond.” 


4.2. ,Eu" fără ,tu" este o pură non-fiintá 

Această idee, provenită din opera aceluiași Wilhelm von Humboldt, ar putea 
fi tradusă în limbaj contemporan (si, firește, în română) după cum urmează: 
celălalt nu e, propriu-zis, cineva situat în sens puternic în afara mea; dimpotri- 
vă, el este o componentă indisolubilă a propriului meu eu. Sunt cuprinse, aici, 
cel puţin trei idei fundamentale: 1. în (re)cunoasterea și constituirea mea de 
mine însumi, eu mă raportez, mereu, atât la ‘ceilalți’ in general, ca societate, 
cât si la anumiţi alții, ca modele alternative de posibilitate a(le) propriului 
meu eu; 2. deși a fi înţeles, acceptat, confirmat de către ceilalți constituie o 

tendință umană fundamentală, în realitate nu se va petrece nicicând o alini- 
ere perfectă a poziţiilor, deciziilor, comportamentelor, fiindcă fiecare dintre 
noi e, în cele din urmă, singular; 3. cunoaşterea adevărului si a obiectivitátii nu 
se mai poate face, în aceste condiţii, prin simplă contemplare, ci devine un 
proces intermediar intersubiectiv — ea provine dintr-un proces eminamente 


dialogic. 


La rândul său, Coșeriu insistă extrem de mult asupra importanței alteritátii 
în limbaj: 


„Limbajul (ca spunere) este, desigur, comunicare: Dar trebuie să distingem 
comunicarea a ceva, fapt practic şi care poate de asemenea să lipsească, fără 
ca prin aceasta limbajul să fie abolit, de comunicarea cu un altul, fără de care 
limbajul nu e limbaj şi care nu lipseşte niciodată (ea e prezentă deja în crearea 
de semnificati), dat fiind că ea corespunde alteritátii funciare a limbajului” 
Oricât de surprinzătoare ar părea această afirmaţie, din punctul de vedere al 
lingvisticii integrale dimensiunea referentialá, de trimitere la o lume (aceeaşi 
lume, pentru emițător / vorbitor si receptor / ascultător) nu e cea mai impor- 
tantă, miza ei fiind depășită radical de faptul întemeietor al aflárii-impreuná- 
cu altcineva în și prin actul lingvistic. 


4.3. ,O" alteritate sau două? 


Deja același Humboldt ne avertiza, la început de secol XIX, asupra pericolu- 
lui de a concepe comunicarea drept simplă trimitere (eventual impachetatá 
sau, cum spunem noi azi, ‘codificată ) de informatie de la vorbitor la ascultă- 
tor: „Comunitatea discursului nu are nimic de-a face cu simpla transmisie a 
unui conţinut material [Stoff]. La cel care înţelege si cel care vorbeşte, avem 
de-a face cu unul si același conţinut care plonjeazá în specificitatea energiei 
interioare, si ceea ce primul primeşte nu e decât incitarea de a se pune la 
unison cu cel de-al doilea. Iată de ce e atât de natural pentru om să reia pe 
cont propriu si să profereze ceea ce tocmai a înțeles.” Cu alte cuvinte, într-o 
exprimare simplificat-esentializatá: nu voi putea niciodată sá pun” în mintea 
interlocutorului meu lucrurile (ideile, valorile, deciziile de conduită) care se 
găsesc în propriul meu cap; tot ce pot face e să le manifest, prin diferite mij- 
loace între care limbajul e cel mai important, în fata lui, în vederea interpre- 
tării sale; dar aceasta din urmă depinde în chip esenţial de datele specifice, 
personale ale partenerului de dialog. 


În lingvistica integrală, acestei idei humboldtiene i se aduce un spor de 
exactitate ştiinţifică. Astfel, potrivit lui Coșeriu, într-o comunicare oarecare, 
semnificatele si designatele se transmit (mai exact, ele sunt deţinute din start, 
în comun, de către vorbitor si interlocutor — primele prin cunoașterea lim- 

bii, celelalte prin situarea în aceeaşi lume obiectuală); dar sensul nu se poate 
transmite, despre el se spune că se interpretează. 


Pot, cred, fi distinse in opera lui Humboldt (si, întrucâtva, în cea coserianá) 
două tipuri de relatie-cu-Altul (alteritate): 


1. alteritatea cuprinsă în limbă, care precede orice act efectiv de discurs sau 
de gândire — una față de care trebuie să ne conformám pentru a nu fi absolut 
şi definitiv singuri în... singularitatea noastră. Acest tip de alteritate reprezin- 
tă o condiţie prealabilă a vorbirii, comunicării, impártásirii; 


2. alteritatea radicală a întâlnirii în act” cu un alt eu în unicitatea lui absolută, 
pentru care, în fapt, niciun fel de cunoaștere / competenţă nu ne poate pre- 
găti îndeajuns. Tocmai acest tip de alteritate constituie, în viziunea humbold- 
tiană, finalitatea (telos-ul) prin excelenţă a(1) limbajului. 


5. Istoricitatea 
5.1. Sincronie, diacronie, istorie 


Idee fundamentală a celei mai celebre dintre cărțile lui Coșeriu (cea al că- 
rei titlu l-am împrumutat pentru prezentul subcapitol) e cea potrivit căreia 
„limba se constituie diacronic și funcţionează sincronic”. Mai mult, celebra 
opoziţie saussureianá e într-un sens foarte profund artificială, fiindcă în reali- 
tatea limbajului sincronia si diacronia nu sunt realități de sine stătătoare; ele 
sunt doar puncte de vedere din(spre) care poate fi examinat mediul autentic 
al limbajului-ca-limbá, si anume istoria. 


E, astfel, o greșeală să ne întrebăm „de ce se schimbă limba?”, ca si când naturală 
ar fi staticitatea, iar transformările ar fi catastrofe explicabile doar prin circum- 
stante externe, fiindcă modificarea continuă, inclusiv (sau mai ales!) prin acti- 
vitatea de creație metaforică a vorbitorilor, este o caracteristică firească şi esen- 
tialá a limbii. De altfel, cum bine ştim cu toţii, odată cu o mai clară configurare 
a ansamblului (întregului) lingvisticii integrale, planul limbii, al competenţei 
idiomatice si al semnificatului va fi numit, tocmai, plan istoric. 


5.2. Problema istoriei si epistemologia ştiinţelor culturii 


Ce este însă important de înţeles, e cá nu avem aici de-a face ‘doar’ cu simpla 
acţiune / poziţionare a unui lingvist care ar ‘concilia două direcţii de cerce- 
tare, cuprinzându-le laolaltă într-un concept nou, specific, pe mai departe, 
doar ştiinţei limbajului. Dimpotrivă, există o excepțională tradiție europeană 
a dezbaterii filozofice privitoare la ştiinţele omului, ale spiritului / culturii / 

istoricitátii, pe care Coșeriu o cunoaște la perfectie si o valorifică aici — ca sá 
pomenim doar numele importante, ar trebui să-i enumerăm pe: Giambat- 
tista Vico, Wilhelm von Humboldt, Friedrich Daniel Ernst Schleiermacher, 
Wilhelm Dilthey, Ernst Cassirer, Martin Heidegger, Hans Georg Gadamer 
sau Paul Ricceur. 


Consecintele acestei linii de gândire depășesc cu mult (incluzându-le, fireş- 
te) mizele lingvisticii: datorită oamenilor de cultură mai sus-pomeniti desco- 
perim că timpul uman nu (mai) e (doar) mediul fizic omogen și ireversibil, 
măsurat de ceas si constituit din clipe punctiforme — ca simple intersecții 
a-dimensionale ale concomitentului cu succesivul -, ci el (timpul) devine 
un mediu încărcat de semnificativitate, ale cărui regiuni” nu (mai) sunt omo- 
gene; subiectul uman este el însuși situat istoric; iar conştiinţa omului lucid 
este o conștiință hermeneutică, un mod de a fi conştient de propria afectare 
istorică — în termenii lui Gadamer, o wirkungsgeschichtlisches BewuPstsein. 


6. Semanticitatea 
6.1. O aparentă dificultate 


În Diacriticon tes ousias. Dix theses à propos de l'essence du langage et du sig- 
nifié, Coşeriu afirmă: „...în fapt, semanticitatea e un fapt de conștiință, si nu 
iese din constiintá" — o idee care poate ridica urmátoarea legitimá intrebare: 
cum e posibil ca fondatorul integralismului lingvistic sá afirme interioritatea- 
de-constiintá a conţinuturilor specifice planurilor istoric şi universal al limba- 
jului? Despre sens inteleseserám deja că el, fiind individual, se configureazá 
diferit în cazul fiecăruia dintre noi si al fiecărui act de comunicare. Însă semni- 
ficatul şi designatul sunt conţinuturi pe a căror împărtășire' se fundeazá orice 
fel de comunicare interumană. 


Nu trebuie însă uitat nicio clipă că toate cele trei tipuri de competenţă ‘se 
găsesc’ în (şi doar în!) individul vorbitor (reprezintă facultăți intuitive ale 
acestuia); e vorba, aşadar, nu de o cunoaștere colectivă (asumarea unei ase- 
menea viziuni ne-ar aduce în preajma unei aberaţii de tipul “creierului masei’ 
de la Saussure), ci de una eminamente individuală, care posibilizează doar 
o activitate de vorbire orientată spre alţii (ca vorbitori ai aceleiași limbi și ca 
vorbitori în general). Spre exemplu, chiar şi cunoașterea generală a lumii” (ca 
parte a competenţei elocutionale), deși conține foarte multă informaţie simi- 
lará, diferă, în mod inevitabil — ca amploare, structură, claritate regional —, 
de la individ la individ (un medic va şti mai multe despre realitățile legate de 
corpul uman și funcționarea lui decât un ‘simplu cetățean”). De asemenea, 

nu trebuie scăpat din vedere faptul că despre conținuturile competenţei idi- 
omatice (semnificatele, valorile lingvistice) deja Saussure atrăgea, încă de la 
Cursul... sáu, că ele nu sunt “lucruri” ale realităţii, ci se găsesc doar în minte. 


De fapt, ca să observăm / spunem lucrurile cu maximă rigurozitate: nu există, 
propriu-zis, nicio modalitate de a verifica gradul de coincidenţă 'de facto, repre- 
zentationalá (în cele mai mici detalii) al semnificatelor ‘suscitate’ de acelaşi sem- 
nificant în minţile a doi sau mai puţini vorbitori reali. Dar o astfel de coincidență 
empirică nu este câtuși de puţin necesară pentru actele de vorbire / comunicare, 
bazate doar pe presupozitia rațională a împărtăşirii de conţinuturi. Astfel, de fieca- 
re dată când vorbim unul cu altul, ne situăm din start într-un proiect de realitate 
intersubiectivă în care folosim aceeași limbă și trăim în aceeași lume (avem același 
fundal mundan). Activitatea comunicativă în limbaj presupune tocmai faptul de 
a lăsa neatinsă” cea mai mare parte a realităţii si de a opera, în rest, cu mijloace 
semnificative și cu ajutorul circumstanțelor vorbirii, modificări într-o zonă re- 
strâns designationalá — act care produce, firește, în același timp si sens. 


6.2. Cele trei “paliere” ale conţinutului 


Propriu-zis, ideea intemeietoare a celebrei tripartitii coseriene a planurilor lim- 
bajului este una extrem de simplă: în fiecare moment al desfăşurării sale, acesta 
funcționează, actualizând, generând si comunicând / construind conţinuturi, 
nu “pe un singur nivel (al limbii, sau universal, sau al individului), ci in trei pla- 
nuri simultan. Altfel spus, orice act lingvistic produce si vehiculează totodată 
1) conţinuturi virtual inteligibile de către toate fiinţele umane (designatele), 
2) conţinuturi accesibile doar vorbitorilor aceleiași limbi (semnificatele) si 
3) conţinuturi accesibile în mod singular fiecărui individ luat izolat. 


Însă, recunoscând pe deplin realitatea — ca si importanţa — ideilor de mai sus, 
nu trebuie să uităm totuși că: 


a) orice act lingvistic este individual — ca, de altfel, şi competența (tripartită) 
pe care el se întemeiază; 
b) că semanticitatea limbajului, înţeleasă în sens forte, presupune indepen- 


denta absolută a semnificatelor limbii faţă de orice structurare a lumii / rea- 
litátii interioare sau exterioare subiectului vorbitor; 


c) că, în schimb, raportarea noastră cognitiv-actionalá la lume trece în mod 
obligatoriu prin 'stratul' primar al conceptualitátii oferite de limba pe care o 
vorbim / în care gândim în respectivul moment. 


6.3. Conditionare si libertate în raport cu limba 


Într-un interviu!’ acordat, in 1996, revistei „Echinox” a Universităţii 
„Babeş-Bolyai” din Cluj-Napoca, Eugeniu Coșeriu încerca o clarificare a re- 

latiilor dintre limbaj şi ființă, limbă şi realitate, afirmând că nu limbajul este 
cel care face copacii să fie (copacii, înţelegem, cresc dintr-o sămânță, în mă- 
sura în care au ‘nimerit’ sau au fost plantați într-un sol si în condiţii climate- 
rice propice), însă el (mai precis, limba) îi face să fie copaci, şi nu altceva (de 
exemplu, plante, în general, sau un anumit tip de copac). 


Există, spune cu această ocazie Coșeriu, trei paliere ale raportării omului la 
lume / realitate: 


1) in palierul prelingvistic avem de-a face cu reacţii imediate, reflexe, care nu 
presupun niciun fel de gândire (dacă mă ard la degete, îmi voi retrage mâna; 
dacă sunt aruncat în apă, voi încerca să înot); 


2) în palierul propriu-zis lingvistic “lucrăm” (tot ne-reflexiv, ne-critic) cu 
conceptele intuitive (semnificatele) care ne sunt puse la îndemână de către 
limbajul-ca-limbă; acesta este, propriu-zis, palierul (radical) afectat de rela- 
tivitatea lingvistică; 


3) în palierul sau momentul postlingvistic, în care limbajul devine instru- 
ment al intentiilor noastre textuale, putem merge până la a ne distanța inclu- 
siv de intuitiile palierului nr. 2; putem, spre exemplu, să spunem în germană: 
Der Walfisch ist kein Fisch. Cu alte cuvinte, limbajul-ca-text-discurs dispune 
inclusiv de instrumentele necesare pentru a lupta împotriva efectelor... lim- 
bii, iar lipsirea-de-libertate” pe care limba ar impune-o vorbitorilor nu afec- 
tează și momentul gândirii postlingvistice. 


7. Materialitatea 


Ca si istoricitatea, materialitatea e un universal secundar” sau “derivat, rezultat 
din combinaţia (sau tensiunea?) dintre semanticitate si alteritate; dat fiind că, 
așa cum arătam mai sus, semanticitatea aparține exclusiv conștiinței, survine 
următoarea problemă: „pentru ca ea să fie [accesibilă] “pentru un altul, ea tre- 
buie să fie reprezentată în lumea reală prin semnificanti marcați material. Desi- 
gur, la fel se întâmplă cu toate celelalte activități culturale ale căror conținuturi, 
cum bine știm, se constituie (ca interpretări) doar în conștiință si care trebuie 
să fie reprezentate în lumea sensibilă. Cu toate acestea, materialitatea limba- 
jului e diferită de a celorlalte activităţi culturale, dat fiind că ea e întotdeauna 
materialitatea specifică a unei limbi"? 


Din fragmentul coserian pe care tocmai l-am citat înțelegem că nu avem de-a 
face cu o substanţă senzorial-perceptibilá “în stare pură, strict hyletică, adică 
nonformată; dimpotrivă, e vorba de un domeniu material al expresiei deja 

structurat pentru conştiinţa umană, de ceea ce Louis Hjelmslev ar fi numit 
funcţie — semn. Ne vom reaminti, cu acest prilej, ideea lansată de Ernst Cas- 
sirer în relație cu celebrul caz al Helenei Keller: existența sistemelor simbolice 
cu care “lucrează” omul duce la independenţă față de datul material” si la ceea 
ce savantul numea ‘gândire relațională. Dacă raportarea noastră la realitate si 
societate ar fi strict dependente de materialul (tipul de material) senzorial al 
cunoașterii, situația Helenei, un copil orb si surdo-mut, ar fi disperată, iar ex- 
traordinarul ei succes adaptativ — pur si simplu imposibil. ,Secretul”, în aseme- 
nea cazuri speciale — dar și secretul ființelor umane în general —, rezidă tocmai 
în capacitatea de a manipula simboluri, în cazul cărora materialitatea ‘efectivă 
se subordonează functionalitátii. 


În cele din urmă, așadar, constatăm că pentru funcţionarea judicioasă a lim- 
bajului uman e necesară o interdependentá de profunzime între substanță si 
formă, hyletic şi morfic. În Formă si substanță în sunetele limbajului, Coșeriu 
opune functionalismului structuralist de la Saussure şi Hjelmslev (pentru care 
limba era o formă, nu o substanţă!) ideea fenomenologicá a intuitiei eidetice, 
care corespunde cunoașterii originare a vorbitorului privitor la limbă”. Astfel, 
când i se vorbeşte, omul nu aude” simple sunete naturale, ci ascultă (în toate 
cazurile), sau chiar distinge (dacă aude o limbă cunoscută) materia formată şi 
semnificativă specifică limbajului. 


8. Concluzii 


Din punctul de vedere al lingvisticii integrale, funcția fundamentală, constitutiva 
a limbajului nu este nici cea de mijloc de comunicare (ca în structuralism), nici 
cea de sistem pentru organizarea sintactică a gândirii (ca pentru generativisti), 
nici cea de influențare a conduitei sociale (ca pentru pragmatisti); potrivit con- 
ceptiei coseriene, această funcție este una orientată intern și constă în crearea 
continuă de noi conținuturi & tehnici la toate nivelurile vorbirii, mai cu seamă în 
limbă, ca semnificate. 


Aceste conţinuturi ale limbii trebuie, din principiu, privite ca fiind autonome 
față de orice structurare prealabilă în clase de entităţi și fenomene aparținând 
realității extralingvistice; dimpotrivă, cel puţin într-unul din cele trei paliere 
(prelingvistic, lingvistic, postlingvistic) ale raportării noastre la realitate, aceas- 
ta depinde in mod direct de semnificatele (conținuturile intuitive primare) cu 
care, inevitabil, lucrează gândirea noastră. 


Coșeriu reia, în ambientul cunoașterii științifice a secolului XX, ideea hum- 
boldtiană potrivit căreia, privit în esența lui, limbajul trebuie definit ca ener- 

geia sau creativitate în act a individului vorbitor; cu toate acestea, obiectul 
lingvisticii îl constituie ansamblul tripartit de tehnici (competenţe) care sus- 
tine această activitate. 


Tot o idee de sorginte în principal humboldtiană stă și la baza universalului 
esenţial alteritate: omul este, prin definiţie, o fiintá-cu-altul, o ființă mereu 
deschisă și orientată spre celălalt. Alter-ul nu este un opus al meu; dimpotri- 
vă, el constituie mereu un model de posibilitate alternativă a(1) propriului 
meu eu. 


Istoricitatea este un universal secundar sau derivat ce rezultă din combinaţia 
(sau, mai exact, tensiunea) creativitate — alteritate; ideea coserianá a istoriei 
care înglobează sincronia si diacronia nu este doar una cu mize lingvistice, ci 
se înscrie într-o vastă si importantă tradiție europeană, cea privind statutul 
epistemologic special al ştiinţelor spiritului (ale omului). 


Semanticitatea limbajului trebuie înțeleasă în sensul recunoașterii diferitor 
trepte de conţinut (sens, designat și, mai cu seamă, semnificat) drept fapte de 
conștiință, si nu realităţi extrasubiective; de asemenea, așa cum am arătat mai 
sus, e important să recunoaștem mereu caracterul autonom al acestor tipuri 
de conţinut în raport cu realităţile extralingvistice. 


În fine, materialitatea e tot un universal derivat, manifestat la punctul de 
joncțiune dintre semanticitate (ca fapt întotdeauna individual) si alteritate. 
În ce priveşte materialitatea, e important să nu o înțelegem drept o simplă 
masă amorfă de substanţă fizică și / sau senzorială, ci să recunoaștem im- 
portanta pre-formării pe care sistemul limbii si conștiința simbolică o impun 
şi o recunosc atunci când un fapt material ne apare, intentional, drept semn. 


Note | ! Saussure, 1916/1998, p. 38. 

2 Cf. Jakobson, p. 88. 

3 Cf. Coșeriu, 1981/1997, p. 92; pentru această repre- 
zentare a schemei lui Bühler, http:/ /sharedsymbolicsto- 
rage.blogspot.ro/2008/06/karl-bhlerbuhlerbuehler-on- 
evolution-of.html. 

^ Trebuie revenit aici, pentru a clarifica diferenţa dintre 
cognitiv si logic, la evidenţierea de către Eugeniu Coge- 
riu, în interiorul celebrei triade búhleriene, a funcţiilor 
limbajului, a unei subdistinctii de mare însemnătate: 
„Foarte ascuţită este, în acest sens, distincţia făcută de 
către F. Kainz, în interiorul Darstellung-ului búhlerian, 
între două funcţii diferite: Darstellung (reprezentare) 
propriu-zis(ă) vs. Bericht (informaţie). În fapt, se poate 
face, şi chiar pare necesară această distincţie în interiorul 

Darstellung-ului búhlerian, dat fiind că, în realitate, doar 
informaţia poate fi considerată drept funcție particulară 
a limbajului, în vreme ce reprezentarea aparține limba- 
jului în totalitatea lui, ea coincide cu natura cognitivă a 
limbajului. Funcţiile limbajului ar trebui, în consecință, 
să fie indicate ca informaţie, exteriorizare, apel (Bericht, 
Kundgabe, Auslösung)?” — Coșeriu, 1952/1977, p. 79. 

$ „Respingând ideea aproape generală că Aristotel ar fi fost 
cel care a stabilit identitatea dintre categoriile logice și cele 
lingvistice, E. Coșeriu reinterpretează celebrele pasaje din 
Categoriae, 4, 2a şi De Interpretatione, 16 a-b şi 17 a, 
arătând că filozoful a făcut o distincţie clară între expresia 
lingvistică și expresia logică, adică între lógos semantikós 
(«expresie înzestrată cu sens») şi lógos apophantikós («ex- 
presie care, prin negare sau afirmare, poate sustine adevărul 
sau falsitatea»). /.../ În privinţa «expresiei cu sens» nu se 
poate pune problema adevărului sau falsitátii, care presupun 
afirmația sau negația, posibile numai prin logosul apofantic. 
În consecință, limbajul, ca manifestare a libertăţii umane, nu 
este nici adevărat, nici fals, ci e o activitate specifică, intersu- 
biectivă, cu finalitáti diverse. Logicul este doar una din posi- 
bilele finalitáti ale logosului semantic, alături de cea estetică 
şi cea practică” — Munteanu, p. 75-76. 

$ „Eroarea fundamentală a majorităţii teoriilor (sau «filo- 
zofiilor») limbajului e cea de a fi vrut să reducă limbajul la 
o altă facultate sau activitate dintre facultățile (sau activită- 
tile libere) ale omului: la cunoaştere (gândire rațională), la 
spiritul practic sau la artă. Or, limbajul nu se lasă redus la 
«altceva». Limbajul — Hegel e cel care a văzut aceasta — e 
una din cele două dimensiuni esenţiale ale fiinţei umane; 
cealaltă este munca. Omul e singura ființă care muncește si 
vorbeşte, în sensul propriu al acestor termeni. Prin muncă, 
omul construiește în mod constant o lume adecvată ființei 
sale fizice. Prin limbaj, el construieşte o lume apropriată 
ființei sale spirituale: o lume care poate fi gândită (lumea 
experienţei sensibile este reprezentabilă, dar ea nu poate fi 
gândită). Limbajul este, de aceea, “deschiderea! tuturor po- 
sibilitátilor culturale ale omului (inclusiv gândirea discur- 
sivă, ştiinţa, filozofia, poezia). În acest sens Hegel constata 
că limbajul este «voreilig»: că el contine dinainte toate 
formele de dezvoltare ale spiritului. Tot restul, în ce prives- 
te trăsăturile caracteristice ale limbajului, decurge din acest 
fapt fundamental” — Coşeriu, 2001, p. 79-80. 

7 Schema de mai sus a semnului lingvistic — cf. Saussure, 
1916/1998, p. 86. 

$ Cf Saussure, 1916/1998, p. 129. 

? Humboldt, 1820/1974, p. 88. 

' Humboldt, 1835/1988, p. 161. 

1! cf. Coşeriu, 1973/2000, p. 68-69. 

2 Coşeriu, 1973/2000, p. 185. 

13 Coşeriu, 1999/2001. 

14 Cele două texte la care face trimitere prezentul subca- 
pitol sunt Humboldt, 1799/1999 A şi B. 

15 Fireşte, e vorba de etape ale aceleiași demonstraţii (lo- 
gico-)filozofice, de o cronologie / tactică a argumentării, 
nu de idei separate, în gândirea / discursul humboldtian, 
de un timp semnificativ. În momentul când scrie despre 
Hermann si Dorothea, Humboldt are, clar, în minte (chiar 
dacă doar “in nuce”) întreaga sa concepție estetică, extrem 
de revoluţionară pentru epocă. 

16 E adevărat că, dacă citim atent Critica facultății de ju- 
decare, această delimitare extrem de netă pare a fi pusă, 
implicit, la îndoială. Nu e însă locul aici pentru discutarea 
ezitărilor, de multe ori mai semnificative decât certitudi- 
nile, care marchează sistemul filozofic kantian. 

17 Humboldt, apud Trabant, 1986/1992, p. 59. 

18 Coşeriu (interv.), 1996 a. 

19 Cf. Coseriu, 1999/2001. 

2 „Cazul Hellenei Keller, care a atins un foarte înalt grad 
de dezvoltare mintală şi cultură intelectuală, ne arată cu 
claritate şi în mod irefutabil că o ființă omenească nu este 
dependentă, în construirea lumii sale umane, de calitatea 
materialului ei senzorial.” — Cassirer, p. 57. 

Cf. Coşeriu, 1954/1967, p. 169-170. 

Ciprian SPERANZA 


Privirea întrupată în limbaj 
Dinamica sinestezică a expresiei 


Abordarea noastră are intenţia de a pune în valoare 
un dialog virtual între gândirea coserianá si fenome- 
nologi reprezentativi pe dimensiunea unor concepte 
afine ce încadrează abordarea integralistă a lingvisti- 
cii. Discutia pornește de la evidenţierea unui aspect 
| aproape inexistent într-o tradiție rationalistá a teori- 
| ; / | | ei lingvistice, raportul între afectivitate şi imaginație. 

Afectivitatea, ca parte integrantă a actului expresiv, 
e adusă în discuţie într-un cadru teoretic eclectic, în 
care fenomenologia (E. Husserl, M. Merleau-Ponty, 
M. Richir) se hrănește pentru descrierile sale din 
observaţiile contemporane în psihologia dezvoltă- 
rii, antropologia cognitivistá si psihopatologie, în- 
telegánd astfel sá fructifice caracterul de deschidere 
epistemicá proprie, dincolo de aparenta nomoteticá 
a conceptualitátii sale specifice. Miscárile sufletului, 
figurate de imaginatie, nu pot fi orientate intentional 
către un conţinut fără vectorii afectivi care le străbat, 
amorsând chiar procesul orientării sinestezice. Pen- 
tru această concatenare originară între afectivitate şi 
imaginaţie, trebuie stipulată o componentă activă 
a receptivitátii sensibile; or, afectivitatea constituie 
deja un răspuns sensibil la promisiunea expresivă 
a temporalizării sensului. Aceasta nu se manifestă 
doar printr-un ansamblu de fenomene pasive, asoci- 
atii oarbe sau amorsări frânte, ci reprezintă actul de 
mobilizare a unei decizii expresive. Mobilitatea și di- 
namica inerentă a afectivității a fost deja întrevăzută 
de Humboldt în însuși conceptul kantian de sinteză 
imaginativă. 


ES. - drd. în filozofie, 
Universitatea din Basel, 
cercetător la Societatea 

Română de Fenomenologie 
și la Institutul Eikones din 
Basel, Elveţia. 


Lucrarea de față a fost realizată cu sprijinul CNCS- 
UEFISCDI, proiect PN II-RU TE-155. 


EN ZIP RO MIÂINIĂ 


Dincolo de mobilizarea sinestezică, principiu conform căruia senzaţii diverse 
îşi corespund în plan afectiv, utilizată programatic de către modernisti (spre ex., 
M. Dufrenne utilizează sintagma sinestezie afectivă), înţelegem să reconstituim 
fenomenologic componenta activă si creatoare a afectivității, folosindu-ne de 
simțul emblematic al privirii, ca metaforă a circulaţiei afectiv-intersubiective, 
ca întrupare simbolică. Am putea identifica forța constitutivá specifică a afec- 
tivitátii printr-o originare dincoace de un codaj social, păstrând totodată nece- 
sitatea medierii instituționale ca transcripție a unei temporalizări singulare de 
sens. Astfel, se poate observa existența unei legături patente cu teoria coserianá a 
limbajului poetic, universalul creativităţii, readus frecvent în discuţie, si compo- 
nenta energetică (v. energeia) a limbajului. Această legătură e sesizabilá în cazul 
filozofului belgian Marc Richir, care urmărește o întreprindere arhitectonică în 
fenomenologie, cuprinzând fenomene aparent disparate si tratate fatalmente 
diferențiat de o tradiţie metafizică. Simturile, afectivitatea si imaginaţia sunt re- 
evaluate ca fenomene întrupate, care răspund unei pulsiuni expresive dinain- 
tea oricărei figuratii patente, iar limbajul reprezintă dimensiunea semnificativă 
a unei reversibilitáti creatoare. Urma proleptică a acestei rezonanţe creatoare o 
reprezintă afectivitatea prin caracterul său de „voce” surdă, ca elan frânt al com- 
pensării privirii fiinţei drept întrupare într-o individuatie singulară de sens. 


Phantasieleib şi Leibphantasie: 
despre sincretismul originar dintre fantezie! şi trup 


După o demarcare ideatică de unele lineamente conducătoare ale gândirii 
husserliene, M. Richir înțelege să depăşească aporiile inevitabile ale între- 
prinderii fenomenologice standard, prin acordarea unei atentii focalizate 
asupra imaginaţiei si caracterelor sale fenomenologice specifice. Încă de la 
fondatorul mișcării fenomenologice, imaginaţia aduce cu sine o serie de 
schimbări nebănuite față de vulgata teoretică cu care se obişnuia tratamentul 
acestui concept. Tribulatiile istorice ale conceptului de imaginaţie, trecând 
prin momentele aurorale aristoteliene, apoi prin cele neoplatonice, rationa- 
liste, şi ajungând la apogeul cunoscut prin idealismul transcendental, indeo- 
sebi la Kant, Fichte și Schelling, au cunoscut numeroase aventuri conceptu- 
ale și au măsurat variaţii semantice diverse, miezul teoretic rămânând totuşi 
în cadrul de problematizare aristotelic. Husserl revine motivat la termenul 
grecesc, preluând calculul latin al acestuia și urmărind, astfel, o depășire a di- 
ficultátilor legate de traducerea latină prin imaginaţie, cu toate transformările 
sale teoretice, dar mai ales o demarcare de cadrul filozofic empirist si idealist. 
În acest sens, fantezia, spre deosebire de imaginație, păstrează semantic afini- 
tatea fenomenologică a tematicii apariţiei, prin sensul de „aducere la lumi- 
ná”, care nu trebuie înţeles exclusiv vizual. 

Chişinău, 1991. Eugeniu Coşeriu împreună cu un grup de intelectuali 
din Republica Moldova 


Italia, 2000. Cu participanţi la Congresul Internaţional „Orationes Milleniun” 

Fenomenologia, ca motivaţie programaticá a întemeierii unei ştiinţe filozofice, 
urmăreşte o resituare a conceptelor iscate în tradiţia filozofică cu scopul de a le 
măsura amplitudinea imaginarului teoretic, dar mai ales de a le ajusta intenției 
fondatoare, care stă la baza acestei noi revoluţii copernicane. Aportul husserlian 
considerabil în privinţa fanteziei îl constituie recunoaşterea caracterului său de 
autonomie creatoare de conținuturi proprii, in amontele informării perceptive, 
datorită unui registru distinct al temporalizárii; aşadar, o suveranitate creatoa- 
re, care aminteşte de imaginația productivă kantiană, însă cu indexul corectiv 
de depășire a teleologiei conceptualiste de care suferea schematizarea ierarhică 
a cunoașterii la Kant. Fantezia nu mai depinde de aluviunile pre-reglate cogni- 
tiv ale receptivitátii, dar nici nu produce un cadru privativ epurărilor efectuate 
de schematizările sintetice. Acest arhipelag necunoscut al pre-activitátii sinte- 
tice poartă cu sine problemele metodei fenomenologice, ca riscuri si dificultăți 
de explicitare, dar si şansa de a avansa în teritorii nebănuite de lumina ,ratiunii" 
tradiționale. Husserl a deschis, fără să stie, câmpul unei fenomenologii inde- 
pendente de orice ontologie. Ficta, acele entități ale fanteziei, care populează 
proteiform, intermitent, fugitiv teritoriul său de apariţie, anunță caracterele 
specifice si diferenţa față de ceea ce o tradiţie filozofică numește imaginaţie. 
Deosebirea între cele două rezidă în modalităţile specifice de apariţie, de tem- 
poralizare în prezenţă. Pe scurt, fantezia împrumută imaginaţiei caractere figu- 
rative incoative (Richir numeşte acest proces transpozitie arhitectonică), de care 
activitatea sintetică are nevoie pentru a se stabiliza într-o imagine reprezenta- 
tivă, asignată prezentului după modelul perceptiv. Putem observa deci nece- 
sitatea unui retur dincoace de o reprezentare conceptualistă, în care avem o 
ierarhie clasică a activităţii judicative ce stă la baza sintezei cognitive? (modelul 
sintezei între sensibilitate si intelect nu mai e suficient în acest cadru discursiv). 


Richir întreprinde o reluare a conceptului husserlian de fantezie pentru a-l 
radicaliza în consecinţele sale teoretice. Ulterior unei faze teoretice legate 
de problema limbajului ca fenomen al lumii, Richir acordă o atenţie sporită 
acestui concept, insistând pe menirea sa de a refonda însăși fenomenologia. 
Astfel, recurge voluntar la o grefă platoniciană pentru a varia amplitudinea 
operantá a conceptului de fantezie: aceasta ar coincide cu ceea ce devine 
mereu, dar nu este niciodată, adică, fără a fi neant, nu basculeazá in füintare. 
Fantezia oferă ocazia de a analiza structuri fenomenologice în care survin 
simulacre, ne-fiintári, care scapă raţiunii ontologice autosuficiente. Ea nu ar 
fi doar cea care face posibilă amintirea şi reamintirea, cu asumarea contami- 
nării, a modificării percepţiei, impresiei originare, prin intermedierea imagi- 
natiei, ci fantezia îi conferă vieții perceptive însăși mișcarea internă, dinami- 
ca continuității sale întru experienţă, coalizarea ecstatică a intentionalitátii 
perceptive. Dincolo de a fi doar ingredientul necesar al percepției (conform 
lui Kant), fantezia forțează limitele orizontului perceptiv, marcându-i virtual 

profunzimea experientialá, prin restul infigurabil al temporalizárii sale, faptul 
că medierea sa fantasmatică nu poate fi surprinsă într-un prezent asignabil. 


Pentru a semnifica schimbarea de accent în tratarea modalitátilor intentio- 
nale (perceptivă, imaginativă şi signitivă), Richir recurge la un model maxi- 
malist al trupului viu. E cunoscută importanța acordată de fenomenologie 
distinctiei cruciale între corp şi trup (Kórper si Leib). Aceasta are în primul 
rând menirea si șansa de a despărți contextul teoretic de tradiţia carteziană 
prin depăşirea sa. Precum o anunţa etimonul din Leib, termenul trup semni- 
fica în primul rând viaţa (Lip, în germana medievală), care locuieşte sensibil 
şi dinamic ceea ce ne apare ca trup. Corpul ar fi obiectul care intră sub inci- 
denta observaţiei științifice, este cadavrul anatomic. 


Apoi, legătura dintre trup si fantezie este asigurată de mediul de predilecție 
al contactului nemijlocit cu lumea: afectele. Acestea constituie membrana 
rezonatoare a temporalizărilor, functorul dinamicii ecstatice, reverberatia 
oscilantă a profunzimii lumii, conferind totodată solul care face posibilă 
continuitatea experienţei. Afectele nu constituie doar un versant întunecat al 
receptivitátii, ci însăși motivaţia acesteia; doar în măsura în care suntem afec- 
tati, intentionalitatea motivează experienţa continuității perceptive, semni- 
ficative, imaginative. Afectarea pre-orienteazá vectorii intentionalitátii prin 
bascularea constantá a tensiunii temporale in experienta spatialá. 


Sincretismul operat de filozoful belgian între fantezie si trup, prin termenul 
de Leibphantasie şi, corelativ, Phantasieleib, are menirea de a semnifica “viața” 
trupului, care se „zbate” în prizonieratul empiric al corpului manifest. 


„Nu ştim încă ce poate trupul”, spunea Spinoza. Această stare paradoxală de 
incandescenţă sublimată a potentialitátilor în actualitatea manifestării sale 
este o enigmă pe care o deţine doar trupul. Formula nu constránge la o in- 
versare simetrică printr-o retroproiectie importantă conferită traditional 
psihicului (psyche vs soma), chiar dacă luăm în considerare avatarurile con- 
temporane din așa-numita filozofie a spiritului (philosophy of mind), inclusiv 
dezvoltările și ramificările remarcabile prin efecte și consecinţe ale teoriei 
cognitiviste. Dinamismul virtualitátilor trupului nu se oprește în granițele 
apariţiei sale empirice, ci tocmai face posibilă această apariție. Capacitatea 
trupului de a recepta senzaţii, impresii tine de structurarea sa afectivă; Ri- 
chir o numeşte ,impresionabilitate”, cu indexul semnificativ al unei rezonan- 
te ,endogene”, iar aceasta din urmă nu trebuie înțeleasă în sensul traditional 
al schemei răspunsului interior la un semnal, stimul extern. Se înțelege că 
această viziune schematică, mecanicistă, în sensul unei departajări stricte în- 
tre exterior si interior, este lipsită de sens în configuraţia teoretică a fenome- 
nologiei. Nu ar fi vorba de indiciul unei vulnerabilitáti existenţiale, ci de sen- 
sul profund al unei rezonanțe constante cu lumea, mediul elemental (pentru 
a folosi termenul lui Levinas) al comunicării cu lumea. 


EENE/ NCC T ROMÂINIĂ 
De la istoricitatea vederii la biografia privirii 


Ierarhia simturilor a cunoscut o istorie care merita observatá. Dacá luám 
in aceastá discutie scena greco-iudaicá a istoricitátii simturilor, observám o 
schimbare aproape ciclicá a statuárii acestora. Transformarea cea mai semni- 
ficativá a rásturnárilor ierarhice poate fi observatá in Evul Mediu, cánd simtul 
cel mai important era auzul. Perceptia cea mai inaltá, contactul cel mai bogat 
cu lumea erau asigurate de simțul auditiv. Manifestând o constantá până in 
secolul al XVI-lea, primatul auzului avea o legitimare teologică: auditum verbi 
dei, id est fidem. Biserica îşi fondează autoritatea pe cuvânt, credinţa însem- 
nând ascultare: „urechea, doar urechea, spune Luther, este organul credin- 
ciosilor”. Pe de altă parte, simţul vizual asigură o mandatare a celui tactil, ceea 
ce aducea în prim-plan legătura cu dorința senzuală. 


În această ierarhie a simţurilor Renașterea a instituit o cotitură majoră, sta- 
bilind pentru secolele următoare importanţa hegemonică a simțului vizual. 
Noua situaţie are de-a face cu eliberarea sensibilităţii, cu recunoașterea rolu- 
lui pasiunilor, dar mai ales, cu o investire a conștiinței de sine ca individ, care 
survine îndeosebi prin intermediul artelor și al filozofiei. Odată cu perioada 
modernă, se realizează o detaşare tot mai pregnantă a simțului vizual de cel tac- 
til. Simţul vizual va evolua înspre o capacitate progresivă de distantare față de 
natură și artefacte, cu scopul de a le controla și stăpâni. În acest sens, epoca mo- 
dernă e responsabilă îndeosebi de asocierea cunoașterii cu puterea (Foucault). 
Geometria perspectivistă a picturii moderne, concepția mecanicistă a fizicii 
moderne sau tehnicile de imprimare reprezintă câteva dintre produsele aces- 
tei evoluţii importante. Prin substructia matematică a naturii (Husserl), expe- 
rientelor sensibile li s-au atașat caractere ale măsurabilului. Timpul si spaţiul 
deveneau entități măsurabile, iar prin aceasta urmau să fie alienate gi profanate 
de semnificaţia lor cosmologică. O consecinţă a acestor dezvoltări ale perspec- 
tivei, poate fi demascată în fixarea iluzorie a obiectului, acea siguranţă a fixárii 
punctuale a observaţiei care basculează într-o altă iluzie, conform căreia punc- 
tul focalizat oftalmic se confundă cu vizibilitatea, cu ordonarea și cu devenirea. 


Hegemonia vizualului e pusă în discuție odată cu o criză a reprezentării lumii 
moderne, în pragul Iluminismului, care îşi atinge apogeul odată cu schim- 
barea operată de industrializare, generând o mutație a mediilor. Aceasta a 
însemnat o demarcaţie față de vechiul regim scopic, care supraevalua repre- 
zentarea mimeticá a lumii. Trecerea de la perspectivismul cartezian, de la vi- 
ziunea abstractă, dezincarnatá la caleidoscopia diseminatá a vederii retrase în 
trăirea subiectivă, ca performare întrupată a privirii, produce o deflagratie a 
percepţiei vizuale cu debuseu într-o atenţie inedită acordată constelării me- 
diale*. Dacă Richard Rorty vorbeşte despre o cotitură lingvistică (linguistic 
turn) survenită la începutul secolului XX, o istoriografie superficială a epocii 

ne înfățișează atlasul unor contiguitáti de turnuri domeniale, care acum oferă 
relieful sedimentat al întrepătrunderilor reciproce. Revelator pentru aceste 
cotituri, cazul unui Cézanne în pictură, care interogheazá posibilitățile de 
transpozitie a sinestezelor într-o singură modalitate, mediul vizual, repre- 
zintă pentru Merleau-Ponty ocazia de a exploata fructuos premisele tradiției 
metafizice sub auspiciile fenomenologiei. 'Tensiunea fertilă care-l orientează 
pe Cézanne în activitatea sa creatoare o reprezintă dilema unei intentionali- 
táti inversate — cum ne atinge lumea? —, marcată de dificultatea transpunerii 
unor manifestări indeterminate prin mijloace figurabile. Perspectiva trăită a 
lui Cézanne este înrădăcinată într-o experienţă anterioară izolatiei artificiale 
a simţurilor și a autonomiei hegemonice a vederii. Astfel, Cezanne încerca să 
prezinte obiectele care afectau simţurile deodată: vedem profunzimea, cali- 
tátile tactile si rezistenţa obiectelor, chiar gi mirosul acestora. Enigma acestei 
vederi sincretice este transformarea sa în motiv pictural, care să redea această 
irizare aparent disparată a modurilor în care ne afectează lumea. De aici o 
depășire a filtrárii reflexive şi întoarcerea la o percepţie inocentă a lumii. 


Privirea, între constelația vizibilului si articularea lizibilului 


Funcţia constitutivă a trupului reprezintă pentru Merleau-Ponty orizontul 
fundamental al raportului dintre subiect si lume. Existenţa si trupul viu se 
presupun reciproc si formează într-o manieră co-originară această imbricatie 
a existenţei. Ceea ce este decisiv pentru Marc Richir în acest context e faptul 
că raportul între trup si existență este inseparabil de cel între limbaj si gândire 
şi, în speţă de o operaţie primordială de semnificaţie. Dacă Merleau-Ponty e 
cel care a contribuit decisiv la fuzionarea orizontului elementar dintre trup 
şi lume, acesta vorbeşte si despre motricitate, ca intentionalitate originală, 
şi de dimensiunea sensibilă si afectivă a deschiderii originare a lumii. Marc 
Richir înțelege să aprofundeze ideea merleau-pontyană de corporeitate a 
lumii, problematizând individuatia trupului. Conceptul de Phantasieleib, pe 
care l-am amintit mai sus, explică de ce accesul la interioritatea celuilalt nu 
poate fi operată prin intermediul unei proiecții. Graţie acestui fenomen, îl 
pot simţi pe celălalt, din interior, printr-un schimb de priviri, fără să apar- 
tin totodată sferei de conștiință a celuilalt. Acest Phantasieleib este elementul 
infigurabil care circulă între mine si celălalt. Schimbul de priviri a devenit 
pentru Marc Richir paradigmatic pentru constituirea experienței alteritátii. 
Ceea ce se instituie în și prin intermediul schimbului de priviri între mamă 
şi nou-născut reprezintă o dublă instituire a sinelui uman și a primei alte- 
ritáti. Plecând de la un scenariu paradoxal al antecedentei reciproce dintre 
vedere şi privire, dată fiind o anterioritate empirică a vederii în raport cu 
privirea, Richir stipulează o anterioritate arhitectonică a privirii, mai arhaică 

decât vederea. Ceea ce se petrece în schimbul privirilor este faptul că vederea 
anonimă si pierdută a nou-născutului e convocată la privire. Privirea mamei, 
prin fixarea vederii nou-născutului, îi instituie intersectarea privirii. Astfel, 
doar dacă se simte privit, acesta schimbă ceva din corporalitatea sa cu cea 
a mamei, glisánd în aria tranzitionalá (Winnicot) a fanteziei perceptive, în 
virtutea instituirii unui regim tranzitiv de simbolizare a absenței în prezență. 
Schimbul privirilor e, astfel, constitutiv unei situări în lume. În acest orizont, 
Hans Blumenberg vorbeşte de o condiţie antropologică: faptul de a vedea e 
condiționat de faptul de a fi văzut. Într-un plan experimental, cercetările în 
psihologia dezvoltării a unui Tomasello vin să confirme preeminenta struc- 
turării semnificative a acestei dimensiuni sociale. Autorul explică și prin dife- 
rente filogenetice situarea preintentionalá a schimbului de priviri ca funcție 
comunicativă, prefigurată cultural. Mediul diafan circumscris de punctum 
caecum, partea opacă a retinei, care tocmai face posibilă vederea, anunţă tot- 
odată prin specializarea sa miza unei cunoașteri originare printr-o activitate 
pre-reflexivă de semnificare. Această cunoaștere originară este suportul mo- 
dalizărilor judicative ale logicii, negația, dubiul reprezentând variaţii posibi- 
le care pleacă de la aceastas. Revenind la Richir, fenomenul de limbaj nu se 
reduce la dimensiunea lingvistică — or, Coșeriu tocmai de aceea ancorează 
domeniul lingvistic la o sferă infinită a culturalului —, ci semnifică o amorsă a 
sensului si, de fapt, maniera unei ample inlántuiri coezive. Ca si în cazul pri- 
virii, lingvisticul, comunicarea verbală, mizează pe potentializarea aceloraşi 
funcţii si componente fenomenologice, în special alteritatea si funcția semnifi- 
cativă, pe care le-am identificat în cadrul actului privirii şi care fundamentea- 
ză demersul coserian într-un registru integralist. Intersectarea caleidoscopicá 
a privirilor (prezente sau imaginare) generează o pluralizare a lumilor care 
deschide spre activitatea creatoare de noi conţinuturi semnificative. În acest 
sens, vedem o afinitate patentá a fanteziei gi termenului de energeia, de unde si 
funcţia primordială a poeticului la ambii autori, Richir si Coșeriu. 


Note | ! Programatic, am păstrat termenul de fantezie, întrucât 
redă cu fidelitate intenţia husserliană de a reveni, prin 
maestrul său Brentano, la cadrul aristotelic de proble- 
matizare, cu motivaţia de a depăşi dificultăţile iscate în 
tradiția empiristá (imagination), precum si în cea idea- 
listă (îndeosebi în cazul lui Kant, la care culminează tra- 
tamentul peiorativ al termenului, la limita fanatismului, 
a exaltării religioase [Schwărmerei] sau a entuziasmului, 
dar în virtutea unei contrapuneri rationaliste cu notiu- 
nea de imaginaţie [Einbildungskraft], cu toate flexiunile 
semantice ale conceptului de imagine [Bild], menite sá 
evidentieze procesul structurării figurative — încă o pre- 

cautie rationalistá a lui Kant dinaintea unei personalități 
precum vizionarul Swedenborg). 

? Merită menţionat, în acest context, tradiţia retoricii 
care ne-a transmis conceptul de enargeia: prin vizualiza- 
rea (mediată de fantezie) acurată a tramei narative, indu- 
să de orator, va surveni evidenţa faptelor. 

3 Trebuie să menţionăm în acest context o diferență de 
principiu pe care Husserl înțelege să o opereze în interiorul 
doctrinei kantiene a reprezentării. Cel puţin odată cu tur- 
nura genetică, Husserl își prezintă teoria asociaţiei drept o 
cale de mijloc între tradiția empiristă şi doctrina kantiană 
a schematismului. Mai precis, înțelege să corijeze empiris- 
mul prin transcendentalism, si invers. Husserl îi recunoaște 
lui Kant (în special cel din prima ediţie a criticii) meritul 
de a fi afirmat caracterul de „legalitate absolut necesară” a 
asociaţiei, cu diferenţa că îi reproşează faptul de a explica 
fenomenele asociative doar prin sinteza imaginaţiei pro- 
ductive, adică reconducându-le la spontaneitatea intelec- 
tuală. Eroarea lui Kant a fost de a începe prin atitudinea 
ştiinţifică şi prin constituirea rațională a unei naturi obiec- 
tive, fără a-şi da seama de amestecul unor probleme de ni- 
veluri diferite. Chiar dacă ceea ce Kant numeşte imaginaţie 
productivă nu se reduce la ansamblul de fenomene pe care 
Husserl le numește sinteze pasive, acesta din urmă are me- 
ritul de a lărgi sfera donárii intuitive specifice fanteziei la 
registrul actelor judicative. Pentru Kant judecata este prin 
definiţie o activitate care adună reprezentările într-o unita- 
te sintetic-obiectivă. Husserl urmează tradiţia kantiană în 
definirea judecății, inovánd totodată prin părăsirea norma- 
tivitátii legitimatoare. 

^ Fără a urmări, din raţiuni economice, o exploatare ex- 
haustivă a teoriei mediilor și a reprezentării, amintim de 
Nakamura Jujiro şi de Martin Jay, care au trasat balize de 
orientare pentru o posibilă aprofundare a acestei teme. 

$ De importanţă fundamentală pentru gândirea si actiu- 
nea noastră Husserl ne spune deja că: „Înainte de a iniția 
orice activitate de cunoaștere, noi dispunem deja, mo- 
ment cu moment, de o lume înţeleasă ca sol universal, iar 
acest lucru înseamnă, în primă instanţă, că noi dispunem 
din capul locului de un sol universal al credinţei de ființe 
pasive, pe care-l presupune deja de la bun început orice 
acţiune de cunoaștere particulară cu putință (...) Acest 
sol universal al credinţei lume este deja presupus de noi 
în cuprinsul oricărei practici a noastre, fie că este vorba de 
vreuna dintre practicile vieţii or despre practica teoretică 

a cunoașterii. Fiinţa lumii în întregul ei este un de-la-si- 
ne-inteles de care nu ne indoim niciodată și pe care nu îl 
dobândim defel pe calea unei activităţi de judecare abia, 
ci dimpotrivă, el formează deja premisa oricărei activităţi 
de judecare a noastră cu putință” (8, p. 59-60). 

Sens / sens poetic - o abordare 
din perspectiva lingvisticii coseriene 


Sensul, conţinutul lingvistic specific planului in- 
dividual al limbajului, deci specific unui act par- 
ticular de vorbire, este definit de Eugeniu Cose- 
riu drept conţinutul care se construiește, se creează 
prin integrarea si depăşirea straturilor de conținut 
anterioare, designatie (conţinutul specific planului 
universal al limbajului, care vizează trimiterea la 
realitatea extralingvistică) şi semnificat (continu- 
OB. lector univ. dr.la tul specific planului istoric al limbajului, adică 
Departamentul de limba specific limbii)!. Prin aceasta, sensul reprezintă 
română şi lingvistică o „modalitate lingvistică superioară”. Într-un text 
generală a Facultății nu numai că se face referire la lume (desemnare) 
de Litere, UVE atea printr-o limbă particulară cu semnificatele sale, dar 
„Babeş-Bolyai', Cluj-Napoca. ] NONE CORPS NA ; 2: E 
Predă cursuri şi seminarii SES exprimá atitudini, opinii sau intenţii ale vorbito- 
de Lingvistică generală, rilor (sens). Uneori, chiar dacă înțelegem semnifi- 
Initiere în metodologia de “atele enunturilor si designatiile corespunzătoare, 
cercetare ştiinţifică, Poetică ne întrebăm ce a intenționat vorbitorul să spu- 
antropologicá, Semioticá ` ná prin acestea. Adică se caută, se interpretează 
şi ştiinţele limbajului, acel conţinut lingvistic, dincolo de semnificat 
Probleme de lingvistică ` si designat. Astfel, ne întrebăm uneori care este 
integrală. A publicat articole sensul (intenţia, finalitatea, implicaţiile) a ceea ce 


AA Em punctul de vedere al regulilor limbii și al nor- 
străinătate şi, de asemenea, i 


volumul Textualitatea 
literară şi lingvistica 
integrală. Oabordare tudini, opinii sau intenții ale vorbitorilor, dincolo 
functional-tipologicá a de cunoaşterea lumii si de posibilitățile de semni- 
textelor lirice ale lui Arghezi şi ficare ale limbii. 


Apollinaire, Editura Clusium, 
Cluj-Napoca, 2007, care Sensul trebuie căutat printr-un demers interpre- 


reprezintă teza de doctorat tativ, hermeneutic, dincolo de semnificat si desig- 
a autoarei. nație (care configurează doar „expresia” sensului, 
adică ceea ce se înțelege în mod imediat, „lite- 


melor vorbirii, în general, am înțeles deja. Această 
finalitate discursivă implică exprimarea unor ati- 

ral”). Sensul nu este reductibil la suma semnificatelor si a designatiilor, ci 
trebuie cáutat dincolo de acestea. De asemenea, sensul poate varia in functie 
de ,context”: de exemplu, spune Coseriu, sensul enuntului „Socrate e muri- 
tor” este diferit dacá enuntul face parte dintr-un silogism, dintr-o poezie sau 
dintr-o situaţie practică. Astfel, aceleaşi semnificate pot institui un sens total 
diferit. Semnificatele unei limbi sunt întotdeauna orientate spre o finalitate 
discursivă realizată la nivelul sensului, în acte lingvistice particulare. Aceste 
finalitáti discursive (pragmatică, apofantică şi poetică) reprezintă direcții de 
orientare a procesului de construcție a sensului și reprezintă re-elaborări teo- 
retice coseriene ale determinárilor ulterioare ale logosului semantic aristote- 
lic (logosul apofantic, pragmatic şi poetic). 


În opinia noastră, aceste finalitáti ale limbajului ar putea fi reprezentate sche- 
matic astfel: 


Proces semantic primar (care 
structurează lumea - limitat de 
alteritate) 


Proces semantic secundar (finalitáti ulterioare ale 
logosului semantic, care delimiteazá zone textual- 
tipologice diferite). 


Finalitate semnificativă > Finalitatea „poetică” (logos poetic) — 


s vizeazá ,creatia de lumi". 
(Logos semantic) g 


„creația de semnificate în 
alteritate” 


2» 


> Finalitatea „ştiinţifică” (logos apofantic) — vi- 
zeazá interpretarea stiintificá, teoreticá sau logicá 
a lumii. 

> Finalitatea „practică” (logos pragmatic) — vizea- 
ză eficacitatea intractiunii practice dintre oameni. 


Finalitate realizată la nivelul SENSULUI 
(conţinut al textului). 


Finalitate realizată la nivelul 
SEMNIEICATULUI 
(conţinut al limbii). 


Cuvintele limbii — „materia Domeniul sensului textual — nelimitat, infinit. 


primă” cu care se realizează 
sensurile. Cu această „materie 
primă” limitată se creează 


sensuri nelimitate. 


Specii de sens cu „salt minima!” sau cu „salt maxi- 
mal” faţă de semnificate și designate. 


Conform concepţiei teoretice coseriene, în limbaj este dată numai „posibili- 
tatea sensurilor de orice tip”, dar „sensurile ca atare nu se realizează decât în 
texte”, acestea reprezentând „o modalitate superioară a lingvisticului în care 
limbajul ca atare se convertește în expresie pentru conținuturi de alt nivel” 
(trad. n. — O.B.) (v. Coseriu 1971/1977: 207). Această „convertire” a semni- 
ficatelor şi designatelor în expresie (semnificante) ce actualizează — în cadrul 
unei relații semiotice de grad superior — semnificatul textual, adică sensul, re- 

prezintă în sine o activitate, un proces dinamic. Astfel, sensul nu este dat, fixat 
în texte, ci el emerge, se „articulează” în cadrul unui proces. „Teoria articulării 
sensului” formulată de Coşeriu sustine o dată în plus definirea sensului ca pro- 


cesualitate în lingvistica integrală. 


Astfel, sensul, în concepţia teoretică a lui Eugen Coșeriu, este „dublu semio- 
tic”, adică este fundamentat pe o actualizare a unui dublu raport semiotic ana- 
log celui din semn. Semnificantele şi conținuturile de limbă (semnificatele) 
împreună cu designatiile corespunzătoare lor (care constituie o primă serie 
de relaţii) devin un nou semnificant (o nouă expresie) pentru un alt conţinut 
de ordin superior, de natură mai complexă, care este sensul: Primul raport 
semiotic vizează, astfel, semnele lingvistice care constituie textul, semne care 
semnifică si designează initial ceva ce noi înţelegem tocmai în calitate de vor- 
bitori care cunosc atât aceste semne, cât și regulile de folosire a lor. Coșeriu 
precizează faptul că înțelegerea noastră se poate limita la acest prim raport 
semiotic, fără a surprinde ceva din al doilea raport semiotic. De exemplu, cu 
toate că, în general, în cazul textelor literare construcția sensului se realizează 
maximal, implicând o integrare succesivă a semnificatelor si a designatelor 
limbii şi o interpretare a lor într-un plan de conţinut superior, există totuși 
cazuri (forme ale ,literaturii”), ca de exemplu romanul polițist, în care „fap- 
tele semnificate si cele desemnate sunt «vitale», adică sensul textului este 
numai „comunicativ”, informativ, altfel spus, „ne interesează în sens practic, 
prin faptele înseși pe care le narează si nu în calitate de creație simbolică” 
(Coşeriu 1973/2000: 247). De asemenea, Coșeriu atrage atenția asupra fap- 
tului că, în mod teoretic, chiar și în cazul unui text literar tipic (i.e. artistic, 
„simbolic”), este posibil „să se înțeleagă totul în primul plan semiotic, fără a 
prinde nimic din al doilea plan semiotic. În alti termeni: e posibil să se poată 
povesti cu exactitate Metamorfoza de Kafka (...), fără a fi în măsură a spune 
o vorbă despre ceea ce «spune», la rândul său, această metamorfoză, despre 
care este «sensul» său” (trad. n.) (Coseriu 1981/1997: 77). Aşadar, al doilea 
raport semiotic presupune transformarea primului raport semiotic în expre- 
sie, în semnificant de grad secund pentru un semnificat superior și complex. 


Pornind de aici, Coseriu realizează o altă distincţie, pe de o parte, între sensul 
care poate să coincidá cu semnificatul și designatia, când „sensul textului este 
numai «comunicativ», informativ, empiric sau «vital», acest caz intálnindu- 
se în utilizările lingvistice tehnice sau terminologice (dar nu numai); şi, pe 
de altă parte, sensul „artistic sau literar ( «simbolic» )” (Coşeriu 1973/2000: 
247). Aşadar, aceste „modalităţi ale sensului” (cum sunt numite de E. Tămâ- 
ianu) pot fi considerate ca polarizate între construcția de sens „cu salt mini- 
mal” în textualitatea preponderent informaţională sau ,obiectiv-stiintificá" 


EEE PT RIO MIÂINIĂ 


si construcţia de sens cu „salt maximal” faţă de semnificatele și designatele 
textuale, în modalitatea poetică (literară) (v. Tămâianu 2001: 96). 


Astfel, construcţia de sens „cu salt minimal” presupune o activare prepon- 
derentă a primului raport semiotic şi un nivel rudimentar de „articulare a 
sensului”. Această „specie de sens” poate fi sintetizată ca „a-se-referi-pur- 
şi-simplu-la-o-realitate-empirică”, ,a-nu-avea-nici-un-sens-ulterior" (,referirsi- 
semplicemente-ad-una-realità-empirica", „non-avere-nessun-senso-ulteriore”) (Coge- 
riu 1981/1997: 77), semnele lingvistice constitutive ale textului semnificând 
şi desemnând ceva ce noi înțelegem pe baza cunoașterii pe care o avem des- 
pre aceste semne și despre regulile de folosire a lor. 


În timp ce construcţia de sens „cu salt maxima!” (specifică creațiilor simboli- 
ce) presupune o articulare mult mai complexă a sensului si de natură diferită. 


Lingvistica integrală a textului nu poate prin propriile mijloace și nici nu își 
propune să explice construcția de sens „cu salt maximal”, specifică textelor li- 
terare, și prin aceasta „creaţia de lumi”. Ea constată doar existența acestei mo- 
dalitáti de sens, îi stabilește locul în ansamblul complex al fenomenelor de 
limbaj în general și în organizarea internă a zonei sensului textual în special 
şi, de asemenea, deschide căile de acces spre acest teritoriu, oferind sugestii 
metodologice pentru abordarea lui de către poetică. 


Prin prisma acestei viziuni teoretice, sensul poetic trebuie înțeles ca situân- 
du-se într-o zonă tipologică distinctă în raport cu sensul de tip pragmatic 
sau cu cel de tip apofantic (ştiinţific). De asemenea, definirea sa se poate 
realiza în mod adecvat doar în raport cu funcția semnificativă? din care de- 
curge si pe care o presupune implicit şi nu în raport cu celelalte finalitáti 
ulterioare (apofantică, pragmatică), finalitáti care constituie zone tipologi- 
ce ireductibile. 


Definirea finalitátii poetice a creaţiei de sens în raport cu finalitatea semni- 
ficativă presupune discutarea relaţiei esenţiale limbaj — poezie (1). Într-un al 
doilea moment al abordării noastre, vom lua în discuţie imposibilitatea defi- 
nirii adecvate a sensului poetic prin raportare la finalitatea pragmatică sau la 
cea apofantică (2). 


1. „Limbaj si poezie” 


Pentru E. Coşeriu relaţia dintre limbaj şi poezie este o problemă de impor- 
tantá centrală, un nucleu teoretic. Această problemă este discutată de ma- 
rele lingvist în articolul Tesis sobre el tema „lenguaje y poesia” (1971/1977) 
şi, mai amplu, în volumul Linguistica del testo (1981/1997). În continuare 

vom prezenta cele două perspective din care este privită această relaţie lim- 
baj — poezie: ca identitate esenţială din perspectiva semanticitátii şi a creativi- 
tátii şi ca nonidentitate din perspectiva subiectivitátii implicate în activitatea 
creatoare. 


Punctul de plecare în abordarea acestei problematici îl reprezintă identitatea 
dintre limbaj si poezie, specificată ca o identitate de esență. 


Temeiul acestei apropieri îl constituie în primul rând „sinonimia” dintre se- 
mantic şi poetic (dintre logos semantikos şi logos poietikos) la nivelul esenței, 
cu rădăcini în gândirea aristotelică, dar și sugestiile oferite de Hegel, de Hei- 
degger și, mai ales, de Vico și de Croce. 


Coşeriu punctează foarte clar câteva dintre argumentele fundamentale (de 
natură filozofică în special) care au condus la identificarea limbajului cu po- 
ezia. 


a. Prioritatea atât a limbajului ca atare, ca semanticitate, cât şi a poeziei faţă de 
distinctiile adevăr / neadevăr, existență / nonexistentá constituie unul dintre 
argumentele de bază în susținerea identităţii dintre limbaj şi poezie. „Se va 
spune că și poezia este anterioară distinctiei adevăr / neadevăr, fiindcă nu 
vorbește despre o realitate, ci construiește o realitate si este anterioară dis- 
tinctiei existență / nonexistentá. Asa cum cuvântul nu este o dovadă a exis- 
tentei lucrului desemnat, tot asa poezia nu este un document de existenţă. 
(Prin poezie înţelegem literatura ca artă, în general)” (Coșeriu 1994: 16). 


Coşeriu demonstrează că “poezia” nu este „un uz lingvistic printre altele”, ci 
reprezintă „limbajul pur si simplu (fără adjective)”, mai precis, „realizarea tu- 
turor posibilităților limbajului ca atare” (Coseriu 1971/1977: 203). „Lim- 
bajul ca atare” sau „limbajul pur şi simplu” sau „limbajul absolut” reprezintă 
pentru Coșeriu logos-ul semantikos aristotelic, anterior oricărei determinări, 
oricărei finalitáti (fie ea apofantică, pragmatică sau poetică), limbajul exclusiv 
semantic, a cărui funcţie esenţială si primordială este aceea de a semnifica, 
adică, într-o primă aproximare, de a capta unitatea unei esențe, de a delimita 
si de a institui posibilitățile modurilor-de-a-fi-in-general, creând astfel continu- 
turi semnificative. Acest conţinut semnificativ pur lingvistic, semnificatul, 
condensează în esenţă posibilități de a fi, el reprezentând în termeni aristo- 
telici acel unicum, acea unitate pe care o putem recunoaște în lucruri. Prin 
această recunoaştere si delimitare a modalitátilor de a fi, sau altfel spus, a „cla- 
selor” de entități, semnificatul ne permite, într-un al doilea moment, acela al 
referirii la lume, al designárii, „să intrebuintám pentru numirea unei serii in- 
finite de lucruri acelaşi cuvânt” sau, altfel spus, să reducem lucrurile, infinite 

în individualitatea lor, la acel ‘unicum; la acea esență recunoscută și delimita- 
tă într-un conţinut lingvistic (v. Coseriu 1994: 17). Astfel, ca semanticitate, 
limbajul nu implică decât „posibilitatea fiindului". lar această pură posibilitate 
este universală. Din această perspectivă este legitimă, în linia filozofiei limba- 
jului deja menţionate, echivalarea poeticului cu semanticul. Poezia nu vali- 
deazá particularul, nu este verificabilă empiric, nu stă sub semnul veridicitátii 
sau al falsitátii. Poezia este şi ea universală ca „posibilitate pură”?. Acest fapt 
este relevat chiar începând cu Poetica lui Aristotel: ,...datoria poetului nu e sá 
povestească lucruri întâmplate cu adevărat, ci lucruri putând să se întâmple 
în marginile verosimilului si ale necesarului (...). De aceea și e poezia mai 
filozofică şi mai aleasă decât istoria: pentru că poezia înfăţişează mai mult 
universalul, câtă vreme istoria mai degrabă particularul.'s. 


b. Un alt argument în susţinerea identităţii dintre limbaj si poezie este acela 
că atât poezia, cât si limbajul reprezintă „acte de cunoaştere intuitivă”, de „în- 
telegere intuitivă a fiinţei”, de descoperire a universalului în individual. Semnifi- 
catele captează si delimitează, creând astfel conținuturi lingvistice, esențe ale 
unor „moduri de a fi” (de exemplu, „modul-general-de-a-fi-arbore, modul-gene- 
ral-de-a-fi-om etc.). Regăsim în individualitatea semnificatului un model de 
universalitate. Si poezia, si limbajul sunt creaţii prin care se realizează „obiec- 
tivări ale conținuturilor intuitive ale conştiinţei”. 


Astfel, poezia și limbajul sunt identice doar din perspectiva esenței, a calităţii 
lor intrinseci. Ele sunt consubstantiale: „Poezie este acest cuvânt, poezie este 
şi Divina Comedie. Tot asa cum o picătură de apă tot apă este ca si oceanul care e 
mult mai mare. Deci din punct de vedere calitativ și absolut nu există diferenţe 
între limbaj si poezie. Acesta este sensul identificării filozofice între limbaj si 
poezie” (Coșeriu 2004: 80). 


Aşadar, în viziunea lui Coșeriu, limbajul este identic cu poezia doar dacă pro- 
iectăm asupra lui această perspectivă esențială şi absolută (adică, din perspec- 
tiva semanticitátii şi a creativităţii). 


c. Așadar, această identitate dintre limbaj şi poezie se confirmă doar ca „iden- 
titate esenţială”. Coșeriu insistă asupra faptului că subiectul creator de lim- 
baj nu este un subiect absolut și, prin aceasta, proiectează o altă perspectivă 
asupra relației dintre limbaj si poezie: subiectul creator de limbaj este un 
„subiect relativ”, „un subiect între subiecte”, iar limbajul este în consecință 
„înțelegere si structurare a lumii”, în timp ce subiectul creator de poezie (de 
artă în general) este un subiect absolut, iar „poezia e întotdeauna absolută și 
creează si alte lumi posibile” (Coseriu 1971/1977: 206-207). 

Când vorbeşte de poezie ca limbaj absolut (sau limbaj în ipostaza sa absolu- 
tă), Coșeriu se referă, de fapt, la două aspecte: a. la faptul că poezia este cre- 
atia unui „subiect absolut”, „unic, singur, în sine”, „dezlegat de relaţiile pe 
care le are” (Coșeriu 2004: 80), adică un subiect care se raportează numai 
la ceea ce el a creat și b. la faptul că poezia este, la fel ca limbajul în esența 
sa, o activitate creatoare, liberă a omului și, astfel, o activitate culturală po- 
tential infinită. 


În viziunea teoretică a lui Coșeriu si limbajul, si arta sunt activităţi libere, 
creatoare (energeia), limbajul constituind, de fapt, baza primordială a tuturor 
formelor culturii. Ceea ce diferențiază însă limbajul în raport cu arta (cu poe- 
zia) este în primul rând dimensiunea alterităţii care anulează caracterul abso- 
lut al limbajului. Alteritatea implică acea comunicare cu celălalt, condiţie esen- 
tialá si intrinsecă oricărui act de vorbire, condiţie care nu poate lipsi, întrucât 
corespunde intersubiectivitátii funciare a limbajului (este prezentă deja in 
funcţia semnificativă) şi, de asemenea, reprezintă actualizarea unui mediu 
semnificativ comun si constituie baza existenţei limbilor. Coșeriu distinge 
această acceptiune a comunicării cu celălalt de comunicarea a ceva, neesentialá, 
care relevă funcţia practică a limbajului (transmiterea de informaţii) și care, 
în anumite circumstanţe, poate lipsi, fără ca limbajul să fie prin aceasta abolit. 


Alteritatea, comunicarea cu celălalt, constitutivă şi esenţială pentru limbaj, nu 
este însă, în opinia lui Coșeriu, o condiţie esenţială și intrinsecă si în cazul 
poeziei, care e limbaj absolut“: 


Subiectul creator de artă este un subiect absolut, arta constituind „obiectiva- 
rea unei subiectivitáti universale”, dimensiunea alteritátii fiind neesentialá 
din această perspectivă. Astfel, poezia este „activitatea unui subiect univer- 
sal, care isi asumă o subiectivitate universală” si care „nu e un vorbitor printre 
ceilalţi, ci realizează vorbirea in mod absolut — nu in mod relativ, în circum- 
stante determinate” (Coseriu 1981/1997: 92), (trad. n. — O.B.). Adică arta 
nu este condiționată de anumite circumstanţe contingente ca, de exemplu, 
obligativitatea comprehensibilitátii. Așadar, poezia suspendă în mod necesar 
alteritatea, tocmai pentru a rămâne o creație absolută. 


Există totuși o alteritate de grad secund în poezie, în măsura în care limba, prin 
conţinutul său propriu care este semnificatul, „rămâne punctul de plecare”. 


Cred că această problemă a alteritátii (intersubiectivitátii) în poezie se impu- 
ne a fi discutată si nuanţată, deoarece nu trebuie să se înțeleagă faptul că, din 
această perspectivă teoretică, alteritatea este negată în poezie si, mai mult, că 
poezia nu se adresează nimănui. 

Unul dintre ultimele texte coşeriene (Prolusione. Orationis fundamenta: La 
pregiera come testo si Bilancio provvisorio. I quattro universi di discorso) ne su- 
gereazá si ne permite o astfel de redefinire a conceptului de alteritate in po- 
ezie. Referindu-se la intersubiectivitatea specificá fiecáruia dintre cele patru 
universuri de discurs, E. Coșeriu remarca faptul că, spre deosebire de intersu- 
biectivitatea universului de discurs al credinţei care este „intersubiectivitatea 
solidarităţii umane universale”, în celelalte universuri de discurs „intersubiec- 
tivitatea tinde să fie proiecția propriei subiectivitáti” (Coseriu 2000/2002: 
530). Deşi Coşeriu nu menționează explicit tipul de intersubiectivitate în 
artă, totuşi cred că pe baza acestei observaţii generale putem spune că, dacă 
subiectul creator de poezie (de artă, în general) este un subiect absolut, in- 
tersubiectivitatea (alteritatea) în poezie trebuie să fie înțeleasă ca o proiecție 
a subiectivitátii creatoare (absolute) înseși. Poetul suspendă alteritatea speci- 
ficá limbajului (odată cu suspendarea propriului eu empiric) şi îşi asumă un 
alt tip de alteritate, în care „atribuirea eului” devine atribuirea eului absolut*. 
Astfel, poetul își asumă alteritatea ca fiind coincidentă cu propria subiectivi- 
tate absolută. Alteritatea este, în acest sens, de aceeași natură cu subiectivita- 
tea creatoare, adică o subiectivitate capabilă la rândul ei să re-creeze „o altă 
lume”, prin reinstituirea sensului poetic în unicitatea lui. Cititorul de poezie 
devine el însuși un subiect absolut, iar poetul isi asumă această dimensiune a 
intersubiectivitátii ca pe o proiecție a propriei subiectivitáti. 


De aici cred că putem înţelege că în poezie (desigur, la nivelul continutu- 
lui lingvistic superior care este sensul si nu la nivelul semnificatelor) se pot 
obiectiva, în mod liber, nefiind limitate de condiţia comprehensibilitátii, 
conținuturi intuitive” ale conştiinţei subiectivitátii creatoare (postulatá ca 
absolută), se pot actualiza posibilități nelimitate și universale necaptate încă 
(poate doar ,intrezárite” intuitiv în conştiinţa umană, dar neobiectivate până 
în acel moment). În aceasta constă, de fapt, universalitatea literaturii: în ma- 
terializarea la nivelul sensului textual poetic a unor conținuturi cognitive ale 
conştiinţei (intuitii inedite), ce tin de esența umană, de posibilitățile sale in- 
finite; iar această materializare este posibilă numai în poezie care - prin ocul- 
tarea alteritátii, a normelor implicite pe care aceasta le presupune (în vederea 
comprehensibilitátii) la cele trei niveluri (norme de congruentá, norme de 
corectitudine si norme de adecvare) — poate transcende semantismul limbii, 
„viziunea despre lume” pe care ne-o conferă limba ca organizare a realității 
prin conţinuturi lingvistice exprimabile obiectiv (semnificate gi semnifican- 
te, concomitent). Numai poezia poate „suspenda” această ordine instaurată 
prin limbă, poate de-structura și re-structura lumea, adică poate re-organiza 
lumea altfel decât este ea organizată prin limbă; iar aceasta nu este o simplă 
prelucrare a lumii, un joc de combinaţii variabile, ci o instituire a unei alte 

ordini la nivel ontologic” si în consecinţă a unei „lumi” diferite de lumea em- 
pirică. 

2. O altă problemă pe care o vom lua succint în discuţie este încercarea de 
a găsi specificitatea poetică în raport cu genul proxim identificat la nivelul 
„limbajului comun” (al logosului pragmatic, în termeni aristotelici). De aici 
decurg dileme si dificultăți insurmontabile (cum ar fi, de exemplu, consi- 
derarea limbajului poetic ca „deviere” sau problema comunicării), care nu 
pot conduce decât la concluzia formulată ludic de N. Manolescu: „Limbajul 
uzual nu se poate da de trei ori peste cap ca să devină poezie (...). Limbajul 


comun rămâne ceea ce este, chiar dacă se dă de mai multe ori peste cap” (Ma- 
nolescu 1987/2002: 16). 


În formulare mai amplă problema implică, în primul rând, aspectul „comuni- 
cării” în poezie: „Nu este chiar o chestiune naivă aceea de a sti de ce limbajul 
poetic se comportă ca si cum n-ar urmări să asigure trecerea mesajului de la 
emițător la receptor, ci s-o împiedice. Ce fel de comunicare este aceea care 
încalcă nu doar regulile capabile a-i garanta o eficiență maximă, dar chiar si 
pe acelea care i-ar permite minima realizare a scopului ei fundamental? De 
ce, cu alte cuvinte, ar formula Rimbaud enunţul din versurile sale de o ase- 
menea manieră încât să nu-l înțelegem, în ciuda faptului că toate cuvintele si 
modurile combinării lor ne sunt familiare?” (Manolescu 1987/2002: 14). 


Prin întrebările formulate aici, N. Manolescu pune, de fapt, în discuţie o 
întreagă orientare a poeticii lingvistice fundamentată pe edificiul teoretic 
jakobsonian. Regăsim în acest fragment, condensate, unele aspecte ce pot 
constitui dileme (şi pe care, de altfel, N. Manolescu le și declară explicit drept 
dileme) privite din unghiul înţelegerii limbajului ca „instrument de comuni- 
care” si al definirii poeticului — deşi acceptat ca manifestare specifică — în ra- 
port cu limbajul astfel înțeles; aceleași aspecte nu mai constituie însă dileme, 
ci îşi găsesc o rezolvare, dacă le abordăm din perspectiva pe care lingvistica 
dezvoltată de E. Coseriu o deschide spre textualitatea poetică. Ne vom referi 
în continuare la câteva dintre acestea, cu intenția de a susține implicit nece- 
sitatea abordării textualitátii literare dintr-o perspectivă tipologică (în sensul 
precizat mai sus). 


Cred că esenţa problemei generatoare de dileme se află la nivelul întemeie- 
rii teoretice, mai precis în considerarea funcției comunicative drept funcție 
esenţială a limbajului uman. Aceasta constituie, de fapt, în opinia lui Coșeriu, 
una dintre reductiile limbajului (înţeles ca logos semantic) la o determinare 
ulterioară, la un scop particular al unor acte lingvistice cu finalitate practică, 
adică la logosul pragmatic. Se ajunge, astfel, la eroarea de a considera limba- 

jul drept un instrument” al poeziei (în analogie cu considerarea limbajului 
drept „instrument de comunicare”) si de a raporta poezia la comunicare (în 
accepțiunea practică a termenului, ca transmitere de informaţii), raportare 
menită să genereze problema enunțată mai sus si anume: de ce poezia incal- 
că regulile unei comunicări eficiente împiedicând trecerea mesajului de la 
emiţător la receptor. 


Punánd astfel problema, nu numai cá functia esentialá a limbajului este re- 
dusă la funcţia pragmatică a transmiterii de informaţii, ci şi poezia este de- 
finită prin raportare la funcţia pragmatică, drept o deviere de la aceasta sau 
drept o funcționare specifică a acesteia. Aşadar, punctul de plecare în definirea 
poeticului este tocmai reductia pragmatică a limbajului, fapt care determi- 
nă considerarea limbajului poetic ca „limbaj paradoxal”: „Celebra definiție 
jakobsoniană se află, de altfel, la originea considerării limbajului poetic ca un 
limbaj paradoxal: poezia este limbaj si deci comunicare, dar pare a nu voi să 
comunice nimic despre lume” (Manolescu 1987/2002: 14). 


Din perspectiva lingvisticii coseriene, considerăm că dilemele enunțate mai 
sus devin lipsite de temei sau își găsesc rezolvarea adecvată. 


Astfel, poeticitatea nu poate fi definită în termenii teoriei comunicării 
jakobsoniene ca „limbaj paradoxal” care — datorită predominantei funcției 
poetice, adică a centrării asupra mesajului pentru mesajul însuși — se sustrage 
„transmiterii de informaţii”. În teoria coserianá, limbajul poetic nu este un uz 
lingvistic printre altele, ci reprezintă realizarea tuturor posibilităților limbajului 
ca atare, fiind consubstantial cu finalitatea semnificativă a limbajului. Definirea 
poeticitátii nu poate avea ca punct de plecare si fundament teoretic logosul 
pragmatic, chiar dacă este abordată în mod negativ față de acesta. Poeticitatea 
se defineşte doar prin raportare la logosul semantic, la funcția semnificativă, 
ca finalitate esenţială si primordială a limbajului. Așadar, logosul poetic, logosul 
pragmatic şi logosul apofantic sunt finalitáti ulterioare ale logosului semantic 
şi între ele trebuie postulată o discontinuitate de principiu la nivel funcțional. 
Deci finalitatea poetică poate fi distinsă tipologic de celelalte finalitáti într-un 
moment primar, ca orientare a creaţiei de sens cu finalitatea intern-discursivă 
a creaţiei de lumi. 


Astfel, putem înțelege, din orizontul teoretic deschis de lingvistica lui E. Co- 
şeriu, de ce poezia nu „comunică” nimic despre lume: nu datorită ocultării 
funcţiei referentiale prin intermediul funcţiei poetice, ci tocmai pentru că 
finalitatea sa nu se află la nivelul eficacitátii practice şi nici nu se definește în 
raport cu aceasta. Poezia nu este comunicare nici ca „transmitere de informa- 
tii”, dar nici chiar ca implicare a dimensiunii alteritátii (dimensiune esențială 

şi constitutivá a limbajului, însă nu și a poeziei). Însă de aici nu trebuie înțeles 
faptul că poetul si poezia nu se adresează nimănui. Ci trebuie să se înțeleagă 
faptul că poetul nu urmărește nici să asigure, nici să împiedice trecerea me- 
sajului său la receptor. Altfel spus, nu urmărește „să formuleze enunturi” nici 
comprehensibile, nici incomprehensibile, tocmai pentru că finalitatea actu- 
lui poetic nu este una practică. În și prin opera sa, poetul creează o lume în 
acord cu propriile sale intuitii considerate ca absolute, neraportate la ceilalți. 
Aceasta deoarece intersubiectivitatea în poezie este postulatá a fi de aceeași 
natură cu subiectivitatea creatoare: intersubiectivitatea devine o proiecție a 
subiectivitátii absolute, lectorul devine el însuși poet. Finalitatea actului poe- 
tic este așadar creaţia de lumi de către subiectivitatea absolută. 


lată deci că, din această perspectivă teoretică a lingvisticii coseriene, sen- 
sul poetic trebuie (și poate) să fie delimitat în specificitatea sa, în raport cu 
sensul cu finalitate pragmatică si cu cel cu finalitate apofantică. Acest fapt 
implică si posibilitatea unei abordări tipologice a textualitátii, abordare care 
formulează distincţii conceptuale situate chiar la nivelul profund al finalitátii 
instituirii sensului textual. 


Pornind de la acest fundament epistemologic, textualitatea poetică poate fi 
investigată în specificitatea sa printr-un demers al poeticii. O astfel de evalu- 
are pertinentă a posibilităților reconstrucției poeticii pe aceste baze teoretice 
coseriene, dar si elementele fundamentale necesare acestui demers recon- 
structiv al poeticii sunt oferite în mai multe studii ale lui Mircea Borcilă. Au- 
torul propune nu numai o definire a specificitátii texului literar, ci şi o tipolo- 
gie textuală bazată pe finalitátile interne ale procesului creator de sens poetic, 
furnizând, astfel, cadrul conceptual care face posibilă o cercetare amplă și 
sistematică a sensului poetic. 


Note | !  Trihotomia planurilor limbajului reprezintă una 
dintre contribuţiile majore ale lingvisticii cogeriene. 
Importanţa distinctiei celor trei planuri ale limbajului 
(universal, istoric şi individual) se relevă mai ales în în- 
telegerea complexă a formelor de manifestare a activi- 
tátii lingvistice. De asemenea, prin distincţia celor trei 
planuri si prin relevarea autonomiei planului textual, 
concepţia teoretică a lui Eugeniu Coșeriu asigură sen- 
sului o autonomie funcţională. Sensul este „conţinutul 
propriu al unui text, adică ceea ce textul exprimă din- 
colo de (sau prin) desemnare și semnificat” (Coșeriu 
1973/2000:246). 

2 Funcţia semnificativă reprezintă funcția esenţială a lim- 
bajului, creaţia de conţinuturi semnificative în limbă. 

3 De exemplu: „Cuvântul om înseamnă «faptul de a fi 
om», pe care-l recunoaștem în fiecare om în particular, 
când întâlnim un om sau când vorbim despre el. La cu- 
vântul om se aplică ceea ce se aplică la tragélaphos: nici 
cuvântul om nu este o garanţie de existenţă, deși ființele 
numite oameni există. Semnificaţia este tocmai această 
posibilitate de desemnare a unităţii unei esențe, a unui 
mod de a fi. Când numim pe cineva om, îl numim prin 
«umanitatea» din el, prin «faptul de a fi om» (nava prin 
navitate)” (Coşeriu 1994: 17). 

* Deşi „genetic” ar fi posibil ca un anumit eveniment real 
să fi constituit „sursa de inspirație”, poezia transgresează 
întotdeauna acel ipotetic eveniment, situându-se în zona 
universalitátii. 

5 Aristotel, Poetica, cap. IX, trad. D.M. Pippidi, Bucu- 
resti, 1965, p. 64-65 

6 Mai mult decât atât, această dimensiune a comuni- 
cării, care „nu poate lipsi niciodată în limbaj”, "în artă 
lipseşte în mod necesar” (subl. n. — O.B.), deoarece „arta 
nu se face pentru a comunica, ci numai ca să fie, în sen- 
sul în care este artă, se înțelege, pe când limbajul se face 
pentru a comunica cu cineva (...). Aceasta înseamnă că, 
numai dacă considerăm limbajul în raportul său cu su- 
biectul care l-a creat si cu faptul creat, adică dacă consi- 
derăm subiectul ca un subiect absolut, atunci limbajul 
este exact ca și arta, este subiect care se obiectivează. 
Dacă-l considerăm ca subiect între subiecte pe acest su- 
biect, atunci nu mai avem același raport absolut (...)” 
(Coşeriu 1994: 162). 

7 „Totdeauna vorbirea, limbajul efectiv realizat, este o 
continuă atribuire a eului. I se atribuie celuilalt aceeaşi 
conştiinţă cu a vorbitorului. (...) Sigur că, în realitate, eu 
nu-i cunosc pe ceilalți în conştiinţa lor, căci la percepţie 
se poate ca lucrurile să se prezinte diferit. Atunci trebuie 
ca eu să le atribui celorlalți mereu posibilitatea de a inte- 
lege, să cred cá sînt ca mine, că sint și eu pentru ei ceea ce 
sînt ei pentru mine” (Coșeriu 1994: 22). 

* Poeţii au intuiţia acestui fapt. De exemplu, Arghezi 
mărturiseşte în Vers si poezie: „Cu o poezie se întâmplă 
același lucru ca şi cu o rugăciune; scrisă de un închi- 
nător ca pentru el, devenind publică o citeşte fiecare 
pentru el însuşi, adică: o citesc toti pentru toti; e in- 
dividuală, dar pentru acest motiv e generală” (Arghezi 
1974: 51). 

Ín pofida importantei recunoscute si adeseori 
semnalate a noțiunii de context, aceasta rămâne 
una „problematică” din cauza plasticitátii sale si a 
polisemantismului. Putem, bineînțeles, reduce și 
reuni diferitele clasificări, ţinând cont de diferența 
lor ontică, în cele trei tipuri delimitate de Kleiber 
şi anume: ,lenvironnement extra-linguistique, 
l'environnement immédiat linguistique et les con- 
naissances générales présumées partagées”. De 
altfel, discutând tipologia cadrelor elaborată de 
Coşeriu, Heidi Aschenberg propune o soluţie ase- 
mănătoare, înscriind diferitele „cadre” delimitate 
de Coșeriu în trei categorii majore: „situație extra- 
lingvistică”, „context discursiv” si ,cunoastere”. 
Or, toate tipurile de ,cunoastere" nu se situează la 
același nivel. Astfel, „universul de discurs” este fon- 
dator în raport cu „lumile cunoscute”?. 


Obiectivul acestui articol este prezentarea critică 
a teoriei coşeriene a contextelor si confruntarea 
cu unele dintre teoriile recente ale contextelor 
cu scopul de a sublinia actualitatea acestei teorii 
şi importanţa ei pentru lingvistica actuală. Chiar 
dacă scopul initial al lui Coșeriu nu era elabora- 
rea unei teorii a contextelor în sensul propriu al 
termenului, ci mai degrabă „examenul unui obiect 
empiric cu ajutorul unui inventar ^, putem, fără 
îndoială, vorbi despre o „teorie coșeriană a ca- 
drelor”, caracterizată de Karlheinz Stierle ca fiind 
„una dintre cele mai elaborate teorii ale contextu- 
lui de până acum”*. De altfel, forţa acestei teorii 
nu rezidă atât în delimitarea minuțioasă a diferi- 
tor ,cadre”, ci mai degrabă în „situarea problema- 

ticii cadrelor într-o teorie a limbajului”. Într-un articol de epistemologie a 
analizei discursului, Jean-Paul Bronckart consemnează faptul că această te- 
orie „implică de asemenea o critică radicală a perspectivelor dominante”*, 


1. Teoria coşeriană a cadrelor 


1.1. Specificitatea teoriei coseriene a cadrelor 


Schitatá mai întâi în studiul din 1955-56, Determinare si cadru. Două probleme 
fundamentale ale unei lingvistici a vorbirii, chestiunea cadrelor va fi reluată și situată 
într-o perspectivă teoretică mai amplă în monografia asupra lingvisticii textului. 
Ca de obicei, Coșeriu pornește, în conceptualizarea cadrelor, de la o reconside- 
rare a tradiţiei” şi, constatând insuficienţa diferitor teorii existente, propune o 
distincție foarte complexă și minuțioasă între diferite tipuri de cadre, subliniind 
complexitatea activităţii de vorbire. În volumul de interviuri cu Johannes Kaba- 
tek si Adolfo Murguia, Die Sachen sagen, wie sie sind, Coşeriu afirmá în acest sens, 
răspunzând indirect criticilor care îi reproșaseră introducerea unor distincții prea 
sofisticate între fapte care se contopesc în realitatea actului: „Nu teoria este deci 
complicată, ci faptele sunt într-adevăr complicate". Or, această problematică 
terminologică se înscrie, cum am precizat mai sus, într-un cadru teoretic coerent 
şi îşi dobândește limpezimea numai replasând-o în acest cadru. 


Marcând o tradiţie de gândire care merge de la Aristotel la Humboldt, concep- 
tia coserianá a limbajului se sprijină pe definirea limbajului, pe de o parte, ca 
activitate umană liberă si creatoare, ca evépyeta (acesta fiind genul ei proxim) 
şi, pe de alta, ca funcție semnificativă, ca Aóyog oyuavrixós (aceasta fiind dife- 
renta sa specifică). Acest logos este intern, adică nu reprezintă aplicarea unui 
dat preexistent, si dinamic; activitatea de vorbire fiind o activitate de creație a 
unor conținuturi semantice. Reinnodánd această intuiţie aristoteliciană, Coseriu 
recunoaște în semanticitate dimensiunea fundamentală, constitutivă, a limba- 
jului, primordială în raport cu determinările particulare care îl orientează spre 
finalitáti externe specifice: pragmatică, apofantică sau poetică. În calitate de 
conditio sine qua non a activităţii de vorbire, cadrele intervin nu doar in rea- 
lizarea funcţiei designative, deci în constituirea realului prin actul de vorbire, 
ci joacă si un rol central în constituirea sensului. Cadrele sunt utilizate pentru 
a exprima ceva dincolo de ceea ce se spune cu semnele limbii. Ele constituie 
„fondul”, ,conditiile" activităţii de vorbire, fiind implicate de aceasta. Or, chiar 
în asta rezidă originalitatea teoriei coseriene a cadrelor. Activitatea discursivă 
nu se opune circumstanțelor în care se manifestă. Chiar dacă metafora „cadre- 
lor” (entornos, Umfelder) poate evoca ceva exterior şi obiectiv, în concepția lui 
Coşeriu, cadrele nu constituie un dat extralingvistic obiectiv, exterior subiec- 
tului. Ele sunt ancorate în știința subiectului vorbitor si interpretant care stau la 

originea constituirii sensului". Altfel spus, discursul nu reflectă o ordine socia- 
lá preexistentă. În acest sens, concepția coșeriană a cadrelor este, fără îndoială, 
emicá (în termeni pikieni) și idealistă. 

Criticând teoria naturalistă și cazuală a contextelor, deoarece aceasta reduce 
contextele la o realitate externă actului lingvistic, Urban sublinia faptul că 
aceste contexte nu există în afara discursului: „Teoria idealistă a contextului, 
pe de altă parte, neagă identificarea contextului cu mediul. Ea susţine că uni- 
versul de discurs sau contextul nu este ceva care există sau subzistă în mod 
independent de discurs sau de comunicare, ci este el însuși creat si fixat prin- 


tr-o recunoaștere mutuală a subiecţilor vorbitori”!?. 


O idee asemănătoare, cu toate că fără referire explicită la context, se găseşte si 
într-un manuscris coserian păstrat în Arhivele Coşeriu de la Tiibingen: 


„El idealismo no niega el mundo exterior, sino que niega su exterioridad — o, 
mejor no niega siquiera la exterioridad, sino que afirma que ella es una forma 
de interioridad, pues lo «exterior» debe ser tal con respecto a y para una in- 
terioridad, a la cual por lo tanto es «interior» bajo la forma de exterioridad, 
de ,otro” ” (Coseriu, BXIII,13 Lenguaje en general). 


Aşadar, precum au remarcat, de altfel, mai multi exegeti ai operei coseriene", 
în concepția lui Coșeriu nu actul lingvistic este adaptat cadrelor, ci, dimpo- 
trivă, cadrele sunt utilizate în activitatea discursivă ca instrumente pentru 
realizarea unei intenţii semnificative. 


1.2. Clasificarea cadrelor 


Aplicând un vechi principiu scolastic, formulat de Gilbert de la Porée si rea- 
sumat de William James, conform căruia „acolo unde se prezintă o dificultate 
conceptuală, trebuie făcute distincţii”, Coșeriu distinge patru tipuri funda- 
mentale de cadre: situaţia, regiunea, contextul şi universul de discurs. 


1.2.1. Situaţia desemnează, pentru Coșeriu, o configuraţie spatio-temporalá 
concretă, „care este creată de către discursul însuși și ordonată în raport cu su- 
biectul discursului"'*. Acest concept este deci definit într-un sens foarte apro- 
piat de conceptul de situație al lui Búhler, cu diferenţa că la Bohler situaţia nu 
aparține cadrelor (Umfeld), ci constitue un câmp special al limbajului, câmpul 
deictic (Zeigfeld)'*. O altă diferenţă — semnalată, de altfel, chiar de Coșeriu — 
este aceea cá Bühler asimilează deicticele („situatorii” lui Coșeriu) gesturilor: 


„[...] nu există semn sonor deictic care ar putea să se lipsească de un gest sau 
de un fir director sensibil echivalent gestului, sau în sfârșit de o convenţie de 
orientare care i-ar tine locul”**, 

Pentru Coșeriu, în schimb, „situatorii” doar semnalează orientarea ,regiunii” 
si a ,distantei”, nu însă și „direcţia”"”. Coșeriu distinge între două tipuri de 
„situaţie”: situația imediată, creată prin faptul însuşi de a vorbi, şi situația me- 
diată, creată prin contextul verbal. Aceasta din urmă evocă deixis-ul imaginar 
(Deixis am Phantasma) a lui Bühler, care permite orientarea în imaginare, 
adică prezentarea a ceva ce este absent cu ajutorul mijloacelor lingvistice!S. 


Într-o tentativă de sistematizare a diferitor cadre delimitate de Coșeriu, Heidi 
Aschenberg include „situația imediată” a lui Coșeriu în „situaţia extralingvistică”, 
alături de contextul fizic sau cel ocazional. Or, ni se pare că această interpretare se 
bazează pe o confuzie. În realitate, la Coșeriu este vorba despre un ,situationism” 
discursiv şi nu fizic”. E adevărat însă că există o întrepătrundere' a diferitor cadre. 
Astfel, „situaţia imediată” depinde de contextul ocazional, la fel cum situația me- 
diată poate evoca, de exemplu, contextul extralingvistic cultural. 


1.2.2. Prin regiune, Coşeriu înțelege „spaţiul între ale cărui limite un semn 
funcționează în sisteme determinate de semnificaţie”?, fiind delimitat, pe de 
o parte, de tradiția lingvistică și, pe de alta, de către experienţa pe care vor- 
bitorii o au în ceea ce priveşte realitățile desemnate. Regiunea are ea însăşi 
mai multe forme de manifestare, şi anume: zona (adică regiunea, delimitată 
lingvistic, în care este cunoscut un semn), domeniul (regiunea „în care obiec- 
tul este cunoscut ca element al orizontului vital al vorbitorilor sau al unui 
»Spatiu” organic al experienţei ori al culturii”) si mediul (adică regiunea de- 
terminată din punct de vedere social și cultural). 


1.2.3. Contextul desemnează realitatea complexă care înconjoară semnul sau 
discursul. În acceptie coşeriană această realitate complexă se prezintă „ca 
«stiintá» a interlocutorilor, ca prezenţă fizică şi ca activitate”. Ca şi pentru 
celelalte tipuri de cadre, Coșeriu introduce o distincţie ulterioară care evocă 
tripartitia planurilor limbajului şi care ne permite să înțelegem relația dintre 
activitate si o realitate concretă prezentată ca „ştiință'. Coșeriu distinge astfel: 
contextul idiomatic, contextul verbal (care este discursul însuşi, adică contex- 
tul sinsemantic al lui Bühler) şi contextul extraverbal (adică „circumstanţele 
de natură nelingvisticá ce sunt percepute in mod direct de către vorbitori %. 
Conceptualizarea acestei ultime noţiuni de către Coșeriu arată, cum remar- 
că cu justete Butnaru, ,interdependenta, pentru a nu spune conditionarea, 
dintre «realitate» si «structurile» limbajului”. Într-adevăr, dacă limbajul 
constituie modalitatea primară de structurare a lumii, nu avem niciodată 
de-a face, la modul propriu, cu o „realitate în sine”, ci numai cu o realitate me- 
diatizată prin limbaj si prin conținuturile sale istorice, semnificatele. Acest 
context extern se manifestă, la rândul său, sub mai multe aspecte, pe care le 
putem regrupa, la o primă vedere, în două categorii: ystiintá” a subiectului si 
context obiectiv”. Tin, astfel, de ştiinţa subiectului: 

— contextul empiric, constituit din „obiectele” cunoscute de către interlocutori 
într-un moment și într-un spațiu determinat; 


— contextul natural, care reprezintă universul empiric cunoscut si experimen- 
tat de către interlocutori; 


— contextul istoric, constituit de circumstanţele istorice ale subiecților; 


— contextul cultural, care contine tot ceea ce aparţine tradiţiei culturale. 


Dar dacă analizăm cu atenţie celelalte două contexte, i.e. contextul fizic și pe cel 
practic, putem remarca faptul că nici acestea nu au, în sens propriu, o existență 
în afara subiectului si a ,stiintei" sale. Astfel, când vorbeşte despre contextul 
fizic, Coseriu îl pune în relaţie cu ,stiinta" subiectului: „Când, de exemplu, pe 
coperta unei cărți apar semnul lingvistic leul, sau când pe un panou de semna- 
lizare apare Tübingen, aceste semne funcționează în relație cu cunoaşterea „lu- 
crurilor” pe care o au interpreţii acestora: cum ştim ce este o carte, înțelegem 
imediat că in acest caz semnul leu nu desemnează obiectul carte, ci că e vorba 
mai degrabă de o carte ín care se vorbeşte despre lei; și știind ce este un panou 
de semnalizare, înțelegem că locul unde se află nu se numeşte Tiibingen, ci că 
pentru a ajunge la Tübingen trebuie continuat în direcţia indicată”. 


La fel, în ceea ce priveşte contextul practic, când un client taciturn într-o ca- 
fenea franceză cere „un petit noir”, acest enunţ semnifică și prin înscrierea sa 
într-o tradiţie discursivă”, pe care o evocă. Altfel spus, relaţia dintre contex- 


tul practic si enunț este mediatizată de tradiţia discursivă”. 


1.2.4. În sfârşit, universul de discurs este un tip aparte de cadru, deoarece per- 
mite depășirea si conditionarea exterioritátii. El reprezintă, în accepţia lui 
Coşeriu, „sistemul universal de semnificaţii căruia îi aparţine un discurs (sau 
un enunț) si care îi determină validitatea si sensul”. Este vorba, deci, despre 
o modalitate de concepere si interpretare a lumii, de „adevărate universalii, 
care [se situează] dincolo de tradiție” %, și nu de tradiţii discursive cum a fost 


interpretat uneori (de exemplu, de către R. Wilhelm). 


Elaborat în cadrul logicii, conceptul de univers de discurs a fost pe urmă reluat 
în filozofia limbajului de către fenomenologul american Wilbur Marshall Ur- 
ban, care îl concepe ca un element al contextului situational, diferit de con- 
textul vital. În concepţia lui Urban, universul de discurs apare ca „un întreg 
relativ articulat gi sistematizat”! în care propoziţiile îşi capătă sensul. Potrivit 
fenomenologului american, universul de discurs este menit să rezolve anu- 
mite tipuri de ambiguitate care rezultă din caracterul eliptic al limbajului. 
Universul de discurs este un univers limitat şi tocmai acest caracter limitat 
face posibil sensul (meaning) ca o referință determinată: „Determinarea sen- 
sului este trecerea de la o referință nelimitată la o referință limitată, iar refe- 
rinta limitată nu este posibilă decât într-un context limitat sau un univers”. 

De exemplu, fraza „Unele zâne sunt răuvoitoare” (Some fairies are malvo- 
lent) presupune limitarea la un univers de discurs în care existența zânelor 
este, pentru un timp, asumată. O altă caracteristică a universului de discurs 
ar fi, potrivit lui Urban, intersubiectivitatea („mutual acknowledgement”): 


„Un astfel de univers de discurs este în același timp creat și menținut prin recu- 
noasterea mutuală, de către subiecţii vorbitori, a unor presupozitii fără de care 
universul în chestiune nu ar exista, iar referintele particulare nu ar avea seng". 


Coșeriu retine, din conceptualizarea lui Urban, ideea de sistematicitate a univer- 
sului de discurs precum si ideea de intersubiectivitate?". Elaborat initial în „Deter- 
minación y entorno”, noţiunea de univers de discurs va fi aprofundată în mono- 
grafia asupra lingvisticii textului, unde existența universului de discurs este unul 
dintre argumentele avansate de Coșeriu pentru a afirma autonomia nivelului 
textului în raport cu nivelul idiomatic. În 2002, într-un articol intitulat Orationis 
Fundamenta. Rugăciunea ca text, Coşeriu aduce modificări esenţiale conceptului. 
Universurile de discurs sunt acum concepute ca „universuri de cunoaștere care 
corespund modalitátilor fundamentale ale cunoaşterii umane". Nu este deci 
vorba despre cadre pur lingvistice, ci de universuri „en los que el lenguaje se pre- 
senta cada vez como manifestación de un modo de conocer (distinción de los 
modos de ser y atribución de estos modos de ser a ciertos «entes» ) y por eso, 
precisamente, con una función «transcendental» y, en este sentido, fundadora 
en lo que atañe al universo conocido”*. Desigur, Coşeriu nu sustine că „lucruri- 
le” ar fi constituite în sens propriu prin limbaj, ci doar că, prin natura sa esential- 
mente cognitivă, limbajul decupeazá si delimitează modalități ale ființei. În ace- 
laşi timp, Coșeriu reduce universurile de discurs, potenţial nelimitate în studiul 
din 1955-56, la patru tipuri, corespunzând celor patru modalități fundamentale 
ale cunoașterii umane, si anume: a) universul experienţei curente, b) universul stiin- 
fei, c) universul imaginaţiei (si al artei) şi d) universul credinţei. Fiecare dintre aceste 
universuri se caracterizează printr-un tip specific de obiectivitate, de subiecti- 
vitate si de intersubiectivitate”. Pe de altă parte, Coşeriu introduce o distincție 
suplimentară între univers de discurs si ,lume” cunoscută, admițând existența a 
trei „lumi” (sau „domenii ale cunoașterii”): a) lumea necesității si a cazualitátii (in 
sens kantian), adică lumea experienței cotidiene, b) lumea libertăţii si a finalitátii 
(tot în sens kantian), adică lumea creaţiilor umane sau a culturii în general si c) 
lumea credinţei. Dacă universurile de discurs se referă la „modalităţile cunoașterii”, 
„lumile” corespund „obiectelor” cunoașterii. 


2. Conceptul de ,,context” în teoriile actuale 


In ciuda diferenţelor, uneori notabile, între teoriile actuale ale contextului, 
acestea au în comun respingerea viziunii statice asupra contextului. Concep- 

tia statică asupra contextului se bazează pe ideea că acesta este dat înainte 
de discurs ca un set de parametri externi subiectului de natură cauzală si 
existând independent de discurs: „Situaţiile nu condiționează in mod direct 
structurile discursului. Nici structurile discursului nu influențează în mod 
direct situaţiile. Dacă ar fi asa, toti oamenii care s-ar afla în aceeaşi situaţie ar 
vorbi sau scrie în același fel. De aceea, o asemenea teorie a contextului ar fi 
deterministă si probabilistá: un anume eveniment social ar «cauza» în acest 
caz (mai mult sau mai puţin probabil) proprietăţi discursive specifice”**, 


Acestei concepții statice, majoritatea teoriilor actuale — fie ele de orientare 
etnometodologicá și sociolingvisticá?, pragmatică” sau cognitivă“! — opun 
o concepție dinamică a contextului, în unele privințe asemănătoare cu cea 
a lui Coşeriu. Pentru acești cercetători, contextul nu mai este văzut ca ceva 
obiectiv, ci este de natură cognitivă. Contextul apare astfel interiorizat sub 
forma unei reprezentări mentale, a unui model construit de către vorbitori: 


„[...] contextele nu sunt nicidecum constrângeri ‘obiective’ sau ‘deterministe’ 
ale societăţii sau ale culturii, ci interpretări subiective ale participanților, con- 
structii sau definiţii ale unor asemenea aspecte ale mediului social”. 


„Contextul, prin urmare, nu este dat pur si simplu ca atare într-o interacțiune, 
ci este rezultatul eforturilor mutuale ale participanţilor să-l facă disponibil. 
El nu este o colecție de «fapte» materiale ori sociale (precum interacțiunea 
având loc în cutare-sau-cutare-localitate, între cutare-sau-cutare-purtatori- 
de-roluri etc.), ci (un număr de) scheme cognitive (sau model[e]) despre 
ceea ce este relevant pentru interacțiune într-un oarecare punct din timp"*. 


Însă, si în aceasta constă, credem, diferența majoră față de teoria coșeriană, chiar 
interiorizat sub formă de scheme, de prescriptii sau de modele, contextul nu 
rămâne mai puţin extralingvistic, chiar dacă „înțelegerea contextului ca un con- 
struct pare a deschide drumul, în mod paradoxal, spre o posibilă răsturnare“. 


3. Concluzie 


Prin recunoașterea contribuţiei esenţiale a cadrelor în activitatea de vorbi- 
re, Coșeriu aduce o critică radicală doxei logico-gramaticale, deschizând, 
totodată, drumul spre o reconstrucție hermeneutică a lingvisticii. Aceasta 
presupune si conceperea interpretării ca eveysia („Auch das Verstehen ist 
kreativ”*!), deci ca un proces de reconstrucţie interpretativă a sensului care 
presupune si reconstruirea circumstanțelor activităţii de vorbire: 


„Adevărata hermeneutică a textului este o hermeneutică a sensului: nu este 
vorba de a înţelege ceea ce textul spune, ci de a înțelege în ce scop o spune 
sau ceea ce vrea să zică prin ceea ce e spus. lar aceasta este o problemă foarte 

complicată. Pentru a interpreta sensul, nu este suficient să înţelegi limba si 
toate procedeele interne unui text. Trebuie să cunoşti si „condiţiile externe" 
ale textului, situaţia istorică in care este produs, contextele sale”. 

Datorită deci dinamicii continue a interpretării si a infinitátii contextelor, 
această reconstrucţie a ,cadrelor”* nu va putea fi decât ,schematicá" *. 


Note | ` Kerbrat-Orecchioni (1996: 38): „[...] noţiunea de con- 
text este în același timp indispensabilă şi problematica”. 
2 Kleiber (1994: 14). 
3 Aschenberg (1999: 74-75; 2001: 442). 
Cf. infra. 
5 Kabatek (2005: 43). 
Stierle, Karlheinz, 1980, Sprechsituation, Kontext und 
Sprachhandlung. Zur Vorgeschichte einer Texthteorie 
als Handlungstheorie, in H. Lenk (hrsg.), Handlungsthe- 
orien interdisziplinär I. Hanlungslogik, formale und spra- 
chwissenschaftliche Handlungstheorien, München, p. 455, 
apud Aschenberg (1999: 64). 
7 Ibid. 
* Bronckart (2004: 373). 
? Termenul însuşi „entorno” utilizat in studiul din 1955- 
'56 nu este decât traducerea spaniolă a termenului bühle- 
rian ,Umfeld”. 
10 Kabatek/Murguia (1995: 129): „Also nicht die Dar- 
stellung ist kompliziert, die Sachen sind tatsăchlich kom- 
pliziert”. 
11 Cf. Aschenberg (1999: passim), Butnaru (2007: 505). 
? Urban (1939: 203): Traducerea acestui pasaj, ca si a 
celorlalte din text, ne aparține. 
13 Vilcu (2007: 383), Butnaru (2007: 505). 
14 Coseriu (1955-56/2009: 222). 
15 Bühler (1934/2009: 174). Pentru o analiză a teoriei 
câmpurilor lui Biihler, cf. Aschenberg (1999: 44-60) şi 
Aschenberg (2001: 435-436). 
16 [d.:192. 
17 Cf. Coseriu (1955-56/2009: 214). 
18 Bühler (1934/2009: 226). 
19 Cf. Butnaru (2007: 506). 
2 Coseriu (1934/2009: 223). 
2 Ibid. 
2 [d.: 225. 
3 Id.: 226. 
2 Butnaru (2007: 507). 
25 Cf. Aschenberg (1999: 73-74). 
% Coseriu (2007: 219). 

* Pentru o prezentare a conceptului de „tradiţie discursi- 
vă”, cf. Aschenberg (2003), Kabatek (2004: 253), Kaba- 
tek (2011). 

28 Cf. si Rastier (2001: 272-273). 

2 Coseriu (1955-56/2009: 228). 

3 Kabatek (2011: 95), cf. si Aschenberg (2003: 7). 

31 Urban (1933: 198). 

32 Ibid. 

33 Id.: 199. 

3 O concepţie apropiată se găseşte si la G. H. Mead 
(1963: 77), care recunoaste aceleasi caracteristici ale uni- 
versului de discurs pe care il definește ca „un sistem de 
semnificaţii comune şi sociale”. Cu referire specială la 
Mead, conceptul „univers de discurs” este utilizat în ling- 
vistica cognitivă de Chris Sinha. Cf. Nerlich & Clarke 
(1996: 134). 

35 Coseriu (2006: 73). 

36 Ibid. 

37 Coseriu (2006: 76). 

38 Van Dijk (2007: 4). 

3 Cf. Auer & di Luzio (1992). 

% Cf. Duranti & Goodwin (1992). 

1 Cf Van Dijk (2006, 2007). 

#2 Van Dijk (2006: 163). 

% Auer & di Luzio (1992: 22). 

^ Vilcu (2010: 261). 

5 Din păcate, niciunul dintre studiile recente, dedicate 
contextului în lingvistica mainstream, nu ia in considerare 
teoria coşeriană. 

16 Coseriu, in Kabatek & Murguia (1997: 165). 

+ Id.: 204. 

^ Rămâne de rezolvat problema contextului pertinent. 
Ni se pare cá acesta depinde de finalitatea discursului 
(cf. Tamánanu, 2001). Ín acest sens, se poate interpreta 
şi opoziţia pe care o propune Coșeriu în cartea de inter- 
viuri cu Kabatek si Murguia (p. 206), între „interpretarea 
raţională” şi „interpretarea absurdă”: „Eine sinnlose In- 
terpretation ist eine, die nicht das in den Text Gesagte 
als solches oder nicht ein Kunstwerk als solches, sondern 
«daneben» interpretiert, d.h. z.B. die angebliche Moti- 
vation der entsprechenden empirischen Subjekte als ei- 
gentliche Auslegung hinstellt. So die vulgármarxistische 
Interpretation, die alles Denken und alles Dichten auf 
ókonomische Struktur einer Gemeinschaft, auf die soge- 
nannten «Produktionsverhăltnisse» zurückführt.” 

? Id.: 208. 

Logosul, in sensul de vorbire, trebuie înţeles ca ac- 
tivitate, ca manifestare. Pentru Heidegger, logosul 
este același lucru cu Snoăv, „a face clar ceea ce “se 
vorbeşte” în vorbire” (2002, p. 37:). După Aris- 
totel, această funcţie a vorbirii era ánogaíveotat 
(apofantică). Vorbirea se realizează însă, cum 
afirmă Coșeriu (1985, p. 16), istoric, adică în 
cuvintele unei limbi, cuvinte împărtășite într-o 
comunitate lingvistică, şi nu simple elemente in- 
dividuale. În calitate de cuvinte împărtășite de o 
întreagă comunitate, ele poartă conţinutul a ceea 
ce este comun, dar lasă sá se întrevadă și intenția 
vorbitorilor. Astfel: 


Logosul permite să se observe ceva (patveotau) 
despre ceea ce se vorbeşte si, totodată, îi permite 
să observe celui ce vorbeşte [...] sau celor ce vor- 
besc unii cu alții. Vorbirea „permite să se vadă” 
Cp. plecând tocmai de la ceea ce se vorbeşte 


(Heidegger 2002, p. 37°). 


În vorbire, în expresia actului lingvistic, avem ros- 
tirea si rostirea despre rostire. Astfel e structurat 
logosul ca manifestare: permițând să se intrevadá 
ceva despre vorbire chiar prin intermediul vorbi- 
rii. În acest mod, continuă Heidegger: 


Fragmente din ediția românească a vol. Jesus Gerardo 
Martínez del Castillo, Lingvistica rostirii: logosul seman- 
tic si logosul apofantic, Cuvánt-inainte, notá asupra editi- 
ei si traducere de Cristian Pascaláu, Argonaut € Scrip- 
tor, Cluj-Napoca, 2011. 

În vorbire (tnopávoiç / apofansis), dacă aceasta e genuină, trebuie separată 
vorbirea de vorbirea despre vorbire, astfel încât comunicarea prin intermediul 
vorbirii să facă accesibile interlocutorului rostirea si vorbirea despre rostire 
(2002, p. 37%). 


În vorbire, în expresia concretă, nu totul se manifestă în același mod, nu totul 
pune în evidenţă faptul despre care se vorbeşte. Pentru Heidegger, logosul ca 
atare se manifestă în vorbire, permite să se vadă faptul respectiv arătându-l, 
pentru că logosul are structura de ovvOeoig (sinteză). Această sinteză, afir- 
má Heidegger, nu vrea să spună aici uniune sau inlántuire de reprezentări, 
un du-te-vino de procese psihice, uniuni în raport cu care s-ar pune, forțat, 
„problema” concordantei lor cu fizicitatea exterioară, ele fiind manifestări in- 
terioare. Prefixul sin- are aici o semnificaţie pur apofantică şi vrea să spună: a 
lăsa să se observe ceva în impártásire sau în conjunctie cu altceva, a lăsa să se 
vadă ceva drept altceva (ibidem). 


Această sinteză, ce „lasă să se vadă ceva în împărtășire cu altceva”, constituie 
logosul apofantic si permite, pe de altă parte, să se discearná, în vorbire, arti- 
ficialul de autentic, scotándu-le din „ascunderea” lor. Adică, sinteza permite 
să se discearná adevărul de falsitate, sá se distingá arătatul (£Adevew) de as- 
cuns (yev5eo0a.). Conceptul de adevăr trebuie interpretat în funcție de ceea 
ce se arată, în funcţie de logosul apofantic: adevărul este neascunsul, vizibi- 
lul, punerea înaintea ochilor, area: 


Calitatea de „a fi adevărat” a logosului ca €AnOverv vrea să spună: în Ayerv ca 
trop£iveolar a scoate din ascunderea lui lucrul despre care se vorbeşte si a 
permite să fie văzut, descoperit, ca ne-ascuns (¿AnBéc) (ibidem ). 


Astfel, „adevărul”, „a fi adevărat”, „a fi €An8Es” nu înseamnă altceva decât „a 
fi descoperit”, „a nu fi ascuns”. Fundamentul contrar al nemanifestării, adică 
al ocultării, explică acea calitate de „a fi fals”: „punerea unui fapt înaintea al- 
tui fapt [...] si a-l face să treacă drept ceva ce nu este”, a înșela sau a acoperi 


(Vevâeo8au). 


În concepția lui Coșeriu, logosul are două ipostaze de manifestare: ca logos 
semantic și ca logos apofantic. Ambele constituie aspecte ale expresiei lingvis- 
tice, manifestându-se astfel in cele trei nivele ale determinării lingvistice*. 
Logosul semantic aparţine limbajului în măsura în care este funcţia semnifi- 
cativá si tine de cunoaştere, fiind în sine o problemă universală a limbajului. 
Pe de altă parte, cum limbajul izvorăşte în limbi, logosul semantic se mani- 
festă determinat ulterior în elementele unei limbi. În acest sens, logosul se- 
mantic funcționează ca un factor comun într-o comunitate de vorbitori și se 

manifestă în mod contingent. Logosul semantic este virtual și reprezintă per- 
manenta în vorbirea din interiorul uneia si aceleiași comunităţi de vorbitori. 
În fine, logosul semantic se manifestă în mod individual în texte, în măsura în 
care funcţia semnificativă este efectuată prin mijloacele istorice în actul lingvistic 
de către un vorbitor, întotdeauna într-o formă contextuală și sporadică. 


La rândul său, logosul se manifestă ca apofantic în planul universal în măsura 
în care lingvisticul se manifestă ca distinct de logic, în măsura în care logosul 
este cunoaștere si în măsura în care, în clasificările obiective, el se manifestă 
dincolo de limbi. Clasificările obiective (terminologiile ştiinţifice si tehnice) 
„nu aparţin limbajului, nici, în consecinţă, structurărilor lexicale, asa cum o 
fac ‘cuvintele uzuale’: ele constituie utilizări ale limbajului pentru clasificări 
diferite (si, în principiu, autonome) ale realității sau ale unor anumite porti- 
uni de realitate” (Coseriu 1981, p. 969). 


Ín acest sens, logosul apofantic merge dincolo de limbaj. 


Logosul apofantic se aratá, de asemenea, in planul istoric in másura in care 
realitatea însăși si cunoașterea ei se impun intuitiei lingvistice si, ca atare, 
semnificatului. Terminologiile „nu sunt ‘structurate’ deloc (sunt simple 'no- 
menclaturi' enumerative ce corespund unor delimitări ale obiectelor) și, în 
măsura în care există, structurarea lor nu corespunde normelor limbajului, ci 
unor puncte de vedere si unor exigente ale științelor si tehnicilor respective” 
(Coseriu 1981, p. 96"). 


Limbile, in acest sens, sunt determinate de realitatea obiectivá, care li se im- 
pune. 


În sfârşit, logosul apofantic se manifestă în planul individual ca o modalita- 
te textualá a predicatiilor despre realitate. Pentru a ilustra distinctia dintre 
logosul semantic si cel apofantic, inserám o reprezentare a logosului dupá 
modul cum se manifestă în nivelele determinării lingvistice (ságetile indică, 
cea îndreptată în jos — determinarea, si cea îndreptată în sus — creativitatea 
»fosilizatá"): 


Logos semantic Logos apofantic 
Nivel universal Limbaj ca funcţie semnificativă Limbaj ca gândire logică 
Nivel istoric Distincţii idiomatice Relaţii obiective 
Nivel individual Texte (sens) Texte apofantice 


In opinia lui Coseriu, Aristotel a stabilit prioritatea limbajului in raport cu 
gândirea logică. Logosul semantic, adică expresia semnificativă, este anterior 
afirmației sau negatiei unui lucru, adică este anterior logosului apofantic. 

Bucureşti, anii '70. E. Coşeriu împreună cu mama Zenovia şi sora lulia 


Antonio Vilarnovo semnalează drept condiţie necesară pentru logosul pro- 
pozitional (Aóyos aropavrixóc) compoziţia (Vilarnovo 1993, p. 19). Pentru 
Coseriu, elementul constitutiv nu e numai compoziția, deja semnalată încă de 
Aristotel, ci şi determinarea ulterioară a semnificativului. Semnificativul, adică 
lingvisticul, logos semantic, este anterior logicului, afirmației sau negatiei, logo- 
sului apofantic. Pentru Aristotel, în limbajul ca atare, in expresia semnificativă, 
nu apare încă distincţia între existență și inexistentá, nici distincţia între adevăr 
si falsitate. Aceste distincţii apar numai în propoziţie sau judecată, „în acel logos 
ce transformă relaţiile lingvistice în relații ‘obiective (cu privire la ‘lucrurile’ 
designate)" Coşeriu conchide: „limbajul propozitional, Aóyog axopavtikóc, 
este, fără îndoială, «limbaj», Aóyoc onuavticóc, dar nu limbaj pur si simplu, ci 


2» 


limbaj cu o determinare ulterioară” (Coseriu 1985, p. 245). 


Expresia semnificativă, adică semnificarea, logosul semantic, este „în sinele” 
limbajului; afirmaţia sau negația unui lucru, adică expresia propozițională, 
logosul apofantic, este „pentru ce-ul” limbajului. Înainte de a servi unei fina- 
litáti concrete, înainte de a primi o determinare specifică, limbajul serveşte 
propriei sale finalitáti, care nu e alta decât semnificarea, crearea de semnifica- 
te. Luând în considerare problema naturii logice sau semantice a limbajului 
în termenii finalitátii proprii, Coșeriu afirmă: 


considerând problema în planul finalitátii, care e planul propriu limbajului 
(fiind acesta o manifestare a libertăţii), eroarea constă în confuzia dintre fina- 
litatea ce aparţine esenței obiectului — activităţii lingvistice în sine, indepen- 
dentá de determinări ulterioare — şi care este finalitatea semnificativă, şi fina- 

litatea accesorie, proprie cutărui sau cutárui act. Această din urmă finalitate 
nu aparţine esenței obiectului, ci se identifică cu scopul subiectului lingvistic 
într-un act determinat și ea poate fi logică, dar poate fi, la fel de bine, estetică 
sau practică (Coseriu 1982, p. 239). 


Pentru Coșeriu, limbajul trebuie considerat, deci, ca activitate creatoare a vor- 
bitorului si, în consecință, ca expresie a ceea ce urmărește subiectul vorbitor. 
Dacă subiectul vorbitor este liber, creator, obiectul activităţii sale creatoare 
(limbajul) va fi în sine însuși un obiect niciodată pe deplin încheiat. Obiectul 
activităţii ființei libere este, în sine, infinit (cf. Coseriu 1985, p. 2119). Scopul 
esenţial al limbajului este creaţia de semnificate, logos semantic, pentru că 
aceasta e finalitatea pe care o urmăreşte subiectul liber și inteligent, subiectul 
creator. Scopul conjunctural şi contextual al expresiei lingvistice este o de- 
terminare posterioară scopului esenţial al limbajului, logos apofantic, si este, 
în consecinţă, un scop accesoriu primului. Creaţia de semnificate, odată în- 
deplinită, urmărește finalitatea obiectului semnificat, primind astfel o deter- 
minare ulterioară în propria sa realizare. Finalitatea limbajului provine de la 
esența omului care vorbeşte; finalitatea actului lingvistic provine de la esența 
obiectului designat si la care se aplică semnificatul. În consecință, logosul 
semantic, iar nu logosul apofantic, defineşte limbajul și, în ultimă instanță, 
expresia lingvistică născută în actul vorbirii si determinată concret ca logos 
apofantic de intenţia semnificativă a vorbitorului. Explicaţia acestui fapt ne 
este oferită de Coșeriu însuși: „În timp ce logicul implică întotdeauna și în 
mod necesar semanticul (lingvisticul), semanticul (lingvisticul) nu implică 
întotdeauna, nici în mod necesar, logicul” (Coseriu 1982, p. 2401). 


De la logosul apofantic ajungem la logosul semantic, dar nu şi invers. Pri- 
mul este și al doilea, este o determinare a celui din urmă, o determinare a 
esenței limbajului. Lucrurile stau astfel deoarece avem de-a face cu omul ca 
subiect vorbitor si cunoscător: „Limbajul este manifestarea specifică primară 
a omului ca atare — adică în calitate de ființă capabilă să cunoască lumea și 
să se cunoască pe sine — si este, de asemenea, prima formă, si unica absolut 
generală, de care dispune omul pentru fixarea și obiectivarea, dincolo de im- 
presiile și reacțiile imediate, a cunoașterii lumii și a cunoașterii de sine, adică, 
a conţinutului integral al conștiinței. Acest fapt înseamnă, pe de o parte, că 
limbajul și categoriile sale interne nu intră propriu-zis în relaţie cu facultatea 
de a gândi, ci cu facultatea de a cunoaște” (Coseriu 1982, p. 240"). 


Limbajul, în sine, răspunde la esenţa subiectului care îl creează. Fiinţa umană 
este un subiect liber și, ca atare, absolut (cf. Coseriu 1985, p. 205-206:5), in 
aceeași măsură în care cunoaște în mod creator. Limbajul este un act de cu- 
noastere (Coseriu 1985, p. 7211), deoarece cunoașterea (cauză și scop) este 

finalitatea ultimă a ființei vorbitoare (cf. Coseriu 1982, p. 240'*). Prin urma- 
re, pentru a cunoaște există limbajul. Actul vorbirii este actul cunoașterii și 
cunoașterea implică activitatea de a crea conţinuturi de conștiință, i.e. semni- 
ficate. Limbajul, deci, este logos semantic, logos ce creează obiectele în esența 
lor în mod virtual și fără determinări, iar prin faptul aplicării lor la lucruri se 
determină pe sine ca judecată sau propoziţie. De aici rezultă opinia că limba- 
jul, semnificat şi expresie (cf. Coseriu 1992, p. 25415), ar deriva în propoziţii 
ce afirmă sau neagă ceva despre ceva (cf. Coseriu 1985, p. 2”). 


Pe de altă parte, însă, subiectul vorbitor este o ființă istorică. Din acest unghi, 
limbajul este expresie creatoare de semnificate, pe lângă faptul că este expre- 
sie determinată în mod istoric: 


şi, pe de altă parte [...], limbajul (ca activitate intersubiectivă a omului isto- 
ric), departe de a putea fi redus la alte categorii, este o categorie autonomă 
si este forma necesară de manifestare a „gândirii ”, atât logice, cât şi poetice si 
practice (ibidem). 


Concluzia, prin urmare, decurge firesc si ne-o oferă Coșeriu însuși: 


Limbajul istoric — ca logos pur si simplu semantic — se prezintă, așadar, ca 
„neutru”, „indeterminat” sau, mai bine spus, nediferentiat (Coseriu 1982, 
p. 24118). 


Graţie faptului cá e neutru în raport cu ceea ce aduce: „Limbajul este «medi- 
ator» necesar pentru formarea conceptelor [...]. Limbajul este un «înainte» 
şi nu un «apoi», în raport cu gândirea logică” (Coseriu 1982, p. 241-42”). 


În limbaj se produce gândirea logică, dar aceasta nu e altceva decât o deter- 
minare a limbajului, cum am văzut, de vreme ce gândirea logică este, si ea, 
posterioară cunoașterii. Gândirea logică depăşeşte cunoașterea, însă depinde 
de aceasta: „| gândirea logică] modifică si depășește, într-adevăr, conceptele 
pe care limbajul le furnizează, dar, în acelaşi timp, depinde de limbaj: în pri- 
mul rând, deoarece trebuie să ia conceptele primare din limbaj; în al doilea 
rând, pentru că trebuie sá se exprime prin limbaj. Trebuie să rásturnám, deci, 
perspectiva logicistá: nu limbajul este produsul gândirii logice, ci, dimpotri- 
vă, aceasta din urmă se fundamentează în mod necesar pe limbaj. Cuvintele 
şi conceptele, semnificate virtuale ale cuvintelor, trebuie să existe pentru ca 
să poată exista gândirea logică, şi nu invers” (Coseriu 1982, p. 242%). 


În acest mod, aşadar, gândirea logică nu există autonomă în sine, ci doar în 
calitate de creaţie ulterioară a cuvântului, ca expansiune a cuvântului, baza- 
tă pe cuvânt. Acest lucru este fără echivoc: cuvântul este deja concept; este 

conceptul virtual al lucrului pe care îl reprezintă; cu alte cuvinte, conceptul 
care creează clase și care se determină, care se aplică existentului și creea- 
ză entităţi reale; conceptul potenţial care se transformă în judecată, în logos 
apofantic. În definitiv, trebuie să distingem între un logos initial sau lingvistic 
şi un logos născut în actul lingvistic, adică trebuie să distingem între limbaj 
şi vorbire: 


Limbajul este logos semantic ce, în actele de vorbire, prezintă determinări ul- 
terioare: adică, fără să înceteze să fie semantic, este în plus fantastic (poezia), 
apofantic (expresia logică) sau pragmatic (expresia practică). Şi, desigur, nu 
este „străin” pentru niciuna dintre cele trei forme, întrucât le contine pe toate 
trei nediferentiate (Coseriu 1982, p. 2422). 


Recapitulând, logosul este rostirea, manifestarea în actul vorbirii, semnificarea 
conferită de subiectul vorbitor, cel care accede la realitate captánd-o într-un act 
individual şi unic de cunoaştere. În actul de vorbire şi de cunoaştere, subiectul 
are o intuiție unică și inedită, cu și prin care semnifică, creează realitatea şi ros- 
teşte ceva despre ea. Astfel poate fi definit logosul: logos ce semnifică, logos 
lingvistic sau intersubiectiv, logos semantic și, respectiv, logos manifestat prin- 
tr-o intenţie semnificativă practică, poetică sau logică, logos apofantic. 


În cunoaștere, captarea primă este hotărâtoare, intuiţia individuală ce acti- 
onează ca motor al actului însuși de cunoaștere, intuiţia inedită de care vor- 
beste Coşeriu (1982, p. 246-247”) sau esteza pe care o va fi intuit Aristotel. 


Conceptualizarea este, pentru Aristotel, cea mai importantă acțiune mentală 
de cunoaştere, mai importantă chiar decât știința sau complexul de dovezi pe 
care ştiinţa le presupune, este cel mai autentic și mai solid mod de a sti. Con- 
ceptualizarea este actul sau momentul precis în care ceva este actualizat. [...] 


În procesul de formare a conceptelor, Coşeriu pune accent pe atribuirea vo- 
luntară, liberă şi creativă a unei universalitáti la ceea ce este creat. Cunoas- 
tem, afirmă Coşeriu, conceptul de arbore, pe care l-am perceput efectiv ca 
obiect din experiența noastră, pentru că recunoaștem în el posibilitatea unei 
clase de entităţi / fiinţe la care îi reducem ulterior pe toti ceilalți arbori. Co- 
roborarea elementelor comune pentru ceilalți arbori se bazează pe faptul că 
obiectele pe care le cunoaştem le reducem la posibilitatea infinită „arbore” a 
conceptului pe care l-am construit. Coșeriu sustine că aplicăm posibilitatea 
infinită a conceptului la fapte virtuale, încă neexperimentate, ale clasei arbo- 
re (cf. Coseriu 1992, p. 226-227%). [...] 


In lingvistica vorbirii a lui Coseriu, esteza coincide cu impulsul actului lingvistic, 
mai precis cu intuiţia inedită a unui vorbitor. La Coșeriu însă intuiţia se reali- 

zează întotdeauna istoric, pe de o parte, și este, pe de altă parte, determinată 
ulterior de intenţia semnificativă a vorbitorului care se adaptează contextu- 
lui si situaţiei. În acest mod, Coșeriu explică inovaţia atunci când o justifică 
din interiorul schimbării lingvistice şi explică schimbarea lingvistică însăși. 
Coşeriu dedică explicării fenomenului de schimbare lingvistică una dintre 
operele sale emblematice. Ca ilustrare, redăm următorul citat: „Limba se re- 
creează pentru că vorbirea se bazează pe modele anterioare și este vorbire- 
si-intelegere; se depășește prin activitatea lingvistică pentru că vorbirea este 
întotdeauna nouă; și se reînnoiește pentru că înțelegerea este înțelegere din- 
colo de ceea ce prin limbă e deja știut anterior actului. Limba reală și istorică 
este dinamică pentru că activitatea lingvistică nu este vorbire și înțelegere a 
unei limbi, ci vorbire si înțelegere a ceva nou prin intermediul unei limbi. Prin 
această activitate, limba se adaptează la necesitățile expresive ale vorbitorilor 
şi continuă să funcționeze ca limbă în măsura în care se adaptează” (Coseriu 
1988, p. 109%). 


Asadar, limba este numai un mediu prin care vorbitorul exprimá ceea ce do- 
reste si care se adapteazá cel mai bine intuitiei inedite detinute in actul sáu de 
cunoastere. Nu e de ajuns, dupá cum am vázut, intuitia ineditá care echiva- 
leazá cu esteza, este necesar ca aceastá estezá sá deviná intuitie odatá deter- 
minatá prin chiar actul de cunoastere si prin intentia care orienteazá actul de 
cunoaștere. Avem în această intuiție inedită a lui Coșeriu motorul primar sau 
esteza si, în plus, interpretarea acesteia sau actul de cunoaștere care se rezolvă 
într-o intenţie semnificativă a celui care, cunoscând, are voința de a rosti. În 
acest mod, intuiţia inedită se transformă în motorul cunoașterii si al vorbirii 
şi merge dincolo de, pe de o parte, propria esteză a vorbitorului și, pe de alta, 
de limba istorică însăşi, ce furnizează mijloacele atât pentru cunoaștere, cât 
şi pentru rostire si vorbire. Mai mult, Coșeriu insistă că intuiţia este creație 
de limbă, adică formă de gândire și formă de rostire şi, prin urmare, formă 
de vorbire. În acest punct, capătă sens deplin cuvintele lui Coseriu: limba nu 
spune tot ceea ce vorbitorul concepe. 


Note | ! Martin Heidegger, El ser y el tiempo, Traducción de 
José Gaos, RBA (Biblioteca de los Grandes Pensadores), 
2002. 
? Eugenio Coseriu, El hombre y su lenguaje. Estudios de 
teoría y metodología lingüística, Editorial Gredos, Madrid, 
1985. 
3 Martin Heidegger, op. cit. 
^ Ibidem. 
5 În tehnica vorbirii, Coşeriu distinge trei nivele sau 
planuri succesive în determinarea lingvistică, şi anume: 

nivelul universal sau nivelul activităţii de vorbire şi al 
condiţiilor sale; nivelul istoric sau nivelul limbii particu- 
lare; si nivelul individual sau nivelul realizării activităţii 
de vorbire prin intermediul elementelor comune, proprii 
unei comunități de vorbitori, realizare datorată subiectu- 
lui vorbitor. Cf. Eugenio Coseriu, Competencia lingiiistica: 
elementos dela teoría del hablar, Editorial Gredos, Madrid, 
1992, p. 86-92. 

5 Eugenio Coseriu, Principios de semántica estructural, 
Editorial Gredos, Madrid, 1981. 

7 Ibidem. 

* Eugenio Coseriu, El hombre y su lenguaje. Estudios de 
teoría y metodología lingüística, Editorial Gredos, Madrid, 
1985. 

? Eugenio Coseriu, Teoría del lenguaje y lingüística gene- 
ral. Cinco estudios, Editorial Gredos, Madrid, 1982. 

? Eugenio Coseriu, El hombre y su lenguaje. Estudios de 
teoría y metodología lingüística, Editorial Gredos, Madrid, 
1985. 

" Eugenio Coseriu, Teoría del lenguaje y lingüística gene- 
ral. Cinco estudios, Editorial Gredos, Madrid, 1982. 

2 Ibidem. 

13 Eugenio Coseriu, El hombre y su lenguaje. Estudios de 
teoría y metodología lingüística, Editorial Gredos, Madrid, 
1985. 

14 Eugenio Coseriu, op. cit. 

! Eugenio Coseriu, Teoría del lenguaje y lingüística gene- 
ral. Cinco estudios, Editorial Gredos, Madrid, 1982. 

16 Eugenio Coseriu, Competencia lingüística: elementos 
dela teoría del hablar, Editorial Gredos, Madrid, 1992. 

17 Eugenio Coseriu, El hombre y su lenguaje. Estudios de 
teoría y metodología lingüística, Editorial Gredos, Madrid, 
1985. 

'5 Eugenio Coseriu, Teoría del lenguaje y lingüística gene- 
ral. Cinco estudios, Editorial Gredos, Madrid, 1982. 

? Eugenio Coseriu, op. cit. 

? Eugenio Coseriu, Teoría del lenguaje y lingüística gene- 
ral. Cinco estudios, Editorial Gredos, Madrid, 1982. 
Ibidem. 

2 Eugenio Coseriu, op. cit. 

? Eugenio Coseriu, Competencia lingüística: elementos 
dela teoría del hablar, Editorial Gredos, Madrid, 1992. 

^ Eugenio Coseriu, Sincronía, diacronía e historia. El pro- 
blema del cambio lingüístico, Editorial Gredos, Madrid, 
1988. 

1. Introducere 


Eugeniu Coseriu este o figură marcantă a spațiu- 
lui cultural románesc, o buná parte din cercetarea 
lingvistică actuală bazându-se pe principiile teo- 
retice enunțate în scrierile sale. Importanţa studi- 
ilor coseriene de lingvistică și filozofia limbajului 
a făcut ca, pentru multă vreme, în spaţiul româ- 
nesc, cercetarea să se desfăşoare în aceste dimen- 
siuni esenţiale, iar abordările teoretice subiacente 
din opera lui Eugeniu Coșeriu să rămână aproape 
neglijate. 


Această situaţie cunoaște o schimbare recentă, 
cauzată de necesitatea traducerii si, prin urmare, 
a formării traducătorilor si interpretilor. Numărul 
tot mai mare de universităţi care asigură o forma- 
re în domeniul traducerii si interpretării a avut un 
efect pozitiv în dezvoltarea traductologiei în Ro- 
mânia. Interesul pentru cunoașterea, predarea şi 
dezvoltarea teoriilor moderne ale traducerii a fă- 
cut ca specialiștii să se aplece si asupra scrierilor 
lui Eugeniu Coșeriu din acest domeniu. Conside- 
rată initial un aspect marginal în opera coserianá, 
teoria traducerii devine treptat o temá de interes 
care se regáseste în tematica diverselor conferin- 
te, constituind obiectul cursurilor academice, și a 
unor școli de vară de profil. 


Prezentul articol se doreşte a fi o trecere în revis- 
tă a principalelor studii despre teoria traducerii 
publicate de către marele lingvist de-a lungul 
vieții si prezentarea unor aspecte esenţiale ale 
acesteia. 

2. Eugeniu Coșeriu. Studii de teoria traducerii 


În ciuda faptului că teoria traducerii reprezintă un aspect secundar al lingvis- 
ticii coseriene, studiile publicate în perioada 1971-2000 dovedesc un interes 
constant din partea lui Eugeniu Coșeriu pentru aceasta. Titlurile apărute ilus- 
trează etapele elaborării teoriei traducerii în viziunea lingvistului, pornind 
de la abordarea unor aspecte generale, stabilirea unor distincţii esenţiale și 
ajungând până la clarificarea unor concepe sau la analiza critică a unor micro- 
teme larg dezbătute în contextul teoretizării traducerii pe plan internațional. 


Textele amintite marchează existența a două faze de cristalizare a teoriei 
traducerii. Prima este cuprinsă între anii 1971-1990, în care autorul, de pe 
poziţiile lingvisticii integrale, abordează pentru prima dată teoria traduce- 
rii. Articolele Lo erróneo y lo acertado en la teoría de la traducción (Coseriu: 
1977)! si Kontrastive Linguistik und Ubersetzungstheorie: ihr Verháltnis zue- 
inander (Coseriu: 1981?) sunt, în primul rând, o analiză critică a stării de fapt 
în teoria traducerii ca domeniu de cercetare lingvistică. Observăm aici, pe de 
o parte, o preocupare pentru stabilirea bazelor teoretice, fundamentate pe 
tradiția instituită de-a lungul timpului, pe practica si pe istoria traducerii, iar 
pe de altă parte — o distantare de unele poziţii teoretice considerate de către 
Coseriu ca eronate sau incomplete. 


A doua etapá de cristalizare a teoriei traducerii in opera coserianá este repre- 
zentatá de studiile publicate in perioada 1995-2000. Dintre acestea remar- 
cám Los límites reales de la traducción (1995) si Abast i limits de la traducció 
(1996). Articolele constituie o aprofundare a abordărilor anterioare ale te- 
oriei traducerii. Astfel, se observă că în primul text, cel din 1995, autorul se 
îndepărtează de distincția corect — eronat, explorând si stabilind o linie cât 
mai precisă a teoriei moderne a traducerii. Titlul Abast i limits de la traduc- 
ció (1996) continuă si completează această direcţie de cercetare. În cel de-al 
doilea articol amintit, Eugeniu Coșeriu extinde perspectiva studiilor sale de 
la observarea limitelor teoriei traducerii la sublinierea progreselor înregistra- 
te în acest domeniu. Fără îndoială însă, unul dintre paşii cei mai importanţi 
realizați de către Eugeniu Coșeriu în teoria traducerii îl reprezintă integrarea 
problematicii traducerii în lingvistica textului. 


3. Eugeniu Coșeriu. Probleme ale teoriei traducerii 


Apropierea de domeniul traducerii în opera lui Coșeriu nu se face brusc, ci se 
pot observa raportári si exemple de traduceri în întreaga operă a lingvistului. 
Un prim text care marchează interesul său pentru teoria traducerii este Pro- 

blematica traducerii în viziunea lui Juan Luis Vives (1971), în care autorul ana- 
lizează şi se raportează critic la principiile traducerii tradiționale si moderne. 
Acest studiu este urmat de Lo erroneo y lo acertado en la teoría de la traducción 
(Coseriu: 1985), in care Eugeniu Coşeriu isi exprimă propria concepție des- 
pre teoria traducerii. Astfel, autorul sintetizează critic starea de fapt a teoriei 
traducerii, afirmând că este vorba despre un domeniu încă nefundamentat 
teoretic, în ciuda creșterii interesului pentru studiul acestuia, abordările ana- 
lizate de către autor prezentând la momentul respectiv nenumărate carente 
şi contradicții. 


Autorul amendează încercările traductologice anterioare apariţiei articolu- 
lui său, afirmând că unele dintre acestea doar revendică numele de „teorie a 
traducerii” fără a ajunge să atingă problematica domeniului, în timp ce alte 
perspective teoretice sunt eronate și aduc în discuţie probleme marginale 
sau chiar nespecifice domeniului de referință. În ciuda problemelor teore- 
tice majore puse în evidenţă de introducerea extrem de critică, autorul își 
nuanteazá afirmaţiile subliniind faptul că nu tot ceea ce s-a scris despre teoria 
traducerii până la el este eronat, că în încercările de a fundamenta teoretic 
domeniul traducerii există intuitii si abordări corecte ale studiului teoriei tra- 

ducerii, dar că acestea, din nefericire, sunt lipsite de sistematicitate. Chiar și 
în cazul lucrărilor de specialitate în care principiile traductologice sunt pre- 
zentate corect, observă Eugeniu Coșeriu, nu o dată, acestea sunt interpretate 
eronat si, prin urmare, duc la concluzii și raționamente greșite. Prin urmare, 
starea de fapt a teoriei traducerii constituie mărturia unui domeniu fragmen- 
tat si inegal studiat, în care există o imperioasá necesitate de ordonare si uni- 
formizare a cunoașterii dintr-o perspectivă teoretică coerentă. 


Astfel, Eugeniu Coşeriu construieşte o teorie a traducerii începând prin a 
exclude elementele pe care le consideră eronate, incomplete sau interpretate 
greşit si care îl împiedică pe cercetător să ajungă la cunoașterea obiectului de 
studiu. Autorul isi fundamentează concepţia pe baze teoretice care integrează 
coerent acest domeniu în lingvistica textului, recurs care explică fundamen- 
tal şi problemele expuse de Eugeniu Coșeriu în critica sa. Însă lingvistica tex- 
tului fiind însăși un domeniu aflat într-o fază incipientă de studiu, principiile 
sale teoretice nu au fost enunțate definitiv în momentul scrierii articolului, 
ceea ce aduce un plus de dificultate în fundamentarea teoretică a traducerii. 


În pofida acestor dificultăți, autorul subliniază necesitatea operării unei dis- 
tinctii fundamentale pentru teoria traducerii. Acesta pune în evidență dife- 
rentele care se configurează între domeniul cercetării teoretice şi domeniul 
aplicaţiei practice. Astfel, dacă traducătorul igi poate desfășura in mod corect 
activitatea de traducere bazându-se pe competențele, metodologia si intuiţia 
vorbitorului, teoria traducerii poate găsi un punct de plecare în observarea si 
studierea felului în care problemele traducerii sunt rezolvate la nivel practic, 
adică prin observarea traducătorului. 


Reperând această distincție fundamentală, care schiteazá deja o metodologie 
şi nişte principii pe care autorul le urmează în cercetarea sa, Eugeniu Coşeriu 
procedează la teoretizarea domeniului traducerii punctánd patru probleme 
esenţiale care duc la interpretarea eronată și la abordarea greșită a teoriei tra- 
ducerii în literatura de specialitate. 


În viziunea coserianá aceste probleme sunt: 


a) considerarea traducerii ca un domeniu care operează în interiorul nivelu- 
lui istoric al limbii. Conform acestei idei, traducerea este redusă la un simplu 
transfer lingvistic dintr-o limbă ţintă într-o limbă sursă; 


b) deşi se consideră că traducerea ideală și perfectă este imposibilă, se solicită 
din partea traducerii o transpunere integrală (deci perfectă) a mesajului din 
limba sursă. În fata faptului evident că acest lucru nu este posibil, traducerea 
ajunge să fie considerată ca ceva imperfect prin însăși natura ei, dar necesar 
din punct de vedere practic; 

C) ca activitate realizată strict la nivelul limbilor istorice, traducerea este con- 
siderată una strict a traducătorilor, ceea ce face imposibilă existenţa unei teo- 
rii a traducerii. Această afirmaţie este contrazisă de realitatea empirică; 


d) o ultimă problemă pe care o menţionează Eugeniu Coşeriu se referă la 
existenţa unui „optimum” de invarianță generică și abstractă, valabil pentru 
orice traducere. 


4. Fundamente ale teoriei coseriene a traducerii 


În continuare ne vom opri la prezentarea a trei dintre aspectele fundamenta- 
le ale teoriei coșeriene a traducerii. Acestea sunt: 


a) traducerea văzută din perspectiva transferului lingvistic limbă sursă — lim- 
bă ţintă, aspect abordat sub diferite unghiuri de toate teoriile moderne ale 
traducerii; 


b) felul în care desemnarea, semnificatul și sensul sunt percepute în teoria tra- 
ducerii în viziunea coșeriană; 


c) procesul traducerii văzut sub aspect semasiologic şi onomasiologic. 


a) O primă discuţie care distanțează teoria coserianá a traducerii de alte teorii 
o reprezintă considerarea traducerii ca un proces mai complex decât simplul 
transfer lingvistic între două limbi. Coșeriu atrage atenția că această simpli- 
ficare a procesului traducerii reduce actul traducerii la o simplă problemă de 
observare contrastivă a limbilor istorice, rolul traducerii fiind acela de a pune 
în relaţie o limbă sursă si o limbă ţintă. De asemenea, această perspectivă li- 
mitează percepţia problematicii traducerii la nivelul semnificatelor și reduce 
această activitate la o simplă substituție în planul expresiei. 


Autorul subliniază că, la nivel teoretic, această etapă a fost deja depășită și că, 
chiar dacă a existat o asemenea abordare, în planul empiric al traducerii, tra- 
ducătorii şi vorbitorii multilingvi cu competenţe lingvistice semnificative fo- 
losesc intuitiv în procesul traducerii diferite semnificate, în funcţie de situația 
de comunicare. Pentru aceasta autorul aduce argumente din lucrările lui Schle- 
iermacher și McIntosh (Coseriu: 1985: 217) în care se demonstrează că între 
două limbi istorice nu există o echivalență de 1 la 1 (11a2, 1 la 3 şi / sau 1 la 4) 
la nivelul semnificatelor, că aceste legături sunt determinate de situaţia de co- 
municare. Eugeniu Coșeriu, continuând raționamentul celor doi autori, afirmă 
că legătura dintre conţinutul diferitor limbi istorice este de natură iraţională”. 
Astfel, anumitor conţinuturi dintr-o limbă A îi corespund doar parţial anumite 
conținuturi din limba B si invers. Este de remarcat si situația în care legăturile 

între o limbă A si o limbă B nu există, deoarece unele conţinuturi nu pot fi 
transpuse lingvistic, ele neavând un corespondent în limba ţintă. 


Trecând de la tradițional la modern în teoria traducerii, autorul observă că noile 
teorii au depășit ideea de substituție în planul expresiei şi resping ideea că ceea ce 
se traduce sunt cuvintele. Și aici, ca si în cazul anterior, Eugeniu Coșeriu aduce 
precizări pentru cadrul teoretic modern al traducerii. Acesta observă că afirma- 
tia „nu se traduc cuvinte” este ambiguă si imprecisă. Pe de o parte, deoarece în 
procesul de traducere se traduc si cuvinte într-o anumită măsură, pe de altă par- 
te însă, afirmaţia este restrictivă, deoarece reduce întregul proces la nivel lexical. 
Aceeași afirmaţie este valabilă nu doar pentru unităţile lexicale ale limbii, ci se 
aplică si în cazul structurilor frazeologice si a expresiilor fixe care, de asemenea, 
nu se traduc. Ceea ce se traduce, spune Eugeniu Coșeriu, sunt textele, iar acestea 
au o dublă dimensiune: una lingvistică și una extralingvistică. 


In urma acestor distincţii, autorul formulează o primă definiţie a traducerii: 
x0 3 
„prin traducere se încearcă exprimarea aceluiași conținut textual (text) in 
limbi diferite”. Autorul ajunge la concluzia că, dacă prin conţinuturi de limbă 
diferite trebuie să se ajungă să se exprime același conţinut tradus, natura ace- 

lui continut nu poate fi idiomaticá, ci interidiomaticá sau supraidiomaticá. 


b) Dezvoltánd afirmatia, autorul delimiteazá trei tipuri de continuturi 
lingvistice care participá in procesul de traducere. Acestea sunt: desemnarea, 
semnificatul si sensul. 


Semnificatul în viziune coşeriană este conţinutul dat pentru fiecare caz in par- 
te de o limbă istorică concretă. Desemnarea este referinţa la un anumit ,lu- 
cru”, fapt, stare de lucruri extralingvistică. Desemnarea se atribuie prin sem- 
nificate fără să se confunde cu acestea. Semnificate diferite pot să însemne 
același lucru într-un context concret de comunicare, fie că este vorba despre 
comunicarea în limbi diferite. Exemplele pe care le aduce Eugeniu Coşeriu 
ilustrează felul în care escalera (es), scala (it) şi Treppe (de) pot să însemne 
același lucru într-un context concret, chiar dacă, in general, ele desemnează 
realități diferite (Coșeriu: 1985: 221). Aşadar, semnificate diferite pot să de- 
semneze aceeași stare de fapt si într-o singură limbă: la porte est fermée si la 
porte n'est pas ouverte (Coșeriu: 1985: 222). 


Sensul este continutul unui text sau al unei unitáti textuale in másura in care 
acesta nu coincide cu semnificatul şi desemnarea, spune Coșeriu, definind a 
treia componentă fundamentală implicată în construirea obiectului tradu- 
cerii. Un text ca de exemplu: „...dar abia plecă bătrânul...” poate fi interpretat 
în mai multe feluri, observă Coșeriu, ca situaţie din viața practică de zi de zi 

sau ca sens poetic. De asemenea, chiar dacă se realizează de obicei prin in- 
termediul expresiei lingvistice, sensul poate fi creat si prin alte modalități de 
comunicare (muzică, desen, film etc.). Autorul include în categoriile de sens 
şi, implicit, în categoriile de text elemente ca: întrebarea, răspunsul, cererea, 
descrierea, exemplul, salutul etc. 


Această viziune îi permite lui Eugeniu Coseriu sá deducá finalitatea traduce- 
rii, care este nu de a reda același semnificat, ci aceeași referire la realitate și 
același sens cu mijloacele altei limbi. 


c) Cel de-al treilea element esenţial al teoriei coseriene a traducerii îl reprezintă 
descrierea procesului de traducere. Autorul afirmând, pentru a putea exprima 
aceeași designatie si același sens cu mijloacele altei limbi, necesitatea implicării 
semasiologiei şi onomasiologiei textelor care se traduc. Se observă, astfel, că 
operaţia traducerii se desfășoară în două etape. O primă etapă, semasiologică, 
în care traducătorul identifică ceea ce se desemnează în textul original. Semni- 
ficatele textului original funcționează doar în această primă fază si, imediat ce 
s-a înţeles sensul textului, ele încetează de a mai fi prezente în procesul traduce- 
rii. A doua fază este cea onomasiologică, în care autorul identifică semnificate 
din limba ţintă care au aceeași designatie ca si cele din limba sursă. 


Astfel, Eugeniu Coşeriu concluzionează că traducerea nu este diferită de vor- 
bire și că, prin urmare, este un tip particular de vorbire prin care se comunică 
un conţinut lingvistic deja cunoscut. 


5. Concluzii 


Chiar dacă a fost eclipsată de problematica amplă a operei lui Eugeniu Co- 
şeriu, teoria traducerii este demnă de toată atenţia, principiile acesteia fiind 
aplicabile în cercetarea traductologică modernă. Acesta este, considerăm 
noi, unul dintre motivele pentru care teoria coserianá a traducerii trebuie 
promovată, cunoscută si utilizată si în cercetarea românească. Rigoarea, pre- 
cizia şi eficienţa rationamentelor coşeriene cu referire la teoria traducerii pot 
servi drept model și metodă pentru specialiștii în traductologie, traducători, 
pentru cei care doresc să igi perfecționeze metodele de cercetare, precum și 
pentru studenții care au ales acest domeniu de specializare. 


Note | ! Text publicat în versiune germană in 1978 cu titlul de 
Falsche und richtige Fragestellungen in der Ubersetzungsthe- 
orie. Pentru acest articol există o versiune în limba româ- 
ná: Problematica teoriei traducerii (Cujbá: 2000-2001). 

? Text publicat în limba rusă in 1989 sub titlul: Kontras- 

tivnaja lingvistika i perevod: ich sootnosenie (trad. B. A. 
Abramov) şi în franceză în 1990 sub titlul Science de la 
traduction et grammaire contrastive. În 1998 se traduce în 
limba română Relaţia dintre lingvistica contrastivă si tradu- 
cere (Cujbă: 1998). 

Viorica-Ela CARAMAN în dialog 

cu Mircea BORCILĂ 

Moștenirea ştiinţifică 

a lui Eugeniu Coșeriu 

și resurectia studiilor integraliste 


— V-aş întreba, mai întâi, domnule profesor, in 
ce împrejurări anume l-aţi cunoscut, in adevá- 
rata dimensiune a gândirii sale, pe marele ma- 
gistru de la Tiibingen și în ce moment se afla 
atunci dezvoltarea de ansamblu a operei sale 
lingvistice? 


— E o întrebare la care am mai răspuns succint, 
iar răspunsul l-a intrigat, de fapt, si pe magistrul 
însuşi. Mă găseam în Statele Unite, la Universita- 
tea din Columbus, în perioada 1981-1985. Jude- 
când retrospectiv, mi-am dat seama, mai târziu, că 
aceasta era tocmai perioada care, printr-o ciudată 
coincidenţă a istoriei științei sau a istoriei cultu- 
rii, s-a dovedit a fi un moment cu adevărat cruci- 
al şi pentru destinul operei lui Eugeniu Coșeriu. 
Este momentul în care se afirmă în mod tranșant 
poziţia distinctă a savantului nostru, mai întâi în 
raport cu moștenirea structuralismului. El de- 
clară „structuralismul clasic” drept mort, încă 
in 1980, şi prezintă, apoi, în 1982, exceptionala 
demonstrație a depásirii bazelor structuraliste la 
un Congres Internaţional din Argentina: lucrarea 
a apărut în spaniolă, Más allá del estructualismo, 
dar, din nefericire, s-a pierdut parțial, din cauza 
războiului din Malvine. (Am fost fericitul posesor 
al unui exemplar din tomul I, dăruit de profeso- 
rul Pardo, pe care l-am recenzat, după întoarcerea 

mea în țară, în „Cercetări de lingvistică”). Acesta este şi momentul in care 
Coseriu reiterează, definitiv, cá se impune o depășire radicală a ,crizei" fon- 
dationale a lingvisticii, printr-o cuprindere mai profundă si mai de ansamblu 
a obiectului ei „integral” si o regândire a statutului disciplinei (acum apare, 
pentru prima oară, si termenul, cu sensul său strict coserian, de „lingvistică 
integrală”). Este, de asemenea, momentul când, după 30 de ani de când îşi 
publicase primele confruntări cu Saussure și după un sfert de secol de la apa- 
ritia capodoperei sale Sincronía, diacronía e historia (1958), Coşeriu îşi pre- 
zintá, pentru prima datá in limba englezá, o sintezá a conceptiei lingvistice 
proprii la un congres (care va deveni celebru!) de la Los Angeles, din 1982, 
de la Universitatea California. Evenimentul era dedicat cauzelor schimbárii 
lingvistice si Coşeriu le-a spus participanţilor, de la bun început, nu numai 
că nu există cauze ale schimbării lingvistice, dar nu există schimbare lingvistică — 
acesta este, de fapt, chiar titlul exceptionalei lui comunicări: „Linguistic Chan- 
ge Does Not Exist” — provocând întreaga audienţă la o regándire din temelii a 
problematicii în discuţie si a disciplinei, in general, prin înțelegerea esenței 
dinamice, permanent creative a limbajului. Aici îşi introduce pentru prima 
dată conceptul de energeia si distinctiile de bază: cultură vs natură, libertate 
vs necesitate, finalitate vs cauzalitate, explicând, de fapt, ce trebuie înţeles prin 
această permanentă facere a limbajului într-un proces istoric fără îngrădiri, 
care nu are decât condiționare culturală, dar nu si oprelisti. 


Este momentul în care, în același timp, lingvistica se găsea în întregime la răs- 
cruce, pentru că, pe de o parte, Chomsky renunţă acum definitiv — odată cu 
apariţia cărții Reguli si reprezentări, 1980 — la ideea de a se împăca cu tradiția 
europeană si cu lingvistica de tip hermeneutic sau de „linie vichiană”, cum îi 
spune el; iar pe de altă parte, tot atunci apare, să zicem, schisma în interiorul 
generativismului, prin cartea lui Lakoff si Johnson, Metaforele prin care trăim, 
1980, adică provocarea unei soluţii de reintemeiere pe baza semanticii „cog- 
nitive” si nu a sintaxei generative chomskiene. Din această cauză, spuneam 
că întâlnirea mea cu opera coserianá a avut loc sub auspicii dintre cele mai 
neobişnuite, în S.U.A., dar, în același timp, si mai favorabile. 


Am avut şi norocul ca acolo, la biblioteca din Columbus, să găsesc toate lu- 
crările lui Eugeniu Coşeriu, adunate de profesoara Ilse Lehiste, ex-Presedinte 
al Societăţii Americane de Lingvistică; la Cluj, nu erau decât primele două 
cărți, deci lipseau pe atunci lucrări fundamentale (cum ar fi Omul și limbajul 
său, 1977, lucrarea despre limitele si câştigurile generativismului, Gramática, 
semántica, universales, 1978). 


Am putut, în momentul acela deci, să apreciez măsura în care, pe de-o parte, 
opera lui Coșeriu reprezenta, în ansamblul ei, o concepție unitară şi se baza pe 

ideea reîntemeierii unitare a lingvisticii printr-o viziune profund originală, 
creativ-cognitivă asupra limbajului, viziune de sorginte, evident, humbold- 
tiană, dar a cărei reinstaurare și elaborare sistematică se impunea cu nece- 
sitate în noul context istorico-stiintific; iar pe de altă parte, această recon- 
structie impunea atât valorizarea prin depășire a cástigului structuralist, cât 
şi confruntarea permanentă și acerbă cu cele două curente dominante care se 
profilau distinct atunci, dar care nu se puteau legitima teoretic ca alternative 
autentice la Proiectul global coserian. Pot spune, deci, că m-am întâlnit cu 
adevărata dimensiune a gândirii lui Coșeriu exact în momentul în care aceas- 
tă gândire s-a afirmat, pentru prima oară trangant si cu forță, pe terenul unde 
era cel mai puțin cunoscută, i.e. cel al limbii engleze, si într-un context cultu- 
ral în care „spiritul timpului” îi era în esență ostil. Îmi amintesc si astăzi cât de 
puternic mi-au vibrat atunci, si mi-au rămas până astăzi, în minte cuvintele 
atât de revelatoare din studiul menţionat, tipărit în 1983 , prin care genialul 
nostru lingvist explica lipsa de receptivitate a epocii față de propria sa con- 
ceptie: „oddity of my background in the «spirit of that time», especially in 
the English speaking world”! Se înțelege că, în aceste condiţii, impactul in- 
tâlnirii cu opera coserianá asupra conștiinței mele a fost cu atât mai profund 
şi mai puternic! 


— Cum apreciaţi cunoașterea si recunoașterea contribuţiei coseriene in 
etapa ulterioară și, de fapt, finală a creaţiei sale științifice? 


- Într-o apreciere inevitabil simplificatoare, se poate afirma, fără îndoială, că 
perioada care a durat de pe la mijlocul anilor '80 până la sfârșitul vieții sa- 
vantului a fost, într-adevăr, o perioadă mult mai fecundă pentru cunoașterea 
în profunzime si recunoașterea pe plan international a concepţiei coşeriene 
asupra limbajului si asupra lingvisticii integrale. Întors în țară în 1985, am 
putut urmări pulsul mișcării științifice internaţionale mult mai bine și, din 
1990, am avut privilegiul să intru în contact direct şi cu omul Eugeniu Co- 
şeriu, care a răspuns generos invitatiei noastre de a veni la Cluj si cu care, 
începând din 1992, am avut norocul să putem stabili și o fericită — as spune, 
binecuvântată si luminoasă — conlucrare. Mă intorsesem deja în întregime 
,convertit”, din S.U.A, unde prezentasem la un congres si o primă critică, 
din perspectivă coșeriană, a principalelor „cadre de referință” ale timpului în 
lingvistică (What's Wrong with Our Frames of Reference?). 


Coseriu însuși prevestise însă, încă la conferința de la Los Angeles din 1983, 
că timpurile se arată a fi „mult mai bune” decât epoca de până atunci, iar argu- 
mentele lui se sprijineau pe sensul înnoitor al mișcării istorico-stiintifice ce 
se declangase în acel moment, sens în care el detecta „o mai bună cunoaştere 
a lui Humboldt”, precum si pesemne încurajatoare în chiar orientarea post- 

chomskiană spre o înţelegere „dinamic-cognitivă” a limbii (i.e., competența 
lingvistică), ce se revendică, cel puţin parţial, din aceeași sursă humboldtiană 
ca şi conceptul de energeia asumat, ca temei, de Coşeriu. Într-o viziune re- 

trospectivá, se poate aprecia, astăzi, că „profeţia” optimistă a savantului nos- 
tru a fost, în mare măsură, împlinită. 


Într-adevăr, cunoaşterea mai bună a lui Humboldt s-a produs începând chiar 
din acei ani, în primul rând datorită discipolilor coserieni, adică lui Jürgen 
Trabant, cel mai proeminent dintre discipolii lui în Germania, și lui Donatella 
Di Cesare, în Italia, care au scris lucrări fundamentale despre Humboldt, în 
sensul interpretărilor magistrului, apropiind in mare măsură o nouă intelege- 
re a gândirii humboldtiene de termenii concepţiei lui Coșeriu. Dar nu numai 
aceşti discipoli ai lui Coşeriu, ci si alti filozofi ai limbajului, foarte serioşi, cum 
ar fi T. Borsche, cum ar fi C. Lafont si alţii, au contribuit, în bună măsură, la 
ceea ce marele aliat al nostru din Spania, profesorul Martinez del Castillo, 
numește drept „o adevărată renaștere humboldtiană” în domeniul umanioa- 
relor. Eu aș sublinia aici că această „renaștere humboldtiană” a adus cu sine 
şi un salt implicit în înțelegerea lui Coșeriu, ea având ca efect indirect tocmai 
această iluminare a gândirii lui Coșeriu: intelegándu-se mai bine Humboldt, 
în comunitatea științifică internațională a putut să fie înțeles mult mai bine și 
Coșeriu! Afinitatea de profunzime a celor două mari concepții asupra limba- 
jului si lingvisticii a putut fi înţeleasă, apoi, si mai limpede, chiar din volumul 
dedicat lui Humboldt în seria de cursuri consacrate filozofiei limbajului în 
Germania, prezentate la Tübingen între 1985-1989 (volum editat, într-o pri- 
mă formă, de H. Weber, in 1994). În același timp, Coșeriu a scris, în această 
perioadă, și o carte fundamentală, Competența lingvistică. Fundamentele teoriei 
vorbirii, în germană, în 1988, tradusă în spaniolă, în 1992, în care reelaborea- 
ză, într-un sens radical original și într-un spirit autentic humboldtian, sám- 
burele cu adevărat valoros din intuiţia inițială fundamentală a lui Chomsky. 
Pe de altă parte, Coșeriu se delimitează, simultan, si de semantica cognitivă, 
căreia îi contestă chiar rădăcinile, dar îi semnalează domeniul autentic și po- 
sibila fecunditate, în Semantica structurală si semantica cognitivă (1990), un 
studiu temeinic si foarte extins, aproape de dimensiunile unei cărți. 


În aceste lucrări târzii, dar foarte importante ale sale, E. Coșeriu situează 
pregnant principalii parametri ai funcției semnificative a limbajului: creativi- 
tatea, semanticitatea, alteritatea şi stabileşte net principiile epistemologice ale 
lingvisticii, ca știință a culturii. Trebuie adăugat că, în această perioadă, se dez- 
voltă si exegeza sistematică a operei sale, prin apariţia principalelor lucrări 
monografice, care surprind din diverse unghiuri aspectele fundamentale ale 
concepţiei sale asupra limbajului si lingvisticii: cea a lui K. Ezawa, 1985, în 

Germania; cele ale lui A. Vilarnovo, 1993, si J. M. Bernardo, 1995, în Spania: 
precum si cea a lui C. Laplace, 1994, în Franţa. Prin extensiunea editării în 
diverse limbi și prin marile progrese ale exegezei se poate afirma, așadar, că, 
în această perioadă, opera coserianá dobândește un mare prestigiu pe plan 
internaţional, iar savantul de la Tiibingen ajunge să fie recunoscut ca unul 
dintre cei mai importanţi teoreticieni ai limbajului și exponenti ai științei 
lingvistice de pretutindeni. 


— Cum vedeţi destinul moștenirii științifice coseriene după dispariţia 
marelui savant? 


- Riscând un paradox, as spune că perioada relativ scurtă care a urmat după 
dispariția lui Eugeniu Coșeriu, la 7 septembrie 2002, s-a dovedit, pentru exe- 
geza operei lui si pentru recunoașterea internațională a aportului său stiinti- 
fic esenţial, perioada cea mai fecundă. Mi-as asuma chiar ingáduinta să afirm 
că moştenirea ştiinţifică a lui Eugeniu Coșeriu a beneficiat, în primul deceniu 
de după moartea sa, de un amplu proces de valorizare, prin care spiritul „in- 
tegralist”, în ansamblul lui, cunoaşte, astăzi, o adevărată resurectie pe plan 
internațional. Între indiciile sigure ale acestui proces, aş consemna, în primul 
rând, faptul cá acum se editează temeinic și definitiv, cu tot aparatul ştiinţific 
necesar, cursurile lui de Istoria filozofiei limbajului, care l-au făcut cel mai cu- 
noscut pe marele lingvist, începând din anii 1969-1975, în mediul academic 
german: apare ediția lui Albrecht, Germania, in 2003, apoi cea a lui Dona- 
tella Di Cesare, 2010, în Italia, și la noi, trebuie s-o spun spre lauda noastră, 
în 2011 apare ediția românească, prin grija profesorului Eugen Munteanu. 
Apoi, desigur, apar şi volumele editate postum ale unora dintre prelegerile lui 
Coșeriu, din partea finală a vieţii, cu revelatoare reflecții asupra propriei sale 
activităţi. Dintre acestea aş menţiona pe cea de la București, publicată la Edi- 
tura Academiei în 2004, pe care o consider una dintre cele mai importante. 


Pe de altă parte, în această perioadă, s-a îmbogăţit si aprofundat substanţial 
exegeza operei sale, a crescut numărul specialiștilor si s-au afirmat noi „dis- 
cipoli” foarte puternici, nişte spirite viguroase, tinere, cu viziuni fecunde în 
ce priveşte dezvoltarea gândirii coseriene. Între aceștia, pentru a oferi doar 
câteva exemple: Oscar Loureda, desigur, care a publicat, în 2006, Lenguaje y 
discurso (Limbaj si discurs); Cristian Bota, un fost student de la Cluj, care este 
profesor la Geneva acum, la Facultatea de Psihologie si Științele Educaţiei, 
care a publicat la Verona, în 2007, o carte intitulată I] linguaggio e l'uomo attu- 
ale (Limbajul si omul actual), o culegere de filozofie a limbajului comentată si 
consolidată cu un extrem de temeinic studiu interpretativ, care fixează cadrul 
conceptual preliminar al integralismului lingvistic. Temeiurile filozofice ale 
acestui cadru sunt, apoi, investigate într-o lucrare excepțională, de mari pro- 

porţii, a lui Cornel Vilcu, Integralism și fenomenologie, din care a apărut deo- 
camdată primul volum, în 2010, la Cluj, dedicată „rădăcinilor husserliene” 
ale gândirii lui E. Coşeriu. 


S-a extins considerabil, în același timp, după 2002, aria de influenţă a operei 
sale. Surprinzător si imbucurátor este faptul că interesul pentru concepția 
coşeriană a crescut considerabil si în aria limbii engleze. Iată, în Europa (má 
refer, în primul rând, la sfera în care limba engleză este limba de circulaţie 
ştiinţifică), în centrul de la Lund, un tânăr lider al mișcării lingvistice şi semi- 
otice, Jordan Zlatev, a ajuns să promoveze soluţia „matricii coseriene”, cum o 
numește el, i.e. a cadrului conceptual coserian, ca alternativă viabilă la căută- 
rile celei de-a doua generaţii cognitiviste și ca o posibilă platformă de lansare 
a unei noi orientări (numită de el „a treia generaţie”) a lingvisticii cognitive, 
pe baze de principiu net consolidate. De aici, a rezultat si o dezbatere polemi- 
că, aprinsă si frumoasă, între Cristian Bota, de la Geneva, si Jordan Zlatev, de 
la Lund, într-un număr antologic al revistei „Intellectica”, de la Paris (număr 
care beneficiază și de prezența lui... Chomsky!). Sá mai mentionez că un cu- 
noscut si important lingvist cum este Esa Itkonen a scris serios si pertinent 
despre importanța ,mostenii lui Coşeriu”; iar multi alti lingviști, din afara 
„taberei” tradiționale coseriene, au intrat în această acţiune de valorizare a 
concepției sale. În paralel, a început seria congreselor internaţionale dedicate 
operei lui Coșeriu: primul - la Aix-en-Provence, in 2007; al doilea — la Cluj, 
în 2009; al treilea — la Almería, în 2011. Iată că se constată o puternică emu- 
latie a studiilor coseriene, deși se exprimase, cândva, temerea că dispariția 
autorului va determina și o subsecventă „părăsire” a operei sale. Dimpotrivă! 


— Ştiu că este o întrebare foarte generală, dar ne-ar interesa o aproxima- 
re succintă a locului pe care îl ocupă astăzi lingvistica integrală în peisa- 
jul global al ştiinţelor limbajului. 


- Nu este numai o întrebare foarte generală, ci una foarte dificilă. Este greu de 
spus ce loc ocupă integralismul lingvistic astăzi. Într-o lucrare pe care a pre- 
zentat-o la noi la Cluj, în seria de conferințe din ultimii ani (1998-1999), la 
Centrul de Studii Integraliste, Coșeriu însuşi răspundea provocării noastre de a 
ne vorbi despre „locul lingvisticii integrale în lingvistica actuală”, prin afirmația 
abruptă că: „nu există niciun loc pentru lingvistica integrală”, sau că acesta nu 
trebuie căutat alături de sau între celelalte curente din domeniu. Lingvistica in- 
tegrală nu-şi propune să fie unul dintre curentele care să ducă mai departe ace- 


lași tip de cercetare, să studieze cam aceleași lucruri și în același mod ş.a.m.d. 


În orice caz, dacă vom compara munca și progresele care se înregistrează 
în cunoașterea si promovarea viziunii sau concepției integraliste — pe de o 

parte, cu progresele cercetării practice care se afirmă în / prin multitudinea 
direcțiilor din domeniu, vom observa că generativismul este în clar declin 
teoretic, dacă nu chiar într-o secătuire totală a resurselor teoretice, iar cogni- 
tivismul începe să fie dominat de mișcarea, cum spuneam mai înainte, cen- 
trifugă, care îşi caută un nou cadru de principiu tocmai prin apropierea de 
bazele lingvisticii integrale. Mai larg, și vorbind metaforic, am putea spune 
că integralismul lingvistic plutește, in momentul de față, ca o atmosferă, dea- 
supra curentelor particulare din lingvistică, din care, încetul cu încetul, aceste 
direcţii încep să se hrănească, prin care încep sá inspire, să-şi ia propriul lor 
aer. Pe de altă parte, vom vedea că lingvistica integrală se regăsește și undeva 
dedesubtul fiecăreia dintre acestea, ca un sol fecund, în care ele încearcă să-și 
înfigă rădăcinile. Lingvistica integrală nu cred că poate aspira să devină main 
trend sau main stream, curent principal disciplinar. Telul spre care poate aspi- 
ra si se manifestă deja in mod legitim spiritul integralismului lingvistic este 
însă unul mult mai important si pe care l-a sesizat, cu pătrundere, J. M. Ber- 
nardo, încă în 1995: cel al „construcţiei lingvisticii” ca un nou gen de știință, 
cu un obiect mult mai profund (,esentele") si mai cuprinzător (incluzând cele 
trei mari subdomenii) și având un obiectiv explicativ, mult mai amplu şi mai 
relevant, în cadrul antropologiei. 


- O ultimă întrebare ar putea fi, atunci, formulată astfel: Dincolo de ba- 
riera lingvistică la care v-aţi referit initial, care credeţi că sunt principa- 
lele impedimente ale impunerii pe scară mai largă și într-un ritm mai 
accelerat a „paradigmei” integraliste în lingvistică? 


— Cred că, în parte, am anticipat răspunsul la această întrebare. Ritmul nu 
poate fi mai accelerat! Aici sunt de acord cu prietenul Eugen Munteanu: 
ritmul receptării lui Coşeriu este cel normal pentru orice mare înnoitor în 
ştiinţă. Să ne amintim cá acest lucru s-a întâmplat, de fapt, si cu Saussure. 
Şi genialul elveţian a putut fi receptat numai mult mai târziu, iar unii susțin, 
şi pe bună dreptate, că proiectul de ansamblu al lui Saussure numai acum, 
după 100 de ani, este recuperat, întrucât s-a urmat si s-a valorificat doar o 
singură direcție din moștenirea sa. Printre cei care susțin, cu temei, aceas- 
tă concepţie, este si Cristian Bota, la care m-am referit înainte, și cercul 
de la Geneva, bineînțeles. Dificultatea cea mai mare sau „impedimentul” 
în calea integralismului coserian rezidă, cum s-a anticipat, în surprinderea 
proiectului global unitar, care subintinde diversitatea si vastitatea operei lui 
Coşeriu. Rămâne însă o sarcină esenţială a exegezei coseriene, aceea de a 
stabili un „alfabet” sau un ,dictionar”, un inventar al conceptelor integra- 
liste fundamentale, în așa fel încât să se coaguleze temeiul de principiu al 
reconstrucției disciplinei. 

Sigur că aici se pune si problema bazei filozofice, şi revin la ceea ce sugeram 
anterior: fără asimilarea unei fundamentări filozofice, așa cum a insistat me- 
reu Coșeriu (şi cum o spune, de la început, în Istoria filozofiei limbajului), nu 
se poate construi o știință „deplin justificată” a lingvisticii. În ce sens sublini- 
ază el această exigentá fundamentală? Mai întâi pentru că obiectul însuși al 
lingvisticii nu mai este (aga cum s-a crezut de la începuturile ei, din sec. XIX, 
şi cum nu l-a schimbat radical nici Saussure) descrierea unor fapte izolate sau 
a unor sisteme de / din limbi particulare. Coşeriu se exprimă foarte clar în 
conferințele clujene la care ne-am referit si care aşteaptă să apară la Editura 
Academiei: „Eu am înţeles obiectul nu ca ceea ce lingvistul trebuie să de- 
scrie, ci ca ceea ce noi trebuie să explicám, adică limbajul, esența limbajului” 
(am citat din memorie). lar dacă acesta este obiectul, atunci această exigentá 
presupune sau impune acea schimbare radicală a perspectivei, de care vorbea 
încă din 1956, in Determinare și cadru, ca o profundă mutație conceptuală 
prin care să se ia drept obiect vorbirea, şi nu limba dihotomiei saussuriene. 
Vorbirea este dimensiunea care trebuie explicată, activitatea aceasta de vor- 
bire care creează valorile fundamentale ale vieţii umane, în unicitatea ei, în 
singularitatea ei, şi din care, după aceea, se alimentează și ştiinţa, si arta, si 
filozofia, si religia. Deci această știință de bază a culturii care e lingvistica va 
trebui să explice limbajul, în geneza lui permanentă și în potentialitatea lui 
creatoare deplină — istorică, universală și textuală — gi nu doar in funcționa- 
rea unei limbi istorice ca atare, luată la un moment dat sau în ,evolutia” sa, 
dar abstrasă si considerată din punctul de vedere al izolării, fără variabilitate 
spaţială, fără variabilitate socioculturală, fără variaţie stilistică, fără deschi- 
dere culturală. Desigur, acest mod de a înțelege lingvistica impune o mult 
mai dificilă perioadă de formare a cercetătorilor din domeniu: aceștia trebuie 
să-şi asimileze şi o bază filozofică şi trebuie, în acelaşi timp, să cunoască în 
profunzime relația de esenţă dintre limbaj si poezie — poezie în sensul cel mai 
larg, de creaţie, de creativitate culturală, până la ipostaza maximală a creației 
de lumi. Or, această exigentá, a unei asemenea formaţii științifice, impune, de 
bună seamă, un timp mai îndelungat de pregătire, un efort mult mai mare și, 
implicit, o eficiență productivă mai scăzută. 


Impedimentele de care mă întrebaţi trebuie căutate, așadar, în însăși miza 
sau ,ambitia" lingvisticii integrale. Dacă vrem să fim, în continuare, numai 
practicanți si cercetători empirici ai unei mici părți din câmpul fenomenelor 
lingvistice, fără să înțelegem care este sensul (sau ,esenta”) acelor fenomene 
şi rostul muncii noastre, nu vom putea face niciodată ştiinţă în sensul „inte- 
gral”, pentru că nu vom avea perspectiva ansamblului si nu vom înțelege la ce 
foloseşte ceea ce facem noi. Prin urmare, nu ne vom putea orienta cercetarea 
parţială înspre finalitatea care este constitutivă pentru ansamblul fenome- 

nului cultural și relevantă pentru orice muncă ,stiintificá” în acest domeniu. 
Despre acest lucru a vorbit cel mai bine marele savant chiar în revista care ne 
găzduieşte generos si interviul de astăzi, în unul dintre ultimele studii pe care 
le-a publicat în română: Concepţia mea despre limbaj şi lingvistică şi receptarea 
ei în diferite țări din lume („Limba Română”, 1998, nr. 2). Cred că acest lucru 
nu trebuie să ne descurajeze, ci dimpotrivă! Înțelegerea acestui deziderat de 
exigentá si de altitudine în fixarea obiectivelor lingvisticii este cea care până 
la urmă va trebui să fie calea regală a ştiinţei limbajului: ea va trebui să fie 
urmată ca o justificare deplină a eforturilor investigationale purtate de sute 
de ani în acest domeniu. Coșeriu este deci, cum s-a spus, lingvistul viitorului 
dar, poate, aşa cum opina şi Emma Tămâianu, că secolul XXI nu-i suficient de 
pregătit și nici suficient de lung pentru a putea impune si generaliza modelul 
coserian în ştiinţele limbajului si în ştiinţele culturii în general, pentru că această 
ştiinţă va fi ştiinţa de bază a culturii. 


- Onorate domnule profesor Mircea Borcilă, vă mulțumesc pentru 
acest interviu care repereazá opera coserianá în contextul dezvoltării 
ştiinţei si care este si mărturia propriei dedicatii pentru promovarea si 
dezvoltarea acesteia. 


Si pe această cale, colegiul de redacție al revistei noastre vă transmite, cu fericita 
ocazie a aniversării a 70-a, cele mai frumoase gânduri de considerație si apreciere 
pentru spiritul modern şi nonconformist în asumarea științei, în special pentru 
eforturile neîntrecute de valorificare si restitutie creatoare a lingvisticii integrale 
si de promovare a coserianismului ca specificitate culturală românească pe fun- 
dalul bogat al lingvisticii internaționale. Ne exprimăm admirația sinceră pentru 
pasiunea cercetării şi datoria slujirii adevărului ca principale exigente insuflate 
mintilor tinere, pentru care ecce magister se repliază pe neobosita figură a Dom- 
niei Voastre de campion al modernizării gândirii ştiinţifice. Școala lingvistică 
de la Cluj poartă structural un nume de cea mai înaltă demnitate si constitu- 
ie, grație activității dumneavoastră dedicate, modelul unei autentice citadele a 
cunoaşterii, bazate într-o măsură rational partajată pe tradiție si perspectivă, fapt 
care mărturisește despre o certă dăinuire a lucrului bine gândit si bine făcut întru 
creşterea noastră spirituală. 

Eugenia BOJOGA în dialog cu 
Vincenzo ORIOLES 


„Eugeniu Coşeriu a avut o viziune 
europeană asupra lingvisticii” 


- Dle profesor Orioles, întâi de toate, vá mul- 
tumesc că ati acceptat să participaţi la şcoala 
noastră de vară. Aţi avut bunăvoința să veniți 
la Cluj la sfârșit de iunie, pe o căldură toridă, 
ca să le vorbiti unor tineri — inteligenţi si re- 
ceptivi, cum au fost bursierii noștri — despre 
^ teoria lui Eugeniu Coseriu. 


: — Nu este cazul să-mi mulțumiți. Dimpotrivă, eu 
VO. - prof. dr, Universitatea 


din Udine, Italia, director al 
Departamentului lingvistică 


și filologie clasică, director 
al Centrului International de — táseascá din ceea ce a acumulat și celor mai tineri, 


Plurilingvism (1998-2004), care vor să se familiarizeze cu o viziune de ansam- 
decan al Facultăţii de Limbi blu asupra limbajului. De altfel, in domeniul nos- 


şi Literaturi străine (2004- — tru aceasta este cea mai bună investiție. 
2007), V. Orioles face parte din 


Comitetul directiv al Societăţii In ce priveşte şcoala de vară, pentru mine este o 
italiene de lingvsitică, membru onoare să particip și vă felicit pentru ideea de a 
al Grupului de studiu al mino- — o organiza aici, la Cluj, unde s-a ţinut acum trei 
ritátilor lingvistice din cadrul ani, la cel mai înalt nivel, şi cel de-al II-lea Con- 
Ministerului Instructiei Publice. ] : : 
deg gres International „E. Coșeriu”. Am plecat atunci 
Printre volumele publicate: Le . B . SEA 
: E . cu impresii foarte bune - era prima mea vizită in 
minoranze linguistiche. Profili T MA | Sé 
sociolinguistici e quadro dei do- România - si iată cá acum am revenit. Dovadă cá 
cumenti di tutela (Roma, 2003, am colaborat foarte bine. 


Irussismi nella lingua italiana. ^ . c» 
— Cât priveşte congresul „E. Coșeriu”, la care 
Con particolare riguardo ai so- : 3 


vietismi (Roma, 2006), Percorsi . Şi dvs. ati rostit o conferință în plen, acesta a 
di parole (Roma, 2006). Editor avut într-adevăr ecouri importante. Atunci, 
al volumului Studi in memoria încă fiind la Cluj, ne-ati comunicat dorința 

di Eugenio Coseriu (2004). de a organiza următorul congres la Udine. 


ar trebui sá vă fiu recunoscător că m-ati invitat. 
Consider că este de datoria fiecărui lingvist, cu- 
noscător al teoriei lui Eugeniu Coșeriu, să împăr- 

Totuși, din diverse motive, al III-lea congres a avut loc in Spania, la 
Universitatea din Almeria, în oct. 2011, graţie strădaniei prof. Jesus 
Martinez del Castillo. În schimb, următorul congres, al IV-lea, se va 
desfășura la Universitatea din Udine. Care au fost motivele ce v-au de- 
terminat să luaţi o astfel de decizie în condiţiile actuale de criză eco- 
nomică? 


- Motivele sunt multiple. În primul rând, anvergura științifică a lui Eugeniu 
Coseriu, contribuţia sa inestimabilă la dezvoltarea gândirii lingvistice pe 
plan internaţional. În al doilea rând, faptul că s-a format în Italia, a studiat 
în trei mari centre universitare - Roma, Padova si Milano. În al treilea rând, 
E. Coşeriu, desi nu a fost maestrul meu direct, el a reprezentat un punct de 
referință majoră pentru mine, fiind prin excelenţă un model de savant uma- 
nist. Nu în ultimul rând, cred că după Franţa, România și Spania acum este 
rândul Italiei să-și manifeste gratitudinea faţă de personalitatea covârșitoare 
şi opera impunătoare a lui E. Coșeriu și să continue tradiţia, instituită în 2007 
la Aix-en-Provence, de a organiza o dată la doi ani un congres internațional 
în memoria sa. 


-Dvs. ati colaborat cu prof. E. Coșeriu de-a lungul timpului, mai ales in 
cadrul Centrului Internaţional de Plurilingvism afiliat Universităţii din 
Udine. Cum a fost această colaborare? 


- Într-adevăr, ca membru, apoi ca director al Centrului de Plurilingvism, am 
beneficiat de o colaborare îndelungată cu E. Coșeriu. Punctul maxim al re- 
latiei noastre o constituie perioada 1994-1996, când Domnia Sa a deţinut 
funcția de membru al Comitetului ştiinţific al Centrului de Plurilingvism. 


Seriozitatea cu care am colaborat a fost de-a dreptul admirabilă. Pentru fieca- 
re proiect de cercetare din cadrul centrului E. Coşeriu venea cu cele mai per- 
tinente propuneri si cu cele mai interesante sugestii. lar vizitele sale de lucru 
la Udine au reprezentat, pentru noi, tot atâtea ocazii de îmbogăţire nu doar 
ştiinţifică, ci şi culturală. Îmi amintesc că o dată a ţinut o conferință pe tema 
Il cambiamento linguistico non esiste!, care a durat trei ore fără pauză. Noi însă 
eram atát de coplesiti de forta profesorului, de energia sa inepuizabilá si de 
tema într-adevăr captivantă, încât nu ne-am dat seama când a trecut timpul. 
Colegii mei nu erau în stare să se ridice de la locurile lor, nici nu remarcasem 
că se făcuse demult ora prânzului... 


De fapt, cel care m-a introdus în universul conceptual al teoriei lui Eugeniu 
Coseriu a fost Roberto Gusmani, maestrul meu direct, care a participat la 
Logos semantikos — primul omagiu adus lui E. Coșeriu de către comunita- 

tea ştiinţifică internaţională la vârsta de 60 de ani —, dedicându-i contribuţia 
sa La sintematica. Or, prof. R. Gusmani mi-a transmis şi mie pasiunea pen- 
tru dimensiunea varietátii lingvistice, abordată temeinic de E. Coșeriu. Îmi 
amintesc că, in Saggi sull'interferenza linguistica (II vol., 1986), el il citează 
foarte des pe E. Coșeriu, ceea ce înseamnă că fundamentele sale teoretice si 
metodologice erau sută la sută coșeriene. 


Revenind la colaborarea cu Centrul de Plurilingvism, chiar și după expirarea 
mandatului oficial, E. Coşeriu a continuat să menţină o relație de prietenie 
cu noi, astfel încât în ajunul morţii sale își exprimase acordul de a deveni 
colaborator științific onorific. 


— Acum îmi explic mai bine de ce anume dvs. ati editat primul volum omagi- 
al in memoria lui Coșeriu, imediat după trecerea sa la cele veșnice. 


- În realitate, am început cu un colocviu, probabil că primul colocviu in me- 
moria sa, pe care l-am organizat la Udine între 11 și 14 septembrie 2002, 
împreună cu regretata românistă Teresa Ferro, pe atunci colega mea de fa- 
cultate. Or, acest colocviu era dedicat limbii si culturii române în context 
romanic: Romania e România: lingua e cultura romena di fronte all'Occidente. 


- O parafrazare a titlului unui volum al lui E. Coșeriu — Limba română 
în fata Occidentului — tradus si în română (Cluj, Editura Dacia, 1994). 


— Şi o dovadă în plus a interesului sáu permanent pentru română, limba sa 
maternă, alături de italiană, fireşte. Prin urmare, întrucât colocviul nostru 
avea ca axă principală limba și cultura română, trebuia să-l aibă ca invitat de 
onoare pe prof. Coșeriu. Cu câteva luni înainte Domnia Sa acceptase propu- 
nerea organizatorilor de a deschide lucrările colocviului cu o conferință în 
plen, desi era deja grav bolnav. Din păcate, s-a stins din viață cu trei zile până 
la inaugurarea colocviului, ceea ce ne-a bulversat pe toti. 


De aceea, pe parcursul colocviului personalitatea lui E. Coşeriu a fost evoca- 
tă în repetate rânduri, atât pentru contribuţia sa fundamentală în domeniul 
lingvisticii generale si al romanisticii, cât si pentru interesul său permanent 
acordat limbii române în context romanic. 


De altfel, unii dintre participanţi veniseră din România. Mă refer la Alexan- 
dru Niculescu, Marius Sala, Sanda Râpeanu, Ileana Oancea, Rodica Zafiu s.a. 
Or, atunci am depus mărturie cu toţii despre perenitatea operei lui Eugeniu 
Coşeriu. Dat fiind că la colocviu au participat mai multi universitari nu doar 
din Italia şi România, ci şi din Germania, Austria, Belgia etc., am decis să 
public un volum omagial în memoria maestrului nostru comun. 

- Este vorba de Studi in memoria di Eugenio Coseriu. A cura di Vincen- 
zo Orioles „Plurilinguismo”. Contatti di lingue e culture (Udine, 2003, 
435 p.), care constituie primul volum In memoriam Eugenio Coseriu?. 


- Într-adevăr, Studi in memoria di Eugenio Coseriu aduná la un loc textele 
unor lingviști din Italia, Spania, Austria, Slovenia si România, care au vrut 
să-l omagieze în acest fel pe unul dintre cei mai mari lingviști ai lumii. Or, 
interesul lor pentru concepţia lui E. Coșeriu arată tocmai importanţa univer- 
sală a lingvisticii integrale. 


- Dvs. afirmati în introducere că mesajul ştiinţific al lui E. Coșeriu a avut 
un mare ecou în lingvistica internaţională: „Chiar acolo unde nu a făcut 
şcoală în sensul academic al termenului, savantul a impus o direcţie și 
un anumit nivel al travaliului științific, ceea ce demonstrează o viziune 
europeană asupra lingvisticii, aflată sub primatul istoriei și departe de 
orice abstractizări geometrice”. 


- Eugeniu Coşeriu aparține generaţiei de mari maestri ai ştiinţei limbajului. 
Contribuţia sa la progresul teoriei lingvistice este recunoscută pe plan mon- 
dial. Amploarea intereselor sale științifice, profunzimea analizelor sale justi- 
fică pe deplin o reflecţie profundă si continuă asupra studiilor lui Coșeriu. 


Asa cum știm, el are meritul de a fi depășit dihotomia susținută de F. de Saus- 
sure între structură și istorie (aporia nu există, afirmă Coșeriu: antinomia sin- 
cronie / diacronie „nu aparţine planului obiectului, ci planului de cercetare”), 
recuperând astfel schimbarea lingvistică, adică dezvoltarea limbilor ca obiect 
credibil de cercetare. 


Maestrul de la Tiibingen a ştiut să meargă mult mai departe, dincolo de con- 
ceptiile reductive ale unei lingvistici desprinse de uz („limba funcționează 
şi există în mod concret în vorbire”), deschizând astfel calea spre varietatea 
internă a sistemelor lingvistice în articularea lor diversă, inclusiv spre dimen- 
siunea strict textuală în celebra sa trihotomie a planurilor limbajului. 


As spune că Eugeniu Coșeriu s-a situat la răscruce între structuralism, 
lingvistica istorică si variabilitatea limbajului, explorând până în profunzime 
noi frontiere de cercetare, ducând studiul limbajului până la ultimele sale li- 
mite. În felul acesta, el a urmărit obiectivul elaborării unei lingvistici cu ade- 
vărat integrale. 


Or, o articulare atât de extinsă de interese și o viziune a ansamblului atât de 
pregnantă ar fi fost suficiente ele singure să explice aprecierea si respectul de 
care se bucura. Trebuie însă să ținem cont si de personalitatea sa culturală, 

de forța sa intelectuală, despre care vorbeşte Tullio De Mauro, de capacitatea 
sa permanentă de a crea, oriunde s-ar fi stabilit — în Italia sau în Uruguay, în 
Spania sau in Germania, fără să uite vreodată România sa natală — noi tra- 
see de cercetare, formând discipoli si transmitándu-le pasiunea sa pentru 
lingvistică. 

Figurá polarizantă care se ridică deasupra oricărei apartenente etnice, E. Co- 
şeriu a fost luat ca punct de referință de către mulți cercetători de diferite 
naționalități. Prin urmare, nu e deloc întâmplător faptul că volumul nostru 
omagial întrunește contribuţiile unor lingviști italieni, români, spanioli, aus- 
trieci, sloveni, fiecare dintre aceştia recunoscându-se chiar și într-un singur 
fragment al teoriei maestrului. Cu toţii confirmám, prin propriile texte, apar- 
tenenta noastră la această familie de discipoli coserieni. 


- Printre colaboratorii la acest volum se numără si prof. Giancarlo Bo- 
lognesi, un vechi prieten al lui Coșeriu, care în contribuţia sa se referă 
la un aspect aproape inedit: Eugenio Coseriu e il „Sodalizio Glottologico 
Milanese”. 


- Într-adevăr, Giancarlo Bolognesi evocă crámpeie din prietenia sa cu Euge- 
niu Coseriu, dar si o secvență importantă din perioada italiană, activitatea 
din cadrul Societăţii de Lingvistică de la Milano. 


Se ştie că E. Coșeriu, după absolvirea studiilor la Universitatea din Roma, 
unde își luase si doctoratul în filologie, merge la Milano ca profesor de limba 
română la universitate. Date fiind vremurile grele de atunci, începe să cola- 
boreze la enciclopedia Hoepli. Pentru a-şi câştiga existenţa, se angajează si 
ca jurnalist la cotidianul „Corriere Lombardo”, înființat imediat după război. 
Câtă energie trebuie să fi avut dacă în paralel s-a înscris și la Facultatea de 
Filozofie a Universităţii din Milano! Ştim că în câțiva ani va absolvi cu succes 
şi această facultate si își va lua al doilea doctorat în filozofie. 


— Cât priveşte colaborarea la „Corriere Lombardo”, G. Bolognesi consideră 
că ar fi interesant să se vadă în ce măsură E. Coșeriu, prin articolele sale, a 
contribuit la formarea unui nou tip de limbaj publicistic din acea perioadă’. 


- Într-adevăr, G. Bolognesi era ferm convins că E. Coșeriu a contribuit la for- 
marea stilului publicistic din acea epocă, mai ales că la „Corriere Lombardo” 
mai colaborau alți doi lingviști, notorii astăzi: Ed. Sogno si G. Bonfante. Or, 
specialiștii care s-au ocupat de istoria limbii italiene din anii '40-'50 ai seco- 
lului trecut susțin că acest cotidian a fost inovator în ce priveşte limba italiană 
literară, propulsând un stil dezinvolt, plin de neologisme si destul de apropiat 
de italiana vorbită. 

- Anii petrecuți în Italia constituie o epocă prodigioasă din biografia lui 
Coșeriu, o epocă de formare, dar si de afirmare în același timp. 


- Sunt întru totul de acord! G. Bolognesi, discipol direct al lui V. Pisani, 
l-a cunoscut pe Eugeniu Coșeriu în 1946, primele lor întâlniri având loc la 
Institutul de Lingvistică al Universităţii din Milano, apoi la şedinţele So- 
cietátii de Lingvistică. Tot de la el aflăm că E. Coşeriu era printre cei mai 
activi membri ai societăţii. Dacă vă amintiţi, în textul lui Bolognesi avem 
consemnată această activitate pas cu pas, aproape ca într-un proces-verbal. 
De fapt, pentru a-şi pregăti textul, autorul chiar a mers la bibliotecă si s-a 
documentat la modul cel mai serios. În plus, a găsit procesele-verbale ale 
şedinţelor Societăţii de Lingvistică si le-a cercetat amănunțit. Din recon- 
stituirea pe care o face, aflăm că deja la prima ședință, după inaugurare, 
Coșeriu a vorbit Despre etimologia cuvântului sárbo-croat bugarstina, cân- 
tec epic în versuri lungi, contestând cu argumente solide ipotezele propuse 
anterior. 


— Pe de altă parte, e interesant să vedem cát din această prodigioasă ac- 
tivitate are tangente cu limba și cultura română. 


— Se pare că la şedinţele din 1948 Coșeriu a prezentat două comunicări in 
acest sens: „Fonemul implicit” în română şi Limba lui Ion Barbu (cu unele con- 
sideratii referitoare la limbile învăţate). lar în 1949 se va ocupa de tema Limbă 
şi regim în România. 


Cert este că și după plecarea sa din Italia, Coșeriu a continuat să colaboreze 
cu Societatea de Lingvistică din Milano, care îl invita de fiecare dată când 
organiza vreo manifestare ştiinţifică. Bunăoară, la congresul prilejuit de cea 
de-a 50-a aniversare a societăţii (8-10 octombrie 1998), lui Coșeriu i s-a in- 
credintat să prezinte conferința în plen „Lingvistica europeană după F. de 
Saussure”, care a avut un mare succes. 


- Revenind la volumul omagial, în contribuţia dvs. - Aspetti del metalin- 
guaggio di Eugenio Coseriu: fortuna e recepimento nel panorama linguisti- 
co italiano, scrisă împreună cu Raffaella Bombi, — vă referiti la impactul 
pe care l-a avut sistemul conceptual al lingvisticii integrale în Italia, în 
special în dicționarele de lingvistică. 


— Să spunem din capul locului că modelul clasic curent al varietátii lingvistice 
în practica științifică europeană i se datorează lui Eugeniu Coșeriu, care, în 
cadrul concepției sale despre limbaj, a elaborat o „taxonomie” formată dintr-un 
număr mare de concepte ce isi păstrează in continuare valoarea euristică, al- 
cătuind, totodată, un microsistem bine structurat și coerent. Este vorba, în 

primul rând, de parametrii esentiali ai varietátii — diatopie / sintopie, diastra- 
tie / sinstratie, diafazie / sinfazie —, dar si de distinctii precum limbá istoricá / 
limbă funcțională, arhitectura / structura limbii etc. 


În general, referinţe la teoria si conceptele coșeriene se găsesc nu doar în dic- 
tionarele de lingvistică, cum ar fi Dizionario di linguistica (Roma, Cardona, 
1988), Dizionario di linguistica e di filologia, metrica, retorica (Torino, Bec- 
caria, 1994), Breve dizionario di linguistica (Roma, Casadei, 2001) s. a., ci 
si in cele explicative, precum Grande Dizionario Italiano dell'uso al lui T. De 
Mauro (Torino, 1999), care gloseazá termenii diatopic / diatopie, diastratic / 
diastratie, diafazic / diafazie s.a. 


- Concluzia dvs. este cá, desi conceptele care au avut cea mai mare re- 
zonantá sunt cele referitoare la dimensiunile varietátii, ele devenind 
indispensabile pentru orice cercetátor, in lingvistica italianá se cunosc 
toate distinctiile metodologice stabilite de E. Coseriu. 


- Într-adevăr așa este. Teoria lui E. Coșeriu este foarte bine cunoscută printre 
romaniștii italieni și printre profesorii de lingvistică, în general, grație tra- 
ducerilor din opera sa în italiană. Teoria del linguaggio e linguistica generale a 
apărut la Bari în 1971, iar în 1973 s-au publicat celebrele Lezioni di linguis- 
tica generale (Torino, Boringhieri, 1973), după care s-a făcut ediția spaniolă, 
considerată astăzi a fi ediția de referință. Au urmat apoi Sincronia, diacronia 
e storia. Il problema del cambio linguistico (Torino, Boringhieri, 1981) si Lin- 
guistica del testo. Introduzione a una ermeneutica del senso (prima editie in 
1997), in excelenta traducere a dnei Donatella Di Cesare, discipolá directá 
a lui E. Coșeriu. lar ultimele volume publicate în italiană sunt Il linguaggio e 
l'uomo attuale. Saggi di filosofia del linguaggio (Prefazione di Tullio de Mauro, 
a cura di Cr. Bota e M. Schiavi, 2007) si Storia della filosofia del linguaggio (a 
cura di Donatella Di Cesare, Carocci, Roma, 2010). 


- Oricum, in italiană existau mai multe volume decât în limba română. 
Revenind la volumul editat de dvs., vreau să spun că se deosebeşte de 
celelalte omagii aduse lui Eugeniu Coșeriu în străinătate prin numărul 
mare al participanţilor şi, în consecinţă, prin tematica extrem de vastă 
pe care o abordează, fiind, totodată, cea mai substanţială dedicație în 
acest sens. 


- La elaborarea volumului au colaborat, cu texte omagiale, așa cum spuneam, 
specialişti de primă mână din mai multe ţări europene. Cu toate acestea, ling- 
vistica italiană este cel mai bine reprezentată, atât ca număr de colaboratori, 
cât şi ca amploare a tematicii abordate. Mă refer la Maria Patrizia Bologna 

(„Au delà de l'arbitraire du signe": iconicità e metafora nell'architettura della 
lingua), la Emilia Calaresu (Le violazioni" della norma. Percorsi aperti dal- 
le riflessioni teoriche di Eugenio Coseriu), Teresa Ferro (Eugenio Coseriu e la 
complessa vicenda di un testo romeno del secondo Settecento), Fabiana Fusco 
(E. Coseriu e l'interferenza negativa: spunti per una riflessione), Celestina Mi- 
lani (Lingua di emigrati italiani in ambiente anglofono: il caso del Nordameri- 
ca), Addolorata Landi (Sul modello interpretativo coseriano. „Explication de 
texte"), Moreno Morani (Sensum de sensu, verbum e verbo. Riflessioni su teoria 
e storia della traduzione in margine a uno scritto di Eugenio Coseriu), Luciano 
Giannelli (Lessematica e etnolinguistica), Federico Vicario (Tra caldo e freddo. 
Sui gradi di un'antonimia), Umberto Rapallo (Il dilemma della diacronia e i 
ritmi del tempo storico), Carlo Consani (Commutazione e mescolanza di codi- 
ce in testi greci della Sicilia tardo-antica e protobizantina), Roberto Gusmani 
(Graziadio Isaia Ascoli: impegno civile e questione linguistica nell Italia unita), 
Daniele Maggi (Solecismi metrici e costanza ritmica: versi ipometri e ipermetri 
in due poemetti in camerinese di Quinto de Martella (1912-1984), Marco Man- 
cini (Latina antiquissima II: ancora sullepigrafe del Garigliano), Giovanna 
Massariello Merzagora (Repertorio linguistico, regionalitá e traduzione). 


Dintre lingvistii spanioli prezenţi în acest volum omagial, îi mentionez pe 
Benjamin Garcia Hernández (La semantica de Eugenio Coseriu: significación 
y designación), Rosario González Pérez (Variaciones en el análisis estructural 
del léxico: límites y aplicabilidad), Jairo Javier García Sánchez (Tomo y me voy. 
Entre el influjo bíblico y la gramaticalización obvia) si José Polo (En torno a la 
obra de Eugenio Coseriu. Cabos sueltos retrospectivos [1979-2002]). 


În ce priveşte lingvistica românească, aceasta a fost reprezentată de Ileana 
Oancea (Un uomo universale: Eugenio Coseriu) şi Marius Sala (Ricordo di Eu- 
genio Coseriu). 


- Dl academician Marius Sala evocă momentul istoric în care l-a cu- 
noscut pe E. Coșeriu prin intermediul studiului La geografia lingüísti- 
ca, pe care Al. Rosetti îl adusese în 1957 de la Congresul Internaţional 
de Lingvistică de la Oslo, unde îl întâlnise pe E. Coseriu. Cei trei mari 
lingviști români care participaseră la congres — Al. Rosetti, I. Iordan 
si Al. Graur - se întorseseră entuziasmați de acel tânăr de numai 36 de 
ani, care, potrivit lui Iordan, „e mare, stie multe lucruri si le stie bine”. 


- Într-adevăr, dl Marius Sala se referă pe larg la acest moment istoric. Reve- 
nind la volum, dvs. abordati tema La théorie d'Eugenio Coseriu et la linguis- 
tique soviétique. lar ultimele douá contributii sunt cele semnate de Michele 
Metzeltin de la Universitatea din Viena, I] romeno tra le lingue romanze: uno 

studio di tipologia dinamica, şi Mitja Skubic, de la Universitatea din Ljubliana, 
Otro dia — a doua zi. 


- Se poate vorbi despre un model Coșeriu — uman, intelectual, profesi- 
onal - în cadrul comunităţii ştiinţifice de astăzi? Care ar fi trăsăturile 
esenţiale ale acestui model? 


- Comunitatea științifică a lingvistilor poate si trebuie să păstreze figura lui 
Eugeniu Coșeriu ca pe un model din mai multe considerente. În primul rând, 
pentru bogăţia și multitudinea intereselor sale: e dificil să găseşti un dome- 
niu sau subdomeniu de cercetare care să nu fi fost explorat de E. Coșeriu. 


În al doilea rând, E. Coșeriu trebuie apreciat pentru faptul că a ştiut să recom- 
pună unitatea lingvisticii prin intermediul unei revizuiri rafinate a celor două 
dihotomii saussuriene (mai bine zis, ale vulgatei saussuriene) care riscau să 
conducă la rupturi si exasperare. Este vorba, asa cum spuneam, de depási- 
rea antinomiei în care sincronia era opusă diacroniei (distincţia nu aparţine 
planului obiectului, ci planului cercetării, precizează Cogeriu) si, pe de altă 
parte, de antinomia langue vs parole, care, în viziunea lui Coșeriu, nu cuprin- 
de realitatea complexă a limbajului, necesitând un construct suplimentar cu 
bătaie lungă si cu mare forță explicativă, cum e cel de normă. 


În plus, din unghiul teoretic din care analizăm plurilingvismul, categorizarea 
variabilitátii interne a sistemelor în funcție de astfel de parametri, cum ar fi 
diatopia, diastratia şi diafasia, precum şi postularea conexá a polaritátii termi- 
nologice architetură vs. structură, limbă istorică vs. limbă funcțională constituie 
achiziții devenite deja clasice, adică un bun comun al lingvisticii europene si 
internaționale care ne permit nouă, cercetătorilor, să corelăm matricea sin- 
cronică si descriptivă cu reflecții atente asupra uzului lingvistic. 


- În calitate de director al Centrului International de Plurilingvism, vă 
rog să prezentaţi activitatea dvs. pentru cititorii revistei „Limba Româ- 


2» 


na. 


- Centro Internazionale sul Plurilinguismo, unic in Italia, a fost inaugurat la 
Universitatea din Udine la 1 ianuarie 1993, primul său director fiind regre- 
tatul Roberto Gusmani, maestrul meu si un foarte bun cunoscátor al teoriei 
lui E. Coșeriu. 


Creat dupá modelul renumitului Centre International de Recherche sur le Bi- 
linguisme al Universitátii Laval din Québec, fondat in 1967, care a fost trans- 
format apoi in Centre interdisciplinaire de recherches sur les activites langagières, 
centrul nostru a fost constituit la Udine in virtutea pozitiei sale geografice: 

orașul nostru se află la confluența mai multor arii culturale si lingvistice — cu 
Austria, cu țările din Europa Centrală si cu Balcanii si, în același timp, cuprin- 
de aria lingvistică Friuli — Venezia — Giulia, extrem de complexă. 


În ce priveşte plurilingvismul, acesta reprezintă astăzi mai curând o normă 
decât o excepție în majoritatea comunităților lingvistice. În plus, în contex- 
tul actual al componenţei multietnice si multiculturale a țărilor din Uniu- 
nea Europeană, dimensiunea varietátii a dobândit o importanță majoră. Or, 
această dimensiune este intrinsecă tuturor sistemelor lingvistice. Coabitarea 
mai multor limbi atât funcţionale, cât şi istorice (în terminologia lui E. Co- 
şeriu), modalităţile lor de interacțiune, natura fenomenelor şi a categoriilor 
în care ele pot fi clasificate, regulile ce ghidează uzajul alternativ al codurilor, 
implicaţiile sociale şi formative ale plurilingvismului reprezintă, în linii mari, 
tematica de cercetare a centrului nostru. 


- Dle profesor, vă mulţumesc pentru amabilitatea de a purta acest dia- 
log! 


Note | ! E. Coseriu, Il cambiamento linguistico non esiste, text 
publicat in „Linguistica nuova ed antica" Rivista annuale 
di Linguistica Classica Medioevale e Moderna 1, 1983, 
preluat apoi în J. Lüdtke, J. Albrecht, H. Thun (ed.), Ener- 
geia und Ergon. Sprachliche Variation — Sprachgeschichte — 
Sprachtypologie. Studia in honorem Eugenio, Tübingen, 
Narr, 1988, vol. I. 

? Ase vedea recenzia noastrá la acest volum: E. Bojoga, 
Studi in memoria di Eugenio Coseriu. A cura di Vincenzo 
Orioles, ,Plurilinguismo”. Contatti di lingue e cultu- 
re. Udine, 2003, 435 p., in „Dacoromania”, 2004-2008, 
p. 339-350. 

3 G. Bolognesi, Eugenio Coseriu e il „Sodalizio Glottologi- 
co Milanese". Il noviziato scientifico, in Studi in memoria di 
Eugenio Coseriu. A cura di Vincenzo Orioles, , Plurilingu- 
ismo”. Contatti di lingue e culture. Udine, 2003, p. 44-46. 

Viorica-Ela CARAMAN în dialog 
cu Eugenia BOJOGA 
Lingvistica lui Eugeniu Coșeriu - un 

mobil continuu al formării intelectuale 


- Stimată doamnă profesoară Eugenia Bojoga, 
interviul nostru este prilejuit de inaugurarea 
Şcolii de vară „Eugeniu Coșeriu si paradigme 
ale lingvisticii actuale” de la Cluj din acest an, 
al cărei inițiator şi director sunteţi. Preocupa- 
rea dumneavoastră pentru valorificarea operei 
coseriene este impulsionatá de responsabili- 
tatea sui-generis a unei legáturi de rudenie cu 
marele savant sau provocarea intelectualá in 
acest sens se manifestá oarecum independent 
de sensibilitatea sanguiná? 


— Cu certitudine, provocarea intelectuală a fost 
cea care m-a determinat să renunţ, în 1993, la pre- 
ocupările mele legate de istoria literară și să mă 
orientez spre lingvistică. Am simţit atunci un fel 
de necesitate láuntricá de a face acest pas decisiv. 
Ca și când lingvistica ar fi dobândit dintr-odată 
pentru mine un sens profund. Nu mă gândeam 
la dificultățile unei noi specializări, la efortul in- 
telectual care mă aștepta. Am avut clară în minte 
doar conștiința faptului că trebuie să fac acest lu- 
cru. Mi se părea și un domeniu mult mai incitant, 
dacă vreți, decât literatura. Eugeniu Coșeriu însă 
nu m-a influențat direct, adică nu mi-a spus să 
abandonez doctoratul în literatură și să încep să 
mă ocup de lingvistică. De altfel, şi cu discipolii 
săi direcți a procedat la fel, niciodată nu le-a im- 
pus nimic, i-a lăsat pe ei înşişi să decidă. 


E adevărat însă cá în 1992 imi adusese din Ger- 
mania vreo 20 de cărți din opera sa, iar pe unele 

îmi scrisese câte o dedicație. Or, una din aceste dedicatii, de pe volumul Die 
Geschichte der Sprachphilosophie von der Antike bis zur Gegenwart!, sună ast- 
fel: „Nicht vergessen) Der Name Eugenia verpflichtet!”, ceea ce în traducere 
ar însemna: „Să nu uiti! Ai obligaţie față de numele Eugenia! Firește, un 
îndemn implicit la a-mi valorifica potenţialul intelectual, aşa cum făcuse el 
însuși, dat fiind faptul că numele imi este dat tocmai în onoarea sa. 


În acest sens, provocarea intelectuală, văzută ca o energie a începutului, ca o 
stare impetuoasá, a fost cea care mi-a suscitat curiozitatea si interesul pentru 
lingvistică. „Sensibilitatea sanguină”, cum ziceti dvs., mi-a fost un sprijin con- 
tinuu în momentele grele ale urcusului pe treptele acestei initieri. Altfel spus, 
sensibilitatea sanguină mi-a oferit stabilitate si continuitate pe această cale 
inefabilă a cunoașterii, determinându-mă apoi să mă implic în promovarea și 
traducerea operei coseriene. 


Or, pe această cale a asimilării lingvisticii integrale, am avut din capul locu- 
lui un mare noroc. În primăvara anului 1993 am ajuns la Universitatea 
»Babes-Bolyai” din Cluj-Napoca, unde se configurase deja, graţie dlui prof. 
Mircea Borcilă, un cerc de lingvistică integrală, format din studenţi, maste- 
ranzi şi doctoranzi, pasionaţi cu toţii de știința limbajului și buni cunoscători 
ai teoriei lui E. Coșeriu. 


Cât priveşte implicarea propriu-zisă, am început cu prima carte — Introducere 
în lingvistică — pe care am tradus-o din spaniolă, împreună cu Elena Ardelea- 
nu, in 1994, crezând că va fi o surpriză pentru E. Coșeriu. Reacţia a fost însă 
una critică: de ce am început cu acest volum elementar, pe care îl scrisese în 
primii ani de activitate didactică, când era profesor la Universitatea din Mon- 
tevideo? I-am răspuns atunci cá este cartea cea mai indicată pentru studenții 
din anul I de la universităţile noastre, deoarece le oferă o orientare de princi- 
piu în problematica mult mai complexă a disciplinelor lingvistice. Fără acest 
manual introductiv, studenţii nu ar putea înţelege Lectiile de lingvistică gene- 
rală, de exemplu, sau Sincronie, diacronie si istorie. În acest sens, dl M. Borcilă 
scrie în Cuvânt-înainte că volumul reprezintă una dintre cele mai bune intro- 
duceri de care dispune disciplina lingvistică pe plan internaţional, constitu- 
ind totodată si „punctul de plecare — istoric si logic, cel mai avantajos — spre 
zările conceptuale pe care se va configura, apoi, cea mai cuprinzătoare si mai 
temeinică doctrină teoretică în lingvistica timpurilor noastre ?. 


Cert este că lectura acestei cártulii de 143 de pagini a fost pentru mine o reve- 
latie: am înţeles atunci cât de interesantă poate fi lingvistica. Mi-am dat sea- 
ma totodată că este vorba de un alt mod de a face lingvistică, de un alt fel de a 
interpreta logosul uman și de a explica cum funcționează limbile particulare 
ca forme istorice ale limbajului. După aceea am tradus Lecţii de lingvistică 
generală, volumul complementar celui dintâi si alte studii. 

- Ce ati remarcat nou în concepţia lui Coșeriu atunci, la început? 


- Pentru mine totul era de o noutate absolută. Ca si discipolii lui Coșeriu, cu 
care am purtat apoi ample dialoguri, pot spune si eu că am constatat, în pri- 
mul rând, limpezimea și claritatea expunerii. În studiile lui Coşeriu nu avem 
de-a face cu un stil alambicat care să-ţi dea bătăi de cap atunci când il citeşti, 
cum se întâmplă în cazul atâtor lingviști, ci totul este expus în mod limpede, 
aproape pe înţelesul tuturor. 


În al doilea rând, am remarcat profunzimea gândirii lui Coșeriu, funda- 
mentele sale filozofice. Dar dincolo de aceasta, Eugeniu Coseriu a știut sá 
se exprime fără artificii de prisos, cu o responsabilitate aparte pentru fieca- 
re cuvânt, pentru fiecare frază scrisă. Limbajul tehnic coserian este accesi- 
bil oricărei persoane culte, iar stilul său este antrenant și interesant. lată un 
exemplu sugestiv din Creaţia metaforică în limbaj: „Cuvintele se schimbă 
continuu, nu numai din punct de vedere fonic, ci şi din punct de vedere se- 
mantic, un cuvânt nu este niciodată același; am spune mai curând că un cu- 
vânt, considerat în două momente succesive ale continuității folosirii sale, 
nu este «ni tout à fait un autre, ni tout à fait le méme». În fiecare moment 
se manifestă ceva care a existat deja și ceva care n-a existat niciodată inain- 
te: o inovaţie în forma cuvântului, în folosirea sa, în sistemul său de asoci- 
atii. Această schimbare continuă, această názuintá neîntreruptă de creaţie 
si de re-creatie, în care, ca pe nişte pânze ondulate cu mii de nuanţe sau ca 
pe suprafața scânteietoare a mării în bătaia soarelui, în nici un moment nu 
se poate fixa un sistem static concret, deoarece în fiecare moment sistemul se 
frânge pentru a se reconstitui si pentru a se frânge din nou în momentele 
imediat succesive — această schimbare continuă este tocmai ceea ce numim 


realitatea vie a limbajului”. 


De altfel, dna prof. Ana Agud de la Universitatea din Salamanca îmi spunea 
în cadrul Primului Colocviu „E. Coseriu”, organizat în aprilie 1992 la Uni- 
versitatea din lași, că, asumándu-ti teoria lui Eugeniu Coșeriu, poti lucra în 
cele mai diverse domenii și cu cele mai diferite „obiecte” și niciodată nu vei fi 
obligat sá recurgi la o singură metodă care ar putea să-ţi restrángá perspecti- 
va. I-am dat dreptate, deoarece pe parcurs aveam sá mă conving si eu că ceea 
ce oferă lingvistica integrală este o mare libertate metodologic, alături de o 
concepție temeinică si inovatoare asupra limbajului, cu o serie de distincţii 
riguroase indispensabile. În interviul pe care l-am realizat ulterior, doamna 
Ana Agud afirma că Eugeniu Coșeriu a introdus multă imaginaţie în teoria 
lingvistică, fiind capabil să vadă în același timp mai multe planuri ale limba- 
jului şi să integreze în concepţia sa mai multe perspective decât alți lingviști. 
Or, acest lucru le-a lărgit orizontul si discipolilor săi directi, precum si nouă, 
discipolilor săi indirecti. 

Revenind la începuturi, am fost impresionată, de asemenea, de cunoașterea 
profundă a mai multor limbi, foarte diferite între ele. E. Coșeriu, încă fiind la 
liceu, şi-a format propria sa metodă de a studia o limbă: în câteva săptămâni era 
în stare să parcurgă si să asimileze un manual de gramatică, apoi începea să-și 
consolideze cunoștințele citind literatură în limba respectivă. Mi-am dat seama 
mai târziu — când am avut marea șansă de a locui în casa sa de la Kirchentellins- 
furt, lângă Tübingen — că avea o mare pasiune pentru lectură, dar și o memorie 
ieșită din comun: era capabil să rețină absolut tot ce citea / vedea o singura 
dată. Nu în ultimul rând, m-a impresionat relația cu discipolii săi in care vedea 
parteneri de dialog și copărtași la edificarea lingvisticii integrale. 


- Veniti din Basarabia, ati făcut studii la Chișinău, ati adoptat apoi cos- 
mopolitismul clujean ca trambulină pentru deschiderea europeană. Vă 
rog să rezumati acest traseu pe filiera motivatiei coseriene. 


— Aş putea aproxima acest traseu parafrazându-l pe Albert Einstein, conform 
căruia lucrul cel mai frumos pe care îl putem trăi este misterul sau tainicul. 
Acesta este simtámántul ce stă la baza artei autentice, dar si a ştiinţei adevá- 
rate. Cine nu-l cunoaște, cine nu se mai poate minuna, acela are ochii închiși 
şi sufletul mort, afirmă celebrul fizician. Or, cunoaşterea a ceva de nepătruns 
la prima vedere, cunoașterea manifestărilor celei mai adânci rațiuni și a celei 
mai luminoase frumuseți, ce ne sunt accesibile aparent în formele lor exteri- 
oare, această cunoaștere și acest simtámánt constituie misterul etern al vieţii 
şi misterul etern al limbajului, ca factor primordial al ființei umane. 


Când s-au produs evenimentele din vara anului 1991 — destrămarea Uniunii 
Sovietice si declararea independenţei Republicii Moldova — si Eugeniu Cose- 
riu a venit la Chișinău, după 51 de ani de absenţă, eram aspirantá la Academia 
de Științe a Moldovei, la Institutul de Limbă și Literatură. Făceam doctoratul 
în istoria literaturii române, perioada pașoptistă. Atunci mi-a venit ideea să má 
reprofilez pe lingvistică, mai ales că în martie 1992, când lui E. Coșeriu i-a fost 
acordat titlul de doctor honoris causa al universităţii din Cluj-Napoca, am avut 
marele noroc să-l cunosc pe prof. Mircea Borcilá. Spunándu-i că as vrea sá fac 
lingvistică, dl Borcilă m-a încurajat cu multă căldură, așa cum știe să o facă cu 
toti cei care îi stau în preajmă, si în felul acesta am ajuns la Cluj. Îmi amintesc 
foarte bine că nu-i mărturisisem nici măcar unchiului meu, doar mătușii Iulia 
Coseriu de la București, care însă m-a avertizat că îmi va fi foarte greu să încep o 
specializare în lingvistică. Totuși, atunci când E. Coșeriu a aflat despre această 
decizie a mea - venise în Romania —, a zâmbit enigmatic, iar ochii săi aveau o 
strălucire aparte. Ca si când „cotitura lingvistică” din biografia mea ar fi ținut de 
ordinea firească a lucrurilor. 


La Universitatea din Cluj am început să merg la cursurile si seminariile de 
Introducere în lingvistică, Istoria filozofiei limbajului, Semiotică, Lingvistica tex- 

tului etc. Era o lume total nouă, pe care o descopeream pas cu pas si care má 
fascina tot mai mult. Am susținut apoi teza de doctorat, sub îndrumarea prof. 
M. Borcilă (în mai 1999), la care a asistat şi prof. E. Coşeriu, fără să intervină 
deloc. Cel care a vorbit în contextul respectiv a fost Adrian Marino. În ajunul 
susținerii îi mărturisea lui Coșeriu că el, de regulă, nu trece pragul Facultăţii 
de Litere a Universităţii din Cluj, dar că de data asta va face o excepţie. De 
altfel, de fiecare dată când venea la Cluj, E. Coşeriu se întâlnea cu Adrian Ma- 
rino, fie că îl vizita la el acasă, fie că luau masa împreună la Casa Universitari- 
lor. Fiindcă am asistat și eu la aceste întâlniri „între prieteni”, îmi amintesc că 
dl Marino l-a întrebat odată: „Eugen, ce zici, se mai simte accentul meu mol- 
dovenesc?”. Nu bánuiam că celebrul critic literar era frământat de complexe... 


În ce priveşte procesul didactic, am început să mă integrez pas cu pas în 
colectivul Catedrei de limba română și lingvistică generală, al cărei șef de 
atunci, dl prof. dr. Gligor Gruitá, un lingvist foarte serios si un om de o mare 
fineţe, m-a întrebat în toamna lui 1997 dacă nu aș dori să rămân la catedră. În 
1998 am avut concursul pe post, după care am început să tin seminarii si sá 
predau cursuri atât de Lingvistică generală, cât şi de Limba română contempo- 
rană. Lexicologie şi semantică. După un semestru, noi, cei care eram speciali- 
zati în lingvistică, am avut marele noroc să ne putem constitui într-o catedră 
separată, condusă de dl prof. Mircea Borcilă. Au fost, cu certitudine, cei mai 
frumoși ani din existenţa grupului nostru de coserieni de la Cluj. 


La Universitatea din Cluj am continuat studiile nu doar de doctorat, ci am 
făcut şi a doua facultate: spaniolă-germană. Învăţarea limbii germane a fost și 
este una din cele mai mari, dar si mai fascinante provocări intelectuale pentru 
mine. Prin urmare, nu pot spune că am făcut studii la Chişinău, iar la Cluj 
mi-am însușit cosmopolitismul locului, deoarece am studiat tot timpul. Mai 
curând aș afirma că la Universitatea de Stat din Chișinău aventura cunoașterii 
doar a început, însă ea continuă. Cred că provocarea intelectuală tocmai asta 
şi înseamnă: să deschizi cu aceeaşi curiozitate orice carte proaspăt tipărită, să 
te apropii cu același interes de orice concepție lingvistică si să impártásesti 
studenților din ceea ce ştii ca si când ai face-o pentru prima oară. 


Pe de altă parte, statutul de cadru didactic al Universităţii „Babeş-Bolyai” din 
Cluj mi-a oferit într-adevăr multiple posibilități de a pleca cu burse de cer- 
cetare în Spania si Germania, facilitându-mi si participárile la congrese inter- 
nationale, precum si diverse colaborări în cadrul unor proiecte de anvergură, 
cum a fost cel de la Universitatea „Karl Eberhard" din Tübingen — „Eugenio 
Coseriu — Erfassung und Publikation unveróffentlichter Manuskripte”. În 
plus, în perioada 2004-2007 am avut marea şansă de a preda la Universitatea 
Carolină din Praga, unde m-am inițiat în limba și cultura cehă. În prezent mă 
aflu la Universitatea din Viena ca profesor invitat pentru semestrul de iarnă 

2012-2013. Deci, iată, aventura cunoașterii continuă atâta timp cât suntem 
deschişi la minte si la suflet, atâta timp cât acceptăm ideea cá putem învăța 
din orice si de la oricine, chiar si de la studenții nostri. 


- Nu sunt puţine cazurile în care o carieră științifică este irigată, într-un 
mod mai mult sau mai puțin complementar, de variaţii ale specializări- 
lor. Ati avut si dumneavoastră fluctuații în aventura cunoașterii? 


— Aşa cum vă spuneam, eu am venit dinspre literatură spre lingvistică, ceea 
ce a însemnat un atu din capul locului. Experienţa din domeniul literaturii 
îmi este de un real folos si mă ajută în asimilarea limbilor străine, dar si în 
activitatea mea, inclusiv cea didactică (aici la Universitatea din Viena am și 
un curs de literatură română, proza interbelică). Prin urmare, am preluat de 
la unchiul meu metoda de a învăţa o limbă străină, citind cât mai multă lite- 
ratură în acea limbă. 


Când am avut prima bursă la Universitatea din Tiibingen, în 1996, şi am locu- 
it în vila lui Coșeriu din Kirchentellinsfurt, tentatia cea mai mare o reprezen- 
tau cărţile de literatură în germană, spaniolă, italiană, franceză, rusă etc. Pe 
atunci îl citeam pe Mario Vargas Llosa, unul dintre autorii mei preferaţi. Îmi 
amintesc că într-o zi am descoperit Pantaleón y las visitadoras şi am început sá 
citesc romanul. Seara, la cină, E. Coşeriu m-a întrebat ce zic de inventivitatea 
căpitanului Pantaleon Pantoja care în roman creează SVGPEA (Servicio de 
Visitadoras para Guarniciones, Puestos de Frontera y Afines)? A doua seară, fi- 
indcă tocmai ajunsesem la episodul în care căpitanul fusese retrogradat, m-a 
avertizat să nu-mi fac probleme, fiindcă va fi exilat în munţii Anzi, dar se va 
descurca si acolo... L-am întrebat atunci când citise romanul, deoarece astfel 
de detalii poti retine doar după o lectură recentă, la care E. Coșeriu mi-a rás- 
puns: „Atunci când s-a publicat, adică in 1973". 


As putea aduce multe alte exemple de genul acesta. Bunăoară, în 1999 veni- 
se la Cluj și după o conferinţă a intrat în biroul meu. A observat pe un raft 
colecția KAaccuku u coepeweuuuku din biblioteca mea de literatură rusă si a 
reperat un volum - cred că IHoeecmu u pacckaawi — de M. Caarbikos-IleApug 
şi m-a întrebat dacă printre texte e si TTosecmo o mom, kak odun myxcux deyx 
eeneparos npokopmua. Într-adevăr era în volum si Coșeriu a început să-i redea 
conținutul întocmai. ÎI citise în liceu, atunci când, îndemnat de tatăl său, se 
delectase cu scriitorii clasici ruși, si îi plácuse foarte mult. 


Deci pentru Coșeriu lectura a însemnat cu adevărat o mare pasiune, din- 
colo de interesul lingvistic propriu-zis. Şi încă ceva, îi plăcea să citească şi 
romane polițiste, pe care le devora de-a dreptul! Era în stare să citească 
câte un roman pe noapte. Anamaria Coseriu-Pisani, una dintre fiicele sale, 
redactor la editura dtv (Deutscher Taschenbuch Verlag) din Miinchen, îi 

trimitea periodic prin poştă colete cu romane polițiste si niciunul nu rá- 
mânea necitit. 


În ce priveşte varietatea specializărilor, e firesc ca fiecare dintre noi — má re- 
fer la membrii Centrului de Studii „E. Coseriu” din Cluj — să ne profilăm pe 
un anumit subdomeniu al lingvisticii integrale. În afară de istoria lingvisticii, 
domeniile mele sunt lingvistica romanică, semantica si sociolingvistica. Dar 
mă pasionează în același timp domeniul traducerii, cel al lingvisticii textului 
şi învăţarea limbilor străine. 


— Care a fost temeiul intuitiei dumneavoastră care v-a fixat în zona Co- 
seriu? Si credeţi că este definitiv acest lucru? 


- Temeiul intuitiei mele ar trebui căutat în profunzimile fiinţei mele. În co- 
pilărie, când eram prin clasa a V-a, bunica mea mi-a arătat pentru prima dată 
pozele lui Eugeniu Coșeriu — pe care le păstra în taină si cu mare sfințenie — si 
mi-a spus că este un om mare, recunoscut în toata lumea. După ce am ascul- 
tat toată povestea cu sufletul la gură, se pare că i-as fi aruncat replica „eu îl voi 
cunoaște pe unchiul Eugen'”. Uitasem de acest episod, însă bunica mea, o 
fiinţă foarte inteleaptá, cu o inteligență nativă ieșită din comun, mi l-a amintit 
atunci când ne-am întâlnit cu toții în septembrie 1991 la Chișinău. 


Sunt ferm convinsă că menirea vieţii mele este sá mă „fixez în zona Coșeriu”, 
cum ziceti dvs. Aceasta nu înseamnă însă o închidere în limitele înguste ale 
unei discipline mai mult sau mai puţin anoste, cum ar putea să pară pentru 
unii lingvistica, ci, dimpotrivă, o deschidere spre varii domenii si un funda- 
ment hermeneutic interdisciplinar. În acest sens, teoria lui Coseriu este atât 
de vastă si de complexă, încât nu cred că mi-ar ajunge o viaţă întreagă sá ma- 
terializez ceea ce intentionez să fac de acum încolo. De altfel, în dezbaterea 
referitoare la orientările actuale din știința limbajului si locul ce-i revine lingvis- 
ticii integrale, exegeti remarcabili cum ar fi Mircea Borcilá* de la Universita- 
tea din Cluj sau Johannes Kabatek? de la Universitatea din Tübingen — ca sá 
mă limitez doar la două nume de rezonanță în acest domeniu - demonstrea- 
ză avantajele pe care le oferă teoria lui Eugeniu Coşeriu în comparaţie cu alte 
paradigme lingvistice la modă astăzi. 


— Vă rog sá ne vorbiti despre proiectele deja realizate pentru populari- 
zarea operei coseriene la care ati contribuit. 


- La popularizarea operei coseriene am contribuit împreună cu colegii mei 
de la Universitatea ,Babes-Bolyai” din Cluj şi sub îndrumarea directă a dlui 
prof. Mircea Borcilă. Astfel, am început cu numărul omagial al revistei „Echi- 
nox” din 1996 (nr. 10-11-12), intitulat Integralismul lingvistic, am continuat 
apoi, între anii 1999-2001, cu Dicţionarul de concepte ale lingvisticii integrale, 
un proiect la care am colaborat toti membrii Catedrei de lingvistică genera- 

lá şi semiotică: M. Borcilă, Emma Tămâianu, Lolita Zagaevschi, Oana Boc, 
Cornel Vilcu, Lucian Lazăr și subsemnata. Sper ca în viitorul apropiat să-l 
putem publica, deoarece nu reprezintă doar un inventar de termeni și con- 
cepte fundamentale ale lingvisticii integrale, ci chiar o scurtă introducere în 
opera lui E. Coșeriu. 


În 2001, cu ocazia aniversarii a 80-a a lui Eugeniu Coșeriu, am publicat un nu- 
măr omagial al revistei „Studia Universitatis Babes-Bolyai” (2001, nr. 4). Cât 
priveşte ultimele proiecte de anvergură, în 2009, împreună cu Oana Boc si 
cu Cornel Vâlcu, ajutaţi de alti colegi si ghidaţi permanent de dl prof. Mircea 
Borcilă, am reuşit să organizám cel de-al II-lea Congres International „Eu- 
geniu Coșeriu”. lar vara trecută, iată, am inaugurat Şcoala de vară „Eugeniu 
Coseriu si paradigme ale lingvisticii actuale”, care va continua în fiecare an. 


- Implicarea dumneavoastră în valorificarea operei lui Eugeniu Coșeriu 
v-a conferit un statut privilegiat. Puteţi să ne spuneți care sunt numele 
şi zonele geografice cele mai sensibile la impactul operei coseriene? Se 
ştie că în Spania, spre exemplu, s-au scris demult si doctorate pe tema 
integralismului coserian, apoi dl prof. José Maria Bernardo a publicat 
în 1995 monografia La construcción de la lingüística. 


— Spațiile culturale în care este valorizatá opera lui E. Coșeriu sunt, în primul 
rând, țările în care a studiat ori şi-a desfășurat activitatea, adică Italia, Uru- 
guay - si prin aceasta toată lumea hispanică — si Germania. În al doilea rând, 
sunt spaţiile culturale cu cea mai mare deschidere, cum ar fi Japonia si fosta 
U.R.S.S., unde a fost tradus cu multi ani în urmă. 


După schimbările din 1989 a devenit mult mai cunoscut si în țările din est 
unde până atunci nu prea se traduceau și nici nu se citau lingviști din lumea 
„burgheză, dar, paradoxal, lingvistii din U.R.S.S. o puteau face. 


De altfel, în ţările din blocul ex-sovietic s-au difuzat mai ales studiile lui Co- 
şeriu traduse în limba rusă. Îmi spunea Anna Oczko, bursiera noastră de la 
Universitatea Jagelonă din Cracovia, că, înainte de a veni la Cluj, i-a mărtu- 
risit profesoarei sale de lingvistică bucuria acestei participări, la care profe- 
soara respectivă i-a replicat că ea nu auzise de un lingvist pe nume Coșeriu 
(pronunţat românește, cu 5). A doua zi însă i-a dat telefon ca să-i spună că ea 
a citit mai multe studii scrise de Eugenio Coseriu (scris şi pronunţat cu s) în 
limba rusă... 


Cert este că până a se produce schimbările din 1989, lingvistii din țările afi- 
liate lagărului socialist se orientau după canonul oficial impus de Moscova si 
în acest domeniu. Or, odată cu schimbările politice s-a schimbat si situația 
în lingvistică. Să dau un exemplu: primul lingvist occidental tradus şi popu- 
larizat în Bulgaria după căderea comunismului a fost E. Coșeriu, cu volumul 

Lecţii de lingvistică generală, apărut în 1990, în traducerea dnei Maria Kito- 
va, distinsă hispanistá de la Universitatea din Sofia. La scurt timp, în 1995, a 
apărut si o monografie despre teoria lui E. Coșeriu în limba bulgară, scrisă de 
Ivan Kancev, şeful Catedrei de limbi romanice de la Universitatea din Sofia, 
intitulată Structuralismul dinamic în lingvistica actuală”. 


Dacă ar fi să reperăm zonele geografice cele mai sensibile la impactul operei 
coşeriene după tezele de doctorat si respectiv după monografiile dedicate 
lui E. Coșeriu, atunci ar merita să precizám că prima monografie a apărut 
în Germania și a fost scrisă de un japonez, Kenosuke Ezawa, și se numește 
Sprachsystem und Sprechnorm. Studien zur Coseriuschen Sprachnormtheorie 
(Tübingen, Niemeyer, 1985). Apoi au apărut alte două monografii în spa- 
Gul hispanic: una în Mexic şi alta în Spania. Cea din urmă - Funcionalim- 
so estructural y generativismo: aportaciones a un capitulo de la historia de la 
lingüística (Madrid, Alianza, 1982), al cărei autor este Victor Sánchez de 
Zavala - o confruntare directá a ideilor lui N. Chomsky cu fundamentele 
teoretice si epistemologice ale teoriei lui E. Coseriu. Tot în spaţiul hispanic 
au apárut apoi Logica y lenguaje en Eugenio Coseriu (Madrid, Gredos, 1993) 
de Antonio Vilarnovo Caamaño si La construción de la lingüística. Un debate 
epistemológico (Universitat de Valencia, 1995) de José María Bernardo. 


Cát priveste mediul academic francez, Colette Laplace a publicat la Paris 
Théorie du langage et théorie de la traduction: les concepts-clefs de trois auteurs: 
Kade (Leipzig), Coseriu (Tübingen), Seleskovitch (Paris) (1994), o valorificare 
a teoriei traducerii la E. Coseriu. 


As putea continua si cu alte titluri, inclusiv cu cele publicate de colegii mei 
E. Tămâianu, L. Zagaevschi, O. Boc, C. Vilcu, N. Nesu de la Cluj —, má voi 
limita însă la a face referire la excelenta carte de interviuri cu E. Coșeriu, apă- 
rută în Germania - Johannes Kabatek, Adolfo Murguía, Die Sachen sagen, wie 
sie sind”. Eugenio Coseriu im Gesprăch (Túbingen, Narr Verlag, 1997) despre 
care am scris în revista chigináuianá ,Contrafort”. 


O zoná foarte sensibilá la conceptia si studiile lui E. Coseriu a fost, asa cum 
spuneam, si fosta U. R. S. S. Dar amánunte referitoare la acest aspect voi 
oferi în volumul pe care îl voi publica în curând, pornind de la teza mea de 
doctorat despre receptarea operei lui Eugeniu Coșeriu în lingvistica sovie- 
tică. 

- Iată că interesul pentru opera coserianá a generat, prin efortul dum- 
neavoastrá, un proiect inedit: o şcoală de vară internaţională, desfásu- 
rată în acest an în primă ediţie la Cluj. Un stagiu de care am putut bene- 
ficia si eu si pe care, prin amploarea abordării si prin deschiderea spre 
o universalitate a gândirii limbajului, îl consider un program cu șanse 

enorme de manifestare în perspectivă. Care au fost, de fapt, proiecţiile 
obiective ale acestei iniţiative? 


— Şcoala internaţională de vară „Eugeniu Coseriu și paradigme ale lingvisticii 
actuale” se situează, ca miză si pondere, în imediata proximitate a celui de- 
al II-lea Congres International „E. Coşeriu”, pe care l-am organizat în sep- 
tembrie 2009 la Cluj. În realitate, congresul — care a fost o reușită din toate 
punctele de vedere — ne-a demonstrat că suntem în stare să organizám si alte 
manifestări științifice de amploare. Dacă vreţi, ne-a făcut să avem mai multă 
încredere în forțele proprii. 


Or, la acel eveniment a participat și doamna prof. Maria Iliescu de la Uni- 
versitatea din Innsbruck, Austria, președinta Societăţii Internaţionale de 
Lingvistică Romanică, care, văzând că la Cluj s-a constituit un adevărat cen- 
tru de studii lingvistice și că am reușit să organizăm o manifestare științifică 
de mare anvergură, ne-a îndemnat să dăm mai multă coerență preocupărilor 
noastre. Astfel, din discuţiile cu distinsa profesoară a apărut ideea organizării 
unei școli de vară la care să participe tineri din mai multe țări. Ideea lansată in 
2009 a germinat până în 2012, când a dat rod. 


În ce priveşte organizarea acestei şcoli și derularea ei în continuare, am decis 
cu colegii să ne implicăm prin rotaţie, deoarece astfel de cursuri presupun nu 
doar a invita la timp profesori din străinătate sau implicarea directă a colabo- 
ratorilor Centrului de Studii „E. Coșeriu” de la Cluj, ci si foarte multă energie 
investită în selectarea bursierilor, în stabilirea regimului optim de conferințe 
şi seminarii, precum si rezolvarea unor probleme colaterale, însă importante, 
cum ar fi cazarea şi masa, obţinerea unor fonduri pentru acestea etc. 


Din acest punct de vedere, școala de vară nu a început în 25 iunie și nu s-a 
sfârşit în data de 8 iulie, ci a durat mult mai mult, până la începutul lunii 
septembrie, când Universitatea ,Babes-Bolyai” a făcut plăţile către Inspec- 
toratul Şcolar Judeţean Cluj și către restaurantul Marty, unde participanţii 
au luat masa. Aș vrea să le mulțumesc și pe această cale tuturor celor care 
ne-au sprijinit în proiectul nostru, dar mai ales Primăriei Cluj-Napoca si 
Consiliului local, dlui primar Emil Boc, care a participat la inaugurarea 
şcolii noastre, oferind si cocktail-ul de la sfârșit, si dlui Ion Cristofor, șeful 
Direcţiei Cultură. 


Le mulțumesc si distinsilor profesori din străinătate care au dat curs invita- 
Hei noastre, făcute cu două luni înainte de desfășurarea propriu-zisă a şcolii 
de vară. Mă refer la dl Jose Maria Bernardo de la Universitatea din Valen- 
cia (Spania), la dl Vincenzo Orioles de la Universitatea din Udine (Italia), 
la dl Jesús Martínez del Castillo de la Universitatea din Almeria (Spania) si 
la Cristian Bota de la Universitatea din Geneva (Elveţia). Dar nu în ultimul 

rând le mulțumesc si bursierilor care au venit la Cluj să se inițieze în vasta 
problematică a lingvisticii integrale. 


- Cursul de lexematică ţinut de către dumneavoastră în cadrul școlii 
de vară de la Cluj a fost un test al diferenţei si virtualitátilor limbii ro- 
mâne față de rusă, poloneză, slovacă..., suscitând interesul studenţilor, 
colegilor mei, ca reprezentanţi ai acestor limbi. Ce părere aveţi despre 
operativitatea asociativă a lui Coseriu dintre planurile expresiei si con- 
ținutului în teoria semantică? Cum anume configurează acestea indivi- 
dualitatea unei limbi? 


— Lexematica reprezintă, asa cum spuneam, una dintre specializările mele, 
dar și una din pasiunile mele. Ce poate fi mai interesant decât să descoperi 
structurarea lumii şi a realităţii înconjurătoare în cuvintele fiecărei limbi în 
parte? Or, conceptul de câmp lexical şi de solidaritate lexicală, teoretizate ad- 
mirabil de Coșeriu, ca și lexematica în întregime permit descrierea şi compa- 
rarea celor mai diverse limbi. 


- Cum vi s-a părut prezenţa participanţilor în cadrul şcolii de vară de la 
Cluj şi ce gânduri v-a trezit eterogenitatea componenţei? 


— Bursierii nostri, pe care i-am selectat cu mare grijă, mi s-au părut nişte tineri 
foarte dotati. Cu interese diferite si de naționalități diferite, cu toţii sunt pasi- 
onati de limba română. Fiind vorba de prima ediţie a școlii noastre de vară, 
mi-am zis: ce-ar fi să introducem pentru candidaţii din străinătate încă un cri- 
teriu în acordarea burselor, cel al cunoașterii limbii române? În final, asa am si 
făcut. Ati văzut cât de fluent se exprimă în română Anna Oczko si Przemyslaw 
Debowiak de la Universitatea Jageloná din Cracovia?! Tot astfel şi Sebastiă Mo- 
ranta (Universitatea din Marburg, Germania), Montsant Figuerola Jimenez 
(Universitatea Autonomă din Barcelona, Spania), Jannine Wiesemann (Uni- 
versitatea din Potsdam, Germania) gi Martin Dorko (Universitatea din Bratis- 
lava, Slovacia). Tin să precizez totodată că la consolidarea grupului de bursieri 
ati contribuit, întâi de toate, dvs., grupul din Republica Moldova — reprezentat 
de Cristina Benea și Oxana Niculica de la Universitatea de Stat „Alecu Russo” 
din Bălţi, Natalia Zaharova, Felicia Ilco și Doina Corobcean de la Universitatea 
de Stat din Moldova și dvs., dar și Alina Popescu de la Universitatea din Timi- 
şoara, Noura Shaban de la Universitatea din Bucuresti si Ciprian Speranza de 
la Universitatea din Basel. Din păcate, o bursieră din Franţa — Fatima Louati, 
de la Universitatea Paul Valéry III din Montpellier — nu a mai putut veni. În 
ultimul moment am acceptat încă un bursier, pe Lluis Cavalle, masterand de la 
Universitatea Autonomă din Barcelona. 


- Stimată doamnă profesoară Eugenia Bojoga, din numele întregului 
grup al bursierilor, as vrea să vă aduc cele mai sincere mulțumiri per- 
sonal pentru efortul impresionant si generozitatea dumneavoastră fără 

de care nu ar fi putut avea loc o astfel de manifestare și să vă asigur de 
susţinerea noastră, a colegiului revistei „Limba Română”, în viitoarele 
inițiative care, avem certitudinea, nu vor întârzia să apară. În calitate de 
studentă a Școlii de vară „Eugeniu Coșeriu și paradigme ale lingvisticii 
actuale”, as vrea, de asemenea, să mulțumesc profesorilor pe care am 
avut ocazia fericită de a-i cunoaște în cadrul prestigioasei universităţi 
clujene, un spaţiu deschis dialogului valorilor și al armonizării diferen- 
telor: Mircea Borcilă, Oana Boc, Cornel Vilcu, Ciprian Speranza, Dina 
Vilcu, Cristina Varga, Elena Faur, Diana Faur, José María Bernardo, 
Vincenzo Orioles, Jesús Martínez del Castillo, Cristian Bota, precum 
şi tuturor colegilor, în special celor străini, care ne-au impresionat cu 
aplecarea lor pentru cultura românească: Martin Pablo Dorko, Sebastiă 
Moranta, Anna Oszko, Przemyslaw Debowiak, Montsant Figuerola, 
unii dintre ei foarte curajosi, abordánd fenomene extreme ale limbii ro- 
mâne, spre exemplu, problema așa-zisei limbi moldovenești... 


Note [| ` C£ E. Coseriu, Die Geschichte der Sprachphilosophie 
von der Antike bis zur Gegenwart. Eine Ubersicht. "Teil 
II. Von Leibniz bis Rousseau, Gunter Narr Verlag, Tübin- 
gen, 1972. 

? M. Borcilă, Cuvânt înainte la E. Coşeriu, Introducere în 
lingvistică, trad. din spaniolă de E. Ardeleanu si E. Bojoga, 
Editura Echinox, Cluj, 1994, p. S. 

3 E. Coșeriu, Creaţia metaforică în limbaj, trad. din spani- 
olă de E. Bojoga, în ,Dacoromania”, serie nouă, IV, 2000- 
2001, p. 41. 

* „Faptul de a-l cunoaşte pe E. Coșeriu a fost ca o provocare 
pentru mine”. Dialog cu prof. dr. Ana Agud, Universitatea 
din Salamanca, realizat de Eugenia Bojoga, în „Contra- 
fort”, 2003, nr. 10-11, p. 32-33. 

* M. Borcilá, Eugeniu Coșeriu si orizonturile lingvisticii, 
în „Echinox”, Cluj, nr. 5, 1988; Început de drum în studiile 
integraliste, Studia Universitatis Babes-Bolyai, Philologia, 
XLVI, nr.4, 2001, p. 3-14, dar şi alte studii. 

é J. Kabatek, Einheitlichkeit der Bedeutung, Designat und 
Integrale Linguistik, in B. Staib (Hrsg.), Linguistica roma- 
nica et indiana. Festschrift für Wolf Dietrich zum 60. Ge- 
burtstag, Gunter Narr, Tübingen, 2000, precum si Intui- 
ción y empirismo, conferinta in plen din cadrul celui de-al 
III-lea Congres International E. Coșeriu, lingüísta entre dos 
siglos, 5-7 octombrie 2011. 

7 L Kancev, Dinamiécnijat strukturalism v sovremennoto ezikoz- 
nanie, Sofia, Universitatea „St. Kliment Ohridcki”, 1995. 


FEEDBACK 


| Sarcină 


Cele două săptămâni în care s-a desfăşurat activitatea 

primei ediţii a Şcolii de vară „Eugeniu Coşeriu şi paradigme 

ale lingvisticii actuale” de la Cluj (25 iunie — 8 iulie 2012) 

au însemnat, din punct de vedere motivational şi cognitiv, 
pentru unii participanţi, o dispensare curriculară 

de convențiile şcolii tradiționale pe care o urmează şi aproprierea 
unei perspective lingvistice şi culturale complexe, 

pentru alţii — o redescoperire a lingvisticii ca teren al latentelor 
în abordări interdisciplinare originale şi pentru cei mai mulți — 
bucuria regăsirii într-un mediu multicultural şi într-un spațiu 
primenitor de comunicare şi cunoaştere. 


În acest context, stagiul de la Cluj, care a prilejuit o conectare a 
fiecăruia în parte la orizontul de sens al lingvisticului, 

prezentat ca ştiinţă a culturii, a generat un grupaj de încercări scrise 
în jurul unei sarcini de coagulare tematică: 


Realizarea unei expuneri pe marginea unei probleme a domeniului / 
ariei pe care îl / o studiază fiecare, relevând un aspect important 
la care se poate raporta autoritatea coşeriană în idei şi soluţii. 


Rubrica Feedback reproduce unele dintre intervențiile 
participanţilor care şi-au exprimat reflectiile, interogatiile, 
problematizările şi ideile pentru înţelegerea şi valorificarea 
operei lui Eugeniu Coseriu. 


V.-E. CARAMAN 


Flavia TEOC 

Metafora kenning - 
unitate a discursului repetat 


F.T. — poetă, romancieră, 
publicistă. Facultatea 

de Filozofie a UBB, Cluj. 
Masterat în filozofia culturii. 
Doctorand în lingvistică. 
Debut absolut cu poezie 
in, Steaua” (1989). Volume 
publicate (selectiv): Înzeire, 
versuri, Editura Albatros, 
1997; Bratul pierdut, versuri, 
Editura Albatros, 2001; 
Cronograf, versuri-antologie, 
Editura Eikon, 2005; Kyrie 
Lex, roman, 2009; Calendar 
românesc în 12 cronici sio 
precuvântare, publicistică, 
2009; Perugia — colaje și 
măști, Editura Casa Cărţii 
de Știință, 2011. Prezentă 
în dicționare şi antologii de 
poezie. Membru al Uniunii 
Scriitorilor din România — 
filiala Cluj. 


=> 


Situată in perspectiva deschisă de o reflecţie fi- 
lozoficá asupra limbajului, lingvistica integralá 
coserianá oferá mai mult decát un cadru concep- 
tual de abordare și analiză, constituindu-se într-o 
activitate sistematică de surprindere a sensului ca 
dimensiune inefabilá si „transmundană” a textu- 
lui. Sensul se dezvăluie ca o aventură personală a 
celui intrat de bună-voie în alchimia textului, tă- 
ind punti de comunicare între partea văzută şi cea 
nevăzută a dialogului nostru continuu cu noi în- 
şine şi ceilalți. Posibilitate de creare a sensului în 
general prin integrarea în procesul articulării sau 
construcției de sens al textului, evocarea (funcţiile 
evocative) contribuie la reperarea intuitivă a valo- 
rii de sens produse prin actualizarea lor. Identifi- 
cánd o serie de tipuri de relatii evocative realizabi- 
le în text, Eugeniu Coşeriu distinge (pe lângă cele 
trei funcţii bühleriene de funcţionare a semnului 
lingvistic) cinci categorii principale!, una dintre 
acestea fiind relaţiile semnului cu alte texte, sub- 
liniind astfel faptul că sensul nu provine doar din 
structura textului, ci și din relaţii cu segmente de 
text deja existente. Relaţiile semnului cu alte texte 
se referă la relațiile semnelor unui text cu semne 
din alte texte care aparțin unei tradiții culturale 
dintr-o comunitate lingvistică determinată. 


Discursul repetat cuprinde, așadar, „tot ceea ce 
este fixat în mod tradițional ca expresie, frază sau 
locutiune” (Coșeriu, 2000: 258), în care texte- 
mul reprezintá unitatea substituibilá printr-un alt 
fragment de text. Coseriu a pus explicit in valoare 

caracterul (de)compozabil — deci analizabil (interpretabil) — al elementelor 
„discursului repetat” si, in special, al textemelor?. Din această perspectivă, o 
re-lectură a poeziei scaldice medievale în cadrul conceptual cu deschideri 
transdisciplinare, oferit de lingvistica integrală, reprezintă mai mult decât o 
abordare inedită, este un demers necesar pentru abordarea din unghi seman- 
tic a viziunii metaforice cristalizate în formulele kenning din poezia nordului 
medieval. 


Situată între modul conventional de creaţie bazat pe reguli stricte si virtuo- 
zitatea tehnică a unor poeţi individuali cu înzestrări diferite, poezia scalzilor 
scandinavi a fost deseori comparată cu artefactele unice ale unor meșteșugari 
desávársiti. În miezul acestei poezii pulsează metafora kenning, ale cărei teh- 
nici si principii estetice au fost decodificate și normate în secolul al XIII-lea de 
Snorri Sturluson în capitolul doi al vastei sale lucrări în proză Edda. Schitánd 
o poetică în care descifrează aceste metafore enigmatice, care de cele mai 
multe ori închid în ele un mit, o legendă sau o poveste adevărată din vârstele 
eroice ale perioadei vikinge, cărturarul islandez transmite generaţiilor viitoa- 
re de scalzi o prețioasă listă de metafore kenning. 


Esentialá în stabilirea semnificației estetice si cognitive a poeziei scaldice, me- 
tafora kenning suscită în continuare multiple provocări. Dacă în versul eddic 
contribuie, prin caracterul său aluziv, la evocarea unor istorii sacre, fie ele eroice 
sau mitologice, în versul scaldic un kenning se articulează ca metaforă fixă cu 
rol crucial în jocul controlat al aliteratiei si asonantei. Diversele studii și exegeze 

dezvoltate pe marginea metaforei kenning au dus la concluzii care împărtășesc 
cáteva puncte de convergentá. Cel dintái este statutul de ,figurativitate” con- 
ventionalizatá, fie ea metaforá sau formulá poeticá stereotipá, ale cárei variatii 
urmeazá anumite reguli susceptibile unei clasificári riguroase. 


Cea de-a doua caracteristicá subliniatá de exegeti si comuná tuturor studiilor 
este puternicul caracter aluziv, prin care metafora kenning devine atát pás- 
trátoare a istoriilor sacre, ferindu-le de uitare, cât si reper fix în memorarea 
poemelor scaldice care aparțin unei tradiţii orale. Edward Oswald Gabriel 
Turville-Petre dezvoltă în lucrarea Scaldic Poetry? o întreagă teorie despre ca- 
racterul aluziv al metaforelor kenning. Chiar dacă, susține Turville-Petre, o 
metaforă kenning nu reușește întotdeauna să-și dezvăluie ,intelesul”, ea va 
provoca întotdeauna o imagine mentală bogată si luminoasă care descrie un 
mit sau o legendă în miniatură. Există însă riscul, subliniază Turville-Petre, 
ca metaforele kenning cu încărcătură mitologică să devină atât de comune 
şi obişnuite, încât să se transforme în formule stereotipe* . Dincolo de func- 
tia lor de păstrătoare a unor istorii sacre, metaforele kenning cu încărcătură 
mitologică au servit ca puncte de reper în memorarea poemelor scaldice, 
care, după cum se stie, aparțin unei tradiţii orale. Roberta Frank va sublinia 
şi ea acest aspect în lucrarea Old Norse Court Poetry, în care identifică sisteme 
de kennings interlegate, transmise prin nenumărate generaţii de scalzis. Gary 
Holland va extinde această perspectivă asupra metaforei kenning ca parte a 
unui sistem, insistând asupra statutului de formulă poetică, mergând până 
la retragerea calității de metaforă (Holland, 2005: 123). Datorită caracte- 
risticilor fundamentale — caracterul aluziv, interpretabil, de-compozabil — si 
funcţiei de unitate lingvistică în interiorul unui text, metafora kenning se in- 
scrie, fără îndoială, în câmpul de reflecţie asupra discursului repetat. Pentru 
că abordările de tip gramatical nu propun decât o investigare formală a aces- 
tor fenomene lingvistice, propunem o abordare semantică a acestora. Teza 
noastră, care conectează aici teoria coserianá, este aceea că, prin repetare, 
metaforele kenning au devenit expresii convenţionale (texteme), insă care se 
actualizează în poezie datorită caracterului lor aluziv. 


În poezia scaldicá avem, așadar, o combinaţie fericită între creativitate gi nor- 
mativitate, adică între energia primară a limbajului si anumite reguli confi- 
guratoare ale poemului scaldic. Acest aspect credem că justifică necesitatea 
unui studiu prin care să explicăm mai întâi modul de formare dintr-o per- 
spectivă unitară sub raportul semanticitátii, iar prin integrarea în procesul ar- 
ticulării sensului în textul poetic (Borcilă, 1994 :33), rolul metaforei kenning 
în configurarea perspectivei referentiale caracteristice universului de discurs 
pe care îl ilustrează, precum și viziunii stilistic-culturale implicite. 

Note] ' (a) relatii cu alte semne; (b) relatii cu alte texte; (c) re- 
latii între semne şi „lucruri”; (d) relaţii dintre semne si 
„cunoaşterea lucrurilor”; (e) cadrele vorbirii (cf. Coşeriu, 
1981/2001a: 97-131). 

2 Simina Dan-Terian realizează o amplă analiză asupra 
textemelor ca unitate a discursului repetat în teza sa de 
doctorat Semantica textemelor românești — abordare in per- 
spectivă integralistă. Teză de doctorat, sub coordonarea 
prof. Mircea Borcilă, Universitatea ,Babes-Bolyai”, Cluj- 
Napoca, 2011. 

3 Clarendon Press, Oxford, 1976. 

^ When poets combined names of gods with words for 
„battle, weapon” to denote simply „man, warrior”, we may 
wonder whether they had any clear conception of the god na- 
med. Gabriel Turville-Petre in Scaldic Poetry, viii. 

5 The skalds developed entire systems of interlocked kennings 
with its own syntaxs or language of metaphoric expression 
which depended on both previous knowledge or training as 
well as feeling for or observation of nature to be fully under- 
stood. Roberta Frank, Old Norse Poetry, p. 44-45. 

Modele ale temporalitátii 
poetice, Chisináu, 2012 
(Premiul National al 
Tineretului, 2012). Membru 

Pentru a releva amplitudinea fenomenală a limba- 
jului, gândirea coşeriană, care instituie o abordare 
integrală a acestuia cu imperativul interdisciplina- 
ritátii, atinge un aspect pe cât de exterior (după 
unii), pe atât de problematic si de important în ra- 
port cu realitatea comunicării lingvistice — timpul, 
pe lângă care Saussure a trecut oarecum impasibil, 
afirmând că „timpul schimbă fiecare lucru, deci şi 
limbajul”!. Opera coserianá, care a autorizat in 
teoria universală a limbajului o serie de noțiuni 
importante ce tin anume de un dinamism tem- 
poral: energeia, dynamis, ergon, sincronie, diacronie, 
istorie, schimbare lingvistică etc., necesită studii 
extrem de minutioase la acest capitol, pentru a 
releva importanţa problemei temporale, însă un 
punct de intrare în subiect este structura relației 
timpului cu limbajul din articolul Timp și limbaj”. 


Eugeniu Coşeriu vorbeşte aici despre o tempo- 
ralizare generală a limbajului care se manifestă, 
o dată, ca actualizare, ca realizare propriu-zisă — 
aspect mai puţin important —, si apoi ca iposta- 
ză ţinând de cunoașterea lingvistică, aceasta des- 
făşurându-se întotdeauna în vederea viitorului. 
De aici definiţia limbii ca o „ştiinţă de a face”, ca 
„moduri de a acționa” si ca un „sistem deschis și 
dinamic”. 

În interiorul cunoașterii lingvistice, ilustrul 
lingvist punctează trei tipuri „pozitive” de relaţie 
timp - limbaj, anume: a. limbajul ca fapt care se 
desfăşoară în timp, b. limbajul capabil să reflecteze 
asupra timpului și c. limbajul care descrie timpul 
lucrurilor la care se referă. Apoi notează un tip de 


FEEDBACK IEEE 


natură ,negativá”: d. o relaţie prin care omul se sustrage timpului cu ajutorul 
discursului: „omul se foloseşte de limbaj în general și de discurs în special — 
adică de forma individuală a limbajului însuşi — chiar pentru a refuza timpul, 
pentru a căuta sá domine sau chiar pentru a ieși din timp”. 


Întrucât gândirea coserianá instituie paliere antipozitiviste în abordarea lim- 
bajului, nu doar ultimul tip de relație ne este sugestiv în trasarea axei de in- 
terpretare a timpului literar; ci chiar cel de-al treilea, considerat în sine poziti- 
vist, care lasă aparent puţin loc extrapolărilor creatoare, poate dezvolta, tot în 
lumina ideilor coşeriene, o virtualitate lingvistică (ţinând de limbajul poetic) 
a depásirii timpului printr-o nouă temporalizare. 


Acest al treilea tip de relaţie la care ne referim este relevat de către Coșeriu 
pornind de la ideea lui Platon din Sofistul, în care filozoful distingea între 
două funcţii fundamentale ale limbajului: „a numi" si „a zice”, care au ge- 
nerat lexicul și gramatica. Apoi, citându-l pe Aristotel, care definea verbul 
ca „nume cu timp”, Coșeriu afirmă, în mod surprinzător, că există, nu ca ex- 
ceptie!, ci ca realitate, şi alte manifestări ale temporalitátii limbajului decât 
verbale, aducând exemplul limbii japoneze, una eminamente nominală, care 
nu are verbe, sau exemplul limbilor care au pronume personal temporalizat 
(un eu în trecut, altul în prezent). De aici până la interpretarea temporală a 
unei realități în mod obișnuit statice, în limitele limbajului literar, nu mai este 
decât un pas. Aceasta cu atât mai mult cu cât lingvistul susține manifestarea 
constantă a caracterului de instrument al limbii, care funcţionează în virtutea 
raportului semnificant — semnificat, în regimul permanent al activității cre- 
atoare — energeia, desfiintánd limita dintre adevăr și fals si situând realitatea 
limbajului în universalitate. 


Pentru a proceda la exemplificarea virtualitátii limbajului de re-temporalizare 
prin instituirea unei noi lumi (poetice), pornind de la Heidegger, vom amin- 
ti şi faptul că Eugeniu Coșeriu recomanda în același articol, Timp si limbaj, 
tratarea filozofului german a problemei timpului interior pentru a o compara 
cu viziunea sa din Sincronie, Diacronie si Istorie. Din punctul de vedere al inte- 
rioritátii temporale, concepţia lui Heidegger este anticipată de Aristotel, care 
vorbea despre timpul trăit în cele trei ipostaze — trecut, prezent si viitor, de 
Sf. Augustin, care identifica percepţia trecutului cu memoria, a prezentului 
cu contemplarea, a viitorului cu aşteptarea, şi de un filozof italian — Pantalco 
Carabellese — care, în Critica concretului (1921), numea fost-ul concret, este-ul — 
simţit şi va fi-ul — vrut. Toate acestea afirmă unitatea temporală a conştiinţei, 
care la Heidegger devine unitatea temporală a Dasein-ului, al cărui sens pri- 
mordial este viitorul. Din această perspectivă, termeni precum deja nu tre- 
buie intelesi ca ceva trecut care nu mai este, ci în continuitate temporală cu 

temei în trecut, încă nu nu trebuie înţeles ca inexistent acum, dar care va fi, ci 
deja existent cu activare în viitor. Tot astfel, pe o dimensiune a co-prezentei, 
Coseriu afirmă unitatea temporală a limbajului prin termenul-cheie - istorie, 
care face conexiunea dintre sincronie şi diacronie. 


Deoarece temporalitatea limbajului, după Coșeriu, este lineará, dar de o ,li- 
nearitate dinamicá”*, şi dată fiind ideea limbajului ca instrument, în cazul 
limbajului poetic, abordarea temporalitátii apare cu un interes sporit la ni- 
velul semnificatului, care, printr-o supralicitare a semnificantelor, creează o 
nouă situare temporală. Acest dinamism al linearitátii limbajului trimite în 
mod natural și general la alternativa existentialilor heideggerieni, dincolo de 
discurs, la înţelegere, cădere si situare afectivă, şi, in mod special, la ecstazele? 
temporale heideggeriene — trecut esenţial, prezent si viitor — având originea 
în afect, instrumentalizat de limbaj în cazul nostru. Filozoful german va rele- 
va, spre exemplu, temporalitatea fricii drept un malum futurum, a speranţei 
drept un bonum futurum etc. 


Premisa afectivă ca somaţie a realului și ca re-temporalizare a acestuia în tex- 
tul poetic a fost reflectată printr-o repliere sinestezică de Mikèl Dufrenne‘, 
care a anulat dispersia din interiorul distinctiei heideggeriene ființă — ființare 
(asa cum anula Coşeriu antinomia sincronie — diacronie) şi a identificat la ni- 
velul operei poetice emoția care citeşte sensul totalizant al operei, generând 
o sinestezie afectivă. Sentimentul metamorfozat, dispensat de cunoaşterea co- 
mună, deci cu valență poetică, este definitoriu pentru poezie, iar substratul 
temporal întemeiază conotatia si resorturile resemantizării. 


O referință aplicativă ar putea constitui poetica bacoviană, care, în pofida ca- 
racterului închis, niponizat”, indicând asupra timpului trăit ca limită, lipsit de 
perspectivă, dezvoltă, de fapt, un dinamism al retractilitátii, astfel încât ecstaza 
temporală heideggerianá se prezintă ca enstază, la fel de marcată afectiv si sfi- 
dând la fel de mult staticul. Subeternitatea pe care o reclama Emil Cioran? si la 
care aderă eul poetic bacovian nu este o suspendare în vid, ci o colcăială a deza- 
gregárii, o alienare disociativá: „Voi bea, ce să fac? / Până la analiză, mă distrez”. 


Studiile antropologice arată că simbolurile retractilitátii? care fac parte dintr-un 
regim nocturn al semnificării — căldura, noaptea, inghitirea, culorile, muzica, 
mormântul, scobitura, recipientele, ungherul, grota, peştera, casa, locuința 
pe apă, templul, vasul, nava, pădurea, laptele, mierea, vinul, imbátarea / beţia, 
sângele — desemnează un teren al eufemizárii, al anulării contradictiilor, fi- 
ind un regim prin excelență al armoniei, al timpului odihnitor si recuperator. 
Regimul nocturn al retragerii si interiorizării marchează așa-zisul „complex 
al lui lona”, înglobând exclusiv semnificaţiile vitalitátii si ale intimitátii. Până 

la Sorescu, cel care a pus în gura personajului dramatic lona retorica dile- 
melor existenţiale ale încercuirii, cu fatalismul si ironiile de rigoare, Baco- 
via, dest valorifică o multitudine de simboluri ale retractilitátii, aruncat în 
mrejele „jelaniei fiziologice” (Vladimir Streinu), reproduce „din interior”, 
de fapt, semnificaţiile ostile ale regimului diurn al imaginarului, un regim al 
stridentei devoratoare, al focului care topește, al demonului colcăielii, dispe- 
rării şi descompunerii. Claustrarea bacoviană este și ea o abolire a timpului, 
însă aceasta este o reductie a lui la principiul său esențial (descompunerea): 
„Nu-i mâini, nici azi, nici ieri — timpul”. Spre deosebire de devorat, inghitirea 
este un simbol nu al descompunerii, ci al conservării identităţii profunde, la 
Bacovia însă inghitirea, reprezentată sub forma închiderii, poartă însemnul 
blocajului, al autismului, dar nu înseamnă moarte — eul bacovian nu poate 
nici să moară —, ci sfârșit continuu (Ion Caraion). Spiritul bacovian, așadar, 
redimensionează timpul lucrurilor, constituindu-se, în fond, într-un epife- 
nomen negativ al acestora. 


Noaptea nu este deloc timpul rezonantei desăvârșite, în care sensibilitatea 
acustică se manifestă în mod revelatoriu, evadând în metafizic, ci, din contră, 
auzul cunoaște un paroxism al deviatiei si al dezintegrării autiste. Muzica este 
una mortuară, iar liniștea nu e pacea originară, ci nebunie: „În pacea ta e ne- 
bunie”, „E noaptea plină de orgii”, ,Tácere... e ora lașităţii.... Locuinta bacovi- 
ană este, clar, un cavou, iar orașului i se imprimă imaginea unui conglomerat 
de cochilii ale morţii: „Sânt câţiva morti în oraș, iubito, / Chiar pentru asta 
am venit să-ți spun”. O culme a impasului este imaginea sfâșietoare a lacustrei 
în care acțiunea evolutivă acvatică rupe etern din cronicitatea inertă a exis- 
tentei. La fel, pădurea, în interpretare antropologicá, „e un centru de intimi- 
tate, aga cum poate fi casa, grota”*”. La Bacovia imaginea pădurii este împinsă 
într-un grad doi de intimitate, apărând sub forma grădinii sau a parcului, pen- 
tru a dezvălui cel mai perfid sâmbure al negativitátii: În grădină — „Pe când 
discordant si infiorátor, / Scártáie toamna din crengi ostenite”. 


Regimul nocturn durandian interpretează actul intimizării — coborârea — ca 
fiind „lentă, «nu cunoaşte graba», mergând adesea până la a se înrudi cu pá- 
trunderea laborioasă”, menționând că „acestei incetineli laborioase i se adaugă 
bineînţeles o calitate termică. E însă vorba aici de o căldură blândă, de o căldură 
lentă, suntem ispititi să spunem”. Căldura bacovianá este însă un dizolvant 
activ, este un agent al intimizării perdante sau este chiar rece, acest paradox in- 
versând simbolismul afectiv si prolific al căldurii: „ecoul rece-al unor calde sá- 
rutări” (Poveste). Tot astfel, la Bacovia sângele este un motiv patologic, contrar 
simbolisticii vitalitátii si tinereţii, de altfel, tinerii iubiţi sunt fantome morbide. 
Befia este o stare a absurdului ontologic la Bacovia, departe de rolul sacramen- 

tal al consumárii vinurilor. Din contră, poezia lui Bacovia transformă toate mo- 
tivele retractilitátii din pozitive în factori esentiali ai subeternitátii, constituind 
ceea ce Theodor Codreanu, în monografia Complexul Bacovia, identifica drept 
„negativ stilistic”, o constantă care depășește delimitarea lui Gilbert Durand 
între cele două regimuri (diurn şi nocturn), instituind monocordul general 
sau integral, precum observă Nicolae Manolescu: „Poetul e un monocord care 
introduce la noi poezia pe o singură voce, litanie nesfârșită și tot mai neintelea- 
sá””. Aşadar, magistrală prin forţa expresivă, retractilitatea bacovianá reabor- 
dând timpul lucrurilor este una dintre fețele percepţiei inertiale a contingentei, 
ce reclamă o individualitate poetică purtând la universal, analizabilă, cu atenţie, 
la diferite niveluri, în spiritul dialecticii coşeriene a limbajului. 


Note | ! Eugeniu Coșeriu, Omul și limbajul său, Editura Univer- 
sitátii „Al. I. Cuza”, Iaşi, 2009, p. 333. 
? Ibidem, Timp şi limbaj, p. 333-354. 
3 Ibidem, p. 333. 
* Ibidem, p. 352. 
5 Martin Heidegger, Fiinţă și timp, traducere din germa- 
nă de Gabriel Liiceanu şi Cătălin Cioabă, Editura Huma- 
nitas, București, 2006. 
6 Mikèl Dufrenne, Poeticul, Editura Univers, București, 
1971. 
7 Ca urmare a deficitului de verbe în favoarea numelor la 
G. Bacovia, Mihai Cimpoi vorbeşte despre fenomenul ni- 
ponizării limbajului poetic bacovian. Vezi Mihai Cimpoi, 
Secolul Bacovia, Editura Ideea Europeană, București, 2005. 
$ Emil Cioran, Căderea în timp, traducere din franceză de 
Irina Mavrodin (originalul apărut în 1994), Editura Hu- 
manitas, București, 2008. Un geamăn retractil, dar rationa- 
list până la aceeași exasperare ca şi senzitivitatea bacoviană, 
este Emil Cioran: ,Timpul s-a retras din sângele meu; se 
sprijineau unul pe altul și curgeau împreună; acum s-au co- 
agulat; de ce să má mai mir că nimic nu mai devine? Dar ele 
dacă s-ar porni din nou să curgă, m-ar mai putea întoarce 
printre cei vii, scotándu-má din această subeternitate în 
care putrezesc?” (p. 154). Asocierea Bacovia — Cioran pe 
linia subeternitátii în care putrezesc ni se pare una izbitoare. 
? Gilbert Durand, Structurile antropologice ale imaginaru- 
lui, Editura Univers, Bucureşti, 1977, p. 238. 
' Ibidem, p. 306. 
1 Ibidem, p. 248. 
? Nicolae Manolescu, Istoria critică a literaturii române. 
Cinci secole de literatură, Editura Paralela 45, Bucureşti, 
2008, p. 644. 


FEEDBACK BEI 


Maria-Alexandrina TOMOIAGĂ 


Metafora lingvistică 
în perspectivă elocutionalá 


1. Introducere 


Pentru a pune bazele lingvisticii integrale, Eugeniu 
Coseriu propune, cum se stie, o modificare radicală 
a perspectivei asupra limbajului, respectiv explora- 
rea întregului câmp fenomenal al „faptelor” lingvis- 
tice din punctul de vedere al vorbirii, nu al limbii, 
avansând, drept cadru preliminar al acestei explo- 
M-A. — asistent univer-  Yári, o schemă generală a planurilor care se disting 
sitar la Universitatea de în vorbire, precum și a competenţelor lingvistice 
Medicină si Farmacie „Iuliu corespunzătoare!. Capacitatea generală de expresie 
Hatieganu” Cluj-Napoca, contine elementele nonverbale care acompaniază 
la disciplina Limbi moder- vorbirea şi competența lingvistică în totalitatea sa, 
ne aplicate în medicină. care este, pe de o parte, psihofizică, iar pe de altă 
Doctorand la Universitatea parte, culturală. „Nivelul cultural” al vorbirii este 
„Babeş-Bolyai, Cluj-Napoca, caracterizat drept activitate umană universală, care 
cu teza Metaforica vorbirii se realizează în situaţii determinate prin vorbitori 
în limbajul cotidian. Studiu individuali, ca reprezentanți ai unor comunități 
EE lingvistice tradiționale”. Sunt distinse in acest fel 
contemporan, sub condu- : ue VENE 
ceraint damn cele trei planuri pe care se manifestă activitatea cul- 
Gre turală a vorbirii: cel universal, comun tuturor lim- 
bilor, cel istoric, ce contine vorbirea intr-o anumitá 
limbá, si planul individual. Ín ceea ce priveste pali- 
erul individual, Coseriu subliniazá cá vorbirea este 
întotdeauna o execuţie individuală, nu ,coralá”, iar 
pe de altă parte, ea are loc întotdeauna într-o situa- 
tie determinată’. 


2. Metafora în planul vorbirii 


Într-un cunoscut studiu, timpuriu, intitulat Creaţia 
metaforică în limbaj“, ilustrul lingvist situează la ni- 
velul vorbirii, în plan universal, creaţia de metafore, 
argumentând aceasta prin faptul că, de multe ori, 

„cunoașterea lingvistică” este „o cunoaștere metaforică”, însă care nu ţine doar 
de individ sau de comunitatea căreia îi aparține, ci este vorba de o „unitate uni- 
versalá a imaginației umane” (s.n.). Raportándu-se la concepţia cassireriană a 
„formelor simbolice”, Eugeniu Coșeriu precizează că simbolicul „cade sub inci- 
denta unui concept mai amplu, acela al cognitivului”, prin urmare, „limbajul este 
în mod esenţial activitate cognitivă: activitate de cunoaștere care se realizează prin 
simboluri”. Înainte de a fi întrebuințare de semne, limbajul este „creație de sem- 
nificate”, care, la rândul său, înseamnă „cunoaştere”, adică „înseamnă a concepe 
ceva ca identic cu sine şi ca diferit de toate celelalte” (s.n.). Acel „ceva” pe care 
lingvistul român îl atestă în conţinutul entităţilor lingvistice primare nu este 
altceva decât ceea ce marea tradiţie a filozofiei europene a definit drept „sesiza- 
rea intuitivă a unui mod de a fi”. Esenţial pentru noi, în acest context, este faptul 
că lingvistul înscrie, între aceste „fapte” primare ale vorbirii, si ceea ce numește, 
într-un sens larg, „creația metaforică în limbaj . 


Încadrarea metaforei în genul proxim al activităților creativ-imaginative umane 
este una dintre coordonatele pe baza cărora s-a putut argumenta, în ultimii ani, 
în şcoala integralistă clujeană’, o posibilă apropiere sau cooperare între seman- 
tica integrală si cea cognitivă. Dincolo de toate diferențele conceptuale, lucra- 
rea lui George Lakoff si Mark Johnson, din 1980”, poate fi văzută, astăzi, ca 
realizând un pas important în definirea creativităţii umane, prin axarea asupra 
fenomenului metaforic. Lakoff si Johnson argumentează, pe parcursul lucrării 
menţionate, că sistemul conceptual uman este de natură ,metaforicá”, recu- 
noscând implicit, prin aceasta, rolul central pe care Coșeriu îl atribuie creației 
metaforice ca „activitate cognitivă care se realizează prin simboluri”. Pentru în- 
ceput, vom prezenta pe scurt concepţia cognitivistă lakoviană asupra prezen- 
tei metaforelor în vorbirea umană cotidiană, pentru ca, ulterior, să subliniem 
elementele prin care aceasta se deosebește esenţial de cadrul integralist, dar si 
măsura în care teoria cognitivistă ar putea furniza sugestii fecunde pentru o in- 
vestigare concretă a creației metaforice în interiorul competenţei elocutionale. 


Demersul cognitivistilor americani porneşte de la exemplificarea unor metafore 
conceptuale (Lakoft, Johnson 1980/1985), precum discuţia înseamnă război"! 
sau timpul înseamnă bani, pentru ca, ulterior, să fie enumerate expresii metafo- 
rice prin care aceste metafore conceptuale sunt reflectate în limbajul cotidian 
(de exemplu, Cineva va ataca punctul slab al argumentatiei mele). Se observă că, 
de pildă, conceptul de discuţie este perceput de mintea umană, metaforic, sub 
forma unei lupte, iar consecinţa acestui fapt este prezenţa unor astfel de meta- 
fore în vorbirea umană. Foarte important pentru cognitivisti este faptul că me- 
tafora se identifică mai întâi în însuşi conceptul discuție, iar această conceptua- 
lizare (presupusă a fi pre-verbalá) primeşte, apoi, o expresie lingvistică. În ceea 
ce privește al doilea exemplu de metaforă conceptuală, timpul înseamnă bani, 
ilustrată prin expresii de tipul Vă face să vă pierdeţi timpul sau Acest procedeu 

v-a făcut să câştigaţi ore si ore, concluzia analizei este că acest mod de a concepe 
timpul este specific doar anumitor culturi, factorul cultural fiind important în 
ceea ce priveşte structurarea conceptelor metaforice. 


Să reamintim că Lakoff şi Johnson identifică mai multe tipuri de metafore con- 
ceptuale (sau „concepte metaforice”): metafore structurale, metafore orientatio- 
nale şi metafore ontologice. Prin metaforele structurale, un concept este structurat 
metaforic în termenii unui alt concept", un exemplu fiind chiar discuţia în- 
seamnă război, asociere posibilă în urma experienţei, în care unul dintre cele 
două elemente, fiind foarte bine structurat conceptual și definit (războiul), per- 
mite structurarea celuilalt (discuția). Metaforele orientationale dau conceptelor 
orientare spaţială, precum sus — jos, înainte — înapoi, deasupra — dedesubt, ca în 
exemplul binele este sus, răul este jos, fundamentul lor fiind rezultatul experi- 
entei fizice, verticalitatea pentru om reprezentând, cu precădere, ascensiune. 
Tot experiența umană, însă cu privire la obiectele care îl înconjoară și chiar cu 
propriul corp, stă la originea metaforelor ontologice, prin care emoţiile, ideile sau 
diferite evenimente sunt concepute ca entităţi si substanțe”. 


„Sistemul conceptual metaforic” se întemeiază, în opinia lui Mark Johnson”, 
pe modele încorporate ale imaginaţiei, numite si înţelese, după model kanti- 
an, scheme imagistice, ca structuri nepropozitionale ale imaginaţiei. Filozoful 
american utilizează, aici, un concept tradițional al psihologiei, recurgând la 
termenul de „gestalt structure”, care în limba română s-ar putea traduce prin 
structură-model, intelegándu-se „an organized, unified whole within our expe- 
rience and understanding that manifests a repeatable pattern or structure". 
Pentru Johnson, gestalt are o structură interioară care realizează conexiuni 
între diferite aspecte ale experienţei umane ce conduc la inferente în sistemul 
nostru conceptual. Schemele imagistice sunt tocmai astfel de structuri-model 
pre-conceptuale, care ar sta la baza întemeierii sistemului conceptual, ele or- 
ganizând reprezentările mentale umane la un nivel general și abstract. Sche- 
ma conţine trăsături comune, esenţiale pentru majoritatea obiectelor sau a 
evenimentelor, a activităților, iar aceasta ne permite să realizăm o conexiune 
între un element particular și ceea ce le este comun tuturor elementelor de 
același tip. Schemele, potrivit lui Kant, există în gândire, ceea ce înseamnă 
că nu sunt doar procese psihologice, ci există ca structuri-model ale repre- 
zentărilor mentale. Originea acestor scheme imagistice este în experiența 
umană corporală, de tipul sus — jos, înainte — înapoi, în interior — în exterior 
etc. Pentru a-și explica și a înţelege concepte abstracte, precum timpul, binele, 
răul, viața, finta umană face apel la modele pre-conceptuale, de tipul sche- 
melor imagistice (sus — jos), le structurează metaforic, la nivel conceptual 
(timpul înseamnă bani, binele este sus, răul este jos), pentru a le exprima 
apoi, la nivel lingvistic, sub forma: Am pierdut mult timp pentru a explica acest 
lucru sau A sărit în sus de bucurie, respectiv Este doborât de suferință. 

Înţelegând tema metaforei ca aparținând vorbirii în plan universal, semantica 
cognitivă ar putea folosi semanticii integrale în ceea ce privește modul în care 
se stabileşte „analogia” între „viziuni” în designarea metaforică. Atunci când, 
urmărind o dezbatere politică în care se confruntă doi candidaţi la alegeri, îl 
numim pe unul dintre aceştia rechin, nu se realizează nicio denominatie, nicio 
predicatie, ci vorbirea apare în forma în care creează designati, iar denumirea 
este transferată de la domeniul uman la cel animalier. Acest transfer nu se re- 
alizează ca mod de fiinţă, ci din punct de vedere comportamental, un conți- 
nut semantic fiind transpus asupra altui semnificat decât cel la care se referă în 
mod obişnuit. Acest fenomen este unul natural, spontan, care apare în planul 
universal al vorbirii, întrucât este posibil în toate limbile, doar lexicalizarea fi- 
ind diferită. O eroare fundamentală a semanticienilor cognitivisti este aceea că 
pierd din vedere stratul semnificational al vorbirii. Prin raportare la concepția 
integrală, care ar lua în calcul straturile semantice ale vorbirii!” — semnificational, 
reprezentational şi perceptual-skeuologic — se poate observa ușor că semantica 
cognitivă le are în vedere doar pe ultimele două. La nivel pre-reprezentational 
sau al percepţiei sunt situate conceptele schematic-imagistice care sunt struc- 
turate ca metafore conceptuale, la nivel reprezentational. Cel dintâi strat, cel 
semnificational, se dovedește însă fundamental din punct de vedere lingvistic 
si el este omis, din păcate, de cognitivisti. Din acest strat se inițiază denominafia, 
spontană, ca o formă de protolimbaj, determinarea, care orientează semnificatul 
spre lumea experientialá, si metasemia, prin care se asociază două semnificate 
cu designatii total diferite, pentru a determina un semnificat nou, ,metaforic” 
si a designa, cu acesta, un „aspect nou, inedit al experientei”'*. 

Metasemia este ceea ce Eugeniu Coseriu? numeşte metaforă, adică o „expresie 
unitară, spontană si imediată a unei viziuni, a unei intuifii poetice, care poate im- 
plica o identificare momentană a unor obiecte diferite sau o hiperbolizare a unui 
aspect particular al obiectului și chiar o identificare între contrarii” (s.n.). Ca 
expresie unitară, termenii constitutivi ai metaforei sunt, în concordanță cu seman- 
tica cognitivă lakoviană, ținta şi sursa sau A-topic şi B-vehicul, sau, cu exemplul lui 
Coşeriu (ibidem), prin care se identifică „obiecte diferite”, cap — dovleac. Se poate 
argumenta însă cá cele două elemente, cap — dovleac, nu sunt decât termenii de 
plecare, nu ,constitutivi”, deoarece procesul metaforic, prin metasemie, își creea- 
ză conținuturile proprii”. Candidat — rechin presupune existenţa unor semnifica- 
te primare, care la cel dintâi nivel, cel semnificational, ar putea fi descrise astfel: 
candidat (A): semnificat lexematic bărbat, semnificat clasematic + uman şi rechin 
(B): semnificat lexematic rechin, semnificat clasematic — uman, + animal. Între 
(A) candidat si (B) rechin apare, în competența elocutionalá, o incongruentá din 
cauza transdomenialului. La nivelul reprezentational sau al imaginaţiei se face 
transferul unui aspect al sursei (B”), de natură comportamentală, către ţintă (LA, 
proces realizat în interiorul vorbirii, nu anterior acesteia. În viziunea cognitivistă, 
procesul s-ar reduce la activarea, conform teoriei neurale, a unei simulări mentale, 

respectiv, după varianta mai veche, la activarea schemei imagistice transferate. În 
termenii noştri, prin metasemie un conținut imaginar intuitiv asociat semnificatu- 
lui rechin se transferă, la nivelul percepției, înspre semnificatul candidat, surprin- 
zându-se „un aspect inedit al experienţei”, care „nu e în continuitate cu aspectele 
obișnuite” designate prin determinare generică, ci se structurează pe un alt plan 
perceptual-skeuologic”. 


3. Studiu de caz 


Propunem, în cercetarea de față, ilustrarea acestei abordări elocutionale, prin 
studierea unor metasemii care, din punctul de vedere al semnificatelor ca- 
tegoriale, pot fi monocategoriale, conţinând doar semnificate nominale, si 
policategoriale, care pot include mai multe categorii de semnificate (verbale, 
adjectivale, adverbiale). Corpusul lexical utilizat este extras din lucrarea Cor- 
pus de română vorbită [CORV]. Esantioane, realizată de Laurentia Dascălu 
Jinga si vizează două exemple de metasemii pe care le vom analiza în detaliu, 
după modelul propus anterior. 


3.1. „Suntem verișoare de oală” 


După teoria cognitivistá lakovianá, exemplul „Suntem verisoare de oală (...). 
Cum sunt frații de cruce aicea.” este o metaforă ontologică prin care o rela- 
tie interumaná este concepută sub forma unei entităţi, în cazul de față, un 
obiect. Contextul în care apare această metaforă este foarte important. În 
primul rând, „verişoare de oală” este redat în paralel cu o altă structură meta- 
forică, mai cunoscută, „fraţi de cruce”, care desemnează o relaţie care nu are 
la bază legături genetice comune, ci legături pe bază de afinități reciproce, 
menite să-i unească pe oameni pentru totdeauna, asemenea legăturilor de 
rudenie. În discuţia dintre câţiva locutori se vorbește despre un obicei din 
Argeş care presupune, cu o anumită ocazie, ca oamenii să-şi dea unul altuia o 
oală în care se pune ceva de mâncare. Cel care a dat oala, respectiv cel care a 
primit-o devin, pentru totdeauna, frati de oală sau veri de oală. 


2» 


Metasemia monocategorialá, cu semnificat instrumental, „verișoare de oală, 
poate fi interpretatá doar ca o structurá unitará. Termenul A este aici repre- 
zentat de o relaţie interumaná nouă, iar termenul B reprezintă relaţia de rudenie 
verisoare. Cei doi termeni nu sunt separati si incompatibili din cauza transdo- 
menialului, ci, din contră, presupun acelaşi semnificat clasematic + relaţie 
interumană. Pentru a denumi această relaţie interumană nouă se realizează un 
transfer din memorie, iar asocierea se face ulterior, nu în momentul ritualului. 
Pentru termenul-tintá, A, semnificantul și semnificatul se constituie în vorbi- 
rea concepută ca energeia, deoarece odată cu existența unui nou tip de relație 
instituită prin faptul de a-și da unul altuia o oală cu o anumită simbolistică, apa- 
re si semnificatul corespunzător, in mod spontan, intuitiv. Prin ,verigoare de 

oală”, unirea pentru totdeauna datorată unei apropieri indestructibile, dar nu la 
fel de strânsă ca cea dintre frați, la nivelul imaginaţiei, de la termenul-sursă, B, 
a trecut, la nivelul percepţiei, spre termenul A, surprinzând un aspect inedit al 
acestei experienţe. Situarea acestei metasemii în planul vorbirii universale este 
evidentă, întrucât denominatia si metasemia se suprapun. 


3.2. „Este o societate care funcționează” 


Exemplul „Este o societate care funcționează” constituie o metasemie polica- 
tegorială, formată dintr-un semnificat nominal și un semnificat verbal, iar, 
potrivit teoriei cognitiviste, această metaforă ontologică are ca finalitate 
identificarea unor aspecte. Termenul A, „societate”, este un concept abstract 
şi dificil de specificat în aspecte concrete, motiv pentru care este apreciat în 
termenii unei maşini, termenul B, element concret căruia îi pot fi identificate 
cu ușurință o serie de aspecte intuitive. 


Sub unghiul semnificational, „societate” reprezintă „totalitatea oamenilor care 
trăiesc laolaltă, fiind legaţi între ei prin anumite raporturi economice”, iar „ma- 
sint care are semnificantul absent în cadrul acestei relații metasemice, este ,sis- 
tem tehnic alcătuit din piese cu mișcări determinate, care transformă o formă de 
energie în altă formă de energie sau în lucru mecanic util. Semnificatul verbal 
„Funcţionează”, care, in mod obișnuit, este în solidaritate lexicală cu semnificatul 
„mașină, este transferat la semnificatul ,societate”, pentru a surprinde un aspect 
inedit al acestuia din urmă. Conţinutul imaginar-intuitiv al semnificatului ,masi- 
ná” este transferat, la nivelul percepției, spre semnificatul „societate”, realizân- 
du-se, prin acesta, o designare metasemică a aspectului concret vizat. Termenul 
A, „societate”, este situat însă pe un alt plan, care nu este în continuitate cu ceea ce 
se ştie în mod obișnuit în legătură cu acest semnificat. 


4. Concluzii 


Prin încadrarea metaforei în rândul activităţilor creativ-imaginative umane, dar și 
prin înţelegerea acesteia ca aparținând vorbirii în general, i.e. nivelului elocutio- 
nar, semantica integrală și cea cognitivă îşi găsesc un important punct de conver- 
gentá. Pentru lingvistica integrală însă creația metaforică este un fenomen natu- 
ral, spontan, care nu pierde din vedere stratul semnificational al vorbirii. 


Consideratiile succinte prezentate aici sunt suficiente, credem, pentru a ilus- 
tra modalitatea posibilă de cooperare între cele două abordări asupra cre- 
atiei metaforice în limbaj. Trebuie subliniat însă că, sub aspect conceptual, 
singura teorie lingvistică ce oferă o perspectivă corectă asupra fenomenului 
studiat este cea integralistă, prin care limbajul este conceput ca energeia, nu 
ca ergon, metafora ia naştere în interiorul vorbirii si nu este preexistentá aces- 
teia sub formă de concepte metaforice, iar procesul creativ nu poate fi redus 
la simplul transfer de scheme imagistice sau la simularea mentală. 

moldovenească”: afinități hispanice 

Orientarea lingvistică inițiată de Eugeniu Coseriu 
continuă să funcționeze ca un argument incontes- 
tabil ex auctoritate în zonele academice favorabile 
unității lingvistice românești care, în consecinţă, 
resping, termenul „limbă moldovenească”. Aces- 
ta este un concept propus de lingvistica sovieti- 
că, începând cu anii '20 ai secolului trecut, care 
reprezintă unul dintre elementele de discordie 
ale singularitátii politice și culturale a Republi- 
cii Moldova. Unul dintre numeroasele exemple 
este cel al lui Dungaciu (2005: 78), care-şi ince- 
pe „dosarul identitar” cu faimoasa admonestare a 
lingvistului din Mihăileni: „A promova sub orice 
formă o limbă moldovenească deosebită de lim- 
ba română este, din punct de vedere lingvistic, 
ori o greşeală naivă, ori o fraudă științifică; din 
punct de vedere istoric și practic, o absurditate si 
o utopie; din punct de vedere politic, e o anulare a 
identităţii etnice si culturale a unui popor si, deci, 
un act de genocid etnico-cultural'. 


În Europa de astăzi isi croieste drum, treptat, per- 
spectiva comparatistă, atunci când se analizează 
fenomene sociologice, ideologii și atitudini care, 
în ciuda diferenţelor determinate de evoluţia isto- 
rică si de cadrul politic al fiecărei comunități uma- 
ne, oferă o serie de afinități elocvente. Bochmann 
(1999) pleca de la premisa conform căreia Galicia 
şi Moldova, extreme geografice ale teritoriilor pe 
care se vorbesc limbi romanice, prezintă o serie 

de paralelisme surprinzătoare în ceea ce privește statutul limbii și dezbaterile 
pe care aceasta le provoacă. Desigur, Spania, ţară cu un plurilingvism ofici- 
alizat în anumite comunități autonome, dar dispunând de o singură limbă 
hegemonică, pe care trebuie, conform Constituţiei din 1978, să o cunoască 
toti cetățenii săi, a fost, începând cu ultima etapă a franchismului, un teren 
propice conflictelor identitare. Iar în cadrul discursurilor de acest tip se sfâr- 
geste întotdeauna prin a se vorbi despre limbă drept capital social si instru- 
ment de dominare si, prin urmare, nu doar lumea academică sau ,inteleptii” 
se consideră indreptátiti să-şi exprime părerea asupra subiectului. La urma 
urmelor, aşa cum semnalează foarte bine Kremnitz (2008: 7-8), delimitarea 
între ,limbi" si ,varietáti” este o problemă căreia științele limbajului nu reu- 
şesc să-i dea o soluţie efectivă la nivel social. 


În acest context sociologic, pe anumite teritorii bilingve ale statului spaniol, 
secesionismul (sau specificul) lingvistic a avut un rol determinant în ultimii 
cincizeci de ani, cu o pondere instituțională mai mare sau mai mică, în func- 
tie de situaţie. În termeni concreti, acest lucru s-a întâmplat în Galicia, unde 
standardul oficial (galego enxebre sau constrito) coexistă cu diverse modele, 
mai apropiate de norma portugheză, promovate de adepții ,reintegratio- 
nismului” (galego satelizado sau extenso) şi în principalele regiuni periferice 
ale zonei lingvistice catalane, cu precădere în Valencia, unde glotonimele 
valencia [valencianá] si idioma valencia [limba valencianá] au dobândit apro- 
bare legalá prin statutul Comunitátii Autonome din 2006, evitándu-se orice 
aluzie la termenul català [catalană] dar, de asemenea, într-o manieră mai sub- 
tilă şi mai puţin organizată, în Insulele Baleare'. Este vorba despre construcții 
discursive care apără, de obicei, o idee foarte precisă în ceea ce priveşte Spa- 
nia, centrată pe limba si cultura originare din Castilia si, în general, conser- 
vatoare, favorabilă menţinerii seculare a unei distribuții diglosice a funcțiilor 
între spaniolă și varietățile locale, care văd în catalanismul politic și cultural o 
gravă amenințare la adresa structurilor de putere moştenite (Calaforra; Mo- 
ranta, 2005: 71-72). Prin urmare, deoarece, conform acestui criteriu, rolul de 
varietate de prestigiu este asumat deja de limba spaniolă, munca secesioniști- 
lor constă în a nega existența unei comunități lingvistice a catalanilor, valen- 
cienilor si a vorbitorilor din Insulele Baleare și nu in a propune un standard 
alternativ prin elaborare (Ausbausprache conform teoriei lui Heinz Kloss). 


La declanșarea procesului de „normare lingvistică” a catalanei, aceasta a fost 
percepută de către unii oameni ca o anomalie, o entitate impusă, care se si- 
tua într-o poziție intermediară între spaniolă (însușită din sistemul de învă- 
támánt şi mijloacele de comunicare) si graiurile populare, fiecare cu tradiția 
sa onomastică (valencia, mallorquí, menorquí etc.). Astfel, modelul de lim- 

bă, promovat de Institut d'Estudis Catalans cu sediul la Barcelona, s-a uti- 
lizat de atunci ca pretext pentru instrumentalizarea politică a sentimentelor 
identitare, cu o mai mare virulență în timpul campaniilor electorale, căci se 
profita astfel de o méfiance anticatalane latentă într-un segment al societății”. 
Aceasta explică anumite comportamente, precum declaraţiile exagerate ale 
unor politicieni de diverse ideologii sau faptul că autoritățile pun de mult 
timp piedici receptionárii canalului catalan TV3 pe teritoriul valencian. De 
exemplu, fostul președintele al Comunităţii Autonome a Insulelor Baleare, 
J. Matas, denunța în timpul unei conferinţe susținute la Madrid, în anul 2003, 
presupusele ambiţii ale Principatului Cataloniei de a anexa Insulele Baleare 
(ideea „Ţărilor Catalane” ca entitate politică). Se pot observa anumite reacții 
comparabile în tânăra Republică Moldova, ţinând cont de diferenţele care 
derivă din condiţia actuală de stat și din natura spațiului postsovietic. Am 
dori să exemplificăm amintind de apelul televizat al președintelui V. Voronin 
din aprilie 2009, cu ocazia incidentelor care s-au produs la Chişinău în urma 
victoriei comuniste la alegerile legislative, în timpul cărora i-a acuzat pe pro- 
testatari de „românism fundamentalist si agresiv” încurajat de autorităţile de 
la București. Era o alocutiune care aborda complexitatea relațiilor mol- 
do-române, respingând ideea de refacere a României Mari și subliniind ide- 
ologia lingvistică oficială a momentului: „Vorbim aceeași limbă, chiar dacă o 
numim diferit”. 


Se poate stabili o analogie evidentă între cele două situaţii, care se referă la 
denumirile eufemistice, sau expresiile perifrastice care au circulat adesea ca 
substitute ale numelui unitar sau ,stiintific" al limbii, fie că izvorau din pru- 
dentá, nestiintá, respingere sau din interes strategic punctual. Astfel, evitarea 
numelui limbii a devenit un instrument discursiv important, ale cărui fina- 
litáti nu erau întotdeauna convergente. Acest fenomen are loc, de exemplu, 
în cazul utilizării abuzive a termenului „limba de stat” în cazul moldovenesc 
(Bojoga, 2010). Într-o epocă de recuperare a limbii, utilizarea perifrazelor 
de către adepţii unităţii avea drept scop întărirea relaţiilor de identificare şi 
bună înţelegere între acele grupuri de populaţie care își mențineau reticenta, 
în parte din cauza bagajului ideologic al regimului politic anterior (respectiv 
Moldova sovietică si Spania franchistă). În acest context, un loc important îl 
ocupă expresia „limba noastră”, care contribuie la crearea unor legături emo- 
tionale între vorbitori, până la extrema în care poezia lui Alexei Mateevici cu 
titlul Limba noastră a devenit, din 1994, imnul naţional al Republicii Moldo- 
va, iar sintagma „limba care ne unește” apare drept titlu al unui manual editat 
de Departamentul de relaţii interetnice din Chișinău (2003). De asemenea, 
sintagma „la nostra llengua” [limba noastră] se răspândește în toată zona in 
care se vorbește limba catalană, începând cu momentul tranziției Spaniei 

spre un stat democratic, dobândind mai multă forță acolo unde denumirea 
de catală poate stârni controverse. De exemplu, lingvistul Aina Moll a pre- 
zentat la televiziune, de-a lungul anului 1989, un program educativ cu acest 
titlu, destinat spectatorilor din Insulele Baleare. Această denumire alternează 
azi cu cea de llengua propia [limbă proprie], prezentă în legislaţia din Cata- 
lonia si Insulele Baleare (si care afirmă implicit caracterul „impropriu”, adică 
străin al spaniolei). În ultimul rând, fenomenul este recurent printre cei care 
doresc să semene confuzie în privința identităţii lingvistice. În această cate- 
gorie putem include denumirea Academia Valenciana de la Llengua [Acade- 
mia Valenciană de Limbă], instituţie creată de guvernul valencian în 1998. 
La fel ca sintagma artificială „la llengua cooficial distinta del castella” [limba 
co-oficială diferită de spaniolă], prezentă într-o solicitare recentă de subven- 
tii a guvernului balear, sau faptul că, într-un cunoscut centru comercial din 
Alicante, secțiunea dedicată cărților în catalană / valenciană se indică sub 
denumirea „lengua autonómica” [limbă a comunităţii autonome]. 


Un alt punct de similitudine se referă la subordonarea economică și culturală 
față de centre extrateritoriale, pe care le putem numi simbolic Moscova si 
Madrid (Bochmann, 1999: 255). Chiar si aga, recuperarea unor identități 
reprimate timp de decenii, cum este cazul celei românești (în Moldova) şi 
a celei catalane (din Valencia si Insulele Baleare, reprezentative pentru pre- 
zentul studiu), au condus, în domeniul lingvistico-cultural, la apariția altor 
centre extrateritoriale de referință, București, respectiv Barcelona. Dar aceste 
noi realități nu au ajuns să pună sub semnul întrebării importanța limbii ruse 
şi a limbii spaniole, ca limbi de uz generalizat și adesea preferat. O consecință 
a acestei situaţii este glorificarea bilingvismului social, fenomen care a ajuns 
să se numească de ceva vreme „bilingvismul ca mit” (Aracil, 1982: 39-57), şi 
care are ca finalitate transmiterea unei concepţii ierarhice care contribuie la 
menţinerea unui statu quo politic sau a unor interese geostrategice. Astfel, în 
cazul Spaniei, se presupune că trebuie să se cunoască limba spaniolă, ca unică 
„limbă comună” tuturor cetățenilor, pe lângă sublinierea insistentă a proiec- 
tiei sale internationale. Aceasta în timp ce în Republica Moldova este practic 
indispensabil să se cunoască limba rusă, dat fiind caracterul său de „limbă de 
comunicare interetnică” şi de punte de legătură între țările unei regiuni aflate 
încă în mare măsură sub controlul Moscovei. 


2» 


S-a spus adesea că „limba moldovenească” nu e altceva decât „o română de pe 
stradă”, un jargon format în zonele urbane în urma contactului interlingvis- 
tic si a introducerii a numeroase împrumuturi din limba rusă, percepută de 
către vorbitorii înșiși ca o varietate hibridă. Atitudinea conform căreia pro- 
priul mod de a vorbi este văzut ca o modalitate de exprimare imperfectá si 

neîngrijită, în timp ce încalcă standardul românesc ca normă de prestigiu, 
este extrem de revelatoare pentru procesele istorice în care s-a văzut atrasă 
populaţia basarabeană. În mod similar, în zonele în care se vorbește limba 
catalană s-a observat cu îngrijorare numărul crescând de barbarisme cauzate 
de contactul cu spaniola și care, în ultimul secol, au dus la o sărăcire a limbii, 
ceea ce constituie o situaţie tipică pentru limbile minoritare. Dar în discur- 
sul care insistă pe specificul balear se poate identifica adesea o idee de semn 
contrar, noţiunea de purism. Acesta susține, de obicei, că graiurile insulare au 
un grad mai mare de „puritate” decât catalana normativă, parțial ca un efect 
al izolării geografice, ceea ce se manifestă sub diverse forme, considerate 
arhaice in zona Spaniei continentale. Mai este demn de menţionat faptul 
că recurgerea la criteriul purității reprezintă un apel la nişte mecanisme ex- 
trem de înrădăcinate de gândire captivă şi reacționară (Calaforra; Moranta, 
2005: 65). 


Unitarismul lingvistic (si catalanismul politic) apárá integritatea zonei vorbi- 
torilor de catalaná ca o comunitate culturalá si o piatá simbolicá, impártásitá 
de toti locuitorii din zonă, bazándu-si viabilitatea tocmai pe această legătură, 
creată între aproximativ unsprezece milioane de vorbitori. Aria românofonă 
cuprinde, la rândul ei, din punct de vedere istoric si din rațiuni practice, si 
spațiul cuprins între Prut și Nistru, iar în dialectica dintre identitate și al- 
teritate intelectualii români din Basarabia au ales prima opţiune. Coșeriu, 
așa cum se știe, ridiculizează eforturile celor care postulează existența unei 
„limbi moldovenești”, separată de dialectul daco-român. Scopul acestora este 
prezentat drept o imposibilitate ontologică, conform unui tip de raționament 
„iluminist”, care adoptă, în anumite momente, tonuri inflamate: o asemenea 
pretenţie este, după Coșeriu, o himerá, o iluzie si o inconstientá, un lucru 
absurd si ridicol, eine wissenschaftliche Verunglimpfung, „eine Táuschung, die 
zunehmende groteske Ziige annehmen kann” (Coseriu, 1999: 205-209). În 
analiza coserianá se remarcă, pe de o parte, apărarea prioritátii discursive a 
omului de stiintá in acele domenii care corespund stiintei; pe de altá par- 
te, insistenta retorică în a ignora caracterul extralingvistic (politic) a ceva ce 
are, fără îndoială, o amplă dimensiune politică. În sens similar se pot citi 
argumentele filologului Francesc de Borja Moll într-o faimoasă polemică, 
publicată în paginile ziarului „Diario de Mallorca” în 1972. Acesta dădea o 
replică unei persoane care publica semnând cu pseudonim și care îi acuza pe 
anumiţi intelectuali din insulă de dorința de a impune o catalană respectând 
prea puţin graiurile locale si care igi exprima părerea în chestiuni de lingvis- 
tică, fără să poată demonstra că deține o formatie solidă în acest domeniu 
(Moll, 1972: 23-35). Proclamarea „unităţii limbii” s-a afirmat de atunci ca un 
loc comun printre academicieni, literati si educatori pro-catalaniști. Totuși 

tacticile populiste si majoritatea electoralá, la fel ca ponderea demograficá a 
populaţiei aloglote imigrante, au acționat în direcţia fragmentării si au plasat 
treptat cultura de limbă catalană din Insulele Baleare, si mai ales din Valencia, 
într-o situaţie din ce în ce mai fragilă. 


Traducere din spaniolă de Iulia BOBĂILĂ 


Note | ! Kremnitz (2008: 11) menţionează în legătură cu va- 
lenciana: „Surtout dans ce dernier cas, il est évident que 
l'opinion unanime des chercheurs est confrontée à une 
volonté politique contraire, qui semble actuellement 
trouver auprés de la population un certain appui qui tou- 
tefois est loin d'étre général" 

? [n Catalonia, Comunitatea Valencianá si Baleará coe- 
xistá, in linii mari, douá discursuri identitare: cel (pan) 
catalan si cel pro-spaniol. Cáráug (2002) se referă la iden- 
titátile in conflict din Republica Moldova si mentioneazá 
două discursuri, cel românesc şi cel moldovenesc, care 
se radicalizează în discursul european, respectiv în cel 
neosovietic. 

7 Villalonga (2002: 152) sublinia următoarele aspecte 
într-un articol din seria „Mallorca y Cataluña” [Mallorca 
şi Catalonia], cu câţiva ani înainte de războiul civil 
spaniol: „Ignoro por qué parte de la prensa del 
continente se figura que Mallorca es un feudo catalân. 
Acaso la analogia de nuestra lengua con la catalana 
(repărese que digo analogia, porque el mallorquin tiene 
su individualidad bien caracteristica, harto mâs pura que 
el catalán artificioso de última hora) haya contribuido a 
tal confusión”. 

^ Afirmația lui Coșeriu (1999: 206) este aplicabilă pen- 
tru a amenda o teorie cel puţin generică gi convenţională 
a secesionismului lingvistic: „Die Befiirworter einer mol- 
dauischen Sprache verwechseln das genealogische Krite- 
rium mit dem arealen und die Sprachgeschichte mit der 
politischen Geschichte [...]". 

Verbele sentiendi în română și italiană 
(în lumina conceptului de câmp lexical 
al lui Eugeniu Coșeriu) 


Problema câmpului lexical este abordată de E. Co- 
şeriu chiar în primul său studiu de semantică Pour 
une sémantique diachronique structurale din 1964, de 
o mare importanţă teoretică si metodologică. În ve- 
derea unei înțelegeri juste si adecvate a acestui con- 
cept-cheie al semanticii coseriene, dar si pentru a-i 
stabili locul care îi revine în cadrul lexematicii în an- 
samblu, E. Coseriu revine cu noi precizări în studii- 
le ulterioare pe această temă (Coșeriu, 1983, 1990, 
1995). Aceste studii reliefează valabilitatea principii- 
teur lor lexematicii, pe de o parte, si importanța câmpului 
„Babeş-Bolyai”, Cluj-Napoca. lexical ca structură paradigmatică de bază a lexicului 
Implicatá într-un proiect, ` oricărei limbi istorice, pe de altă parte. 


aflat sub coordonarea . ; 
. TT TT Astfel, Eugeniu Coșeriu defineşte conceptul de 
Institutului Limbii Române : > 


din Cluj, ce presupune câmp lexical drept „o paradigmă constituită din uni- 
redactarea unor materiale  tăţi lexicale ale conţinutului (lexeme) care împart o 
pentru predarea limbii zonă de semnificație comună, găsindu-se în opoziție 
române ca limbă străină. imediată unele față de altele” (Coșeriu, 1975:39). 


I.M. — anul Il la masteratu 
Limba română în context 
romanic, Facultatea de 

Utilizând termenul de paradigmă, Coseriu apropie 
câmpul lexical de micro- sau macro-sistemele fono- 
logice si gramaticale, considerându-l asemănător cate- 
goriei gramaticale în care se manifestă aceleași tipuri 
de opoziții: „Un câmp lexical corespunde unui sistem 
categorial, adică unei categorii a gramaticii (număr, 
gen, mod, timp, aspect), iar opozitiile interne ale câm- 
pului corespund opozitiilor care există în interiorul 
unei categorii gramaticale” (Coşeriu, 1975:39). 


Termenul de lexem are aceeaşi acceptiune ca si la 
alți reprezentanţi ai structuralismului european 

(B. Pottier, J. Greimas etc.), dar în acest caz el este văzut ca punct de referință 
în denumirea atribuită tipului de semantică structurală promovată de lingvist, 
numită lexematică. 


Dimensiunea este definită de E. Coșeriu atât ca o categorie lexicală, cât si ca 
un criteriu semantic opozitiv, „criteriul unei opoziții, proprietatea semantică 
vizată de această opoziţie [...] suportul implicit al unei distincţii funcţionale”. 
(Coşeriu, 1975:45) La rândul lor, numărul şi existența dimensiunilor sunt 
importante pentru analiza câmpurilor lexicale, acest lucru observându-se 
mai ales la clasificarea câmpurilor prin modul în care lexemele se îmbină în 
interiorul acestor paradigme de conţinut. 


Noţiunea de opoziție arată diferențele de funcționare paradigmatică, E. Co- 
şeriu stabilind existența a trei tipuri de opoziții: privative, graduale si echi- 
polente. În funcţie de relaţia dintre termeni, opozitiile privative sunt cele în 
care un termen are o anumită trăsătură, iar celuilalt termen îi lipseşte această 
trăsătură; primul termen este marcat, iar celălalt este nemarcat, X — non-X. 
Opozitiile graduale sunt cele în care termenii sunt ordonati în funcţie de gra- 
dul trăsăturii considerate. Opozitiile echipolente sunt cele în care termenii 
sunt logic echivalenți, necontrastándu-se nici printr-o trăsătură binară, nici 
prin gradul în care posedă o trăsătură. 


Analizând câmpurile lexico-semantice ale verbelor sentiendi din română si ita- 
liană, acestea se organizează în paradigme, având următoarele trăsături: aces- 
te câmpuri lexico-semantice sunt câmpuri poli-paradigmatice, non-omogene 
(cf. Bidu-Vrânceanu, Forăscu, 1984) alcătuite din cinci paradigme structurate 
de-a lungul a cinci dimensiuni: [văz], [auz], [tactil], [miros], [gust]. Aceste 
cinci paradigme se organizează în micro-câmpuri ale verbelor sentiendi. 


Aceste câmpuri lexico-semantice sunt structurate pe baza următoarelor 
seme: a) [percepţie], sem comun tuturor verbelor sentiendi ca unități con- 
stitutive ale celor două câmpuri; prezenţa sa ne ajută pentru a da denumi- 
rea respectivului câmp. b) [de un anumit tip], sem individualizator, acesta 
este concretizat în existența semelor variabile [văz], [auz], [tactil], [miros], 
[gust] subordonate semului [percepţie], seme care se ocupă de împărţirea 
zonei de semnificaţie comună în cinci micro-câmpuri, incluse în macro-câm- 
pul verbelor sentiendi din cele două limbi. 


Modul de structurare a micro-câmpurilor verbelor sentiendi este asemănător 
cu cel al macro-câmpului, fiecare micro-câmp fiind definit pe baza unui sem 
comun de tipul [văz], [auz], [tactil], [miros], [gust] şi a unui mod de seme 
variabile care contribuie la diferenţierea semantică opozitivă a verbelor senti- 
endi în micro-câmpul respectiv: [+ intenţie], [+ durată], [+ mod] etc. 


Verbele sentiendi [perceptie] 


- [văz]: română: a privi, a observa, a se uita, a vedea etc. 


italiană: adocchiare, appostare, attenere, guardare etc. 


- [auz]: română: a vedea, a asculta, a audia, a auzi etc. 
italiană: ascoltare, auscultare, sentire, udire etc. 


- [miros]: română: a adulmeca, a mirosi, a musina etc. 
italiană: annusare, fintare, odorare etc. 


- [gust]: română: a degusta, a gusta, a savura etc. 
italiană: assagiare, degustare, gustare etc. 

- [tactil]: română: a atinge, a palpa, a pipăi etc. 
italiană: attastare, attingere, branciare etc. 

Zona de semnificaţie continuă a câmpului lexico-semantic al verbelor sentien- 
di, identificată printr-un sem comun [+ percepție], sem considerat drept marcă 
a acestei zone, este divizată în funcţie de tipul de percepţie în 5 micro-cámpuri: 
al văzului, al auzului, al mirosului, al simțului tactil, al gustului, identificate, la 
rândul lor, prin intermediul semelor [+ percepţie vizuală], [+ percepție auditi- 
vá], [+ percepţie tactilá], [+perceptie gustativă], [+ percepţie olfactivá], seme 
variabile în raport cu semul comun [+perceptie senzorială], dar comune în ra- 


port cu verbe aparținând micro-câmpului respectiv. 

Du 


Teza mea de doctorat se ocupă, în linii generale, 
de politica lingvistică. Mentionez că, ajutată de 
coordonatorul meu de doctorat de la Universi- 
tatea Autonomă din Barcelona, dl prof. Albert 
Branchadell, efectuez o cercetare a procesului de 
standardizare, din motive politice diferentiatoa- 
re, a aşa-zisei limbi moldoveneşti, identificată ca 
fenomen în fosta Republică Sovietică Socialistă 
Moldovenească. În cadrul acestui proiect, instru- 
mentul nostru de analiză este colationarea anu- 
mitor traduceri din literatura rusă, spre exemplu, 
din unele cărți de Maxim Gorki, efectuate de că- 
tre autori din R.S.S.M. si editate la Chișinău între 
1940-1960 cu aceleași volume traduse şi editate la 
București în aceeași perioadă. 


Standardizarea despre care vorbesc în teza mea a 
fost impusă, se ştie prea bine, de factorul politic, 
prin diferenţierea limbii vorbite în Basarabia de 
cea vorbită în actuala Românie. Adică, autoritáti- 
le sovietice au promovat, într-un context forțat de 
absorbire, un model de limbă care se utiliza în Ba- 
sarabia, bazat pe diferenţe la nivel fonetico-fono- 
logic, ortografic, morfosintactic, lexical gi seman- 
tic, față de cea care se vorbea în fosta Republică 
Populară România. 


În cadrul Şcolii de vară „Eugeniu Coşeriu', din 
iunie curent, organizată de Universitatea 
„Babeş-Bolyai” din Cluj-Napoca, am abordat cu 
multi profesori specializaţi aspectele teoretice si 
practice ale teoriei lui Eugeniu Coșeriu. Din per- 
spectivă teoretică am acordat o atenţie sporită 

paradigmelor coseriene raportate la cele ale lingvisticii actuale, valorificând 
viziunea epistemologică pe care o oferă teoria coserianá, pentru a proceda 
la un exercițiu practic în special în domeniul traducerii, în care am observat 
autoritatea ideilor coseriene si actualitatea acestora. Am remarcat si posibi- 
litatea extrapolării acestora la o multitudine de științe, iar mobilul interdisci- 
plinar constituie un test indubitabil al valabilitátii gândirii cogeriene. 


Problemele principale ale domeniului meu de studiu sunt de naturi diferite, 
iar acestea ridică întrebări dificile, spre exemplu, mă întreb: care este rolul 
traducerii în creaţia unei limbi?, cum se poate raporta cazul de față la teo- 
ria generală a creaţiei limbilor?, de ce procesul de standardizare de care mă 
ocup a fost atât de limitat? Cu toate acestea, problema principală care poate 
fi raportată la autoritatea coserianá este, în principiu, una teoretică — privind 
imixtiunile sovietice în domeniul lingvistic pentru a crea si codifica pseudo- 
limba moldovenească. 


Cum a fost condiţionat, pe terenul lingvisticii, acest proces de standardizare? 


În primul rând, pentru a răspunde la această întrebare, trebuie urmărită clasifica- 
rea coserianá a limbilor romanice pentru descrierea generală a limbilor de care 
mă ocup în partea teoretică a tezei și care are o importanţă radicală. În al doilea 
rând, tricotomia coserianá a limbajului, respectiv teoria despre punctele de vede- 
re asupra acestuia este foarte utilă pentru mine, mai ales în ceea ce privește ideile 
lui Eugeniu Coșeriu pe marginea noțiunii de normă şi, respectiv, normă diatopică, 
direct raportabilă la dialectologie si, în același timp, la standardizarea limbilor, în 
timp ce lucrarea mea este bazată pe creaţia limbilor prin diferenţiere între două 
dialecte din aceeași limbă. În cele din urmă, dar si în general, contribuţia lui Euge- 
niu Coșeriu în acest caz concret îmi este de un real ajutor pentru a atinge scopul 
tezei mele, având în vedere mai ales şi faptul ca el, fiind vorbitor de limba romană 
şi născut în actuala Republică Moldova, și-a exprimat în repetate rânduri punctul 
de vedere direct si în privinţa acestui caz concret. Spre exemplu, Eugeniu Coșeriu 
afirma că domeniul lingvistic și cel politic nu pot să meargă împreună. În ceea 
ce ne priveşte, raportându-ne la situația actuală a limbii numite moldovenească, 
vedem că, într-adevăr, aceste două realități au avut tentativa să se alăture în același 
itinerar, dar fără succes, încercarea limitându-se la câteva surse bibliografice de 
pomină, care suscită preponderent o curiozitate de divertisment. 


Aşadar, aspectele teoretice ale concepţiei lui Eugeniu Coșeriu, folosite în 
etapa aplicativă a proiectului meu, sunt, se pare, cele mai importante pentru 
acest studiu de caz. Aspectele practice pot fi utile, de asemenea, considerând 
că exemplele aduse pentru partea teoretică oferă un model interpretativ ju- 
dicios, oferind soluţii pertinente întrebărilor mele. Contribuțiile coseriene 
sunt, prin urmare, foarte necesare pentru proiectul meu de studiu, atât în 
domeniul teoretic, cât si în cel aplicativ. 

Nu voi minți, pentru mine școala de vară a fost 
o experiență ale cărei efecte nu le-am constien- 
tizat cu adevărat decât puțin mai târziu, unul 
câte unul, de fiecare dată cu o uimire autentică. 
Eram singura participantă studentă în anul în- 
tâi şi simțeam că tocmai mi se deschisese o ușă 
de existenţa căreia mă îndoiam înainte, astfel 
încât aveam mai multe întrebări decât certitu- 
dini sau prejudecăţi chiar. Singurul contact cu 
lingvistica, anterior cursurilor cu doamna pro- 
fesoară Oana Boc, îmi fusese oferit prin filozo- 
Da limbajului de Wittgenstein — prea puţin, dar 
suficient cât să îmi stârnească totuși curiozita- 
tea. Astfel, previzibil poate, cel mai mult m-au 
atras caracterul deschis al discuţiilor din cadrul 
şcolii, cursurile despre a doua revoluţie cogniti- 
vă şi dezbaterea ulterioară întreținută de dom- 
nul profesor Martinez del Castillo, precum și 
exerciţiile în grup pe tema lingvisticii integrale 
propuse de dna Vilcu, pentru a menţiona doar 
câteva amintiri plăcute. 


Spre deosebire de cazul colegilor mei mai mari, 
pentru mine „domeniul de studiu” a reprezen- 
tat o alegere mai mult din exuberanta noului 
început, ce se leagă de preocupări si întrebări 
mai vechi, decât ca o consecinţă a unui demers 
teoretic constientizat de la bun început. Nu mi-am 
dat seama că m-am îndrăgostit de lingvistică 
decât prea târziu, când deja redactam o lucra- 
re pe tema imaginii ce nu poate si nu trebuie să 
înlocuiască, acum sau altă dată, cuvântul. Ideea 

ce a scos, pentru mine, lingvistica din rândul materiilor obligatorii si a 
aşezat-o, în echilibru fragil, si pe raftul (mental) cu pasiuni s-a născut în 
timpul unui curs, când doamna profesoară Boc a citat un fragment din 
Călătoriile lui Gulliver cu ironia lui Swift la adresa lingvistilor din Lagado 
şi a proiectului lor aberant. Spre bucuria mea, la şcoala de vară am întâlnit 
oameni care, prin opoziţie faţă de „oamenii de hârtie” ai lui Swift, iubeau 
cuvântul, dar nu cu o idolatrie egoistă, ci cu iubirea matură a celui ce cu- 
noaste calitățile si lipsurile Celuilalt pe care îl caută. Mai mult, cuvintele 
lor m-au ajutat să îl redescopăr pe Coşeriu, altfel decât la facultate, mai 
viu, mai prezent şi mai actual decât oricând. 


Concret, mi s-a facilitat un contact mai apropiat cu realismul lingvis- 
tic, motiv pentru care le mulțumesc profesorilor şi colegilor cu care am 
schimbat idei si impresii. M-a vizitat adesea senzaţia că trăim într-o lume 
lingvistică - Chomsky spune că limbajul ar fi innáscut (!) — astfel încât 
în mod curent ,interpretám" mental pentru noi înșine o imagine tot prin 
concepte aduse în conştiinţă de cuvinte; altfel, am fi reduși la gândirea 
nondirectionatá, pe care Jung o opune gândirii științifice. Chiar negând 
limbajului calitatea sa de realitate umană și presupunând că „la început 
este imaginea”, ajungem într-o lume în care, „odată cu imaginea care ia 
locul cuvântului, se inscáuneazá o cultură juvenilă” (Sartori). 


De altfel, concentrate asupra unor tematici diferite, cursurile se comple- 
tau atât de natural, încât au reușit să pună într-o lumină esenţială notiu- 
nea de „integralism”. Prelegerea despre traduceri mi-a atras atenţia asupra 
conceptului de „zgomot” ca element perturbator, ceea ce împiedică inte- 
legerea, abătându-te de la text. Acesta raportat temei mele, ar fi interesant 
de urmărit cum anume se produce în momentul „traducerii” unui con- 
cept în imagine si invers. Traducerea nu se ocupă de elemente disparate 
(cuvinte, expresii), ci de conţinuturi, fiind chiar ea un tip creativ de vorbi- 
re — iată cum, astfel, ne dovedim a fi mai artiști decât credeam, după cum 
spune Nietzsche. 


Limbajul mai este însă, din perspectivă coserianá, nu doar manifestarea 
creativității umane, ci si a inteligenţei si a libertăţii. Suntem liberi tocmai 
când avem posibilitatea rătăcirii, a amânării sensului, când există tentatia 
labirintului. Imaginea, prin caracterul imediat al percepţiei, se impune ca 
o altfel de discursivitate. O altă temă de reflecţie poate constitui memo- 
rabila idee coserianá a cuvântului lipsit de îngrădiri, pentru că, nu-i asa?, 
chiar celelalte entități lingvistice constituie în sine limite. În cazul imagi- 
nii, terenurile” au o existență mai puţin privilegiată. Cum putem sti doar 

dintr-un desen al unui măr dacă ceea ce încearcă interlocutorul nostru 
să ne comunice este conceptul de „măr mare si galben”, „măr galben” sau 
doar de „măr”? Intrám astfel în tărâmul rătăcirii fără semnificaţie poetică, 
o ezitare ce marchează o pierdere de sens, un »zgomot' iar nu un câștig, 
spre deosebire de cazul textelor beletristice, de exemplu. 


Pornind de la aceste sugestii, tema poate cunoaşte dezvoltări în direcții 
interesante. Cât și cum se pierde în „traducerea” din concept în imagine 
față de atunci când se face conversia din imagine in idee? Cât poate fi ex- 
plicat prin dificultatea identificării / delimitărilor „gardurilor” între ima- 
gini? De altfel, chiar dacă o înlocuire totală, irevocabilă a cuvântului prin 
imagine ar însemna o mișcare regresivă de proporţii înfiorătoare, varianta 
sa mai puţin radicală există in continuare pentru a facilita accesul initial al 
individului spre abstractizare sau în sens invers, înapoi înspre reverie. De 
exemplu, în manualele din clasele primare abundă imaginile, în special 
pentru a exemplifica si a simplifica în același timp, dar manualele pentru 
clasele mai mari inversează proporția cuvânt — imagine în detrimentul ce- 
lei din urmă. 


Desi cuvântul prezintă numeroase avantaje, nici imaginea nu trebuie 
eliminată ca instrument al cunoașterii, ci trebuie găsită o cale oportună 
pentru a da Cezarului ce este al Cezarului — nici sá negăm posibilitatea 
gândirii nondirectionate, potrivite pentru creaţia artistică prin accesul 
mai rapid la arhetipuri, dar nici să permitem mass-mediei să ne manipu- 
leze prin simplul montaj de imagini ce tinde să înlocuiască documentaţia, 
informaţia de încredere. O lume a imaginii imbecilizează, ne reduce la o 
identitate de consumatori pasivi, ce aprobă pentru că „am văzut cu ochii 
mei!" În schimb, o lume în care putem (si trebuie) să dăm dovadă de dis- 
cernământ în alegerea între două moduri de exprimare diferite prin esen- 
tá este o lume a unei mai mari libertăţi si posibilități creatoare. Omul, în 
calitatea sa de „animal symbolicum”, poate alege ce fel de semn să prezinte 
interlocutorului, dar nu cu îndărătnicia şi absurditatea filologilor din La- 
gado, ci cu deschiderea spre celălalt și cu iubirea pentru sens si sensuri de 
care au dat dovadă colegii și profesorii de la școala noastră de vară. 

Noura SHABAN 
Idei coșeriene în privința influenței 
religiei asupra limbajului 


Încep acest articol printr-o mărturisire: experi- 
enta şcolii de vară de la Cluj a fost o ocazie, sper 
eu, nu unică, de a cunoaște oameni noi, idei noi, 
chiar spectaculoase sau foarte bine documentate 
pe teme lansate de Eugeniu Coșeriu si dezvoltate 
atât la Cluj de niște oameni remarcabili, cât si în 
lumea întreagă, în care ideile marelui lingvist au 
A lăsat urme adânci în cultură. 


NS. — Universitatea din Am primit această invitaţie de a publica într-o re- 
Bucureşti, România.  vistă ca pe o provocare, faptul de a scrie alături de 
Domeniul de interes: oameni de cultură cu un cuvânt greu de spus în 


lingvistica generală, limbi ceea ce îl priveşte pe Coșeriu má onoreazá. 
străine. 
S-au dezbătut teme diverse atât în timpul cursuri- 


lor, cât si în lungile nopţi de meditaţie si aprofun- 
dare a ideilor. 


Timpul a trecut însă prea repede si a lăsat teme 
neabordate, de altfel, cum am putea să dezbatem 
atât de multe idei inovative precum cele ale lui 
Coşeriu. Această situaţie a rezervat si o poartă 
deschisă pentru viitoare întâlniri și dezbateri pe 
teme diverse. Una care mi-a atras atenția a fost 
influenţa religiei asupra limbajului, problemă pe 
care o abordează si Coșeriu în studiile sale. Este, 
de asemenea, și tema pe care o voi aborda în acest 
articol pentru a deschide interesul de aprofunda- 
re a acesteia. 


Eugeniu Coseriu în Lecţii de lingvistică generală 
afirmă că în limbaj pot fi distinse 3 niveluri: unul 
universal, altul istoric şi altul individual. 

Eugeniu Coseriu este de părere că există o lingvistică a limbilor si că ar trebui 
să existe și o lingvistică a vorbirii, a discursului, pentru a înțelege fenomenul 
limbajului, si că lingvistica vorbirii ar trebui să studieze tocmai tehnica vor- 
birii ca atare. 


Limba unui popor e o cale ideală de pătrundere în universul său spiritual: 
ştim de multă vreme că diversele limbi contribuie, fiecare în chip specific, 
la structurarea unei viziuni despre lume, a unei mentalități, a unui tipar cul- 
tural. De aceea în cele ce urmează ne vom referi la relaţia socială care există 
între limbă și religie. Limba și religia sunt două forme ale culturii și putem 
spune că singura relaţie posibilă dintre cele două este una de co-laborare cul- 
turală, una care generează interferenţe și influenţe reciproce. 


Toate credințele sau manifestările religioase şi-au exercitat influența într-o 
măsură mai mare sau mai mică asupra unei limbi, dar cel mai pregnant aceas- 
tă influenţă s-a manifestat asupra limbii arabe. 


Între religie, ca instituţie, si formarea limbii comune si literare, precum si în- 
tre religie si conservarea anumitor limbi există relaţii care nu pot fi ignorate. 


Din punctul de vedere al lui L. Gardet, ataşamentul față de limba arabă si 
influenţa exercitată de ea ar fi una dintre componentele de bază ale acelei 
unități de comportament care caracterizează lumea islamului: „Căci chiar și 
aceea pentru care exprimarea în limba arabă este traducerea unei gândiri ne- 
arabe la origine, nu au putut, totuși, să nu arabizeze prin rugăciunea liturgică 
şi mediatoarea Coranului, și, mai ales, poate prin aportul de vocabular”. 


Cunoscutul istoric al arabilor P. Hitti vorbeşte și el despre extraordinara forță 
a cuvântului în spaţiul arab: „Niciun popor din lume, probabil, nu manifestă 
o asemenea entuziastă admiraţie față de expresia literară gi nu este atât de 
impresionat de cuvântul rostit sau scris ca arabii”. 


Ca si Allah, Coranul, cuvântul lui Allah, reprezintă Inteligența pură și simplă. 
Cum limba Coranului își exercită autoritatea asupra limbii arabe, în general, 
Inteligența si Perfectiunea divine tind să-şi găsească expresie pretutindeni în 
construcţie, în organizarea limbii etc. Limba arabă este considerată, astfel, 
o limbă de o sensibilitate şi gingásie, de o înțelepciune și fineţe, armonie și 
desăvârşire pe care nu le poti întâlni la alte limbi, ceea ce i-a determinat pe 
multi lingviști arabi să o considere ca pe o revelaţie a lui Allah. 


Realitatea este că expresivitatea limbii arabe se constituie din subtilitáti 
lingvistice care nu pot fi transpuse cu exactitate deplină într-o altă limbă. Cu- 
vintele nu pot reda toate conotatiile în limba în care se traduce, ca sá nu mai 

vorbim de imbinári si expresii frazeologice, care se traduc cu si mai multá 
dificultate. Coranul reprezintá, in acest sens, culmea elocventei pentru limba 
arabá. 


Musulmanul are o credintá profundá in faptul cá limba Coranului este Cu- 
vântul lui Allah, stăpân absolut, Creator a tot ce există. Acest mesaj este tri- 
mis oamenilor pentru a-i îndruma. Din această credință decurge principiul 
că numai Coranul este deținătorul adevărurilor absolute, reper sigur, care 
determină drepturile unora si altora. Este singura referință de bună purtare, 
fiind deci pentru musulmani sursa unică a religiei, eticii și dreptului. 


Coranul contine întregul corp al dreptului legislativ musulman (de aici si sti- 
lul juridic-administrativ), adică prescriptiile sale în ansamblul lor, atât cele 
referitoare la ránduielile cultului, cát si cele referitoare la relatiile civile, la 
starea personală, la sancţiuni, sisteme constituționale şi financiare. 


Asa cum am afirmat în această scurtă prezentare asupra influenţei religiei asu- 
pra limbajului, Coranul și, implicit, limba de redactare a acestuia reprezintă 
limba civilizaţiei arabo-musulmane, considerată fiind o limbă de prestigiu. 
lar aceasta nu va putea fi supusă modernizării, simplificării sau transformării 
decât într-un timp mult prea îndelungat. 


Sper ca prin cele notate în prezentul articol să deschid noi oportunități de 
reflecţie si asupra lingvisticii din diverse puncte de vedere, aşa cum a fost ea 
gândită de Eugeniu Coșeriu. 


Astfel, sper ca la viitoarele evenimente dedicate marelui lingvist Eugeniu Co- 
şeriu să putem dezbate mai pe larg astfel de subiecte sub atenta îndrumare a 
dlui prof. Borcilă, cu ajutorul căruia vom putea pătrunde în tainele adânci ale 
lingvisticii. 


EEE ZIP RIO MIÂINIĂ 


Doina COROBCEAN 


Elemente de onomastică 
în Opera coserianá 

semantică. 


Necesitatea de a numi este fundamentală, deoa- 
rece numirea separă, distinge si individualizează. 


Asa cum există o variaţie lingvistică, se poate vor- 
bi şi despre o variaţie antroponimică, pornind de 
la premisa că sociolingvistica reprezintă studiul 
sistematic al limbii în contextul său social. După 
cum multe fapte lingvistice sunt motivate din 
punct de vedere social, neaflându-se, așadar, în 
variaţie liberă, la fel unele prenume au o motiva- 
tie socială, etnică, religioasă sau psihologică. Anu- 
mite experienţe culturale, sociale, lingvistice pot 
influența modul de gândire și, implicit, de alegere 
a prenumelor. Astfel se justifică diversele relaţii 
dintre limbă si gândire, dintre vorbire si situația 
socială, dintre comportamentul lingvistic si sta- 
tutul socioeconomic. Așa cum idiolectul depinde 
de particularitátile individuale ale personalității gi 
vieţii unei persoane, tot astfel numele este deter- 
minat de apartenenţa individului la un anumit ca- 
dru istoric / zonă geografică / la o anumită clasă 
socială / confesiune etc. 


„Totuşi, în măsura în care nu este vorba de simple 
convenţii, ci de afirmaţii întemeiate pe «știința 
naturală» despre limbaj, ele nu pot fi pur si sim- 
plu respinse ca «erori». O teorie a numelui pro- 
priu, înţeleasă ca teorie a experienţei lingvistice, 
trebuie să le justifice, adică trebuie să stabilească 
în ce sens si în ce plan sunt ele valabile. Unicita- 
tea designatului, adică a ceea ce se desemnează 
prin numele propriu, este confirmată de către 

«cunoașterea originară», dar că, totodată, există fapte obiective care par 
să contrazică această unicitate” (Teoria limbajului si lingvistica generală: 
5 studii / Eugeniu Coșeriu; ed.: Nicolae Saramandu, Editura Enciclopedică, 
București, 2004, p. 289). 


Referindu-mă la Eugeniu Coșeriu, nu pot vorbi despre el doar ca un promo- 
tor al lingvisticii integrale, iar aici îl voi cita pe dl prof. Mircea Borcilă, care 
menţiona într-un articol că „savantul de la Tiibingen a reușit să se impună, 
fără nicio îndoială, ca cel mai strălucit exponent al culturii române în pla- 
nul universal al ştiinţelor omului”. Si, desi studiile marelui savant abordează 
probleme teoretice diverse și fundamentale ale lingvisticii, nu poate fi trecut 
cu vederea articolul acestuia El plural en los nombres propios apărut în 1955 
în „Revista Brasileira de Filologia”, care abordează problema pluralului nu- 
melor proprii în general. Acest articol a fost un imbold pentru a participa la 
Şcoala de vară „Eugeniu Coșeriu” desfășurată între 25 iunie si 8 iulie la Facul- 
tatea de Litere a Universităţii ,Babes-Bolyai” din Cluj. 


Desi s-ar părea la prima vedere că domeniul onomasticii e separat de 
lingvistică, audierea cursurilor si schimbul de opinii m-au ajutat să consoli- 
dez tezele proprii expuse în cadrul temei de cercetare. Aceste cursuri mi-au 
oferit oportunitatea de a aplica în practică cunoștințele acumulate, dar și de 
a înțelege mai profund opera coserianá. În acest context as vrea să mentio- 
nez utilitatea si actualitatea comunicárilor profesorilor de la această şcoală 
de vară Mircea Borcilă, Jose Maria Bernardo, Cornel Vilcu, Cristian Bota, 
care au avut un impact pozitiv în configurarea itinerarului meu de cercetare. 


Pe lângă cunoștințele acumulate în această perioadă, un alt aspect important 
a fost atmosfera creată în cadrul școlii de vară, o atmosferă academică, dirija- 
tă cu măiestrie de profesorii invitaţi şi de organizatorii acestei școli, dar și o 
atmosferă degajată în afara orelor de curs. Cred că fiecare participant a rămas 
cu multe emoții pozitive, dar si cu foarte multe cunoștințe noi. De aceea le 
mulțumim si pe această cale profesorilor de la Centrul de Studii Integraliste 
din cadrul Facultăţii de Litere de la Universitatea ,Babes-Bolyai” pentru or- 
ganizarea acestei stagieri de maximă necesitate. 


BERTHE RIOIMIAINIA 
Apel către cititori 


Deși în ultimii ani s-a înregistrat o creştere a numărului de cărți, broşuri, 
ziare cu grafie latină în colecţiile bibliotecilor publice, ponderea acestora 
rămâne încă mult sub nivelul necesităţilor reale. Astfel, din fondul total 
de publicații gestionat de biblioteci, potrivit unor statistici, cartea în lim- 
ba română constituie aproximativ 25%. Prin urmare, şi după trecerea 
a 24 de ani de la aprobarea legislației lingvistice, bibliotecile noastre se 
confruntă cu o mare lipsă de literatură indispensabilă organizării proce- 
sului de învățământ. Având în vedere că biblioteca școlară este o compo- 
nentă esențială a oricărei strategii pe termen lung de educație, informare 
şi dezvoltare economică, socială şi culturală, considerăm că implementa- 
rea proiectului „Revista «Limba Română» în fiecare şcoală din Republica 
Moldova” este de maximă oportunitate şi, sperăm, că acesta va contri- 
bui la satisfacerea exigențelor actuale de informare a elevilor, studenţilor 
si cadrelor didactice. Am dori foarte mult ca, prin intermediul „Limbii 
Române”, să sporim cantitativ şi calitativ şansa de a asimila metodele 
performante de predare şi studiere a limbii şi literaturii române. Ne pro- 
punem, cu susținerea specialiştilor în domeniu, să revigorăm schimbul 
de idei şi de experienţă între profesorii interesați de noutăţile didactice, 
să stimulăm interesul general pentru studiul limbii, literaturii şi culturii 
române, încurajând caracterul sistematic de însuşire şi răspândire a cu- 
nostintelor. 


Ín acest context, adresám bibliotecarilor, profesorilor, studentilor, licee- 
nilor, elevilor rugámintea de a ne ajuta sá instituim un flux informativ 
continuu, cu finalitáti reciproc avantajoase, pe dimensiunea revistă — ci- 
titor — învățământ. 


Aşteptăm mesajele dumneavoastră pe adresa: Cásuta poştală nr. 83, 
bd. Stefan cel Mare nr. 134, Chişinău, 2012 sau pe adresa de e-mail: 
romanainscoalaegmail.com. Vă rugăm sá ne comunicati opiniile dum- 
neavoastră despre revistă, să ne sugerati ce teme / subiecte ati dori sá 
abordám în „Limba Română”, asa încât publicația noastră să ráspun- 
dă intereselor și exigenţelor procesului educational actual si, desigur, să 
întrețină un consens cu preocupările şi aşteptările dumneavoastră. 


Colegiul de redacție 


SÂNGELE NOSTRU 


Din sângele nostru 
s-au hrănit atâtea popoare. 


Din sângele nostru 
s-au născut 

poeti si cărturari ruşi. 
Mai ruși decât ruşii. 


Din sângele nostru 

s-au născut 

voievozi şi regi maghiari, 
hatmani de cazaci, 
fruntaşi albanezi, 
fruntaşi sârbi, 

fruntași chirgizi. 


Din sângele nostru 
s-au născut 
cármuitori, 

eroi si vládici greci. 
Mai greci decát grecii. 


Dar sá nu vá temeti! 

Nu! Nu vá cerem sá ni- dati inapoi - 
sângele 

pe care vi l-am dăruit 

la nord şi la sud de Dunăre! 


Vă rugăm numai să nu ni-l cereti 
şi pe cel 
pe care îl mai avem. 
Lásati-ne şi nouă 
măcar câteva picături 
ca să ne putem înfățișa cu ele 
ca noi înşine 
la judecata de apoi. 
Eugeniu COSERIU 


